
"Istinske scene iz pakla, opisane na 
najmračnijim stranicama ljudske historije" 


- sudac Riad, Međunarodni sud za zločine u 
bivšoj Jugoslaviji 


HRONIKA RATNOG ZLOČINA 


Uvodna riječ 


Od stravičnog zločina nad narodom Srebrenice, koji predstavlja 
kulminaciju golgote kroz koju je prošla istočna Bosna u ovome ratu i 
simbol cjelokupnoga stradanja naše zemlje, prošle su već dvije godine. 
Za ovo vrijeme trava je prekrila masovne grobnice, zvijeri su raznijele 
kosti pobijenih čija tijela nisu pokopana, pustoš se uselila u razorena 
bošnjačka sela, a vinovnici tragedije naselili su srpsko stanovništvo u 
nerazrušene domove Bošnjaka Srebrenice. To proteklo vrijeme porodilo 
je niz analiza, tekstova 1 knjiga, jer svijest naroda Bosne i Hercegovine i 
cijeloga svijeta o razmjerama srebreničke tragedije stalno jača, jednako 
kao 1 interesovanje da se otkrije i shvati šta jeste, a šta nije poduzeto u 
vezi sa jednim ovako monstruoznim genocidnim činom na samome 
kraju dvadesetog stoljeća u civiliziranoj Evropi. U ovom nam procesu 
većina značajnih naslova još uvijek dolazi iz inozemstva jer je vrlo mali 
broj naših autora koji su u mogućnosti da se na adekvatan način 
pozabave ovim najbolnijim dijelom bošnjačke historije. 


Knjiga koja je pred nama prilog je dvojice nizozemskih autora 
istraživanju stradanja u Srebrenici. Njezina je velika vrijednost u 
podrobnom i vanredno dokumentiranom prikazu toga događaja u 
posljednjim danima znštićette zone Srebrenice, koje pratimo skoro iz 
sata u sat i iz čega se može zaključiti da je korištena autentična 
dokumentacija Holandskoga bataljona. Od velikoga je značaja 1 svjetlo 
koje autori bacaju na način razmišljanja i probleme koji su stajali pred 
komandantima snaga i drugim najvišim  zvaničnicima UN-a, 
ambasadorima Kontakt - grupe i članovima Savjeta sigurnosti. 


Uloženi su veliki napori da se osigura objektivna analiza uzroka 


koji su doveli do tragedije i autori su nastojali da nam sa primjernom 
nepristrasnošću predstave angažman svih glavnih sudionika. Čitalac i 
budući tekstovi dat će ocjenu koliko su ta nastojanja uistinu bila 
objektivna. Ipak, knjiga ostaje rezultat rada dvojice nizozemskih 
eksperata, dvojice ljudi sa veoma ograničenim iskustvom u Bosni i 
Hercegovini. Njihov pristup na momente ostavlja dojam izvjesnoga 
naglašavanja odgovornosti svih, kao da je zločin nad Srebrenicom bio 
rezultat sklopa neizbježnih okolnosti, djelo neke neumitne više sile, a ne 
(zlo)djelo jedne konzistentne mračne ideje srpskih vođa i krivoga 
odnosa međunarodne zajednice prema toj ideji. I ovom prilikom, kada 
našoj javnosti prezentiramo integralni tekst prijevoda ove knjige, 
moramo naglasiti da je proračunata priroda počinjenih zločina nad 
bošnjačkim narodom u istočnoj Bosni nesporna, isto kao i odgovornost 
međunarodne zajednice za neispunjavanje preuzetih obaveza prema 
zaštićenim zonama i za neuspjeh da se, unatoč (kako je u knjizi 
demonstrirano) jasnim vizijama namjera agresora, desetine hiljada ljudi 
koji su preživjeli godine patnji, spasu od užasne smrti, izgona i 
genocida. 


Na svima nama ostaje obaveza da učinimo sve što je u našoj 
moći da bi saznanja o ovoj tragediji našega naroda bila što cjelovitija i 
da se ona stave na raspolaganje najširoj javnosti. Mi moramo osigurati 
da se ova tragedija nikada ne zaboravi. Čitajući ovu knjigu bio sam 
svjestan obaveze svih nas i stoga sam se založio da ona, uz drugu 
godišnjicu stradanja Srebrenice, bude objavljena i na bosanskom jeziku. 


Sarajevo, 7. jula 1997. godine 


Hasan Muratović 


Pessimum facinus auderent pauci, plures vellent, 
omnes paterentur. 


(Najgori zločin počinili su malobrojni, željeli mnogi, a 
tolerirali svi) 


Tacit 


Zahvale 


Ova knjiga ne bi se mogla napisati bez pomoći Davida Owena i 
Jamesa Gowa. Oni su vjerovali u značaj teme ove knjige i u skladu s 
tim nas podržali. Jane Corbin, Andrew Williams, Camilla Geddes i Julia 
Hannis iz BBC-jevog programa Panorama velikodušno su nam 
osigurali ključni izvorni materijal iz njihove dokumentarne emisije 
"Ratni zločin" iz 1996. Margriet Prins iz UNHCR-a u Tuzli pružila je 
veliku pomoć na terenu u Bosni. Drugi, čiju pomoć veoma cijenimo, su: 
Emina Babović, Mirha Bećirović, Drea Berghorst, Richard Borst, 
Charlef Brantz, Richard van Duuren, Magda Ferdinandus, Harm 
Hazewinkel, Charles Lane, Andree Lommen, David Ludlow, Pascale 
Meige, Jan van der Meulen, Francisco Otero y Villar, Doke Romeijn, 
Renee van Rijckevorsel, Alosman Saletović, Laura Silber, Maggie 
Smart i Bert Steinmetz. 


Zahvaljujemo 1 Ianu Kearnsu, Stephenu Georgeu i Johnu 
Hawthorneu sa Univerziteta Sheffield i Lawrenceu Freedmanu sa 
King's Collegea u Londonu, za njihovo strpljenje i moralnu podršku. 
Naši urednici, Andrew Kidd i Peter Carson, zaslužuju posebnu hvalu 
zbog svoje nepopustljivosti s dvojicom akademika koji su imali skoro 
neizlječivu tendenciju da traže više vremena da razmatraju i premišljaju 
se o ovoj temi. 


Izražavamo zahvalnost povjerenicima Centra Liddel Hart za 
vojne arhive pri King's Collegeu u Londonu za dozvolu da koristimo 
materijale iz televizijske serije Death of Yugoslavia (Smrt Jugoslavije), 
koju je producirala kompanija Brian Lapping Associates. 


Kao što je neizbježno s knjigom tako suvremene i na mnogo 
načina osjetljive prirode, mnogo dugujemo brojnim ličnostima koje su 
izabrale da ne budu spomenute imenom. Oni će znati ko su. Za sve 
činjenične 1 prosudbene greške isključivo smo odgovorni mi. 

Veoma smo zahvalni Suzanni 1 Gracielli, koje su podnijele 
mnoge žrtve da bismo mi mogli napisati ovu knjigu. 


U cijeloj knjizi koristili smo tzv. vojni sistem označavanja 
vremena. Nazivi "Musliman" 1 "Bosanac" korišteni su sinonimno. 


Na kraju, željeli bismo da, iako se imenjaci oba autora 
pojavljuju u knjizi, to je čista slučajnost. Ne postoji nikakva porodična 
veza. 

Mapa 1: Bosna i Hercegovina 

MU Teritorije pod srpskom kontrolom 


-----= Linija fronta 1. marta 1995. 

Mapa 3: Zona rute kojom je pokušano izvlačenje i lokacije gdje su vršeni ma- 
sakri nad muškarcima iz Srebrenice 


Uvod 


Potočari, Bosna, 13. jula 1995. Put je posut vrećama i 
odbačenom odjećom. Muslimanske! izbjeglice hodaju duž niza 
autobusa. Iznenada, sklanjaju se s asfalta dok prolazi oklopno vozilo. 
Zatim se vraćaju na put, koji prolazi pored onog što je nekada bio 
glavni logor holandskih mirovnih trupa Ujedinjenih = nacija u 
Srebreničkoj enklavi. Izbjeglice idu dalje, po uputstvima srpskih 
vojnika i policajaca: "Stoj! Dođi! Dobro. Idi dalje! U red! Jedan po 
jedan. Lijevo. Hodaj! Hodaj!" Popodnevno sunce bije. Izbjeglice su 
opaljene suncem i iscrpljene. Danima se nisu mogli oprati, a nisu kako 
treba pili niti jeli već dugo. Ne protestiraju, već izvršavaju naredbe. 
Žene ulaze u autobuse sa svojom djecom i sjedaju šutke, bezizražajnih 
lica. Muškarcima nije dozvoljeno da uđu u autobuse 1 oni još stoje 
pored puta. 


Nešto dalje, vreće stvari 1 odjeće gomilaju se u dvorištu jedne 
bijele kuće. Tu prikupljaju i ispituju muslimanske muškarce prije nego 
što će ih transportirati na neku lokaciju odvojeno od žena. Oduzeta im 
je njihova lična imovina. Srpska kamera koja snima ovu scenu iznenada 
hvata lice jednog liječnika holandske vojske, pukovnika Gerryja 
Kremera. Srpski kamerman pita Kremera: "Šta se događa?" Napeti 
Kremer, lica opaljenog suncem, odgovara: "Znate vi šta se događa. 
Znate vi..." 


Dva dana Kremer i ostali pripadnici holandskih "plavih kaciga" 
UN-a gladali su kako muslimanske muškarce odvajaju od njihovih 
porodica. Većina Holandana znala je da ih prisiljavaju da budu 
svjedoci, pa čak 1 da sudjeluju u operaciji "etničkog čišćenja". Kasnije, 
Kremer je opisao ovu situaciju kao "kombinaciju filmova Schindlerova 
lista i Sofijin izbor." Ogromnu većinu muslimanskih muškaraca snašla 
je užasna sudbina. Pobijeni su i bezimeno pokopani u masovne 


! Termin "Musliman" i "muslimanski" u knjizi se koristi u etničkom smislu. 

grobnice, mnogi su prije smrti mučeni, a mali broj je zatvoren a samo 
nekolicina je uspjela pobjeći. 


I dok su Srbi "evakuirali" muslimanske izbjeglice iz Potočara, 
istovremeno su ubijali i zarobljavali što su više mogli ljudi od formacije 
od 10.000 do 15.000 koja se probila iz enklave u pokušaju da pješice 
stigne do teritorija centralne Bosne koji je bio pod kontrolom bosanske 
Vlade. I mada se nekoliko hiljada snažnijih muškaraca, uglavnom 
vojnika, probilo kroz srpske linije, slabiji su zarobljavani u stotinama. 
Većina je likvidirana. Do 16. augusta 1996. Crveni križ registrirao je 
6.546 zahtjeva za pronalaženje nestalih osoba iz Srebrenice, među 
kojima su 6.513 bili muškarci. 


Iako se Srebrenička enklava sad bila isključivo srpska, 
Muslimani su bili u većini prije nego što je rat počeo u proljeće 1992. 
Jugoslavenskim popisom stanovništva iz 1991. utvrđeno je da su od 
ukupnog broja od 36.666 stanovnika cijele srebreničke općine 75,2% 
bili bosanski Muslimani. Srba je bilo 22,/7%. U samom gradu 
Srebrenici, mjestu od nekih 6.000 stanovnika, etnički sastav bio je 
istovjetan. 


Grad Srebrenica nalazi se zavučen u jednoj dolini strmih strana 
u istočnoj Bosni. U boljim vremenima, njegovi stanovnici živjeli su 
dobro od prihoda od turizma, a radili su u rudarstvu i tekstilnoj 
industriji. Ime grada, koje potiče od riječi srebren, ukazuje na njegovu 
dugu historijsku vezu sa ovim metalom, koja se proteže unazad do 
rimskog doba, kada je nosio ime Argentarin ("Srebreni rudnik"). 
Relativna izoliranost Srebrenice bila je značajan razlog njenog opstanka 
u početnom srpskom naletu na Bosnu i Hercegovinu u proljeće 1992. 
godine. S druge strane, njena blizina rijeci Drini i užoj Srbiji značila je 
da, naposljetku, neće moći izbjeći udruženim snagama vojski bosanskih 
Srba 1 Jugoslavije. 


Osim nekoliko dana u aprilu 1992., Muslimani su održali 
kontrolu nad Srebrenicom sve tri godine rata. Ona je postala simbol 
bosanskog otpora 1 ušla je u bosanske narodne pjesme. Ali 11. jula 
1995. postojanje muslimanske Srebrenice naglo je prekinuto. Toga dana 
televizija bosanskih Srba emitirala je saopćenje generala Ratka Mladića, 

komandanta Vojske bosanskih Srba. Evidentno u vrlo dobrom 
raspoloženju, srpski general je televizijskim gledateljima saopćio da je 
čas osvete "Turcima" konačno stigao. Govoreći iz "srpske Srebrenice", 
on je dao grad kao "dar srpskom narodu." 


Sa zauzećem Srebrenice, i sedam dana kasnije - Žepe, Srbi su 
pod kontrolu stavili veliki pojas "etnički čiste" zemlje u istočnoj Bosni, 
iako su od januara 1993. do jula 1995. svi uzastopni neuspješni mirovni 
planovi uvijek predviđali da će Srebrenica i Žepa ostati muslimanski 
gradovi. Prema Vance-Owenovom planu o deset provincija, Srebrenica 
je trebalo postati dio Tuzlanske provincije sa muslimanskom većinom. 
Ali u aprilu 1993. Srbi su reducirali teritoriju oko Srebrenice koju su 
držali Muslimani na mali džep tla na kome je bilo nekih 50.000 
Muslimana. Pošto nijedna strana vlada nije bila spremna poništiti srpska 
vojna osvajanja u istočnoj Bosni, Srebrenica je vještački održavana u 
životu još dvije godine kao mala izolirana enklava nakon što ju je 
Vijeće sigurnosti UN-a proglasilo "zaštićenom zonom". Dva 
alternativna prijedloga, Akcioni plan Evropske unije iz 1993. i mapa 
Kontaktne grupe iz 1994., predviđali su povezivanje Srebrenice sa 
druge dvije muslimanske enklave u istočnoj Bosni: Žepom i Goraždem. 
Ali u julu 1995. Srbi su zauzeli Srebrenicu i Žepu i silom izmijenili 
mapu Kontaktne grupe. Kasniji Dejtonski mirovni sporazum, u kojem 
su posredovale SAD, prihvatio je ovo kao gotov čin, i Srebrenica i Žepa 
postale su dio Republike Srpske, republike bosanskih Srba. 


Masakr koji je uslijedio nakon srpskog zauzeća Srebrenice mora 
se smatrati najvećim pojedinačnim ratnim zločinom u Evropi od 
Drugog svjetskog rata. Između 6. 1 16. jula 1995. Srbi su zauzeli 
zaštićenu zonu Srebrenica, prognali 23.000 muslimanskih žena i djece i 
zarobili 1 likvidirali tisuće muslimanskih muškaraca. 


Ova knjiga ima tri cilja: 


—  Prvije da se pruži detaljno tumačenje "bitke" za Srebrenicu 
od 6. do 11. jula i deportacija i masovnih smaknuća koja su 
uslijedila. 

— Drugi je da se objasni zašto su bosanski Srbi napali 
zaštićenu zonu Srebrenicu 1 sistematski nastojali pobiti 

toliko muslimanskih muškaraca. 
— Treći je da se analizira i što međunarodna zajednica nije 
spriječila ove srpske zločine. 


"Srebrenica" je postala sinonim tako izuzetno užasnog zločina 
da su bila ponuđena izuzetna objašnjenja. Mnogobrojne su teze o 
zavjeri 1 izdaji. Najpopularnija je teorija da je Srebrenica pala kao 
rezultat zavjere u kojoj su sudjelovali visoko zvaničnici UN, Vlada 
Francuske 1 srbijanska Vlada. Drugi odlučno pripisuju krivicu 
holandskim vojnicima UN-a, koje optužuju za kukavičluk tokom srpske 
ofanzive na zaštićenu zonu. Mi odbacujemo takva objašnjenja. Teorije o 
zavjeri teže biti tako elegantno konstruirane da izgleda da svaka odluka, 
ili propuštanje odluke, izgleda da izvire iz mračnih zadnjih pobuda. One 
ne ostavljaju prostora za dileme stvarnog života, niti za nesporazume ili 
prekide u komunikaciji. Kao takve, one nas rijetko dovode bliže istini, a 
mnogo češće stvaraju plodno tle za razvitak opasnih mitova o "zabijanju 
noža u leđa". 


Što se tiče konačne odgovornosti, ona se mora nedvojbeno 
pripisati najvišim srpskim političarima 1 oficirima. Oni su odobrili i 
organizirali ovaj zločin. Njihova odgovornost može se jasno Vidjeti u 
pažljivoj analizi zločina, kakva je iznesena u ovoj knjizi. Sistematski 
karakter zločina, znaci opširnog planiranja i pomno primijenjeni 
postupci, sve to ukazuje na direktnu odgovornost rukovodstva 
bosanskih Srba na Palama 1 na, barem, potajnu podršku srbijanskog 
rukovodstva u Beogradu. 


Međutim, ovo ne znači da mnogi iz sastava "Ujedinjenih nacija" 
svijeta ne zaslužuju oštru kritiku za ono što se, i što se nije, desilo. 
Vijeće sigurnosti UN, bosanska Vlada, petočlana Kontaktna grupa i, 
prije svega, holandska Vlada nikada nisu prepoznali, a još manje 
razriješili, probleme inherentne u konceptu "zaštićenih zona". U srcu 
ovih problema nalazi se moralna dilema. Kako se efikasno oduprijeti 
etničkom čišćenju i podržati stvaranje zaštićenih zona, ako niste 
spremni riskirati živote vojnika mirovnih trupa u procesu zaštite tih 
zaštićenih zona? 

Neuspjeh politike zaštićenih zona u slučaju Srebrenice nije bio, 
kako su neki tvrdili, na prvom mjestu neuspjeh holandskih plavih 
kaciga u Srebrenici niti mirovne misije u bivšoj Jugoslaviji. Viši vojni 
komandanti UN-a u bivšoj Jugoslaviji, do 1995., razvijali su strategiju 
kojom se nastojalo realistično riješiti vojne probleme održanja na životu 
mirovne misije UN-a u Jugoslaviji i usto dati zaštićenim zonama šansu 
za uspjeh. Umjesto toga, kao što se tvrdi u ovoj knjizi, politika 
zaštićenih zona propala je zbog kontradiktornog moralističkog impulsa i 
nedostatka kolektivne volje za upotrebu (jednog stepena) sile od strane 
međunarodne zajednice. Srebrenička tragedija bila je da su njenu 
sudbinu Srbi riješili prije nego što su "Ujedinjene nacije" razriješile 
dileme koje su same sebi stvorile. 

PRVI DIO 
Pad Srebrenice, Juli 1995. 

PRVO POGLAVLJE 
Napad 


U subotu, 8. jula 1995., holandski ministar obrane Joris 
Voorhoeve, pomagao je sinu da se preseli u mjestu Groningen. Daleko 
odatle, u Bosni, srpske snage napadale su muslimansku enklavu 
Srebrenicu. U toku prethodna dva dana došlo je do značajnog porasta 
vojnih aktivnosti na perimetru "zaštićene zone" koju je proglasilo 
Vijeće sigurnosti. Međutim, tog subotnjeg jutra, Holandski bataljon 
izvijestio je o samo sporadičnoj paljbi. Iako je "bunker", Centar za 
reakcije u kriznim situacijama duboko ispod Ministarstva obrane u 
Haagu, bio u najvišem stanju pripravnosti od petka, niko nije vjerovao 
da je u toku konačni napad. Ocjena komandanata UN-a na terenu u 
bivšoj Jugoslaviji bila je da su incidenti prethodnih dana akti 
"provokacije" i "zastrašivanja", a ne uvod u sveopću ofanzivu. Ministar 
je mogao uzeti slobodnu subotu. 


Kasno poslijepodne, zazvonio je Voorhoeveov mobitel. Ministar 
je obaviješten da je upravo poginuo jedan holandski vojnik. Odjeljenje 
holandskih vojnika bilo je prisiljeno napustiti svoju osmatračnicu na 
južnom rubu enklave nakon žestokog srpskog granatiranja. Tokom 
povlačenja, naišli su na vojnike bosanskih Muslimana koji su bacili 
granatu na njihovo oklopno vozilo. Redov Raviv van Renssen, 
nišandžija, zamalo je zakasnio da spusti svoj poklopac 1 jedan geler ga 
je pogodio u glavu. Pokušaji da mu se spasi život nisu uspjeli. Umro je 
u 16:27. 


Kako mu je bio običaj kod važnih saopćenja, Voorhoeve je lično 
sastavio izjavu za javnost u kojoj se objavljuje smrt Van Renssena. 
Ministrovi vojni savjetnici smatrali su pogibiju prvog holandskog 
vojnika u Srebrenici kao izolirani incident. Ukupna situacija nije 
smatrana dovoljno ozbiljnom da bi opravdala Voorhoeveov povratak u 

Haag. A za manje od sedam dana, zaštićena zona Srebrenica više neće 
postojati. Tisuće muslimanskih muškaraca pobit će srpski vojnici, a 
23.000 žena i djece bit će deportirano. 


Gedano unazad, jasno je da su znaci bili krajnje pogrešno 
protumačeni. Srbi jesu namjeravali da, jednom zasvagda, zauzmu 
Srebrenicu. Srpske ofanzive slijedile su standardan obrazac. One su se 
razvijale kao na usporenom snimku. U svojim početnim fazama, napade 
su  karakterizirali periodi intenzivnog granatiranja. Često ove 
artiljerijske baraže nisu vodile ničem više. One bi prosto prestale. Ili bi, 
ponekad, došlo do prekida, nakon koga bi stigao novi pljusak 
artiljerijske vatre. Srpska vojska veoma se trudila da učini da njihova 
bombardiranja izgledaju nasumična, tako da je bilo teško predvidjeti da 
li bilo koja pojedina runda granatiranja predstavlja uvod u opću 
ofanzivu. Srpske snage rijetko su nastojale da svoj konačni cilj dosegnu 
brzo. S ograničenim snagama oni bi veoma oprezno i metodično 
razvijali svoju ofanzivu. Nekoliko tenkova i drugih oklopnih vozila 
predvodilo bi njihov napad 1 sistematično neutraliziralo neprijateljske 
položaje jedan po jedan. Tek nakon što su oni uništeni, krenula bi 
pješadija i zauzela položaje. 


Nakon što bi zauzeli još terena, Srbi bi neizostavno zastali. U 
prisustvu tolikih trupa i promatrača UN-a, oni su morali da se čuvaju 
mogućeg međunarodnog oružanog odgovora. Prekid bi im omogućio da 
procijene reakciju svijeta. Usto, to je stvaralo utisak da je napad 
ograničen ili izoliran incident - trenutna erupcija gnjeva koja se neće 
nastaviti. Ovo bi obično uspjelo umanjiti žestinu namjeravane oštre 
reakcije. Pa čak 1 kad bi UN-a povukle crtu preko koje se nije smjelo, 
Srbi su bili strpljivi: oni su uvijek mogli stati i čekati drugi, povoljniji 
moment." 


"Zaštićena zona" Srebrenica pokazala se idealnom metom 
ovakve strategije. Tu oblast bilo je teško braniti. Iako je teren bio 


2 V. James Gow, Triumph of the Lack of Will: International Diplomacy and the 
Yugoslav War (London: Hurst, 1996), and James Gow, Coercive Cadences: The 
Yugoslav War of Dissolution', in Lawrence Freedman, ed., Strategic Coercion 
(forthcoming) 

izuzetno brdovit 1 gusto pošumljen, sama enklava bila je relativno mala. 
Široka samo deset, a duga petnaest kilometara, enklava je bila uredno 
obilježen cilj za srpsku artilljeriju. Ni Bosanska vojska niti Holandski 
bataljon nisu posjedovali potrebnu artiljeriju da bi mogli efikasno 
uzvratiti. Ova ranjivost bila je pogoršana koncentracijom 1 civilnog 
stanovništva i glavnih elemenata zaštitnih snaga UN-a u dva naseljena 
mjesta u enklavi: u Potočarima i samoj Srebrenici. Oba grada nalazila 
su se u dolinama koje su se mogle nadzirati s okolnih brda. Potočari su 
bili neposredno na vidiku srpske artiljerije sa sjevera i sjeveroistoka. 
Dijelovi Srebrenice bili su nešto bolje skriveni, ali juš ne dovoljno da bi 
omgućili veći stepen zaštite. Cijeli grad bio je u lahkom dometu srpske 
artiljerije sa istoka, juga 1 sjevera. 


Oslabljeni Holandski bataljon imao je dvije glavne baze u 
enklavi. Štab bataljona i logistička jedinica, zajedno sa četom "Charlie" 
bili su smješteni u napuštenoj tvornici akumulatora u Potočarima. Četa 
"Bravo" nalazila se u staroj tekstilnoj tvornici u Srebrenici. Oba logora 
bila su jasno označena i jasno vidljiva svakome na okolnim brdima. 
Pored ove dvije baze, trinaest osmatračnica (OP - Observation Points) 
čuvalo je 50 kilometara linije dodira. Zadatak devedeset pet vojnika na 
osmatračnicama (prosječno sedam na svakoj) bio je da osmatraju i 
izvještavaju o svim vojnim aktivnostima (Kao i sve osoblje UN-a u 
Bosni, vojnici na osmatračnicama provodili su veliki dio svog vremena 
kao knjigovođe: brojeći i registrujući svaku eksploziju, okršaj i pokret 
jedinica. 

Što se tiče drugih zadataka holandskih vojnika, to je ostalo 
predmetom stalne konfuzije. Zvanično, Prema Rezoluciji 819 Vijeća 
sigurnosti UN-a od 16. aprila 1993., grad Srebrenica 1 njegova okolina 
predstavljali su "zaštićenu zonu, što je značilo da ona treba biti "izuzeta 
od svakog oružanog napada ili bilo kog drugog neprijateljskog čina". 
Ova oblast bila je i demilitarizirana zona u skladu sa sporazumom O 
prekidu vatre između Srba i Muslimana. Kao dio ovog sporazuma, 
holandski vojnici trebalo je da nadziru i pomažu u razoružanju 
muslimanskih vojnika unutar enklave. Međutim, ovo pitanje je 
nejasnim učinio paragraf 5 Rezolucije 836 Vijeća sigurnosti UN-a od 4. 
juna 1993., u kojem je stajalo da trupe UN-a moraju "osigurati 

odvraćanje od napada na zaštićenu zona, nadzirati prekid vatre, 
podsticati povlačenje vojnih ili paravojnih jedinica izuzev onih Vlade 
Republike Bosne i Hercegovine i zaposjesti neke ključne položaje na 
terena, pored učešća u isporuci humanitarne pomoći stanovništvu..." 


Vijeće sigurnosti UN-a time je dozvolilo bosanskim trupama da 
ostanu u zaštićenoj zoni. Ovo se kosilo sa principom demilitarizacije. 
Druga nejasnoća izvirala je iz problema upotrebe sila od strane trupa 
UN-a. Paragraf 5 ukazivao je da je njihova zadaća samo da odvraćaju, 
ne da se bore. Međutim, paragraf 9 ukazivao je na nešto više. On je 
ovlastio UNPROFOR (Zaštitne snage Ujedinjenih nacija) da, "pri 
izvršavanju mandata definiranog u gore navedenom paragrafu 5, 
djelujući u samoobrani, poduzmu potrebne mjere, uključujući i 
upotrebu sile, u odgovoru na bombardiranja znštićenih zona sa bilo 
koje strane ili na oružane upade u njih ili u slučnju namjernog 
ometanja u i oko tih zona slobode kretanja UNPROFOR-a ili zaštićenih 
humanitarnih konvoja." 


Pored odvraćanja od napada, trupe UN-a mogle su se i braniti od 
napada. Ali u kojoj mjeri se namjeravalo da ova obrana bude 
restriktivna? Spominjući bombardiranja, upade 1 opstrukcije, riječi 
"samoobrana" evidentno nisu značile tek "samo ako direktno na vas 
otvaraju vatru, možete uzvratiti." Da se nije namjeravalo biti tako 
restriktivan, podržava se dodatno i u paragrafu 10, koji ovlašćuje 
upotrebu zračne sile "u 1 oko zaštićenih zona". Još jednu priliku za širu 
upotrebu sile nudila je referenca na Rezoluciju 770, koja je pozivala 
zemlje da "poduzmu, na nacionalnom nivou ili posredstvom regionalnih 
agencija ili aranžmana, sve potrebne mjere" da se isporuči humanitarna 
pomoć. 


Ipak, široko tumačenje mogućnosti upotrebe sile predstavljalo je 
praktične probleme. Do početka jula 1995. u enklavi ostalo je još samo 
429 holandskih vojnika. Samo polovica njih bili su pješadinci, ostali su 
bili pozadinci 1 medicinsko osoblje. I mada su imali nekih trideset 
oklopnih borbenih vozila pješadije tipa "YPR", niz protutenkovskih 
raketnih sistema 1 šest minobacača kalibra 8Imm, imali su veoma malo 
goriva i municije. U međuvremenu, sa tisućama naoružanih Muslimana 

koji su imali baze u zaštićenoj Zoni, obje strane redovito su kršile prekid 
vatre, a Srbi su često sprečavali dolazak humanitarne pomoći i konvoja 
sa vojnim zalihama. S obzirom na nekonzistentan mandat i ograničenu 
snagu, Holanđani su smatrali da, ustvari, ne mogu učiniti mnogo više do 
da osmatraju, broje, registriraju i izvještavaju o kršenjima prekida vatre. 


Srpski napad na zaštićenu zonu Srebrenicu počeo je rano ujutro 
6. jula 1995. u 03:15. U brzom slijedu, šest raketa, ispaljenih iz VBR-a 
sjeverno od enklave, pogodilo je Srebrenicu. Nekih 45 minuta kasnije, 
holandske osmatračnice u jugoistočnom dijelu enklave izvijestile su da 
su borbe izbile svuda uko njih. Osmatračnice "Uella", "Kilo", "Sierra" 1 
"Foxtrot" javile su o žestokoj paljbi pješadijskog oružja, mitraljeza, 
artiljerije i tenkova. 


Osmatračnice su bile izložene i ugrožene. Većina se nalazila na 
vrhovima brežuljaka; na svakoj se vihorila ogromna, plava zastava UN- 
a. Ovi položaji omogućavali su nizozemskim vojnicima dobar pregled 
okolnog terena i efikasno vršenje uloge osmatrača. Usto, time što su bili 
jasno vidljivi svim zaraćenim stranama, osmatračnice su naglašavale 
neutralnost UN-a. Istovremeno, postojala je nada da će vidljivost 
spriječiti da osmatračnice budu greškom granatirane. Ali to je značilo 
da je svaka njihova vojna uloga, čak i u samoobrani, bila problematična. 
Iako dobro zaštićene vrećama s pijeskom i naoružane teškim 
mitraljezom kalibra 12,7 mm, protutenkovskim oruđima kratkog 
dometa 1, u nizu slučajeva, protutenkovskim projektilima tipa TOW ili 
"Dragon" i minobacačem kalibra 81mm, osmatračnice su bile daleko od 
toga da dosegnu vojnički san o idealnom odbrambenom položaju. 


Tokom prvog dana srpsko granatiranje bilo je koncentrirano u 
području oko osmatračnice "Foxtrot", koja se nalazila na 836 m 
visokom brdu Javor, tik izvan udaljenog jugoistočnog ugla enklave. 
Ovo brdo bilo je jedno od tri koje je štitilo glavni pristupni put u 
Srebrenicu i kontroliralo put koji je vodio tik južno od enklave. Dugo se 
vjerovalo da je jedan od primarnih srpskih ciljeva bilo stjecanje 
kontrole nad ovim putem. On je bio važna ruta za snabdijevanje, a 
vlasnik velikog rudnika boksita koji se nalazio duž njega bio je Rasko 
Dukić, bogati Srbin koji je, navodno, bio bliski pouzdanik Radovana 

Karadžića i finansijer nacionalističke Srpske demokratske stranke 
(SDS) bosanskih Srba. Osvajanje tih triju brda, uključujući i 
osmatračnicu "Foxtrot", dalo bi Dukiću neometan pristup njegovoj 
imovini. Ali to bi dalo i Srbima mogućnost da marširaju na samu 
Srebrenicu. 


Sedmerica nizozemskih vojnika u osmatračnici "Foxtrot" bili su 
u neugodnom položaju, pošto su bili izloženi prema srpskim položajima 
na brdima na istoku. Oko 13:00 artiljerijska vatra počela se primicati 
osmatračnici "Foxtrot". Dvije granate eksplodirale su blizu. Malo 
kasnije, dva srpska tenka gađala su direktno osmatračnicu. Toranj na 
vrhu osmatračnice, u kome se nalazio dalekometni protutenkovski 
sistem tipa TOW, bio je oštećen. 


Komandant Holandskog bataljona u zaštićenoj Zoni, 
potpukovnik Ton Karremans, suhonjavi četrdesetšestogodišnjak sa 
brčićima upravo kakvi su propisani u holandskoj vojsci, suočio se sa 
teškom dilemom. Da li da naredi posadi osmatračnice da uzvrati vatru u 
legitimnoj samoobrani - 1 riskira da ih Srbi superiornom vatrenom moći 
sravne sa zemljom? Da li da zatraži zračnu podršku 1 tako zaprijeti da 
sravni Srbe? Ili, da li da pokuša da smiri narastajuću krizu 
diplomacijom? Karremans je izabrao ovu treću opciju. Od bosanskih 
Srba zatraženo je objašnjenje. Ali njihova reakcija nije bila od koristi. 
Tipično za njih, Srbi su izbjegli stvarni odgovor i zahtijevali su da 
Holanđani svoj zahtjev upute pismeno. 


Zabrinut za sigurnost svojih južnih osmatračnica, Karremans je 
telefonirao holandskom  brigadnom generalu Ceesu Nicolaiu da 
razmotre moguću zračnu podršku njegovoj ugroženoj osmatračnici. Kao 
načelnik štaba u Komandi UNPROFOR-a u Sarajevu, Nicolai je vodio 
svakodnevne operacije u Bosni. Nicolai je rekao da UNPROFOR 
oklijeva. Rekao je Karremansu da se Carl Bildt, pregovarač Evropske 
unije, nalazi u tom trenutku u Beogradu i razgovara o mogućem 
priznanju Bosne 1 Hercegovine od strane srbijanskog predsjednika 
Slobodana Miloševića, što bi, ako bi uspjelo, predstavljalo veliki 
diplomatski korak naprijed. UNPROFOR nije želio vojni incident koji 
bi ugrozio ove delikatne pregovore. Usto, UNPROFOR je podsjetio 

Karremansa da bi upotreba zrakoplovstva mogla lahko dovesti do 
eskalacije. Nešto više od mjesec dana ranije, dva zračna napada na 
skladišta municije blizu Pala, prijestolnice bosanskih Srba, dovela su do 
uzimanja nekih 375 pripadnika UN-a za taoce širom Bosne. 
UNPROFOR nije želio riskirati ponavljanje ovog događaja samo zato 
što se nekoliko osmatračnica našlo pod vatrom. Štaviše, Direktiva 
UNPROFOR-a br 2/95 od 29. maja te godine još je bila na snazi. U njoj 
se ukazivalo da je "realizacija mandata sekundarna u odnosu na 
sigurnost osoblja UN-a" 1 da se sila može koristiti samo kao "posljednje 


3 
sredstvo". 


II 


Evidentno, opasnosti koje bi zračna podrška mogla izazvati za 
holandske trupe u enklavi još nije bila nadmašena mogućim 
prednostima. Negdje u ovo vrijeme, borbe su se smirile za taj dan. 
Vrijeme se pogoršalo, 1 gusti pljusak izazvao je pogoršanje Vidljivosti. 


Slijedećeg dana, u petak 7. jula, gusta magla spriječila je 
ozbiljne akcije. Čula se paljba iz pješadijskog oružja, ali tokom jutra 
eksplodiralo je samo dvadeset sedam granata. Uvečer, šesnaest granata 
palo je na Srebrenicu, od kojih su neke pale blizu holandske baze. 


Potpukovnik Karremans u ovoj fazi još nije vjerovao da je 
zaštićena zona u ozbiljnoj opasnosti. U svojoj ocjeni situacije u petak 
uvečer, on je naveo da su srpske aktivnosti "pokušaji da se isprovocira i 
zastraši ARBiH (Bosanska vojska) i "Duchbat" - Holandski bataljon." 
On nije očekivao "zauzimanje osmatračnica niti dijelova enklave". 
Vojska bosanskih Srba (VRS) će pokušati "da neutralizira Bosansku 
vojsku 'na duži period', ali "zbog nedostatka pješadije", tvrdio je 


3 Brigadni general O. van der Wind, Rapport gebaseerd op de Debriefing Srebrenica 
("Izvještaj zasnovan na prikazu događaja u Srebrenici") (Assen, 4. oktobra 1995.), str. 
16 (u daljem tekstu Prikaz). 

Karremans, "VRS neće moći da zauzme enklavu u kratkom roku." 


III 


Njegovi pretpostavljeni u Sarajevu i Zagrebu prihvatili su ovu 
ocjenu. Holandsko Ministarstvo obrane, koje je s nemirom pratilo 
situaciju iz Haaga, bilo je umireno. 


Tokom noći, Holanđani su registrirali eksplozije još 275 
artiljerijskih i minobacačkih projektila u enklavi. U subotu ujutro, 8. 
jula, 1 dalje je bilo maglovito, sa samo povremenom paljbom. Ali u 
12:30, osmatračnica "Foxtrot" opet se našla pod direktnom vatrom. 
Granate su eksplodirale u blizini. U 13:45, jedan srpski tenk postigao je 
direktan pogodak. Dio desne strane prednjeg zaštitnog zida 
osmatračnice se srušio. Još dvije granate pogodile su zid nekoliko 
minuta kasnije. Komandant osmatračnice, narednik Frans van Rossum, 
radijem je pozvao štab bataljona 1 zatražio odobrenje da evakuira 
osmatračnicu. Odobrenje je dato, pod uvjetom da Van Rossum ocijeni 
situaciju kao dovoljno stabilnu da se njih sedmerica mogu odvesti 
njihovim YPR-om. Ustvari, intenzitet okršaja između Muslimana i Srba 
eskalirao je do tog nivoa da to više nije bilo sigurno. Ljudi su 
uznemireno čekali, dok je motor YPR-a radio, da paljba oslabi dovoljno 
dugo. Upravo kad su pomislili da je taj prekid nastupio i spremali se za 
evakuaciju, ugledali su srpski tenk T-54, udaljen ne više od 100 m, čija 
je cijev bila uperena na njih. Nakon trenutka velike panike, Holanđani 
su shvatili da ih Srbi pozivaju da se predaju. Oko 14:30, sedmerica 
holandskih vojnika razoružalo je, a njihovu osmatračnicu opljačkalo 
desetak srpskih vojnika. Nakon izvjesnog pogađanja, Srbi su dozvolili 
Holanđanima da se spuste nizbrdo i vrate u Srebrenicu svojim YPR-om. 


U podnožju brda, holandski vojnici naišli su na jednog 
muslimanskog vojnika koji je sa tri civila podizao barikadu na putu. 
Narednik Van Rossum je radijem pozvao svog komandira čete, koji ga 
je pitao može li vidjeti ijedno protutenkovsko oruđe? "Ne", odgovorio 


4 Prikaz, str. 25. 

je on. Komandir im je naredio da se probiju kroz barikadu. Narednik je 
rekao svojim ljudima da zatvore poklopce. Kad se vozilo počelo ponovo 
kretati naprijed, iznenada se začuo potmuli prasak. Redov Raviv van 
Renssen pogođen je u glavu. Pao je na koljena i zatim se srušio između 
svojih drugova koji su sjedili u zadnjem dijelu vozila. YPR je projurio 
putem prema Srebrenici, bjesomučno tražeći medicinsku pomoć preko 
radija. Konačno ih je dočekalo oklopno ambulantno vozilo. Teško 
ranjeni vojnik prebačen je u njega. Ali neposredno prije nego što su 
stigli do poljskog previjališta u Potočarima, Van Renssen je izdahnuo. 


Držeći pod kontrolom osmatračnicu "Foxtrot", Srbi su odmah 
krenuli da presijeku put iza osmatračnice "Uniform". Uslijedio je 
trosatni okršaj između muslimanskih snaga, koje su se nalazile iza 
Holanđana, i Srba, koji su bili 1 ispred njih i na njihovom lijevom krilu. 
Narednik Alwin van Eck 1 njegovi ljudi primijetili su pet muslimanskih 
vojnika sa protutenkovskim oružjem na putu iza njih. Svjesni onog što 
se desilo ljudima sa osmatračnice "Foxtrot", nisu se usudili napustiti 
svoj položaj. Do 18:30, srpska pješadija okončala je zauzimanje 
grebena iza Holandana. Kratko nakon toga, dvadeset do trideset srpskih 
vojnika stiglo je da preuzme osmatračnicu. Pošto su opljačkali opremu 
od Holanđana, Srbi su rekli napetim vojnicima UN a da mogu ili otići u 
Srebrenicu ili postati njihovi zarobljenici. Odjeljenje iz osmatračnice 
pricijenilo je da je ovaj drugi izbor sigurniji. Preostale osmatračnice 
čule su Van Ecka preko svojih radio uređaja: "Ovdje osmatračnica 
"Uniform ", možemo otići. Srbi garantiraju našu sigurnost. Ali moramo 
požuriti. Ljudi postaju nervozni, oni žele nastaviti napad."? 


IV 


Osmatračnica "Sierra", koja se nalazila dalje na zapad niz dolinu 
rijeke Jadar, imala je mirniji dan. Najveći dio paljbe išao je preko 
njihovih glava. Ipak, i oni su bili u opasnosti da budu odsječeni. 


" Bas Mesters, "Tussen twee vuren in Srebrenica" (Na vatrenoj liniji u Srebrenici"), 
De Volkskrant, 29. jula 1995. 

Razmatrali su mogućnost da preduhitre Srbe tako što bi napustili svoj 
položaj, ali brinule su ih muslimanske snage iza njih. Te večeri - 
zahvaljujući Srbima - čuli su poruku svojih zarobljenih drugova: 
"Osmatračnica 'Sierra' bolje da ostane gdje jest, pošto je previše opasno 
kretati se jer ARBiH nije napustila tu oblast." 


V 


Također su primili i poruku da su ljudi iz osmatračnice 
"Uniform" na putu u hotel gdje će provesti noć i da će im Srbi ubrzo 
nakon toga dopustiti da otputuju u Holandiju. 


Uprkos gubitku svoje dvije osmatračnice, potpukovnik 
Karremans još nije mislio da Srbi žele cijelu zaštićenu zonu. Nije vidio 
nikakav razlog da izmijeni svoju ocjenu od prije dvadeset četiri sata: 


"Napadi na osmatračnice "Foxtrot" i "Uniform" moraju se 
promatrati kao dio pokušaja da se zauzme dolina Jadra. Činjenica da 
nije bilo napada na ostatak linije dodira oko enklave potvrđuje ovo 
gledište." 


Karremans je smatrao granatiranje Srebrenice "diverzijom i 
pokušajem zastrašivanja".! 


VI 


Međutim, došlo je do promjene plana. Karremans je uvijek 
pretpostavljao da bi se, u slučaju nevolje, osmatračnice povukle u 
holandske baze u Srebrenici i Potočarima. Ali ova opcija postala je 
previše rizična. Sada je ostalo pojedinim komandirima svake 
osmatračnice da odluče da li će se povući ili predati Srbima. 


$ Prikaz, str. 25. 
' Prikaz, str. 27. 

Obaviješteni su da je sigurnost njihovih ljudi od najveće važnosti. 


Karremans je također ponudio da preda oružje koje su mirovne 
trupe UN-a skupile od Bosanaca u posljednje dvije godine. Oružje se 
čuvalo na "punktu za sakupljanje oružja" u Srebrenici. Vršilac dužnosti 
komandanta bosanskih snaga u Srebrenici, Ramiz Bećirević, tražio je 
prije dva dana od Karremansa da vrati oružje, ali je u tom trenutku 
Karremans odbio, jer Srbi nisu prešli liniju dodira sa zaštićenom 
zonom. Ovaj put, Bećirević nije pokazao nikakav interes za povrat dva 
tenka i raznovrsnog pješadijskog oružja. Ne samo da nije imao municije 
za ta oruđa već se Bećirević usto bojao da bi njihovo prihvatanje i dalo 
Srbima povod da dalje napadaju enklavu 1 da bi oslobodilo Holanđane 
od obaveze da pomažu Muslimanima. Stoga je rekao Karremansu: "Ne 
želimo uzeti oružje. Zašto ne zatražite zračne udare?" 


Da bi nadzirao pokrete Srba i nadomjestio gubitak južnih 
osmatračnica, komandir čete "Bravo", kapetan Jelte Groen, odlučio je 
razmjestiti svoju Jedinicu za brzu reakciju od četiri oklopna vozila oko 
grada Srebrenice. Rečeno im je da posjednu dva odvojena položaja 
nekoliko kilometara južno od grada. Ali jedno od oklopnih vozila naišlo 
je na bosanske snage, koje su prijetile holandskoj posadi. Muslimani su 
zahtijevali da se Holanđani upute dalje na jug i pokušali su da zapriječe 
rutu za povlačenje YPR-a time što su na put iza njih izvukli 
automobilsku olupinu. Kad su Holanđani pokušali ovo spriječiti, na njih 
je bačena ručna granata. Nisu imali štete, ali su se brzo vratili u 
Srebrenicu da bi posjeli alternativni položaj zapadno od grada. 


Do subote uvečer osnovna strategija Bosanske vojske za obranu 
enklave doživjela je neuspjeh. Pošto im je vatrena moć bila daleko 
slabija od srpske, njihova najbolja prilika da preokrenu situaciju bila je 
da uvuku snage UN-a. Najlakši način da se ovo postigne bio je da se 
Holanđani dovedu u liniju srpske paljbe tako da u jednom trenutku neće 
imati drugog izbora do da uzvrate u samoobrani i pozovu Zračnu 
podršku. Muslimani nisu mogli dozvoliti Holanđanima da se povuku u 
svoje logore. Ali pokušaji da se ovo spriječi su omahnuli. Pogibija 
Raviva van Renssena učinila je Holanđane toliko sumnjičavim prema 
Muslimanima da je izgledalo da su spremniji da se predaju Srbima nego 

da se povuku. Srbi su do maksimuma iskoristili ovaj događaj. Oni su se 
pobrinuli da sve preostale osmatračnice znaju da holandski zarobljenici 
imaju dobar tretman. 


Pitanje da li je srpski cilj bio da ovladaju južnim putem i 
dolinom Jadra ili da zauzmu cijelu enklavu razriješeno je u nedjelju, 9. 
jula. Osmatračnica "Sierra" pala je u srpske ruke u 09:00 tog jutra. Ipak, 
Karremans je još smatrao da Srbi imaju ograničene ciljeve. Izvijestio je 
UNPROFOR da očekuje da će izgubiti preostale osmatračnice na južnoj 
granici enklave ("Delta" i "Kilo"), koje su se nalazile nekoliko 
kilometara zapadno od već izgubljenih osmatračnica. 1 Zaista, 
osmatračnica "Kilo" pregažena je u 18:15 u nedjelju uvečer. U 
međuvremenu, narednik Zuurman, komandir osmatračnice "Delta", 
odlučio je povući svoje ljude radije nego da ih preda Srbima. Ali 
muslimanski vojnici zaustavili su ih na putu ka Srebrenici i zadržali 
preko noći. 


Da li Karremans treba da zatraži zračnu podršku? Ovo je bilo 
pitanje koje je Karremans sebi stalno postavljao. Holanđani su smatrali 
da se od njih ne može očekivati da provedu bilo kakvu efikasnu obranu 
enklave. Oni su bili uvjereni da je zrakoplovstvo jedino oružje koje 
može nadoknaditi slabost na terenu. Ipak, Karremans je bio svjestan 
problema koje izaziva upotreba zrakoplovstva. U svom izvještaju 
UNPROFOR-u te nedjelje, on je zaključio: "Upotreba CAS (Close Air 
Support - Bliska zračna podrška) na sve moguće načine po mom 
mišljenju, još nije uputna. Ona če isprovocirati VRS tako da će i sama 
Srebrenica i osmatračnice i logori biti gađani svim sredstvima. 
Posebno VBR M-63 sjeverno od osmatračnice (NL)P, VRB M-77 u 
Bratuncu i sva njihova artiljerija i minobacači ispalit će svoje rakete i 
granate na nepokretne ciljeve. Ukoliko se ovi oružni sistemi ne mogu 
elinimirati odjednom 'sic', što je jedva nemoguće (čitaj: "moguće" ). 


Iako je Karremans razgovarao o zračnoj podršci čim su Srbi 
počeli granatirati osmatračnicu "Foxtrot u četvrtak, njegove rezerve u 
pogledu upotrebe zrakoplovstva su jačale. Iako se broj znakova da Srbi 
žele zauzeti cijelu enklavu povećavao (Karremans je, do ovog trenutka, 
znao, iz obavijesti koje su radijem javili zarobljeni holandski vojnici, da 

se istočno od enklave nalazi velika koncentracija srpske artiljerije), 
Karremans je ostao uvjeren da to nije neposredan cilj. Istovremeno, 
postajao je sve svjesniji ranjivosti svojih vojnika na potencijalnu srpsku 
odmazdu i sve manje spreman da riskira njihove živote. Da bi zračna 
podrška bila efikasna, artiljerijska i minobacačka prijetnja Srebrenici i 
Potočarima morala se eliminirati istovremeno kad i snage koje su 
napadale osmatračnice. Ovo bi značilo masovnu operaciju i ozbiljnu 
eskalaciju. Karremans je, kao 1 njegovi pretpostavljeni u Sarajevu i 
Zagrebu, bio u škripcu. 


U Haagu, ministar odbrane Voorhoeve također je bio vrlo 
zabrinut. On je rekao američkom ambasadoru Terryju Dornbushu da je, 
iako nije siguran da će Srbi pregaziti enklavu, "vrlo pesimističan" i 
opisao je situaciju kao "beznadežnu". Holanđani su bili "brojno 
nadmašeni" 1 "okruženi" grad je bio "nebranjiv". Nepotvrđeni dokazi 
ukazuju da je rekao da se "plaši zračnih udara" jer bi oni mogli dovesti 
do većih civilnih žrtava. Dokazi također ukazuju da je istog dana, 
zahtjevu Sjedinjenih Država za zračnim udarima u sjedištu NATO-a u 
Bruxellesu holandski ambasador u NATO-u suprotstavio kao "opasnim" 
i "kontraproduktivnim". 


U južnom dijelu enklave, situacija se i dalje pogoršavala. Stotine 
muslimanskih izbjeglica počele su se povlačiti na sjever iz tzv. 
Švedskog projekta smještaja u dolini Jadra. Jedno oklopno vozilo koje 
je kapetan Groen uputio na jug da provjeri situaciju i posjedne novu 
osmatračnicu iznenadili su i zarobili Srbi. Do podneva u nedjelju 9. 
jula, zaselak Pusmulići, tri kilometra južno od Srebrenice, bio je u 
plamenu. Srbi su se kretali ka sjeveru duž glavnog puta za Srebrenicu i 
usto su se probijali preko brda ka zapadu. Do oko 18:30 u nedjelju, kada 
su borbe zamrle, oni su bili na dva kilometra od grada. 


Te večeri "Dutchbat" je intenzivno konsultirao više komande 
UN-a o tome šta činiti slijedećeg dana. Procjena da se radilo o 
ograničenom napadu pokazala se pogrešnom. Kako se Srbi mogu 
zaustaviti? Najviši zapovjednik UN-a u bivšoj Jugoslaviji, francuski 
general Bernard Janvier, brinuo se da bi zračna podrška dovela do 
trenutačne eskalacije od strane Srba. Na savjet holandskog pukovnika 

Harma de Jongea, štabnog oficira odgovornog za operacije, Janvier je 
odlučio da "Dutchbat" treba da se odupre. Oko 22:00, bataljon je primio 
slijedeću zapovijest: "Morate zauzeti blokirajuće položaje uz upotrebu 
svih raspoloživih sredstava da bi se spriječilo dalje nadiranje i 
napredovanje jedinica VRS u pravcu Srebrenice. Svaka moguća mjera 
treba se poduzeti da se ojačaju ovi položaji, uključujući i mjere koje se 
odnose na oružje." 


VII 


Ovo je značilo da Holanđani moraju izvesti neke od svojih bijelo 
obojenih YPR-a na položaje oko Srebrenice koji su bili jasno vidljivi 
Srbima u napredovanju. Namjera ove akcije bila je da prenese poruku: 
"dovde i ne dalje". Ako Srbi budu uporni, Holanđani će otvoriti vatru. 


Kad je zapovijest faksom stigla četi "Bravo" u Srebrenici, 
narednik Arthur Batalona, koji je radio u operativnoj sobi, kasnije se 
prisjeća: "Svi su se užasno uplašili. U takvoj jednoj operaciji možete 
lahko poginuti. Koliko sam ja znao, nas nisu u Srebrenicu poslali da 
branimo enklavu, već više kao neke ojačane promatrače."? 


VIII 


I viši komandanti su se zabrinuli. Ne samo da "Dutchbat" nije 
bio dobro opremljen za takav zadatak već je, kao zračno-prijevoznoj 
jedinici, njegovim vojnicima nedostajala i obuka za borbu s oklopnim 
vozilima. 


Ipak, Četa "Bravo" pokušala je učiniti najbolje. Oni su uspjeli 
okupiti pedeset ljudi u šest YPR-a sa mitraljezima kalibra 12,7 mm, dva 


3 Prikaz, str. 30. 
? "Een cynisch spelletje Stratego" ("Cinična partija igre "Stratego""), Algemeen 
Dagpblad, 14. oktobra 1995. 

protutenkovska raketna sistema srednjeg dometa tipa "Dragon" i 
nekoliko protutenkovskih oruđa kratkog dometa tipa AT4. Jedan 
minobacač kalibra 8Imm bio je pripremljen u logoru u Srebrenici za 
vatrenu podršku. Ljudi su dobili svoje upute u 03:30 u nedjelju ujutro. 
Sat i po kasnije, položaje "Bravo" 1 i "Bravo" 4, na zapadu, odnosno 
jugu od grada, posjela su po dva YPR-a. Još dva YPR-a kretala su se ka 
položajima "Bravo" 2, dalje na jugu, i "Bravo" 3, na istoku. 


Da bi podržali blokadne položaje, general Janvier i Yasushi 
Akashi, specijalni predstavnik generalnog sekretara UN-a u bivšoj 
Jugoslaviji, uputili su ultimatum Srbima. Iz Zagreba, oni su zahtijevali 
da Srbi obustave svoj napad i povuku se na granicu enklave. Srbi 
također moraju pustiti zarobljene holandske vojnike i vratiti svu njihovu 
opremu. Srbi su obaviješteni da su holandske trupe zauzele blokadne 
položaje južno od Srebrenice i da će, ako ih napadnu snage VRS, "biti 
upotrijebljena Bliska zračna podrška snaga NATO-a". 


Akashi 1 Janvier veoma su se plašili eskalacije sukoba. Iz tog 
razloga, dogovorili su se - i o tome obavijestili Srbe - da će zračni 
napadi slijedećeg dana imati samo oblik bliske zračne podrške, tj. da će 
biti napadnute samo one srpske snage koje budu uočene pri otvaranju 
vatre na holandske položaje. U 22:30 general Nicolai prenio je 
ultimatum Srbima u telefonskom pozivu iz Sarajeva. Razgovarao je s 
Mladićevim zamjenikom, generalom Zdravkom Tolimirom, koji mu 
nije čak dopustio ni da završi: "O čemu to govorite? Nema Srba u 
enklavi. Generale, ne treba da slijepo vjerujete muslimanskoj 
propagandi. "!" 


IX 


Kapetan Groen, komandir čete "Bravo" bio je svjestan 
ograničenja na upotrebu sile. On je znao, kako je kasnije pisao, "da smo 


10 Frank Westerman, "VN voorkwamen aanval op Srebrenica" ("UN su spriječile 
napad na Srebrenicu"), NRC/Hnndelsblnd, 14. oktobra 1995. 

ovdje samo zbog jedne stvari, i to je sigurnost civila... Ako bismo se 
otvoreno stavili na stranu vojnika ARBiH - bosanske vojske, tako što 
bismo (zajedno s njima) otvarali vatru na Srbe, izuzev u samoobrani, 
vjerovatno bismo izgubili naš UN-status u očima VRS i oni bi nas 
smatrali neprijateljima zajedno sa ARBiH. Kad bi se to desilo, izgubila 
bi se svaka zaštita za civile i, naravno, svaka zaštita za osoblje UN-a u 
enklavi." 


X 


Da bi se izbjegla direktna eskalacija, Groen je naložio svojim 
vojnicima da ne ciljaju direktno na neprijatelja. Samo ako budu direktno 
napadnuti, treba da ciljaju na Srbe. 


Čekati zoru u ponedjeljak, 10. jula, bilo je vrlo neougodno 
holandskim vojnicima na blokadnim položajima. Neki su bili sigurni da 
će poginuti. Ujutro su srpski topovi ponovo otvorili vatru po Srebrenici. 
Broj granata koje su padale na grad, izgleda, povećavao se. Narednik 
Frank Struik snimao je borbe oko osmatračnice "Hotel" (iz koje je 
mogao osmatrati čitav jugoistočni ugao enklave) od prethodnog dana na 
svom walkmanu: "Prokletsvo, pucaju na nas, ti idioti. Gadovi... Evo ide 
jedna. Buum. Bacači. Još jedna. Beng.. Zvižduk... tras, evo stiže. Jedan, 
dva, a, ove su tačno na metu. "? 


XI 


Zamjenik komandira Čete "Bravo", kapetan Peter Hageman, koji 
je komandirao blokadnim položajima, trebalo je da bude na "Bravo" 2, 
najisturenijem položaju. Ali on 1 njegovi ljudi nikad nisu stigli na 


U "Dutchbat" in Vredesnaain, Jnnuari 1995 - Juli 1995 ("Dutchbat" u ime mira, januar 
1995. - juli 1995.) (Rijswijk: Debut, 1996), str. 296. 
= De Volkskrant, 29. jula 1996. 

namjeravanu lokaciju. Put se pokazao neprohodnim za njihov YPR. 
Kada se pokušao premjestiti na alternativni položaj, jedan srpski tenk 
otvorio je vatru. Iznenada, jedna granata eksplodirala je blizu i YPR je 
sletio s puta. Vozilo nije bilo oštećeno, ali se zaglavilo. Posada nije 
uspjela da ga izvuče na put. Pješice su se pridružili položaju "Bravo" 4 
na rubu grada Srebrenice. Do devet ujutro, Holandski bataljon zatražio 
je zračnu podršku, ali im je rečeno da prvo obnove svoju listu ciljeva, 
jer je najnovija lista bila nekih dvadeset sati stara. Srbi su od tada 
napredovali. Ali, postepeno, borbe oko grada su zamrle i zračna podrška 
više nije izgledala urgentna. Avioni NATO-a koji su bili u pripravnosti 
u zraku vratili su se u bazu u Italiji u 14:00 jer se vrijeme pogoršalo. 
Američki izvori tvrde da je ministar obrane Voorhoeve rekao 
Amerikancima u Haagu da vjeruje da se situacija "stabilizira" i da će on 
biti za zračne napade samo ako Srbi nastave svoj napad. On se protivio 
"odmazdi radi odmazde." 


Najžešće borbe tog jutra bile su koncentrirane manje od dva 
kilometra južno od Srebrenice, u rejonu Pusmulića. Srbi su konsolidirali 
svoju kontrolu nad jugoistočnim uglom enklave u pripremi za napad na 
Srebrenicu. Oni su pažljivo izbjegli blokadne položaje i time 1 opasnost 
od zračnih napada. 


Sve više izbjeglica iz južnog dijela enklave počelo je da se 
okuplja na pijaci u Srebrenici. Tokom popodneva, bosanske linije 
obrane južno od grada raspale su se. Oko osamdeset bosanskih vojnika 
prošlo je pored položaja "Bravo" 4 oko šest sati. Među njima, jedan 
holandski vojnik prepoznao je frizera koji ga je šišao u Potočarima. 
Bosanski vojnici rekli su desetini Holanđana da će posjesti nove 
položaje u gradu da bi nastavili borbu. Broj izbjeglica koje su prolazile 
sve više je rastao. Nakon popodnevnog smirenja, postalo je jasno, 
odmah nakon 18:00, da se Srbi spremaju nastaviti svoje napredovanje 
ka Srebrenici. 


Osmatračnica "Hotel" uočila je nekih osamdeset srpskih vojnika 
kako se raspoređuju iznad Srebrenica, na oštroj okuci na putu, spremni 
da se spuste u grad. Oni nisu žurili, trudeći se da ih vide i muslimanski 
civili u gradu. Civili su počeli paničiti i krenuli su bježati ka sjeveru. I 

konačno, oko 18:30, Srbi su započeli s napredovanjem. Komandir čete 
naredio je položaju "Bravo" 1 da otvori vatru. Radi upozorenja, pucali 
su iznad glava Srbima, dok je minobacač kalibra 81mm ispaljivao samo 
svijetleće bombe. Izloženi holandski mirovnjaci bili su užasnuti. Među 
muslimanskim civilima izbio je haos. Stotine su jurnule prema 
holandskom logoru. Strahom zahvaćena masa probila je kapiju, mahnito 
tražeći utočište 1 zaštitu kod holandskih vojnika. 


Kapetan Hageman uplašio se da se njegovi položaji izlažu 
obuhvatu. Koncentrirao je svoje YPR-e blizu pijace. I "Bravo" 4 otvorio 
je vatru u smjeru Srba. Međutim, Srbi su nastavili napredovati, što je 
učinilo neophodnim još jedno premještanje Hagemanovih YPR-a, ovaj 
put dublje u grad, blizu škole. Namjera kapetana Hagemana bila je da 
može gađati direktnije Srbe: povlačenje bi mu to omogućilo. 


Ipak, bosanske trupe to nisu dozvolile. Oni nisu vjerovali da 
Hageman namjerava pružiti ozbiljan otpor i bojali su se da Holanđani 
žele samo da se izvuku iz borbe. Prijetili su mu protutenkovskim 
oruđima ako se pokuša pokrenuti. Apel predsjednika Općine Srebrenica 
Fahrudina Salihovića nije bio efikasan. N1 on nije vjerovao u namjere 
Holanđana. 


Srbi su nastavili ići naprijed, ali oprezno. Kao i Holanđani, i oni 
su nemirno pogledavali u nebo. Hoće li se UN konačno odlučiti na 
zračne napade? Oko 19:30, Srbi su uočeni kako se povlače prema 
zapadu. Do 20:00 borbe su zamrle. Izgledalo je da su Srbi željeli dati 
vremena izbjeglicama da se izvuku iz Srebrenice i pobjegnu u Potočare, 
prije nego što zauzmu grad. 


Holanđani su, nenamjerno, skoro ubrzali ovaj proces time što su 
htjeli evakuirati ljude iz Srebrenice u glavnu holandsku bazu u 
Potočarima. Ali ovaj plan evakuacije naišao je na otpor bosanske 
vojske. Oni su znali da njihova jedina šansa da zadrže enklavu leži u 
tome da uvuku Ujedinjene nacije u borbu. U tom cilju, oni su željeli 
zadržati holandske trupe na liniji fronta, ali pomoglo bi i ako bi se 
civilno stanovništvo našlo zahvaćeno borbama. Ljude koji su već pošli 
u Potočare muslimanski vojnici su vraćali. Predsjednik općine Salihović 
podržao je ovakav pristup, tako da su izbjeglice ostale u Srebrenici 

tokom noći 10. na 11. jula. 


Više nije moglo biti sumnje da je srpski cilj zauzimanje cijele 
enklave. Iako je general Ratko Mladić, komandant Vojske bosanskih 
Srba, ovo zanijekao generalu Janvieru prethodnog dana i ponovio 
obećanje da neće zauzeti enklavu još uvečer 10. jula, ovo je očito bilo 
drska laž. Ultimatum UN-a od prethodne večeri nije imao nikakvog 
efekta. Napad nije obustavljen i nijedan zarobljeni holandski vojnik nije 
pušten. Šta UN treba sada uraditi? 


Pošto se Karremans razbolio, njegov zamjenik, major Rob 
Franken, tražio je umjesto njega zračnu podršku u 19:00, kada je srpski 
napad bio u punom zamahu. Franken je, svjestan problema srpske 
odmazde, predložio tri kompleta ciljeva. Prioritetna ciljna zona bile su 
srpske snage južno od blokadnih položaja. Ali skoro isto tako važni bili 
su i srpski artiljerijski položaji sjeverno od enklave i na visoravni 
jugoistočno od Srebrenice, blizu Pribićevca. Ako bi ostali netaknuti, oni 
bi mogli posijati pustoš na UN 1 civilnim ciljevima u Potočarima i 
Srebrenici. Sve u svemu, Franken je tražio da se uništi oko četrdeset 
ciljeva. 


Dobijanje odobrenja za zračnu podršku bio je dugotrajan proces 
za koji je obično trebalo najmanje dva sata. U skladu sa Uputstvom 
UNPROFOR-a OPO 14/94, "Dutchbat" je prvo morao uputiti zahtjev 
Sektoru sjeveroistok u Tuzli. U vrijeme krize, "Dutchbat" je imao sreću 
da je radio sa holandskim pukovnikom Charlefom Brantzom, koji je, 
kao vršilac dužnosti komandanta Sektora, imao razumijevanja za 
njihovu situaciju 1 zahtjeve prosljeđivao što je brže mogao slijedećoj 
stepenici na ljestvici, UNPROFOR-u u Sarajevu. U UNPROFOR-u, 
zahtjev je morao odobriti general-potpukovnik Rupert Smith, britanski 
komandant. Tokom napada na Srebrenicu, Smith je bio odsutan. Njegov 
francuski zamjenik, general-major Herve Gobilliard, a posebno, jer se 
radilo o holandskom bataljonu, načelnik štaba general Nicolai, preuzeli 
su odgovornost. Ako bi oni dali odobrenje, ono bi se proslijedilo 
najvišem štabu Zaštitnih snaga UN-a (poznatim kao UNPF od proljeća 
1995.) u bivšoj Jugoslaviji, u Zagrebu. Tamo bi prvo general Janvier 
razmotrio problem sa svojim vojnim pomoćnicima. Zatim bi 

konsultirao specijalnog predstavnika generalnog sekretara UN-a 
Yasushija Akashija. Ako bi se oni složili, zahtjev bi se proslijedio 
NATO-u. 


NATO bi obično bio stavljen u pripravnost izvjesno vrijeme 
prije nego što bi odobrenje za upotrebu zrakoplovstva bilo dato. Ali oni 
nisu znali potpune pojedinosti o tome kakvi su ciljevi odobreni dok 
Akashi i Janvier ne bi donijeli odluku. Koordinacioni centar NATO-a za 
zračne operacije (Air Operations Coordination Center - AOCC) u 
Vicenzi u Italiji uvijek je nastojao imati u zraku nekoliko aviona 5. 
savezničke taktičke zračne armije. Od 9. jula, AOCC držao je dva 
aviona tipa F-16 u zraku u stalnoj pripravnosti tokom dana za potrebe 
bliske zračne podrške. Ipak, stvarni napad samo dva aviona predstavljao 
bi veliku operaciju. Od obaranja američkog pilota Scotta O'Gradyja nad 
Bosnom u junu, NATO je postao vrlo svjestan opasnosti od srpske 
protuzračne obrane. Kao odgovor na to, avioni u pripravnosti sada su 
bili ili u pripravnosti na zemlji, ili su kružili u zoni očekivanja iznad 
Jadranskog mora, umjesto iznad Bosne, što je povećavalo njihovo 
vrijeme doleta do ciljeva. Nijednom avionu nije bilo dozvoljeno da uđe 
u bosanski zračni prostor bez zaštite cijelog niza drugih: posebno onih 
namijenjenih za neutraliziranje neprijateljskih raketnih PVO sistema 
("suppress enemy missile air defense - SEAD) 1 drugih za uništavanje 
radara protuzračne obrane tzv. raketama HARM. Broj takvih SEAD 
aviona bio je ograničen. Usto, čak i sa punjenjem gorivom u letu, 
nijedan avion nije mogao u beskraj ostati u zraku. Napad noću ili po 
lošem vremenu bio bi još teži, jer je samo američko zrakoplovstvo 
imalo u zoni operacija avione sposobne za takve zadatke. 


Slijed događaja koji je doveo do odsustva akcije UN-a u 
ponedjeljak uvečer bio je kompleksan. Nakon zahtjeva Frankena u 
19:00, koji su odobrili i proslijedi! Tuzla i Sarajevo, General Janvier 
sazvao je sastanak Kriznog akcionog tima pedeset minuta kasnije. 
Prisutni su bili njegovi glavni savjetnici: njegova dva francuska vojna 
pomoćnika, holandski načelnik štaba generalmajor Ton Kolsteren, 
pukovnik Harm de Jonge i štabni oficiri odgovorni za obavještajni rad, 
zračne operacije i vezu s NATO-om, kao i Akashijev pomoćnik John 
Asmstrom. Sveopći konsenzus među oficirima bio je da se odobri 

zračna podrška. De Jonge je rekao Janvieru: "Jučer ste Mladića odlučno 
15 . . vi v v 13 
upozorili i on Vam prkosi. Moramo izvršiti zračnu podršku." 


XII 


Britanski oficir za zračne operacije ukazao je na rizik za 
zarobljene holandske vojnike ukoliko dođe do zračnih napada, ali se 
složio da "moramo djelovati". Čak i Almstrom je izrazio podršku: "Ako 
su snage pod vatrom, nemamo izbora. Akashi će se vratiti u 11:30, ali 
za operaciju "Blue Sword" ("Plavi mač") ne moramo ga čekati. "!! 


XIII 


Samo je Janvier oklijevao. On se suočio sa odlukom od 
ogromnog značaja. Čak i ako bi samo prihvatio "Plavi mač" operaciju, 
tj. blisku zračnu podršku u Bosni, Janvier se bojao da to neće biti 
dovoljno 1 da će biti potrebno kasnije izvesti veće zračne napade protiv 
više od nekoliko srpskih ciljeva. Ovo bi stvorilo opasnost od uvlačenja 
UNPROFOR-a u sveopći rat sa Srbima. Janvier je želio više informacija 
i dodatne konsultacije. Naredio je da NATO avioni budu stavljeni u 
pripravnost, ali je želio znati i kad će NATO biti spreman za napad. 
Američki oficir za vezu s NATO-om napustio je sobu da bi to pitanje 
razjasnio sa AOCC-om. Janvier je pitao kako holandska Vlada gleda na 
zračnu podršku. General Kolsteren napustio je sastanak da bi 
telefonirao Voorhoeveu u Haag. Sam Janvier čuo se sa Sarajevom da bi 
saznao mišljenje vršioca dužnosti komandanta UNPROFOR-a generala 
Gobilliarda. Gobilliarda nisu mogli naći. Oko 21.05, Janvier je stupio u 
vezu s Akashijem. Odmah nakon toga nazvao je Mladića i razgovarao 
ili s njim ili s njegovim zamjenikom, generalom Tolimirom. Kolsteren 


13 Frank Westerman, "Trebaju nam F-16 da se sada obruše,"NRC/Handelsblad, 29. 
maja 1996. 
14 NRC/Handelsblad, 29. maja 1996. 

je u 21:10 javio da se Voorhoeve ne protivi zračnoj podršci. Do tada su 
avioni NATO-a bili u zraku nad Jadranom: mogli su pogoditi svoje 
ciljeve u roku od pola sata nakon naredbe da napadnu. 


Janvier je i dalje oklijevao. Nije mogao sasvim razumjeti zašto 
bi Mladić želio zauzeti, ili čak samo kazniti, enklavu dok je pregovarač 
EU Carl Bildt razgovarao s predsjednikom Miloševićem u Beogradu. 
Do tada se počelo smračivati. Srpski napad na Srebrenicu je prestao. 
Bliska zračna podrška više nije bila neophodna. Tama je također 
otežavala da se iz zraka razlikuju holandske, muslimanske i srpske 
jedinice. Ali šta će se desiti ako Srbi u zoru nastave napad? Janvier je 
odlučio oko 22:00: "Sutra ujutro u šest, NATO mora biti spreman. Ako 
bude potrebno, odobrit ću zračnu podršku, ali ne ako prijetnja bude 
dolazila samo od pješadije." "? 


XIV 


Ultimatum od prethodne noći ponovljen je Srbima. Jedina 
razlika bila je što im ovaj put nije rečeno o prirodi zračnih napada. U 
Holandiji, ministar obrane Voorhoeve kasnio je četrdeset minuta u 
studio da se pojavi u kasnoj televizijskoj emisiji o aktuelnim 
događajima. U njoj je najavio da "se ne može tek tako dopustiti da 
enklava bude pregažena." Njegov stav je bio da je "najmračniji scenario 
sad postao realnost. Zračne akcije su sada neizbježne." Iako je javno 
istupao oštro, Voorhoeve se u povjerenju izuzetno brinuo za sigurnost 
holandskih vojnika. Ujutro, Voorhoeve i njegovi vojni savjetnici 
zaključili su da je "Dutchbat" "u bezizlaznoj situaciji suočen sa velikim 
opasnostima", prema izjavi načelnika odbrambenog štaba generala 
Henka van den Breemena. "Pod ovim okolnostima," tvrdili su oni, 
"sigurnost naših ljudi mora biti najvažnija."!$ 


15 NRC/Handelsblad, 29. maja 1996. 
16. Henk van den Breemen, "Hollands Dagboek" ("Holandski dnevnik"), 
NRC/Handelsblad, 22. jula 1995. 

XV 


General van den Breemen upućen je u Zagreb da se s Janvierom 
sastane "oči u oči." 


U enklavi, to je bila noć grozničave aktivnosti. Oko 21.00, jedan 
od komandira osmatračnica kojeg su Srbi držali u Bratuncu radijem se 
javio bataljonu. Srbi su od njega tražili da prenese ultimatum. 
"Dutchbatu" je dato četrdeset osam sati da se evakuira iz enklave, počev 
od 06:00 slijedećeg jutra. Srbi su garantirali sigurnu evakuaciju 
bataljona i civilnog stanovništva. Ali, do ponoći, uznemirenim 
holandskim vojnicima njihovi komandanti rekli su da su UN dale 
ultimatum Srbima: VRS se mora povući počev od 06:00; odbijanje da 
se to izvrši dovest će do zračnih udara velikih razmjera."" 


XVI 


Ovdje je početak tragičnog nesporazuma između UNPF-a i 
"Dutchbata"' oko razmjera 1 uvjeta za zračnu podršku. Janvier i Akashi 
nisu se odlučili ni za kakav sličan ultimatum. Oni su se jedino složili da 
se, ako Holanđani budu napadnuti, aktivno uključene srpske snage, 
odnosno one "zadimljenih cijevi", mogu bombardirati iz zraka. Ovaj 
nesporazum dopunjen je drugim. Komandanti "Dutchbata", kao i 
Sektora sjeveroistok, vjerovali su da će, bez obzira na sve, doći do 
masovnih zračnih napada na svih četrdeset ciljeva koji su identificirani 
prethodnog dana i na sve novo što se bude micalo. 


Potpukovnik Karremans sastao se sa komandom Bosanske 
vojske i civilnim gradskim vijećem u srebreničkoj pošti nedugo nakon 
ponoći. Skeptičnim slušateljima, on je najavio: "Gospodo, imam važnu 
poruku." Soba je zanijemila. "Srbi su primili ultimatum. Oni se moraju 


7 Prikaz, str. 34. 

povući prije '06:00. Inače će biti bombardiranja svugdje." Na jednoj 
mapi, Karremans je pokazao niz mjesta u i oko enklave koja će biti 
napadnuta iz zraka slijedećeg jutra u šest. Put u enklavu duž koga Srbi 
napadaju postat će "zona smrti". Za bombardiranje Srba bit će 
upotrijebljeno četrdeset do šezdeset aviona. 


Muslimani mu više nisu vjerovali. Načelnik općine Fahrudin 
Salihović dva puta pitao je Karremansa može li garantirati da će napadi 
biti izvedeni. Karremans je dva puta odgovorio: "Ne pucajte u 
klaviristu." Tumač Hasan Nuhanović nije sasvim razumio ovaj iZraz, 
koji je preveo kao: "ne dirajte onoga koji donosi dobre vijesti." 
Karremans ih je također obavijestio da će Holanđani ponovo posjesti 
blokadne položaje koje su držali u ponedjeljak. Želio je da Muslimani 
zaštite njegove bokove. Karremans je napustio sastanak u dva sata 
ujutro, u uvjerenju da će Bosanska vojska tako i učiniti. 


Ipak, tokom noći bilo je mnogo znakova da se bosanska obrana 
raspala. Osmatračnica "Hotel" uočila je povlačenja rano uvečer. U 
Srebrenici, holandski vojnici primijetili su da je oko 300 vojnika 
Bosanske vojske nestalo u smjeru zapada. Uprkos ranijem otporu 
bosanske komande, velike grupe izbjeglica, među kojima su bili i 
naoružani ljudi, kretale su se na sjever prema Potočarima. Na 
sjeverozapadu, gdje se nalazila osmatračnica "Mike" (i kuda će, kasnije, 
većina muslimanskih muškaraca pokušati pobjeći) holandski vojnici 
vidjeli su kako među bosanskim vojnicima izbijaju sukobi. 


Holanđani su se spremili za izlazak sunca. Oko 04:00, poziv 
Sektoru sjeveroistok u Tuzli potvrdio je da se zračni napad planira 
odmah nakon 07:00. Razmotren je spisak od oko četrdeset "fiksnih 
ciljeva" od prethodnog dana. Oko 06:00 blokadni položaji "Bravo " 1 1 
"Bravo" 3 ponovo su zaposjednuti. Istureni kontrolori za navođenje bili 
su pripravni da usmjeravaju avione na njihove ciljeve. Jutro je bilo 
vedro. 


Prvi avioni NATO-a uzletjeli su iz zračnih baza u Italiji u 06:00. 
Njihovo vrijeme "nad ciljem" bilo je zakazano za 06:50. Velika eskadra 
od nekih šezdeset aviona, AWACS aviona za rano upozoravanje i 
komandiranje, lovaca, aviona za neutraliziranje protuzračne obrane i 

elektronsko ometanje, zračno napajanje gorivom 1 drugih bila je u zraku 
da podrži manje od tuce aviona određenih za napad na zemaljske ciljeve 
oko Srebrenice. Holanđani su očekivali da napad počne automatski u 
prvoj prilici. U međuvremenu, UNPF i UNPROFOR očekivali su da ih 
"Dutchbat" obavijesti kad Srbi ponovo napadnu. Kako je bilo u skladu 


sa misijom za blisku zračnu podršku "Plavi mač", samo aktivno 
napadajuće snage mogle su se odrediti kao ciljevi. 


U 08:00 "Dutchbat" je pitao zašto nema zračne podrške. Ali 
Sektor sjeveroistok nije mogao brzo proslijediti ovaj upit. Osoba 
odgovorna za zračnu podršku nije bila prisutna, a zaštićeni faks uređaj 
nije dobro funkcionirao zbog nedavnog perioda lošeg vremena. Poruka 
je zapela. 


Oko 09:30, komandir blokadnih položaja pošao je na izviđačku 
misiju. Provezao se pored mjesta gdje se prethodnog dana nalazio 
položaj "Bravo" 4 i zatim do oštre okuke zapadno od Srebrenice. Dok 
se kretao uzbrdo, ugledao je jedan tenk 1 više kamiona u blizini tornja 
radio-predajnika dalje uz put. 


U 10:00, "Dutchbat" je ponovo zatražio zračnu podršku. Ovaj 
put, poslali su nov spisak ciljeva. Četrdeset minuta kasnije, Sektor 
sjeveroistok uspio je poslati spisak u Sarajevo. Sarajevo ga je 
proslijedilo Janvieru i Akashiju prije 11:00. Da osigura da će do nečeg 
doći, pukovnik Brantz u Tuzli nazvao je Haag i preklinjao ministra 
obrane Voorhoevea da stupi u vezu s najvišim organima UN-a. 
Voorhoeve je nazvao Akashija da ga uvjeri u hitnost situacije. 


Ubrzo nakon 11:00, srpski napad na Srebrenicu se nastavio. 
Situacija se brzo pogoršala. Kapetan Groen dobio je odobrenje od štaba 
bataljona da dozvoli svojim ljudima da pucaju po volji. Ovaj put Srbi su 
napredovali brzo, duž visokog grebena zapadno od Srebrenice. U 
međuvremenu, oni su tukli grad sa istoka. Jedan tenk otvorio je vatru na 
položaj "Bravo" 1. Mali tim holandskih komandosa i tri pripadnika 
britanskih jedinica SAS pratili su "Bravo" 1 u mercedesovom džipu. 
Oni su činili Grupu za navođenje taktičkog zrakoplovstva, čiji je 
zadatak bio da navode avione NATO-a na njihove ciljeve. Ali Srbi su 
pomislili da Holanđani razmještaju svoje kontrolore za navođenje 

zrakoplovstva i ispalili su hice upozorenja na blokadne položaje, lakše 
ranivši jednog holandskog komandosa. 


"Situacija je neizdrživa," prema kaplaru Hansu Berkersu na 
"Bravo" 1, "pokazalo se da su nas precizno uzeli na nišan. Već su gađali 
Muslimane na istom mjestu. Granate su eksplodirale na petnaest metara. 
Gađaju nas rasprskavajućim granatama. Zatim smo se povukli. Za to 
nismo mogli riskirati svoje živote."'$ 


XVII 


"Bravo" 1 se premjestio. Komandosi su svukli svoje vrlo 
uočljive plave kacige 1 pošli svojim putem u potrazi za boljim 
položajem odakle bi navodili očekivane avione NATO-a na njihove 
ciljeve. 


Bosanski vojnici napustili su svoje položaje oko Srebrenice. 
Kapetan Groen odlučio je ponovo napustiti položaje "Bravo" 3 i 
"Bravo" 4 i povući ljude, kao i prethodnog dana, na pijacu. Nije 
očekivao da će se preostali Bosanci održati više od pola sata. 


Do ovog trenutka Holanđani su bili spremni odustati. Štab 
bataljona naredio je svim vojnicima da se povuku u logor u Srebrenici. 
Groen je naredio grupi "Bravo" 1 da se vrati u grad. Granate su sada 
padale i u blizini holandskog logora u Srebrenici. Četiri do pet tisuća 
očajnih izbjeglica bilo je okupljeno u i oko logora. Najstrašniji trenutak, 
prema redovu Jordu Honigu, stigao je: "Kada je jedna srpska 
minobacačka granata pala blizu ulaza u logor. Mjesto je bilo prepuno 
civila koji su u panici pobjegli do našeg UN-položaja. Jedno vozilo UN- 
a - slučajno bez posade - potpuno je uništeno. Ne znam koliko je bilo 
mrtvih. To je bio užasan prizor. Većina nas nikad nije vidjela tako 
nešto. Dok smo kao ludi pokušavali ranjene dovući na sigurno, 


18 Ward op den Brouw i Harry Meijer, "Serviers zijn voor de Dutchbatters nu de "good 
guys" ("Srbi su sada "dobri momci" prema vojnicima  "Dutchbata"), 
NRC/Handelsblad, 24. jula 1995. 

očekivali smo slijedeći minobacački napad. Kao vojnik to znate: prva 
granata je samo radi nišanjenja, zatim dolaze direktni pogoci. ""? 


XVIII 


Još dvije granate pale su malo dalje. Još uvijek, Honig je 
vjerovao da Srbi "ne gadaju plave kacige, dovoljno su pametni. Ali se 
nismo usuđivali da budemo previše sigurni." 


Holanđani su nastavili evakuaciju izbjeglica u Potočare koju su 
prethodnog dana omeli bosanski vojnici. Kada su izbjeglice vidjele da 
vojnici pripremaju kamione da prvo izvuku ranjene, sjurili su se na 
kamione i odbijali da se pomjere. U 14:30, prvi kamioni su krenuli, sa 
izbjeglicama na krovovima i branicima i okačenim na retrovizore. 


Ironija je da je prvi zračni napad počeo nekoliko minuta kasnije. 
Drugi zahtjev za zračnu podršku konačno je odobren malo iza podne. 
Odobrenje je još bilo ograničeno na blisku zračnu podršku. Zapovijest, 
koju je potpisao Janvier, glasila je: 


"Preporučujem da UN odobrenje za izvršenje misije "Plavi 
mač" bude izdato za napad na sve snage koje napadaju blokadne 
položaje UN-a južno od Srebrenice i na teška oruđa za koja se utvrdi da 
gađaju položaje UN-a u gradu Srebrenici." 


Na nesreću, avioni koji su bili u zraku od 06:00 tog jutra vratili 
su se u bazu do 11:30. Srbi, koji se nisu pomakli dok su avioni kružili 
nebom, mudro su nastavili napad na Srebrenicu nakon što su radari 
zračne obrane u Srbiji uočili da se avioni NATO-a vraćaju u bazu. 


Trebalo je vremena da se sastavi novi "paket" od osamnaest 
aviona. Očekivalo se da će vrijeme "na cilju" biti tek 13:45. Prva dva 
aviona imala su izvjesnih teškoća da uspostave vezu sa holandskim 
komandosima koji su vršili ulogu isturenih kontrolora. Dva holandska 


2 Wilma Kieskamp, "We konden niet al die vluchtelingen op onze rug nemen" 
("Nismo mogli nositi sve izbjeglice na ledima"), Trouzu, 29. jula 1995. 

F-16 stigla su u područje cilja oko 14:30. Jedan od komandosa, odmah 
zapadno od Srebrenice, navodio je ženu-pilota na ciljeve blizu tornja 
radio-predajnika. Nakon lažnog naleta, uprkos tome što je uočila nešto 
protuzračne paljbe, prešla je u napad. Komandos je javio: 


"Ovdje Vjetrenjača 02, sve južno od pravca kojim si upravo 
proletjela je neprijateljsko. Raznesi ih!" 


" Vjetrenjača 02, između te kuće s crvenim krovom i onog 
štaglja vidim tenkove koji idu putem. Potvrđuješ?" 


"Potvrđujem, sredi ta sranja." 


'Razumio, stiže. 120 


XIX 


Pilot je tada oslobodila bombu M82 "vruću", tj. sa aktiviranim 
upaljačem. Drugi pilot je došao sa sjevera. U napadima, jedan srpski 
tenk je uništen, a drugi oštećen. Piloti nisu sa zemlje dobili potvrdu 
svog uspjeha: Grupa za navođenje taktičke avijacije našla se pod 
žestokom srpskom vatrom. 


Nakon četvrt sata, slijedeći par aviona F-16, ovaj put američki, 
našao se iznad istočne Bosne. Njima je bilo dodijeljeno srpsko 
artiljerijsko oruđe koje je gađalo s položaja sjeveroistočno od enklave. 
Pošto je teren bio gusto pošumljen i nije imao bitnijih geografskih 
orijentira, zračni kontrolori komandosi upalili su zelene dimne signale 
da bi naveli avione na njihove ciljeve. Ali Amerikanci nisu vidjeli dim i 
vratili su se u bazu. 


Sada su se čekali spori jurišni avioni A-10 za napade na ciljeve 
na zemlji koji je trebalo da napadnu artiljerijski položaj koji je gađao 
Potočare sa sjevera. Ali srpska reakcija ih je preduhitrila. Srbi su uputili 
brz ultimatum: ukoliko zračni napadi ne prestanu odmah, oni će pobiti 


20 Leo de Rooij, "F-16: Succes met een nasmaak" ("F16: Uspjeh s gorkim ukusom"), 
Defensiekrant, 27. jula 1995. 

zarobljene holandske vojnike i nasumično granatirati izbjeglice i 
"Dutchbat". Jedan od zarobljenih komandira osmatračnica telefonirao je 
osmatračnici "Papa" iz Bratunca s ovom porukom. Čim je pukovnik 
Brantz u Tuzli čuo vijesti, telefonirao je u Sarajevo i Haag. 


Odgovor iz Haaga bio je brz. Kad je Brantz telefonirao, i 
premijer Wim Kok i ministar vanjskih poslova Hans van Mierlo bili su 
u "bunkeru". Zaobilazeći redovne kanale UN-a i NATO-a, Voorhoeve 
je direktno nazvao Centar za koordinaciju zračnih operacija u Vicenzi. 
Holandski oficir za vezu tamo, prilično iznenađeni pukovnik Arjen 
Koopmans, digao je slušalicu i čuo glasno: "Prekinite, prekinite, 
prekinite!" iz slušalice. "! 


XX 


Na sreću po ministra, Akashi i UNPROFOR u Sarajevu došli su 
do istog zaključka. Zračni napadi zvanično su opozvani. 


U međuvremenu, evakucija Srebrenice nastavljala se užurbano. 
Srbi su nastavljali granatirati okolinu da bi ubrzali taj proces. Redov 
Honig vidio je: "Jednu staricu kako puže na rukama i koljenima, 
krvareći. Djeca su gubila roditelje. Svugdje je bilo prtljage, odbačene 
da bi se brže bježalo. Bilo je ljudi koji su sjedili pored puta, iscrpljeni. 
Mi smo pokušavali da ih pokrenemo: "U Potočare, četnici dolaze!" 
vikali smo... Prešli smo pola puta trčeći, moji drugovi i ja, tražeći 
zaklon od dvorišta do dvorišta. Nakon toga nas povezao je jedan YPR. 
To ustvari nije bilo dozvoljeno. Naše fizičko prisustvo na putu za 
Potočare trebalo Je da zaštiti ljude. Ali narednik nas je uvukao: "Prvo 
vas na sigurno. i 


XXI 


21! Frank Westerman, "Spookrijders in Srebrenica" ("Jahači duhova u Srebrenici"), 
NRC/Handelsblad, 11. novembra 1995. 
2? Trouw, 29. jula 1995. 

Kada su posljednji stanovnici napustili grad, kapetan Groen 
zapovjedio je svojim ljudima na blokadnim položajima da se povuku i 
štite povlačenje. Komandosi Grupe za navođenje  taktičkog 
zrakoplovstva vratili su se u logor trčeći, taman na vrijeme da ih pokupi 
četa "Bravo" koja je odlazila. Malo nakon 16:00, 11. jula, grad 
Srebrenica pao je u ruke Srba. 


Pad cijele enklave bio je neizbježan. Iako su Holanđani pukušali 
oformiti kordon između izbjeglica i nadirućih srpskih snaga, nisu mogli 
zadržati srpsku plimu, i sve izbjeglice bile su natjerane prema 
holandskom logoru u Potočarima. Rano uvečer, Karremans je počeo sa 
Srbima pregovore o prekidu vatre. Slijedeća faza tragedije pada 
Srebrenice je počinjala. 

DRUGO POGLAVLJE 


Deportacija 


Do večeri 11. jula oko 25.000 muslimanskih izbjeglica bilo je 
sabijeno u i oko holandskog logora u Potočarima. Ogromna većina 
izbjeglica bile su žene 1 djeca, ali procjenjivalo se da se tamo nalazilo i 
nekih 1.200 muškaraca sposobnih za vojsku, kao i mnogo više onih koji 
su bili ili premladi ili prestari za vojnu službu. 


Holanđani su pustili, možda, nekih 3-4.000 izbjeglica u logor 
kroz rupu koju su probili u ogradi. Ali kada je ocijenjeno da je 
tvornička dvorana u kojoj su izbjeglice bile smještene puna, ograda je 
ponovo podignuta. Nekih 20.000 ljudi tiskalo se bespomoćno pred 
logorom. Tražili su zaklon u praznim tvorničkim halama u okolici. 


Dok su tisuće izbjeglica 1 dalje stizale u Potočare, holandski 
vojnici shvatili su da se pred njima razvija humanitarna katastrofa. 
Poručnik Eelco Koster kasnije je opisao taj prizor: "Bio je to apsolutni 
haos. Žene su hodale uokolo plačući, tražeći svoju djecu, porodicu ili 
prijatelje. Djeca su dozivala majke... Žene, muškarci i djeca s ranama 
od vatrenog oružja i drugim... tražili su doktora... Ljudi su padali u 
nesvijest. Kod nekoliko trudnih žena spontano su počeli trudovi zbog 
napetosti. Bolničari su radili prekovremeno s ono malo materijala koji 
su još mogli upotrijebiti." 


Iako su Holanđani dijelili svoju vodu i hranu sa izbjeglicama, 
zalihe su bile sasvim nedovoljne. Neke žene pale su u takav očaj da su 
riskirale da naiđu na srpske vojnike dok su pretraživale napuštene kuće 
u Potočarima u potrazi za hranom i vodom. 


! Poručnik. E. Koster, "Opvang vluchtelingen" ("Pomoć izbjeglicama") u Dutchbat in 
Vredesnaam, str. 321. 

Za izbjeglice bukvalno nije bilo nikakvih sanitarnih objekata i 
bili su prisiljeni da vrše malu i veliku nuždu gdje su sjedili. Pošto je 
temperatura dosezala oko 35"C tokom dana, Holanđani su sakupili 
namočene ručnike 1 dijelili ih izbjeglicama kao prosto sredstvo da se 
osvježe. Smrad znoja i izmeta brzo je postao nepodnošljiv. Bojeći se da 
bi slijedećeg dana, kad će temperature sigurno ponovo porasti, mogla 
izbiti epidemija i predviđajući da će dehidracija i iscrpljenost brzo 
dovesti do umiranja među izbjeglicama, slijedećeg jutra Holanđani su 
iskopaali veliku jamu da posluži kao masovna grobnica. Evidentno, 
situacija je bila neodrživa, 1 brza evakuacija izbjeglica činila se kao 
jedina moguća opcija. 


Izbjeglice su vjerovale da će ih Holanđani zaštititi od napada- 
đjućih "četnika" i da će organizirati da oni budu prebačeni u sigurnost, 
ali su se gorko razočarali u ovom uvjerenju. A Holanđani nisu uspjeli ni 
da osiguraju sigurnu evakuaciju. Sa vojnicima koji su se povukli iz 
Srebrenice, u Potočarima je bilo samo nešto više od 350 holandskih 
vojnika. Svladan veličinom krize, bez jasnih uputstava za djelovanje u 
ovako vanrednoj situaciji, Holandski bataljon trudio se da improvizira. 
S druge strane, Srbi su djelovali na osnovu pažljivo pripremljenog 
plana. Do momenta kad su Holanđani to shvatili, deportacija 
muslimanskog stanovništva bila je uveliko u toku. 


Nakon samog zauzimanja grada Srebrenice, slijedeći korak u 
srpskoj operaciji bio je da se sve izbjeglice koncentriraju u jednom 
području, da bi ih bilo lakše deportirati. Od početka, Srbi su planirali da 
odvoje muškarce i dječake od glavnine izbjeglica. Žene, djeca i stariji 
bit će transportirani u Kladanj, na teritoriji pod kontrolom bosanske 
Vlade, muškarci u logore u 1 oko Bratunca. Formalno, muškarci će biti 
ispitani u traganju za "ratnim zločincima". Ustvari, bilo je planirano da 
svi muškarci budu likvidirani. 


Iz ranih izvještaja, koje su 11. jula 1995. uputili holandski 
vojnici na osmatračnici "Pappa", sjeverno od enklave između Potočara i 
Bratunca, mogla se predvidjeti sudbina muslimanskih muškaraca: "Dva 
kamiona sa po četrdeset do pedeset zarobljenih muškaraca u svakom 
viđena su kako se kreću u pravcu Bratunca. Uskoro nakon što su ovi 

kamioni zaobišli okuku na mostu "Yellow", začulo se više plotuna, u 
kojima je ispaljeno oko stotinu hitaca."" 


Srbi su znali da je ključ uspješne deportacije brzina. Oni su 
morali postići da se operacija izvede dovoljno brzo da onemogući bilo 
kakvu efikasnu reakciju UN-a. Ovo je zahtijevalo nivo organizacije i 
planiranja jednako složen kao i sama vojna akcija. 


Za početak, da bi deportacija tekla glatko, bilo je neophodno 
prikupiti dovoljne transportne kapacitete. Naposljetku, bilo je 
upotrijebljeno nekih četrdeset do šezdeset autobusa i kamiona. U dijelu 
Bosne pod srpskom kontrolom, nije bilo lahko prikupiti toliki broj 
vozila. Štaviše, tim vozilima je bilo potrebno gorivo, što je bilo teško 
naći u području pogođenom sankcijama cijelog svijeta. Kada je 
zvanično dao izvještaje u Holandiji, jedan holandski vojnik izvijestio je 
da mu je jedan srpski vojnik rekao da su Srbi "mogli izvesti vojnu 
akciju sedmicu dana ranije, ali da su čekali da se prikupe dovoljni 
transportni kapaciteti za deportaciju izbjeglica."? 


Srbi su obratili pažnju na sve detalje, šaljući i jedan vatrogasni 
kamion da podijeli vodu izbjeglicama, kao i mali kamion sa kruhom. 
Jedna srpska snimateljska ekipa nalazila se tu da bi snimila ono što se 
dešavalo. 


Pored logistike, brzina je ovisila o kvalitetu trupa. Jedinice koje 
su izvodile deportacije i smaknuća morale su biti efikasne i iskusne u 
"etničkom čišćenju". Suradnja lokalnih teritorijalaca 1 policije, koji će 
moći identificirati i uhapsiti osumnjičene muslimanske "ratne zločince" 
također je bila ključna. Sve u svemu, u i oko enklave Srebrenice, 
nekoliko tisuća srpskih trupa bilo je potrebno za čišćenje enklave, 
deportaciju žena i djece 1 hapšenje, zatvaranje, ispitivanje i likvidaciju 
muškaraca. 


Treći sastojak uspješne operacije bio je da se umanji otpor 
Holanđana i samih izbjeglica. Da bi ih prisilili na poslušnost, Srbi su 
upotrijebili kombinaciju prijetnji 1 uvjeravanja. Holanđane su 


? Prikaz, str. 52. 
3 Prikaz, str. 60. 

zastrašivai simboličnom agresivnošću, ali su im istovremeno rekli da im 
se neće nauditi ako budu surađivali. Muslimane su ispočetka ohrabrili 
raspodjelom malo hrane i vode i obećanjima da će uskoro moći otići, 
ukoliko predaju oružje i dozvole da budu ispitani radi pronalaženja 
ratnih zločinaca, ali su i oni bili izloženi izljevima nasumičnog nasilja. 
Zastrašene i zbunjene, obje grupe, u velikoj mjeri, išle su naruku 
Srbima. 


General Ratko Mladić lično je preuzeo komandu nad situacijom 
u Potočarima 11. jula, uskoro nakon što su njegove trupe zauzele 
Srebrenicu, a enklava, praktično, pala. Rano uvečer potpukovnik 
Karremeans, kako je kasnije rekao sucima Tribunala za ratne zločine u 
Haagu, primio je poruku da se "mora pojaviti u Bratuncu na sastanku" u 
20:30. 


Po njihovom dolasku u Hotel Fontana u Bratuncu, Karremans i 
dva oficira za vezu koje je poveo kao pratnju našli su generala Mladića 
kako ih čeka. Prema jednoj nepotvrđenoj priči, vidjeli su scenu kako 
jedan srpski vojnik kolje svinju. Mladić je, navodno, rekao oficirima 
"da će on tako postupati s ljudima kao što su oni koje štite holandske 
mirovne trupe."" Sastanak je trajao četrdeset pet minuta. Iako je 
Karremans uspio da "objasni tešku situaciju u kojoj su izbjeglice", 
Mladić je najviše govorio. Stojeći, s rukama na bokovima i laktovima 
okrenutim napolje, ponavljao je svoje tirade, optužujući Karremansa da 
je odgovoran za neuspjeh u  razoružavanju Muslimana, za 
bombardiranje njegovih tenkova i smrt nekih njegovih vojnika. Izjavio 
je da njegova artiljerija ima pod kontrolom enklavu i prijetio da će 
granatirati Holanđane i izbjeglice ako bude još napada aviona NATO-a. 


Kad je Mladić završio, Karremans je uljudno odgovorio da 
Mladić griješi kad njega smatra odgovornim za zračne napade. Dok ga 
je snimala srpska televizijska ekipa, rekao je: "Ne, ponavljam, to nisam 
učinio, niti tražio ja. To je nešto što su oni - UN ponudili. Oni odlučuju 
o tome o čemu ću koga informirati, pa čak i o tome što ću reći UN u 


4 Stephen Kinzer, "Savjest grize Holandane zbog neuspjeha njihovih trupa u Bosni", 
New York Times, 8. oktobra 1995. Holanđani su vidjeli klanje svinje tokom svoje 
druge, ponoćne posjete, ali Mladić to nije popratio nikakvim komentarom. 

New Yorku." 


Karremans je izvrtao istinu i Mladić je to znao. Holanđaninov 
ušeprtljani odgovor demonstrirao je psihološku nadmoć koju je Mladić 
brzo stekao nad komandantom Holandskog bataljona. 


Tokom sastanka, Karremans 1 njegove kolege oficiri snimljeni 
su kako, navodno, piju u čast Mladićeve pobjede. Iako je Karremans 
kasnije objašnjavao da je držao u ruci samo čašu vode, efekt ovih 
snimaka bio je da se prikažu UN 1 Holandska vojska kako daju 
legitimitet etničkom čišćenju. Ovi snimci postali su simbol poniženja 
UN-a u Srebrenici. 


Prije odlaska iz Hotela Fontana, Holanđanima je rečeno da se 
vrate za nekoliko sati sa predstavnikom muslimanskih izbjeglica. Kad 
su stigli u logor, "očajnički" su počeli tragati za Nesibom Mandžićem, 
poštovanim direktorom srebreničke Srednje škole. Kada su Mandžića 
pronašli, objasnili su mu da je situacija "veoma ozbiljna" 1 za 
Holanđane i za izbjeglice. Karremans je smatrao da jedino pregovori 
mogu pružiti nekakav izlaz. Upitao je da li je Mandžić spreman da 
pregovara sa Srbima u ime Bosanaca. Godinu dana kasnije, Mandžić je 
objasnio reporterima holandske televizije VPRO zašto je pristao: 
"Karremans i drugi oficiri obećali su da će me podržati u pokušaju da 
postignem sigurnu evakuaciju iz enklave. To su bili uvjeti pod kojima 
sam počeo pregovarati. Oni će potpuno podržati moje zahtjeve"? 


S Mandžićem i dvojicom oficira za vezu, Karremans se vratio u 
Hotel Fontana oko 23:45 11. jula. U svom svjedočenju pred Tribunalom 
za ratne zločine u Haagu, on je opisao drugi sastanak kao "malo 
prijateljskiji".. Mladić je dao Karremansu malo vremena da izrazi svoju 
zabrinutost zbog teškog položaja izbjeglica i potrebu za brzom 
evakuacijom ranjenih. Zatim je počeo da govori srpski general. On je 
najavio da će prekid vatre, nešto što je Karremans tražio, nastupiti do 
10:00 slijedećeg jutra. Do tog vremena Karremans se mora vratiti u 
Bratunac sa delegacijom muslimanskih zvaničnika. Mladić je rekao 
Karremansu i Mandžiću da svi muslimanski vojnici u Potočarima treba 


" Lopende Zaken, VPRO TV, 23. Juna 1996. 

da polože oružje ako treba da im se dozvoli slobodan prolaz do teritorije 
pod kontrolom bosanske Vlade. Prema Karremansu, Mladić je 
upozorio: "Ako zadrže svoje oružje, to će značiti njihovu smrt." 


Karremans je osjećao da ima malo ili nimalo izbora. Prije dva 
sastanka s Mladićem, primio je upute od vršioca dužnosti komandanta 
UNPROFOR-a francuskog generala Hervea Gobilliarda da "poduzme 
sve razumne mjere da zaštiti izbjeglice 1 civile koji su bili "njemu na 
brizi" i da brani "svoje snage." Karremans je upute primio preko 
Komande Sektora u Tuzli, gdje ih je prvo pročitao Karremansov 
neposredni pretpostavljeni, holandski pukovnik Charlef Brantz, i dva 
puta načrčkao "nemoguće" na marginama dokumenta. Pukovnik je znao 
da su događaji već prestigli ove upute. 


U rano jutro 12. jula, nakon dva sastanka s Mladićem, 
Karremans je uputio faks Komandi Sektora u Tuzli, Komandi 
UNPROFOR-a u Sarajevu, Komandi u Zagrebu i holandskom 
Ministarstvu obrane u Haagu. Istakao je da ne može efikasno braniti ni 
izbjeglice niti vlastiti bataljon i napisao: "Situacija se pogoršava tako 
da se dodatne mjere moraju poduzeti i za izbjeglice i za vojnike. Po 
mom mišljenju, postoji jedan izlaz: pregovori danas na najvišem 
nivou." 


Ustvari, tog dana bilo je nekih kontakata na visokom nivou. 
Američki otpravnik poslova u Beogradu Rudolph Perina sastao se s 
predsjednikom Miloševićem i upozorio ga da je pad Srebrenice ozbiljan 
udar "mirovnom procesu". On je pozvao srbijanskog predsjednika da 
"prekine svako vojno snabdijevanje" bosanskih Srba. Milošević je 
hladno odgovorio da ga je "pogodio" američki demarš, i upitao: "Zašto 
krivite mene? Ja nisam mogao stupiti u kontakt s Mladićem." Rekao je 
Perini da "su mu obećali da snage bosanskih Srba neće ugroziti mirovne 
trupe UN-a niti muslimanske civile."" Ali nije se bavio time šta je 
čekalo muslimanske muškarce. 


I komandant UNPF genral Janvier i holandska Vlada pokušavali 


$ Michael Dobbs i R. Jeffrey Smith, "Novi dokazi o srpskim zločinima," Washington 
Post, 29. oktobra 1995. 

su dovesti više zvaničnike 1 oficire u Potočare da bi preuzeli direktne 
pregovore s Mladićem. Ali, kako je general Nicolai izvijestio Haag iz 
Sarajeva, ujutro 13. jula, "Mladić isključivo želi imati posla s Tonom 
Karremansom."'" Mladić je evidentno bio zadovoljan načinom na koji su 
stvari tekle i nije ga interesiralo da mu neko ugrozi njihov tok. 
Karremans se morao osloniti samo na sebe. 


U 10:30 u srijedu 12. Karremans i njegova dva oficira za vezu 
po treći put sastali su se s Mladićem. Pratila ih je delegacija od četiri 
Bosanca, od kojih je traženo da predstavljaju izbjeglice. Jedna od njih 
bila je Ćamila Purković. Ona je kasnije pričala televiziji VPRO o 
dijalogu koji je imala s Mladićem tokom sastanka: "Mladić mi je rekao: 
"Misliš li da me se Holanđani boje? Ja se njih ne bojim. Jači sam od 
svih vas. Oni vas ne mogu zaštititi." Rekla sam: "Znam to, njih je 
premalo. Radite šta hoćete." 


Do ovog trenutka, UN i holandska Vlada složili su se da "Du- 
tchbat" treba da "nadzire evakuaciju izbjeglica", i Karremans je bio o 
ovom obaviješten prije sastanka. Ova odluka, bez obzira na to koliko 
potrebna, išla je Mladiću naruku time što mu je dozvolila da diktira 
vlastite uvjete evakuacije bez ikakvog osporavanja. Prva evakuacija, u 
Kladanj, trebalo je da počne u 13:00, 1 nju će pratiti Vojska bosanskih 
Srba. Izbjeglice je trebalo podijeliti u pet grupa, od kojih će u prve četiri 
biti ranjeni, slabi i bolesni, Žene i djeca, te "Dutchbat" i međunarodno 
osoblje. Peta grupa, muslimanski muškarci, bit će ispitana u centru za 
ispitivanje radi otkrivanja mogućeg sudjelovanja u ratnim zločinima. 
UN je trebalo da da sve gorivo za transport izbjeglica. 

Nesib Mandžić i Ibro Nuhanović, dva druga muslimanska 
predstavnika, protestirali su protiv odvajanja muškaraca. Karremans je 
podržao njihov prigovor i rekao Mladiću da "ako treba da bude 
evakuacije... moj bataljon treba da osigura pratnju." Predložio je da 
stavi po jednog holandskog vojnika u svako vozilo. 


Godinu dana kasnije, prisjećajući se onog što se dogodilo u 


7 Henk van den Breemen, "Hollands Dagboek" ("Holandski dnevnik"), 
NRC/Hnndcelsblnd, 22. jula 1995. 

Potočarima, Karremans je napisao: "Tokom trećeg sastanka, u srijedu 
ujutro 12. jula 1995. postalo je jasno da Mladić djeluje potpuno prema 
unaprijed planiranom scenariju."?_ Izvještavajući Voorhoevea nakon 
sastanka, Karremans mu je rekao o Mladićevoj namjeri da razdvoji 
muškarce od žena, što je evidentno predstavljalo ozbiljnu opasnost za 
muškarce. Voorhoeve je neposredno naložio Karremansu da "ni na koji 
način ne pomaže etničko čišćenje i razdvanjanje muškaraca 1 žena." 
Dodao je, prilično dvosmisleno, da se Karremans "treba pobrinuti da se 
prisilna evakuacija obavi na što je moguće humaniji način."? 


Bosanska i holandska delegacija vratile su se u logor nedugo 
nakon podneva. Malo kasnije, Bosance je obavijestio holandski 
zamjenik komandanta bataljona, major Franken, da su sada zvanično 
"radna grupa predstavnika izbjeglica". Podijelivši olovke i blokove, 
objasnio je da je njihov glavni zadatak da sastave plan evakuacije 
25.000 izbjeglica iz Potočara. Bosanci su počeli odmah. Ali, dok su oni 
radili, srpski autobusi i kamioni, koji su djelovali po sasvim drugačijem 
programu, počeli su stizati. 


Prvi srpski vojnici ušli su u Potočare između 11:00 1 12:00 12. 
jula. Došli su iz pravca Bratunca, na sjeveru, što je bilo upadljivo jer je 
u proteklih šest dana glavni pravac napada bio s juga. Ova promjena 
ukazivala je da je zadatak vojnika koji su izveli samu vojnu akciju bio 
okončan. Oni su povučeni i vjerovatno poslati prema Žepi, koja se od 
11. jula našla pod srpskom artiljerijskom vatrom i bila napadnuta 14. 
jula. 


Srpski vojnici koji su ušli u Potočare te srijede zahtijevali su 
trenutan pristup holandskom logoru. Oni su insistirali na svom pravu da 
obave inspekciju izbjeglica. Ispočetka, mirovne trupe odbile su da 
otvore kapiju, ali Srbi su prijetili da će upotrijebiti silu ako bude 
potrebno 1 naposlijetku su pušteni unutra. Peterica Srba kratko su obišli 
logor 1 otišli. U međuvremenu, u to područje stizao je sve veći broj 
srpskih vojnika 1 iojnih policajaca. Sve što se nalazilo između Srba i 


3 Dutchbat in Vredesnaam, str 334. 
i Handelingen Tweede Kamer, 1994-1995 (Parlamentarna rasprava), 22 181, br. 109, 
27. jula 1995. 

izbjeglica bila je tanka plava linija holandskih mirovnih trupa. 


Kratko nakon dolaska vojnika, stigao je mali srpski kamion, 
natovaren kruhom. Jedan holandski vojnik kasnije se prisjećao: 


Kao propagandni trik kruh su bosanski Srbi raspodijelili 
svugdje i gladna masa ga je željno prihvatila. Ali zahtjev VRS da se 
takva scena namjesti i snimi unutar logora je odbijen." 


Međutim, srpska televizijska ekipa uspjela je snimati izvan 
logora, 1 dok su to činili, stigao je srpski vatrogasni kamion 1 počeo 
dijeliti vodu izbjeglicama. Neki srpski vojnici dijelili su slatkiše. 
Muslimanima je dat lažni osjećaj nade. Pošli su prema Srbima, 
pritiskajući holandski kordon. Njihov osjećaj olakšanja pojačao je sam 
Mladić, koji je stigao dok su se dijelili kruh i voda. 


Zanemarujući proteste holandskog poručnika Kostera, Mladić, 
koga je snimala njegova TV ekipa, uvjeravao je Muslimane: "Svi koji 
žele ići biće prevezeni, veliki i mali, mladi i stari. Ne bojte se, samo 
polako. Neka žene i djeca idu prvi. Trideset autobusa će doći i odvesti 
vas prema Kladnju. Niko vas neće povrijediti". 


Poručnik Koster je ponovo prišao Mladiću, insistirajući da ovaj 
prvo razgovara sa Karremansom prije nego što kaže išta više. Ovo je 
iritiralo Mladića, koji je pred kamerom odgovorio: "To će biti učinjeno 
po mojim naređenjima. Baš me briga za vašeg komandanta." 


I dok su srpski autobusi parkirani na putu pored logora, Koster 
je po treći put zahtijevao da sazna kakvi su Mladićevi planovi. Mladić 
je odgovorio da će prevesti izbjeglice na jednu bolju lokaciju 1 da ga 
niko neće zaustaviti. Dok je poručnik ovo javljao svojim 
pretpostavljenim u logoru, Srbi su odgurnuli neke od holandskih 
vojnika, 1 očajni Muslimani počeli su da se kreću prema autobusima. 
Koster je kasnije napisao: "Situacija, i onoliko koliko smo je do tada 
kontrolirali, sad nam je sasvim izmakla iz ruku. Bilo je to neshvatljivo; 
veliki dio izbjeglica gurao se da bude transportiran, drugi dio je 


10 Dutchbat in Vredesnaam, str. 313. 

odbijao. 


Prvi autobusi sa izbjeglicama krenuli su oko 15:00. U početnom 
haosu neki muslimanski muškarci uspjeli su se probiti u autobuse. Ali 
Srbi su ovo brzo zaustavili i počeli su ih odvajati od njihovih porodica. 
Muškarci su odvodeni do kuće jugozapadno od logora, gdje su ih čuvali 
vojnici i policajci sa psima. Njihova lična imovina oduzimana im je i 
spaljivana. Kasnije su i oni ukrcani u autobuse, ali su prevezeni u 
Bratunac umjesto u Kladanj. 


Ovi autobusi vratili su se prazni u Potočare u roku od jednog 
sata da bi odvezli još muškaraca. Kada su Holanđani počeli uviđati da 
muslimanske muškarce deportiraju odvojeno, pokušali su da slijede 
konvoje. Ali čim su stigli do prvih kuća Bratunca, srpski vojnici su ih 
zaustavili, dok su autobusi s muškarcima produžili. U slijedećih 
nekoliko dana, holandski vojnici koji su držani kao taoci u Bratuncu 
izvijestili su da su vidjeli veći broj autobusa punih zarobljenih 
muškaraca. Većina muškaraca sjedila je s glavom među nogama, a kad 
bi digli glavu u njihovom izrazu vidio se strah. Holandski taoci 
izvijestili su i da su čuli učestale puščane pucnje, posebno iz pravca 
fudbalskog igrališta. 


Nekolicina talaca primijetila je da je srpska vojna policija 
napuštala Bratunac u pravcu bivše "zaštićene zone" između 07:00 i 
08:00 svakog jutra i vraćala se uvečer iscrpljena. Neki od Srba su 
ćaskali s Holanđanima. Johan Bos, tridesetjednogodišnji narednik, 
citiran je u listu Independent on Sunday od 23. jula 1995.: "Hvalisali su 
se time da su ubijali ljude i silovali žene. Bili su ponosni na to što su 
radili. Nisam imao osjećaj da su to radili iz gnjeva ili osvete, već više iz 
zabave. Izgledali su zadovoljni sobom na profesionalan, smiren način. 
Vjerovao sam u ono što su govorili, jer su izgledali i ponašali se kao da 
su više nego kadri da rade ono što su tvrdili da rade. Svaki je imao 
njemačkog ovčara, pištolj, lisice i užasni nož s oštricom dugom 
dvadesetak centimetara." 


Kad je Karremans uvidio i da Srbi koriste i do šezdeset autobusa 


U Dutchbat in Vredesnaam, str. 323. 


62 


i kamiona, zaključio je da ne može staviti po jednog holandskog vojnika 
na svako vozilo. Umjesto toga, odlučio je da svaki konvoj prate dva 
holandska džipa tipa mercedes, sa po jednim holandskim oficirom i 
vozačem. Ispočetka, neka od holandskih pratećih vozila prošla bi do 
iskrcnog punkta blizu Kladnja zajedno s konvojima. Onda su Srbi 
počeli konfiscirati vozila. Na kraju, nijedan od holandskih džipova nije 
se vratio u Potočare. Za jedno poslijepodne oduzeto ih je četrnaest. 
Vojnike iz pratnje Srbi su držali na niz punktova duž rute "radi njihove 
sigurnosti". Srbi nisu željeli da Holanđani budu svjedoci onog što se 
dešavalo na putu između Kladnja i Bratunca. 


Konvoj sa sedam vozila sa preko pedeset ranjenih krenuo je iz 
Potočara u 18:00 12. jula. Pored ranjenika, u konvoju je bilo 
holandskog vojnog osoblja i deset mladih Muslimanki koje su radile za 
međunarodnu humanitarnu = organizaciju "Ljekari bez granica" 
(Medecins sans Frontieres - MSF). Po dolasku na iskreni punkt blizu 
Kladnja, srpski vojnici su ispočetka bili prijateljski raspoloženi. Ali 
kada su među ranjenicima pronašli muškarce u godinama podobnim za 
vojnu službu, njihovo držanje naglo se promijenilo. Oni su naredili 
dvadeseterici ranjenih da izađu iz vozila i hodaju do Kladnja. Od 
iskrenog punkta Kladanj je bio udaljen još nekih šest kilometara, a neki 
od ranjenika mogli su samo puzati. Izvedena je i devetnaestogodišnja 
službenica MSF-a. Vratila se u autobus nešto kasnije, veoma potresena, 
i izjavila da su je silovala tri Srbina. 


Uvečer 12. jula deportacija je stala. Već je bilo znakova da Srbi 
u gomili izbjeglica biraju muškarce i likvidiraju ih. Tog poslijepodneva, 
više holandskih vojnika vidjelo je kako su grupu od najmanje pet 
muslimanskih muškaraca Srbi prisilili da uđu u veliku tvorničku halu 
nasuprot logoru. Nešto kasnije čuli su pet ili šest pucnjeva. Nedugo 
potom vidjeli su jednog Srbina, naoružanog pištoljem, kako izlazi iz 
zgrade. Holandski vojnici vjerovali su da su Muslimani bili pobijeni, ali 
iz razloga lične sigurnosti nisu mogli odmah istražiti slučaj. Kasnije, 
nisu našli dokaze o likvidaciji. ? 


2 Prikaz, str. 50. 

Oko logora izbjeglice su užasnuto gledale kako srpski vojnici 
ulaze u tvorničke hale 1 izvode muškarce i mlade dječake, tvrdeći da 
traže ratne zločince. Jedna Bosanka kasnije je rekla ljudima iz 
organizacije "Human Rights Watch": "Do noći, ljudi koji nisu još bili 
prevezeni postali su histerični i uplašeni. Počeli smo slušati da se priča 
o leševima pronađenim u okolini... Do četvrtka ujutro, žene su kukale i 
plakale jer su četnici, iz jednog ili drugog razloga, odveli mnoge 
njihove muževe i/ili sinove, ali ih nisu vratili." 


Drugi iskaz svjedoka dat "Human Rights Watchu" dala je 
muslimanska majka koja se sklonila u jednu od tvornica sa svojim 
sinom. "Četnici su ušli u zgradu u maskirnim policijskim uniformama s 
kokardama'" na kapama, i počeli odvoditi mlndiće iz zgrade, odveli su 
oko trideset mladića, ne znamo kuda, ali ih više nikad nismo vidjeli... 
Nismo se usuđivali previše gledati da ne bismo privukli pažnju na sebe. 
Krila sam svog sina. Te noći dok smo bili u zgradi, čuli sam vrištanje 
izvana, užasno vrištanje svuda uokolo, i žene su sve plakale za svojim 
sinovima. Moj sin i ja proveli smo tu noć zajedno užasnuti. Rekao je da 
ne treba da čekamo još jedan dan da odemo - da treba da odemo 
sutra." 


Kad su Nesiba Mandžića civili izvijestili da je tokom noći bilo 
likvidacija, u očaju on je zatražio od majora Frankena da obustavi 
evakuaciju. Franken je odgovorio da će uraditi sve što je u njegovoj 
moći. Ali deportacija se nastavila. Sada veoma zabrinut za sudbinu 
muškaraca, Franken je izdao uputstva da se sačini spisak svih 
muslimanski muškaraca u dobu podobnom za vojnu službu, u nadi da 
će to poboljšati njihovu sigurnost tako što će omogućiti UN da provjere 
gdje se oni nalaze u nekoj kasnijoj fazi. Ovo je uspjelo samo u u logoru, 
a i tamo samo djelimično. Sastavljen je spisak od 239 muškaraca, dok je 
još nekih šezdeset odbilo da stavi svoje ime na spisak. 


8 Human Rights Watch/Helsinki, "Bosna i Hercegovina: pad Srebrenice i neuspjeh 
mirovne operacije UN", Tom 7, br. 13 (oktobar 1995.), str. 19. 

4 Grpski nacionalistički simbol, koji prikazuje dvoglavog orla, kakav su nosile neke 
paravojne grupacije. 

15 Human Rights Watch/Helsinki, "Pad Srebrenice", str. 19. 

Deportacije su se nastavile u 06:30 13. jula. Sad već izuzetno 
stignu do onog što su se nadali da je relativna sigurnost u autobusima. 
Ali jednom kad bi došli do tamo, žene su ponovo morale gledati kako 
njihove muževe, braću, sinove i unuke odvlače i okupljaju u odvojenu 
grupu. 


Zoran Petrović, srpski kamerman iz Beograda, stigao je na lice 
mjesta i snimio razdvajanje muškaraca 1 žena, dok su srpski vojnici 
vikali: "U red! Iza njega! Ne, ne! Vi nalijevo, u kolonu jedan po jedan!" 


Hurem Suljić, pedesetpetogodišnji stolar sa sasušenom nogom, 
vjerovao je da će mu Srbi dopustiti da ode zajedno sa svojom 
porodicom. Ali kada su došli do autobusa, on je odvojen od žene, kćeri, 
snahe i sedmogodišnje unuke, kako je rekao novinarima BBC-jeve 
emisije Panorama: "Kad sam stigao tamo, neko me je zgrabio za rame i 
rekao: "Ti, stari, idi tamo na kraj puta. Ti ne možeš ići sada."Ja sam 
rekao: "Ne mogu se odvojiti od svoje familije. Kako ću ih ikad više 
naći?" On je rekao: "Ne odgovaraj. Idi nalijevo. " 


Evidentno Srbi nisu hvatali samo sposobne muškarce u dobi za 
vojnu službu. Suljić je odveden u bijelu kuću i tamo zatvoren sa drugim 
muslimanskim muškarcima. "Tako sam otišao nalijevo... tamo je stajala 
grupa ljudi, i kada se grupa povećala, svima su nam rekli da odemo u 
kuću nekih deset do petnaest metara od puta. Rekli su nam da odemo u 
kuću i sjednemo. " 


Holandski vojnici i mala grupa promatrača UN-a bili su sve 
uznemireniji zbog onog što se događalo u kući. Jednog od promatrača 
UN-a, kenijskog majora Josepha Kingorija, Petrović je snimio kako 
govori: "Mislim na pretrpanost tog mjesta. Tamo gdje su svi muškarci 
odvedeni je pretrpano. Oni sjede jedni na drugima - to nije dobro." 


Dvojici holandskih vojnika dozvoljeno je da uđu u kuću gdje su 
držali muškarce da im odnesu vode. Oni su tajno fotografirali muškarce, 
koji su, kako je jedan od njih kasnije izvijestio, "bili u smrtnom strahu." 
Prema Suljiću, general Mladić došao je tog poslijepodneva da ih 
pogleda. "On 'Mladić' je došao do vrato kuće gdje smo sjedili, pogledao 

unutra i rekao: 'Zdravo, komšije.' Neki su mu uzvratili pozdrav. 
'Poznajete li me?" pitao je. Neki su rekli da, neki su šutjeli. Predstavio 
se kao Ratko Mladić. 'Ako me prije niste poznavali, sada imate priliku 
da me vidite,' rekao je. 'Vidite li sada šta vam je uradila vaša Vlada? 
Napustila vas je. Nije vas zaštitila, čak ni NATO vas ne može zaštititi. 
Sve je to uzalud, jer se mi ne bojimo nikoga. Mislili ste da Srebrenica 
nikad neće pasti,' rekao je, 'ali mi ćemo zauzeti Srebrenica kad god 


1" 


hoćemo'. 


Istog popodneva, poručnika Kostera obavijestila su njegova dva 
vojnika o glasinama da je devet Muslimana likvidirano. Vojnici su imali 
nejasnu predstavu o tome gdje bi tijela mogla biti, i Koster je odlučio da 
s njima ode na to mjesto. Kasnije je iznio jeziv opis onog što su našli: 
"Ležali su na zemlji skoro u redu. U civilnoj odjeći, ležali su na 
stomacimn i sa ulaznom ranom od metka u sredini leđa. Više ličnih 
dokumennta ležalo je blizu tijela i mi smo odlučili da ih ponesemo sa 
sobom. "'$ 


Srbi su naravno pokušali da prikriju svoja kršenja ljudskih prava 
od Holanđana, 1 u tome su uglavnom bili uspješni. Ipak, Koster je sada 
imao nepobitan dokaz da Srbi vrše smaknuća po kratkom postupku. 
Zatražio je od jednog vojnika da napravi snimke kao dokaz." 


Bolničar Richard van Duuren pripadao je grupi Holanđana koji 
su 13. jula odlučili da se odvezu u grad Srebrenicu 1 vide da li je tamo 
ostalo starijih ljudi koje bi mogli prevesti u Potočare. 


"Blizu male rondele 'u Srebrenici', vidio sam tri tijela. Jedno je 
ležalo vrlo daleko, drugo je bilo odmah do rondele, a treće sam vidio 
sasvim izbliza. Ovo tijelo je već pocrnjelo (bilo je preko 40%C) i pored 
usta mu se nalazila velika lokva krvi. Bilo je jasno da je čovjek 
likvidiran, jer je još sjedio na koljenima, mada je pao na stranu. Pu- 
cano mu je, ili u potiljak ili u usta. Provezli smo se dalje i 'naposlijetku 
našli' pet do šest starijih ljudi, koje smo stavili u kamion i vratili s nama 


16 Dutchbat in Vredesnaam, str. 324. 
7 Na filmu na kojem su bili snimci devet tijela, nalazile su se i slike zarobljenika u 
kući. Film je slučajno uništen tokom razvijanja u holandskom Ministarstvu odbrane. 

u Potočare. " 


Jedan Holanđanin zaista je 1 vidio ubistvo jednog Muslimana. 
Oko 16:00 13. jula kaplar Paul Groenewegen vidio je kako grupa od 
četiri Srbina izvlači jednog muškarca iz mase izbjeglica i prisiljava ga 
da hoda do ugla jedne kuće. Čovjeku je naređeno da stane licem prema 
Zidu 1 ubijen je metkom iz AK-47 u potiljak. U svom svjedočenju pred 
Tribunalom u Haagu, Groenewegen se sjećao da je svakog sata čuo 
nekih dvadeset do četrdeset pojedinačnih pucnjeva tokom cijelog dana. 
Za BBC-jevu Panoramu izjavio je da smatra da je to značilo da su se 
likvidacije odvijale sistematski. Groenewegenov iskaz ponovila je 
Christina Schmitz, njemačka medicinska sestra koja je radila za MSE 
Ona je izvijestila da je čula redovne "pucnje iz pištolja" iza kuće gdje su 
muškarci bili zatvoreni.!" Izbjeglice izvan logora Holanđana očajnički 
su željele ići iz Potočara i tako mnogo češće nisu ometali efikasnost 
srpske operacije. Do 16:00 13. jula sve izbjeglice izvan logora bile su 
deportirane. Sad je bilo vrijeme da krenu i izbjeglice iz logora. Bosanci 
unutar logora cijeli dan su pitali šta će se desiti s muškarcima. Ali 
Holanđani su oklijevali da odgovore. Prema jednom od prevodilaca 
UN-a, major Franken je pokušao umiriti izbjeglice prepričavajući jedan 
razgovor sa Srbima: "Pokazao sam im, 'Srbima' spisak 'sa 239 
muslimanskih muškaraca' i rekao im da sam ga već poslao holandskoj 
Vladi, i u Ženevu i na još neke adrese faksom. To im nije bilo baš 
drago. Mislim da će dva puta razmisliti prije nego što učine nešto 
nažao muškarcima. To je sve što u ovom trenutku mogu učiniti za 
muškarce. Usto, sakrit ću jedan primjerak spiska u svoje donje 
rublje." 


Ipak, od 239 imena na spisku muškaraca, barem 103 se 
definitivno nalaze na spisku nestalih iz Srebrenice, mada je vjerovatno 
da su više od dvije trećine nestale." Nakon kratkih riječi majora 


18 Bob van Laehoven, Srebrenica: Getuigen varr een massamoord (Srebrenica: 
svjedoci masovnog uhistva)(Antwerpen: Icarus, 1996), str 141. 

9 Pismo Hasana Nuhanovića "članovima holandske Stalne parlamentarne komisije za 
vanjske poslove", 30. oktobra 1995. 

20 Prema Crvenom križu, imena i datumi rođenja 116 muškaraca sa holandskog spiska 
od 239 imena odgovaraju tačno podacima na spisku nestalih osoba Crvenog križa. Od 

Frankena, Holanđani su zatražili od troje prevodilaca da upozore 
izbjeglice da će biti evakuirane. Stojeći na vozilima obratili su se 
svojim sunarodnjacima Bosancima, ponavljajući bukvalno svaku riječ 
koju bi im rekli Holanđani. Jedan od prevodilaca kasnije je optužio 
Holanđane da su sakrili istinu o onome što se dešavali izvan logora od 
izbjeglica u njemu. "Prvo su rekli: 'Rccite im da moraju početi da 
napuštaju logor.!' Druga rečenica je bila, 'Muškarci mogu krenuti sa 


svojim porodicama'.""! 


Trebalo je samo tri sata da se deportiraju izbjeglice iz samog 
logora. Do 19:00 13. jula sve muslimanske izbjeglice napustile su logor. 
Srebrenička enklava bila je etnički očišćena. 


U međuvremenu, u Haagu, holandska Vlada razrađivala je 
modalitete mogućeg izvlačenja "Dutchbata". Ove  "modalitete" 
razmatrali su tog jutra načelnik odbrambenog štaba general Henk van 
den Breemen i general Cees Nicolai u Sarajevu. 


U 18:0013. jula, general Nicolai faksom je poslao uputstvo, na 
holandskom jeziku, o "pregovorima između komandanta "Dutchbata" 1 
Mladića o evakuaciji "Dutchbata" cum suis (MSF, UNHCR, lokalno 
osoblje)". Tačke 6, 8 i 9 uputstva glasile su: 


6. Povedite lokalne ljude u službi UN-a sa sobom. Ako 
pregovori zapnu, odmah se obratite brigadnom generalu Nicolaiu 
(opunomoćenom pregovaraču u ime holandske Vlade i UNPROFOR-a) 


7. 


8. Za sada, prijetnje treba potpuno ignorirati i odmah 
dojavljivati, bez obzira na doba dana. 


ovih 116, za 103 se tvrdi da su nestali, za sedam da su stigli u centralnu Bosnu, a 
petericu je Crveni križ pronašao u logoru u Batkoviću. Pedeset preostalih imena nije 
se našlo u dosjeima Crvenog križa. Još šezdeset pet imena nestalih ista su kao na 
holandskom spisku, ali s drugačijim datumima rođenja; dva imena su napisana malo 
drugačije. Preostala tri imena odgovaraju, ali Crveni križ sumnja da se odnose na iste 
ljude. Handelingen Tiveede Kamer, 1995-1996, 22 181, br. 134, 30. novembra 1995., 
str. 23. 

21 Lopende Zaken, VPRO Televizija, 14. aprila 1996. 

Do trenutka kada je Nicolaijeva poruka stigla do štaba 
"Dutchbata", tačka 6. bila je sporna: lokalno osoblje UN-a već je otišlo. 
Komanda "Dutchbata" odlučila je da, sa izuzetkom predstavnika 
izbjeglica, samo oni zaposleni koji su imali akreditacije UN-a mogu biti 
evakuirani zajedno sa Holanđanima. To je značilo šest bosanskih 
prevodilaca. Čistačice, peračice, kuharice, električar, vodoinstalater i 
dva smećara, svi su bili isključeni. Frizer je imao akreditaciju UN-a, ali 
je tokom bitke za Srebrenicu bio viđen u uniformi: veoma protiv 
pravila. Preostale lokalne radnike izabralo je Predsjedništvo Srebrenice, 
a ne same UN, 1 tako su, na izvjestan način, bili "iznajmljeni" 
"Dutchbatu". Prema odluci "Dutchbata" (koja je bila u kontradikciji sa 
uputstvom generala Nicolaija), oni nisu ispunjavali uvjete da budu 
evakuirani zajedno sa samim Holanđanima. 


Hasan Nuhanović bio je jedan od šest prevodilaca. Njegov otac, 
Ibro, bio je jedan od predstavnika izbjeglica. Kao takvi, oba muškarca 
imala su dozvolu da ostanu i odu zajedno sa Holanđanima. Ali niti 
Hasanov mlađi brat, niti njegova majka nisu imali akreditacije UN-a. 
Kada je prevodilac ustanovio da je otkucan spisak za evakuaciju na 
kome njih nije bilo, molio je holandske oficire da uvrste na njega barem 
njegovog brata, za koga je izgledalo da je u neposrednoj opasnosti. 
Odbili su. Oko 18:00 13. jula, kada su skoro sve izbjeglice napustile 
logor, porodici Nuhanović Holanđani su rekli da moraju krenuti. 
Porodica je otišla do kapije. Hasan je htio poći s porodicom, ali njegov 
brat je vrišteći insistirao da on ostane u logoru. Otac Ibro odlučio je da 
se pridruži ženi i sinu. Neposredno prije napuštanja logora, on je 
poljubio majora Frankena u očajničkom pokušaju da uvjeri Srbe da je u 
tijesnoj vezi s Holanđanima. Ali deset metara izvan logora Srbi su 
odvojili dvojicu muškaraca od njihove supruge i majke. Hasan je stajao, 
bespomoćan, neposredno unutar ulaza. I nakon godinu dana, sva tri 
člana njegove porodice još uvijek se vode kao nestali. 


Major Franken opazio je Hasana kako stoji na kapiji. Nuhanović 
je za TV VPRO prepričao slijedeći razgovor: "Franken me je pitao: 
'Hasane, šta radiš tamo?' Upitao sam: 'Zašto?' Rekao je: 'Ne treba da 
budeš tamo. Srbi dolaze za nekoliko minuta da vide ko je ostao u 
logoru. Imat će spisak. Usporediće ga s vašim akreditacijama. Trči u 

Im 


bar. Ostali sa spiska već sjede u baru i čekaju Srbe'. 


Kad se jednom našao tamo, Nuhanović je ustanovio da je MSF, 
kao i UNHCR, mogao na spisak za evakuaciju staviti ne samo svoje 
lokalno osoblje već i članove njihovih porodica. Nuhanović se kasnije 
gorko prisjeća: "Svi su bili uplašeni. Holanđani su bili uplašeni. Bili 
smo uplašeni, ali nisam znao ko se više bojao. Mislim da smo mi imali 
mnogo više razloga da se bojimo nego Holanđani. Koliko ja znam, svi 
Holanđani su sigurno stigli kućama. 


(Naposljetku Srbi su ih samo nakratko obišli. Odbijeni smradom 
koji je ostao iza izbjeglica, nisu provjeravali akreditacije. Devetnaestog 
jula dali su zvaničnu dozvolu da lokalno osoblje ode sa Holanđanima.) 


U Tuzli, pukovnik Brantz bio je zabrinut. Do večeri 13. jula, on 
je registrirao manjak od 4.000 muslimanskih muškaraca. Ili je došlo do 
greške u brojanju ili se muškarcima neštu desilo na putu od Potočara do 
Tuzle. Brantz je o ovom neslaganju izvijestio komandu UNPF u 
Zagrebu. Pokušao je svojim nadređenim predočiti da bi "pravovremena 
akcija mogla preduprijediti kršenje ljudskih prava." Akashi je uključio 
Brantzovu zabrinutost u svoj izvještaj New Yorku 14. jula. Ali do tada 
je već bilo kasno. 


U međuvremenu, dok su izbjeglice bile deportirane, holandska 
Vlada posvetila je veliku pažnju dogovaranju evakuacije svojih vojnika 
iz dijela Bosne koji su kontrolirali Srbi. Holandski ministar vanjskih 
poslova Hans van Mierlo tražio je od svog njemačkog kolege Klausa 
Kinkela da posreduje kod ruskog ministra vanjskih poslova Andreja 
Kozirjeva i od njega zatraži da iskoristi svoje "dobre veze" sa Srbijom i 
bosanskim Srbima da bi dogovorio puštanje holandskih izbjeglica koji 
su držani u Bratuncu i Simićima.?? Kozirjev je uputio svog iskusnog 
pregovarača Vitalija Čurkina, koji je stigao na Pale u petak 14. jula. 
Tamo se sastao sa rukovodstvom bosanskih Srba 1 brzo osigurao 
puštanje holandskih izbjeglica. 


Petnaestog jula, dok se operacija protiv Srebrenice bližila kraju, 


2 Syp Wynia, "Nederladse VNers danken vrijlating aan de Russen" ("Holandske trupe 
UN duguju svoje oslobadanje Rusima"), Het Parool, 18. jula 1995. 

general Mladić stigao je u Beograd radi tajnog sastanka sa srbijanskim 
predsjednikom Slobodanom Miloševićem, medijalurom EU Carlom 
Bildtom i  nesklonim komandantom UNPROFOR-a  general- 
potpukovnikom Rupertom Smithom, koji se vratio sa odsustva. 


Beogradski sastanak potvrdio je da će holandski taoci biti 
pušteni (I zaista, oni su napustili dio Bosne pod srpskom kontrolom još 
istog dana.) Također je dogovoreno da će cijelom "Dutchbatu" biti 
dozvoljeno da ode 21. jula. S Mladićeve tačke gledišta ovo je bilo 
važno: to je značilo da će on imati znatan broj "talaca" još jednu 
sedmicu. On je mogao iskoristi to vrijeme, tokom kog će UN oklijevati 
da upotrijebe zrakoplovstvo protiv njegovih trupa, da zauzme Žepu. 


Također dogovoreno je da će Crveni križ dobiti pristup 
zarobljenim muslimanskim muškarcima. Naposljetku, Mladić je 
zahtijevao da mu UNPROFOR nadoknadi gorivo koje je upotrijebio da 
"evakuira" Muslimane iz Potočara. Smith je odbio, ali ipak, istog dana 
"Dutchbat" je isporučio 30.000 litara goriva Srbima u Bratuncu. 


Sedamnaestog jula, u još jednom primjeru želje Srba da steknu 
legitimitet pred licem javnosti, Miroslav Deronjić, novi srpski "komesar 
za civilne poslove u Srebrenici", posjetio je holandski logor u 
Potočarima s dokumentom u kome se tvrdilo da je evakuacija 
provedena korektno. Deronjić je tražio da ga potpišu major Franken i 
Nesib Mandžić. Mandžić je kasnije komentirao: "Kad smo g. Franken i 
jn pročitali dokument, pogledali smo se šutke. Bez riječi smo se složili 
da dokument ne odgovara istini." 


Ali Bosanac i Holanđanin nisu imali izbora. Mandžić ga je 
potpisao. Franken također, dodajući rukom opasku da je operacija 
provedena korektno "ukoliko se odnosi na konvoje koje su pratile snage 
UN-a." 


Holanđani su napustili Srebrenicu 21. jula. Do tada, druga 
istočnobosanska enklava Žepa također je pala u srpske ruke. Holandska 
oprema koju su Srbi konfiscirali nije vraćena. Crvenom križu nije bilo 
dozvoljeno da posjeti nijednog muslimanskog zarobljenika. Srbima je 
trebalo samo 30 sati da deportiraju 23.000 ljudi, bukvalno sve žene i 

djecu, iz Potočara u Kladanj, gdje su bili u relativnoj sigurnosti. Srbi su 
usto odvezli čak 1.700 muškaraca u Bratunac. Njih je čekala sasvim 
drugačija sudbina. 

TREĆE POGLAVLJE 
Masakr 


Videosnimci postali su poznati. Srpski vojnik stoji na putu 
okruženom šumovitim brdima 1 viče: "Hajde, ljudi. Izlazite!" Kamera se 
okreće ulijevo. Siluete kolone ljudi, koji hodaju grebenom, pojavljuju se 
u kadru. "Vidite! Tamo ih je mnogo," govori prvi vojnik Zoranu 
Petroviću, kamermanu iz Beograda. 


"Oko petnaest ih se probilo." 

"Koliko ih je izašlo dosad?" 
"Siguriio negdje tri do četiri hiljade." 
"I svi su se predali vama ovdje?" 
"Da." 


Jedna od slijedećih scena prikazuje grupu ljudi šćućurenih 
zajedno u kolektivnom užasu. To je kratka posljednja slika nekih od 
tisuća muslimanskih muškaraca iz Srebrenice koje su Srbi zarobili i koji 
više nikad neće biti viđeni Živi. 

U utorak 12. jula, posljednji muslimanski branitelji Srebrenice 
povukli su se u brda zapadno i sjeverozapadno od grada. Nisu uspjeli 
navesti UN da interveniraju na njihovoj strani, 1 bitka je očito bila 
izgubljena. Sa brda gledali su kako Srbi ulaze u grad. Sekretar za 
obranu Srebreničke enklave Suljo Hasanović napustio je grad malo iza 
14:00, zajedno sa drugim članovima Presjedništva. S brda oko zaseoka 
Kutlići, oni su promatrali zračni napad NATO-a na srpske tenkove u 
blizini radio predajnika: "To su izvela dva aviona. Bacili su nekoliko 
bombi na srpske snage. Ali to nisu bile prave bombe; to su bile 
vježbovne bombe... Naišla su još dva aviona. To je sva pomoć koju smo 
dobili. Tada smo shvatili da nas je međunarodna zajednica prodala." 


Negdje u to vrijeme vodile su se žučne rasprave o tome da li se 

treba povlačiti prema Žepi ili, alternativno, u centralnu Bosnu. Prolazak 
ka Žepi bio bi težak jer su glavne srpske napadačke snage blokirale taj 
pravac. Usto, proširila se (lažna) glasina da je Žepa pala. Stoga je 
konačno izabrana centralna Bosna. Konkretna ruta, koja je brže 
izabrana, vodit će ljude na sjeverozapad prema Konjević-Polju i 
Cerskoj, a zatim dalje na sjever, pored Zvornika, do Križevića. Kad 
jednom stignu tamo, morat će izabrati mjesto za prijelaz na teritoriju 
pod bosanskom kontrolom. Izabrana ruta, s druge strane, prolazit će 
teritoriju koju su ranije kontrolirali Muslimani 1 koja je bila poznata 
mnogima koji su tamo živjeli i kao izbjeglice stigli u Srebrenicu. 
Napetost je bila nepodnošljiva, i među Muslimanima je bilo mnogo 
internih sukoba. Holandski vojnici na osmatračnici "Mike", koja se 
nalazila odmah izvan sela Jaglići, opisala je situaciju među Bosancima 
kao "haotičnu". U ponedjeljak navečer, dok su se Srbi približavali, 
Holanđani su gledali žučnu raspravu o tome da li napustiti ili braniti 
enklavu. U utorak uvečer, Bosanci su se ponovo tukli. U međuvremenu, 
Holanđani su odlučili napustiti svoj položaj. Jedan lokalni bosanski 
komandant dao je svoju "dozvolu" Holanđanima da odu, ukoliko 
pristanu povesti njegovu ženu i djecu sa sobom u Potočare. Međutim, 
neki bosanski vojnici nisu se slagali s ovom odlukom da se 
Holanđanima dozvoli povlačenje i kada je ono počelo, jedan Bosanac 
uperio je svoje protutenkovsko oruđe na holandski YPR. Plašeći se za 
sigurnost svoje žene i djece, bosanski komandant je vlastitom vojniku 
izbliza pucao u glavu. 


U noći 11.-12. jula, između 10.000 1 15.000 muškaraca (s nešto 
žena 1 djece, uglavnom članova porodica viših oficira), koji su se 
okupili u rejonu Jaglića i Šušnjara, pripremilo se za pokret. Masa ljudi 
pokušala se organizirati u nekakvu kolonu. Plan je bio da se regularni 
vojnici rasporede u prethodnicu tako da bi se mogli probijati kroz 
srpske linije i otvoriti koridor za ostale. U mraku, ljudi su nemirno 
čekali da oni ispred njih krenu. Trik je bio kretati se što brže, 
istovremeno stupajući pažljivo tamo gdje su prošli oni ispred, da bi se 
izbjegla minska polja neposredno izvan enklave. Toliko ljudi se 
natiskalo u to područje da su prošli mnogi sati prije nego što su svi 
krenuli. Prve grupe pošle su u ponoć, ali do podneva ljudi su još kretali. 

Kao duga zmija, kolona se protezala kilometrima kroz brda. 


Redovne jedinice na čelu brzo su napredovale. Bilo je nešto 
granatiranja, ali Srbi se nisu ozbiljno suprotstavili. Sekretar obrane 
Hasanović, koji je krenuo s prvom grupom u ponoć, prešao je oko 
dvadeset pet kilometara do rejona Konjević-Polja za šest sati. Tamo je, 
sjeća se on, njegova grupa stala da se odmori. Pošto su bili izloženiji 
danju, planirali su da nastave marš uvečer. Tog trenutka, bili su 
relativno sigurni. Srbi su odlučili da još ne napadaju najjači elemenat u 
koloni. 

Ali slabije obučeni vojnici i civili koji su išli iza - nisu imali 
toliko sreće. Srpska zamka brzo se zatvorila.! Na samom početku, 
pustili su ljude da prolaze bez previše incidenata, znajući da bi goniti i 
hvatati ljude na gusto pošumljenom, brdovitom terenu bilo teško. Ali, 
jednom će Muslimani morati da prijeđu ili put Bratunac - Konjevići, 
sjeverno od enklave, ili put Konjevići - Milići, zapadno. A tamo su Srbi 
čekali. Podržani oklopnim vozilima i protuavionskim mitraljezima, 
vojnici su bili raspoređeni duž puta u razmacima od deset do dvadeset 
metara. Sve što su Srbi morali uraditi bilo je da se strpe i čekaju da se 
Muslimani pojave. Tokom ranih sati jutra, srpski vojnici sjeverno od 
zaseoka Kamenica uočili su približavanje velikog broja ljudi. Da ih 
istjeraju, artiljerija, minobacači i protuavionski topovi otvorili su vatru 
na šume duž puteva. 


Nakon desetkilometarskog marša prema Kamenici, Muslimani 
su oklijevali kada su shvatili da Srbi patroliraju putem ispred njih. Nisu 
znali šta dalje da rade. Jedan od izbjeglica prisjeća se mučnog prizora: 
"Ostali smo tamo ostali dio dana i noći. Napokon smo shvatili da 
moramo krenuti, ovamo ili onamo, inače ćemo sigurno izginuti. I Srbi 
su to znali, pa su samo čekali. Sve su nas satjerali u jedan mali prostor 
blizu Knmenice. Nakon što smo prešli oko 500 metara, Srbi su počeli da 


! Da su Srbi čekali u tom području, prikazuje i činjenica da je, u usporedbi s drugim 
osmatračnicama na sjeveru, istoku i zapadu enklave, osmatračnica "Mikje" uočila u 
blizini više srpskih vojnih aktivnosti. Već u četvrtak 6. jula, posadu osmatračnice Srbi 
su paljbom prisilili da se povuče prerna Jaglićima i postavi novu osmatračnicu bliže 
selu. 

pucaju odasvud. Sjećam se da je u jednom trenutku jedno drvo palo i 
ubilo više od dvadeset ljudi." 


U nemogućnosti da bježe na sjever, ljudi su potjerani na zapad 
duž puta Bratunac - Konjevići, prema Novoj Kasabi. Do tada je kolona 
izgubila svaku koheziju: "Srpski tenkovi bili su postavljeni cijelom 
dužinom puta od Kravice do Konjević-Polja do raskrsnice u Konjević 
Polju. Moj brat i ja vidjeli smo ljude kako padaju. Mrtvi i ranjeni bili su 
svuda. Ali smo samo trčali, ne znajući kuda idemo. Jedna granata je 
pala blizu mene, i bio sam užasno uplašen. Tada smo se brat i ja 
razdvojili. Od tada ga nisam vidio." 


Srbi na putu pozivali su ljude da odustanu i da se predaju - što je 
bio zahtjev kome su se očajni ljudi sve teže odupirali. Većina njih bila 
je u pokretu jedan ili više dana prije napuštanja enklave. Većina nije 
dugo pojela pravi obrok, a mali broj imao je vremena da se adekvatno 
pripremi za put i ponese dovoljno, ako išta, hrane. Umorni, uplašeni i 
bez odbrane, ljudi su počeli izlaziti iz šume. Jedan preživjeli rekao je 
predstavnicima organizacije "Human Rights Watch": "Vidio sam, 
negdje 200 metara od sebe, oko 100 ljudi koji su vikali: 'Ne pucajte! 
Predajemo se,' i predavali se četnicima koji su ih skupljali u grupe i 
odvodili. "? 


Drugi je posvjedočio: "Četnici su počeli granatirati šume 
minobacačima i pozivati nas da iziđemo i predamo se. Govorili su nam 
da će poslati starije njihovim porodicama a mlade zadržati za 
razmjene. "' 


Kombinacija straha, iscrpljenosti i nestašice hrane izazivala je 
veliku dezorijentiranost 1 zbunjenost, i izgledalo je da su neki od ljudi 
privremeno poludjeli. Drugi nisu vidjeli izlaza 1 ubijali su se. Među 
preplašenim Muslimanima širile su se fantastične glasine. Organizacija 
"Human Rights Watch" sakupila je brojna svjedočanstva od ljudi koji 


? Human Rights Watch/Helsinki, "Pad Srebrenice", str. 30. 
3 Human Rights Watch/Helsinki, "Pad Srebrenice", str. 31. 
+ Human Rights Watch/Helsinki, "Pad Srebrertice", str. 32.-33. 

su tvrdili da su se srpski vojnici u civilnoj odjeći infiltrirali u grupe, 
tvrdeći da znaju put u sigurnost. Oni koji bi, navodno, nasjeli na ovaj 
trik, više nikad nisu viđeni. Drugo, navodno, srpsko nedjelo bilo je da 
nesretnim ljudima ubrizgaju halucinatorne droge. Svjedok "I. N." tvrdio 
je: "Kako je noć pala, vidjeli smo grupe tjudi koje su se pridružile našoj 
koloni. Vidio sam nepoznata lica; jedan od njih je počeo vikati: 
'Požurite s ranjenim! Požurite s ranjenim!' Iznenada smo shvatili da su 
ti nepoznati ljudi četnici koji su se uvukli u našu kolonu. Bilo ih je 
mnogo, oko 300. Oni su nam naredili da ostavimo povrijeđene i ranjene 
pored puta, dok su im njihovi ljudi počeli davati injekcije i tjerati ih da 
gutaju nekakve tablete. Kasnije, ljudi koji su bili na kraju kolone pričali 
su da je izgledalo da povrijeđeni i ranjeni umiru kao rezultat tih 
droga'? 


Takve priče primjeri su stepena straha i iscrpljenosti koje su 
ljudi doživjeli i paranoje koje je ovo izazivalo. U nekim slučajevima, 
ljudi su ubijali druge, koje nisu poznavali, i u koje su sumnjali da su 
prerušeni Srbi. 


Ipak, nije vjerojatno da su se Srbi stvarno infiltrirali u grupe 
Muslimana. Pilule, injekcije ili, kako neki svjedoci tvrde, čak i upotreba 
gasa, bili su neefikasna sredstva za ubijanje. Time bi se Srbi također 
izložili nepotrebnom riziku. Kako bi njihovi vlastiti ljudi prepoznali 
maskirane Srbe? Ko bi se dobrovoljno javio da povede neoprezne 
Muslimane u zasjedu? Zašto davati ljudima injekcije ili tablete kad ih je 
bilo mnogo lakše čekati na putu? Dr. Ilijas Pilav, jedan od nekoliko 
liječnika koji su radili u enklavi, sjeća se vlastitog iskustva: "Glas iz 
megafona odjekivao jc među brdima. Četnici su nas pozivali da se 
predamo. Govorili su da je nemoguće pobjeći. Ali nismo reagovali i 
čekali smo noć. Čekanje nam je do krajnosti opteretilo živce. Neki u 
gritpi su počeli halucinirati. Strah. Stres. Takvi su bili opasni po svoje 
drugove: vikali su i vrištali i mogli su odati naš položaj četnicima. Neki 
od naoružanih ljudi bi se sasvim uspaničili i počeli nasumično pucati. 
Oni su ubili nekoliko vlastitih ljudi. Morali smo ih silom savladati. "" 


" Human Rights Watch/Helsinki, "Pad Srebrenice", str. 32. 
$ Van Laerhoven, Srebrenica, str. 122. 

Nekoliko dana kasnije, sam Pilav počeo je halucinirati, dok su 
prolazili kroz minsko polje: "Sjećam se da sam hodao, tj. osjećao sam 
da moje tijelo hoda, ali samo malim dijelom svijesti. Dok sam trčao 
kroz minsko polje i bio nejasno toga svjestan, usto sam spavao i sanjao 
lude, užasne snove. U jednom trenutku čuo sam vlastiti glas: 'Dosta, 
kad jednom skupim nešto para, kupit ću auto i više nikad neću hodati, 
ni pedlja.!' Čudni zvuk mog glasa me je probudio. "" 


Mjestimično, ljude iz šume mamili su srpski vojnici prerušeni 
kao plave kacige UN-a. Oprema, uniforme i vozila UN-a koji su 
ukradeni od holandskih i drugih vojnika UN-a upotrijebljena je za ovu 
svrhu. U jednom incidentu, dvojica holandskih mirovnjaka, koje su 
izveli iz jednog konvoja, odvedeni su do mjesta u blizini Konjevića, 
gdje su naišli na dva konfiscirana YPR-a 1 nekih osam srpskih vojnika u 
uniformama UN-a. Naređeno im je da sjede u jednom YPR-u, dato im 
je oružje i rečeno da, "radi vlastite sigurnosti," pucaju ako vide 
bosanske vojnike. Ništa se nije desilo, i nešto kasnije dozvoljeno im je 
da se vrate u Potočare. I srpski video snimci potvrđuju da su Srbi nosili 
opremu i uniforme UN-a. Koliko je Muslimana nasjelo ovom triku, 
nemoguće je saznati, ali, s obzirom na njihov očaj, ova brojka mogla bi 
biti znatna. 


Možda najveća grupa koja je vidjela znakove srpskih zločina 
oko Srebrenice bile su žene i pripadnici mirovnih trupa koji su se 
nalazili u konvojima za Kladanj. Oni su izvijestili da su vidjeli velike 
grupe zarobljenih muslimanskih muškaraca kao 1 stotine mrtvih tijela. 
Uočeno je kako Srbi prisiljavaju neke od zarobljenih da pozdravljaju 
srpskim pozdravom sa tri prsta. Drugi su držali ruke uvis, ili iza glave. 
Ajkuna Alić pričala je jednom novinaru The Timesa šta se desilo kad je 
njen autobus zaustavljen blizu Kravice: "Vidite li svoju vojsku ?' - pitao 
je jedan srpski vojnik. U travi su klečali mnogi koje sam poznavala. 
Držali su ruke iza vrata. Vidjela sam među njima jednog od svojih 
sinova. Ali nisam mu ništa mogla reći. Ne znam da li je on vidio 


7" Van Laerhoven, Srebrenica, str. 127. 

mene. '? 


Ni holandski vojnici niti žene nisu uočili nikakav znak otpora. 
Izgleda da se glavnina muslimanskih vojnika do tada već probila kroz 


srpske linije i da su Srbi bili angažirani na operaciji "čišćenja" 
uglavnom nenaoružanih civila i jednog broja vojnika. 


Petrovićevi snimci prikazuju zarobljavanje nekih ljudi. Jednog 
od njih tim BBC-jeve Panorame identificirao je kao Ramu Mustafića. 
Petrović je razgovarao s njim. U odgovoru na pitanje koje se nije čulo, 
Mustafić je odgovorio: 


"Ovdje smo proveli dva dana i dvije noći." 
"Gdje su vam puške?" 

"Ja nisam nosio pušku. Ja sam civil" 
"Bojiš li se?" 

"Kako da se ne bojim?" 


Panorama nije uspjela pronaći Mustafića. On je na spisku 
Crvenog križa nestalih ljudi Srebenice. 


Iz izjava malobrojnih preživjelih, moguće je rekonstruirati kako 
je bilo organizirano ubijanje tisuća zarobljenih Muslimana. Znatan broj 
je likvidiran po kratkom postupku čim su se predali. Oni koji su 
preživjeli ovu prvu rundu nasumičnog ubijanja odvedeni su na sabirne 
punktove i mjesta za ispitivanje. 


U grupi Rame Mustafića bio je 1 šesnaestogodišnji Enver Husić, 
koji je kasnije uspio pobjeći. Njega su intervjuirali za BBC-jevu 
Panoramu a da nije vidio srpski snimak na kome se i sam nalazio: 
"Malo dalje, bio je čovjek s kamerom. Mislim da je bio iz CNN-a. 
Naišao je četnik, udario ga i rekao: 'Šta on radi ovdje? Gubi se 
odavde...' Tako smo izišli i predali se." 


PANORAMA: "Da li vam je čovjek s kamerom išta rekno?" 


$ Anthony Lloyd, "Srebrenički prognanici iznose mračno poznate priče o ubistvima.", 
The Times, 15. jula 1995. 

Nije rekao ništa, ali je okrenuo kameru ka meni. A onda su ga 
otjerali... Pretražili su me, tražili su novac, ali ja ga nisam imao. Zatim 
me je jedan udario kundakom i rekao: 'Idi odavde, idi na onu livadu..' 
Dok smo išli, naišli smo na tu kuću. Izišla je žena u maskirnoj uniformi. 
Imala je pištolj. Jedan mladić među nama nosio jc maskirnu košulju. 
Rekla je: 'Odakle ti to, Turčine?' i onda mu je rekla da uđe u kuću. 
Zaista ne znam šta se dalje desilo. A onda smo stigli na livadu i tamo 
sjeli. Nastavili su maltretirati ljude, tražiti od njih novac. Tukli su ljude. 
Udarali su ih kundacima po glavi. Nisam to više mogao gledati." 


Enveru je jedan srpski vojnik naredio da donese vode ljudima, 
pošto je dan bio vreo, a većina je molila da nešto popije. 


"Nastavio sam ići po vodu i morao sam slušati njihova 
naređenja. Uradio sam sve što bi mi rekli... Jedan od njih je rekao: 
'Dajmo im vode prije nego što ih pobijemo...'" 


PANORAMA: "Gdje su odvedeni ljudi koji su sjedili na livadi?" 


Odvođeni su u tu kuću jedan po jedan... Birali su ljude koje će 
odvesti u kuću, nisu dirali ranjenike. Vodili su neke i govorili, ne 
brinite, doći će red i na vas. Ne treba da se bojite. Idete samo na 
ispitivanje,' ali niko nije ponovo izlazio." 

PANORAMA: "Da li ste čuli ikakvu buku iz kuće, ikakve zvuke 
glasova, pucnjavu ili išta drugo?" 


"Mogao sam čuti udarce, ništa drugo... Bilo je neke potmule 
tutnjave. Nisam čuo vrištanje. Zvučalo je kao da se u nešto udara". 


PANORAMA: "U kakvom su stanju bili ljudi koji su čekali na 
livadi, i sjedili?" 

"Bili su iscrpljeni. Nisu imali hrane. Bili su blijedi i prestrašeni. 
Znali su šta ih čeka - i ja sam znao. Znali su da će biti ubijeni. Molili su 
se da budu brzo ubijeni. Čuo sam ljude kako šapuću da se nadaju da će 
biti ubijeni bez mučenja." 


Na jednoj drugoj lokaciji, u selu Kravica na putu Bratunac - 
Konjevići, pedesetdvogodišnji Hakija Huseinović bio je natjeran u 
jedno poljoprivredno skladište. U mračnoj zgradi ljudi su se okupili u 

gomilu radi zaštite. Srbi su nasumično pucali u skladište. Huseinović je 
rekao za Panoramu: "Kad se smračilo, pucnjava je prestala. Bilo je 
mnogo vrištanja i vikanja, ljudi u skladištu su tražili pomoć. Mnogi su 
bili ranjeni. Kad sam legao, desna strana tijela mi se namočila krvlju. 
Nisam to više mogao podnositi, pa sam ustao iz krvi i podvukao pod 
sebe jedno mrtvo tijelo i legao na njega. Kad je počelo svitati, moj 
komšija Zulfo Halilović je ustao da mokri i pije vode. Povukao sam ga 
za kaput i rekao mu: 'Lezi dalje,' a on je rekao: 'Ne mogu više izdržati.' 
Mitraljeski rafal ga je presjekao i pao je. Pokrio sam se s dva mrtva 
tijela i ostao pod njima dvadeset četiri sata. Tokom dana čuo sam da 
neko zove: 'Salko, Salko.' Ponovio je to oko dvadeset puta.Onda je neko 
rekao: Jebem ti tursku majku. Još si živ.!' Čuo se pucanj iz puške. Taj 
glas se više pije čuo. Nakon toga, pojavili su se kamion i bager. Počeli 
su rušiti zid skladišta prema putu, a zatim su počeli tovariti. Tovarili su 
do noći. Bager je prišao veoma blizu. Pomislio sam: 'To mi je kraj. Sav 
taj strah je bio uzalud,' ali morate se nadati dok ste živi. A onda sam 
čuo nekog kako kaže: 'Parkiraj bager, operi asfalt i pokrij leševe 
sijenom. Dosta je za danas. "" 

Kasnije te noći, Huseinović je uspio pobjeći, s još jednim 
čovjekom. 

Ovaj proces nije bio nasumično nasilje. Bio je orkestriran. U 
svojim kontaktima sa "Dutchbatom", general Mladić dao je do znanja 
da je jedan od njegovih prioriteta da se "muškarci u godinama za vojnu 
službu" ispitaju "u potrazi za ratnim zločincima." Radovan Karadžić 
podržao je ovaj zahtjev, pažljivim ispuštanjem, kada je za strane medije 
izjavio: "Naša vojska je vrlo odgovorna. Ljudi, civili kao i osoblje UN- 
a, potpuno su sigurni i bezbjedni." Drugim riječima, muslimanski 
vojnici bili su dopušten cilj. Ali pažljivo razlikovati nedužne, civile, 
ljude u dobi za vojnu službu, vojnike i ratne zločince nije bio problem 
kojim su se srpski vojnici i njihove vođe mnogo zamarali. U suštini, svi 
muškarci u enklavi smatrani su neprijateljima i dopuštenim ciljevima, i 
svjesno i namjerno stremilo se da se svi pobiju. 


Ono o čemu je Enver Husić svjedočio da se dešavalo u kući 
pored puta iz Bratunca bilo je dio preliminarnog procesa ispitivanja. 

Izgleda da je u ovoj fazi bila identificirana veća grupa ljudi, koje je, iz 
ma kog razloga, trebalo dalje ispitivati. Oni su upućeni u Bratunac, 
uglavnom tokom četvrtka popodne i uvečer, gdje su se pridružili 
ljudima iz Potočara. Ovdje se vodio glavni postupak ispitivanja. Jedan 
od Muslimana koji su preživjeli to iskušenje rekao je "Human Rights 
Watchu": "Na kraju smo proveli noć u kamionu koji nas je dovezao u 
Bratunac, nas 119, sabijeni zajedno. Tokom noći, došli bi stražari i 
vikali. Tražili su ljude iz pojedinih mjesta, posebno iz Kamenice, 
Žedenske i Glogove. Tu sam prepoznao Milana Gručića iz Orahovice... 
Išli smo godinu dana u istu školu. Bio sam godinu dana mlađi. "? 


Ispitivanje kojem su muškarci bili podvrgnuti do izvjesne tačke 
bilo je sistematično. Godine 1993. Srbi su sastavili spiskove Muslimana 
za koje su tvrdili da su počinili ratne zločine protiv Srba u ranim fazama 
rata. Ovi spiskovi uključivali su i mjesto rođenja, jer se regionalna 
pripadnost smatrala važnim za uspostavljanje moguće veze sa 
konkretnim grupama ili jedinicama teritorijalne obrane na koje su Srbi 
sumnjali da su izveli napade na pojedina sela. Lokalni Srbi pomagali su 
u identificiranju ljudi s kojima su, kao u gorenavedenoj izjavi, bili 
ponekad školske kolege ili čak prijatelji. Uprkos zajedničkom životu, 
komšija, koje su krivili za sve muke 1 užase kroz koje su oni i njihove 
porodice prošli u ratu. 


Međutim, u konačnoj analizi, jasno je da ova ispitivanja nisu 
imala za cilj da razdvoje krive od nedužnih. Svako je bio određen za 
likvidaciju, ako ni iz kog drugog razloga - zbog toga što su bili svjedoci 
događaja za koje Srbi nisu željeli da se detaljno prenesu ostatku svijeta. 
Proces ispitivanja izgleda da je uglavnom služio dželatima kao utjeha: 
da podrži opsjenu o njihovom angažmanu na pravednoj kampanji 
identifikacije 1 likvidiranja neprijatelja srpskog naroda. 


Paradoksalno je da je ogromna većina Muslimana koji su imali 
politički ili vojnički važne uloge u srebreničkoj enklavi uspješno 
izbjegla zarobljavanje. Srbi su uhvatili barem jednu veliku "zvjerku": 


? Human Rights Watch/Helsinki, "Pad Srebrenice, str. 39. 

Ibrana Mustafića, vođu SDA (Stranke demokratske akcije) u Srebrenici 
i osobu koja se nalazila na trećem mjestu srpskog spiska "organizatora 
zločina" koje su počinili srebrenički Muslimani. Ipak, kao što je to često 
slučaj u ratu, važnost, ili sumnja u važnost, neke osobe predstavljale su 
najbolju garanciju za preživljavanje, i u aprilu 1996. Mustafić je 
razmijenjen za jednog važnog srpskog zarobljenika, pukovnika Aleksu 
Krsmanovića.'" Neki od ranjenika, koje su Srbi skinuli sa dva bolnička 
konvoja, također su preživjeli, izgleda, iz istih razloga. Srbi su bili 
veoma sumnjičavi prema ranjenicima, jer su smatrali da se među njima 
kriju osumnjičeni muslimanski "zločinci" s lažnim ranama. Npr. nekih 
pedeset ranjenih Muslimana koji su ostali u Potočarima Srbi su pažljivo 
snimili i fotografirali. Sedmerica su kasnije identificirani kao 
osumnjičeni ratni zločinci 1, s ostalim ranjenicima, odvedeni u bolnicu u 
Bratuncu. Iako ih je tamo vidio jedan holandski liječnik, u jednom 
trenutku njega su odmamili odatle i sedmorka je nestala. Kasnije tog 
mjeseca Crveni križ ih je pronašao u logoru Batković. Razmijenjeni su 
za zarobljene Srbe. 


Tokom noći u srijedu, 12. jula, masa Muslimana koji su izbjegli 
zarobljavanje i skoro sigurnu smrt kretala se na zapad, prema okolici 
Nove Kasabe. Pod okriljem mraka, mnogi su uspjeli prijeći put između 
Nove Kasabe i Konjevića. Dr. Ilijas Pilav prešao je oko tri sata ujutro. 
Nekoliko stotina metara od puta, naišao je na rijeku Jadar. Dok je išao 
dio puta uz rijeku prema sjeveru, primijetio je mnogo utopljenih ljudi. 
Oni su, jednostavno, bili previše iscrpljeni da bi uspjeli prijeći. 


Ljudi koji su uspjeli prijeći rijeku slijedili su preživjele elemente 
28. divizije Bosanske vojske i Predsjedništvo Srebrenice, koje je već 
prošlo pored okolice Cerske i zatim jedan dan stalo na padinama 
planine Udrč. Ovu teritoriju nekad su nastanjivali Muslimani. Sada su 
se vojnici i političari kretali kroz pustoš napuštenih naselja. Rano 
slijedeće večeri, 14. jula, 28. divizija naišla je na, po svojoj procjeni, 


10 Pukovnika VRS Krsmanovića uhapsila je policija bosanske Vlade 30. januara 1996. 
zajedno sa generalom Đordem Đukićem, i predala Međunarodnom sudu u Haagu. 
Pošto nije želio surađivati sa Međunarodnim tribunalorn za ratne zločine u Haagu, on 
je vraćen bosanskoj policiji 29. marta. 

oko 300 vojnika bosanskih Srba sa protuavionskim topovima u blizini 
sela Liplje, odmah jugoistočno od Zvornika. Nakon dvosatnog okršaja, 
Muslimani su uspjeli da se izvuku 1 nastavu svoj marš. Sada su se 
približavali teritoriji bosanske Vlade. Do ovog trenutka ljudi su bili 
iscrpljeni preko svake mjere i njihove zalihe hrane su potpuno nestale. 
Suljo Hasanović se prisjeća: "Došli smo do Križevića u 04:00. Spavali 
smo tu noć u šumi i odmarali se. Jeli smo ono što smo našli: korijenje 
nekih biljaka. Znali smo da smo deset kilomtara od naše teritorije. 
Složili smo se da svi koji su u boljem stanju i koji imaju oružje moraju 
presjeći četničke linije kod Baljkovice." 


Naposlijetku, uspostavljen je kontakt sa bosanskim snagama s 
druge strane srpskih položaja. Poslijepodne 15. jula, učinjen je 
koordinirani pokušaj proboja. Heroj tog momenta bio je Naser Orić, 
koji je komandovao Srebrenicom do aprila 1995. 1 koji je sada vodio 
snage sa strane bosanske Vlade, i Ejub Golić, koji je komandovao 
srebreničkim vojnicima s druge strane. Borbe su trajale duže od jedan 
dan. Članovi Predsjedništva Srebrenice ostali su iza linija i nemirno 
iščekivali. Ejub Golić je poginuo. Neki su izgubili živce i ubijali se. 
Ipak, masa bosanske grupacije polahko se počela provlačiti preko linija 
fronta. Predsjedništvo je stiglo u sigurnost rano popodne u nedjelju 16. 
jula. 


Ali mnogo veći broj muškaraca iz Srebrenice nikad nije ni stigao 
dalje od Nove Kasabe. Srbi su ih zarobljavali u stotinama tokom noći u 
srijedu 1 cijeli dan u četvrtak. Možda zbog toga što je njihov broj postao 
prevelik da bi ih prevezli u Bratunac, oni su okupljeni na fudbalskom 
igralištu sjeverno od Nove Kasabe. 


U četvrtak, holandski vojnici uočili su grupu od, po procjeni, 
oku 1.000 muškaraca koji sjede na fudbalskom terenu. To je bila 
najveća grupa zarobljenika koja je uočena tokom praćenja konvoja iz 
Potočara. Istog dana, američki špijunski avioni U-2 fotografirali su 
nekih 600 ljudi naguranih na terenu, koje su okruživali stražari. Kada su 
se avioni vratili nekoliko dana kasnije, fudbalski teren bio je prazan, ali 
su uočili da je obližnje polje promijenilo izgled: na njemu su se Vidjeli 
znaci svježeg kopanja, a stručnjaci su identificirali ono što su smatrali 

za tri masovne grobnice. Tragovi teških vozila vodili su s puta u polje. 
(Kada su slike otkrivene u augustu 1995., novinar David Rohde lista 
Christian Science Monitor izbjegao je srpskim patrolama da obiđe ovo 
polje. Izvijestio je da je našao tragove nedavnog kopanja 1, na jednom 
mjestu, "nešto što je izgledalo kao istruhla ljudska noga koja je 
izvirivala iz svježe prevrnute zemlje."'! U blizini masovnih grobnica 
pronašao je lične i druge dokumente, u kojima se spominjala Srebrenica 
i druga obližnja mjesta, kao i muslimanske tespihe i prazne kutije 
municije.) 

U četvrtak 13. jula, neke holandske vojnike Srbi su prisilili da 
provedu noć u Novoj Kasabi "radi njihove vlastite sigurnosti." Između 
02:30 1 03:30 čuli su ponovljenu paljbu iz pješadijskog oružja sjeverno 
od grada, gdje se nalaze fudbalsko igralište i masovne grobnice. 
Slijedećeg dana, dva holandska vojnika vidjela su 500 do 700 tijela duž 
puta. 


U petak i subotu, Srbi su marljivo čistili put, od Milića sve do 
Bratunca, od svih zaostalih dokaza. Holandski vojnici vidjeli su da se 
mnoga tijela uklanjaju najrazličitijim  kombijima,  traktorima s 
prikolicom i vozilima s utovarivačima. Lične stvari Muslimana, koje su 
bile razbacane po putu, prikupljane su i spaljivane. Jedan izvještaj 
komisije UN-a opisuje iskustvo jednog holandskog vojnika koji je bio 
zarobljen u ranim fazama srpskog napada na Srebrenicu: "U subotu 15. 
jula, kada je premješten iz Simića u Bratunac, prošao je pored 
fudbalskug igrališta blizu Nove Kasabe. Na jednom dijelu igrališta 
vidio je red cipela i ruksaka nekih stotinu ljudi. Malo kasnije vidio je 
traktor s prikolicom na kome su bili leševi. Nekih 500 metara dalje 
vidio je još jedan red cipcla i opreme koji su pripadali grupi od nekih 
dvadeset do četrdeset ljudi. Ovdje je vidio kamion koji je prevozio tijela 
u viljušci bagera. I naposlijetku, vidio je jedno tijelo na okuci puta." 


U David Rohde, "Dokazi ukazuju na masakr u Bosni," Christian Science Monitor, 18. 
augusta 1995. 

= "Konačni periodični izvještaj o stanju ljudskih prava na teritoriji bivše Jugoslavije 
koji je podnio g. Tadeusz Mazowiecki, specijalni izvjestitelj Komisije za ljudska 

Jedina velika grupa ljudi iz Srebrenice koji su ostali živi 14. jula 
(pored vojnika koji su se probijali dalje sjeverno) bila je u Bratuncu. 
Mnogi od njih uhapšeni su u Potočarima. Držani su na fudbalskom 
igralištu u Bratuncu 1 u jednoj lokalnoj školi. U četvrtak uvečer 13. jula, 
ovim,"ljudima iz Potočara" pridružili su se oni koji su pohvatani duž 
puta Bratunac - Konjevići. Zbog prenatrpanosti, mnogi od novodošlih 
zadržani su preko noći u kamionima i autobusima. Ispitivanja, mučenja 
i pojedinačne likvidacije nastavili su se cijelu noć. 


Do petka, Bratunac je ispražnjen od muslimanskih muškaraca. 
Operacija je bila dobro organizirana i izvodili su je disciplinirani 
vojnici, čija je strahovlada sezala i do toga da su se poigravali sa 
zarobljenicima. Jedan preživjeli se prisjeća: "Ostali smo u autobusima u 
Bratuncu do 11:00 slijedećeg jutra (14. jula), kada je policajac rekao 
da ćemo biti prevezeni u Kladanj. Bilo je tu šest autobusa i četiri 
kamiona puna ljudi. Kasnije je konvoj stao da sačeka da pristignu i 
druga vozila, i pojavilo se bijelo UN vozilo sa gusjenicama. Na trenutak 
sam pomislio da ćemo biti spašeni, da ćemo biti razmijenjeni za 
zarobljene Srbe, ali kada sam vidio da se četnici pozdravljaju i 
razgovaraju sa četvericom vojnika UN-a, za koje se pokazalo da su i 
sami četnici, shavatio sam da je sve gotovo. ""? 


Vjerovatno istim autobusima koji su upotrijebljeni da se njihove 
žene 1 djeca deportiraju prethodnih dana, muškarci su prevezeni u jedan 
školski kompleks u Karakaju kod Zvornika. 


"Četnici su nas izvodili iz kamiona jednog po jednog; morali 
1 J 
smo da držimo ruke iza glave i vičemo, "Zivjela Srbija! Srebrenica jc 
a g' J J 
srpska!" 


Muškarci su odvedeni u velike učionice. Drugi su nagurani u 
jednu sportsku dvoranu. Tokom dana i večeri, pojedinci i manje grupe 
odvođeni su na ispitivanje, premlaćivanje i pojedinačne likvidacije. 


prava, u skladu sa Paragrafom 42. Rezolucije Komisije br. 1995/89", Ekonomski i 
socijalni savjet Ujedinjenih nacija, E/CN.4/1996/9, 22. augusta 1995. 

= Human Rights Watch/Helsinki, "Pad Srebrenice", str. 39. 

14 Human Rights Watch/Helsinki, "Pad Srebrenice", str. 40. 

Muškarcima je naređeno da se svuku do pasa i skinu cipele. U učionici, 
kad je pao mrak, prisjeća se isti preživjeli: "Bilo nam je naređeno da 
istrčimo u hodnik. Trčali smo bosi na podu prelivenom krvlju. Vidio 
sam oko dvadeset leševa blizu ulaznih vrata. Tukli su nas dok smo se 
penjali u kamione s rukama vezanim iza leđa. Ušao sam u kamion koji 
je bio samo napola pun. Četnici su vikali da bi natovarili više još više 
ljudi na kamion, sve dok nije bio pretrpan, a onda su zatvorili zadnji 
dio. Naredili su svima da sjednu, ali nismo mogli jer su ljudi, ruku 
vezanih na leđima, bili toliko nagurani. Četnici su počeli da pucaju na 
ljude da nas natjeraju da sjednemo. ""? 


Teror je održavan na konstantnom nivou. Cilj - na što je 
ukazivalo prisilno trčanje, premlaćivanje i vika - bio je da se proces 
likvidacije učini nezadrživim i brzim. Niko, pa ni dželati, nije imao 
priliku da dovede u pitanje taj proces. Svijest veličine konačnog užasa 
koji je očekivao muslimanske muškarce bila je tako otupljena. 
Sedamnaestogodišnji Nedžad Avdić opisao je svoj dolazak na mjesto 
planiranog smaknuća: "Kada je kamion stao, odmah smo začuli viku 
izvana... Četnici su nam rekli da iziđemo, po peterica. Bio sam u sredini 
grupe, a muškarci naprijed nisu željeli da iziđu. Bili su prestrašeni i 
počeli su se gurati unazad. Ali nismo imali izbora, i kad je došao moj 
red da iziđem sa još pet drugih, svugdje sam vidio mrtva tijela. Jedan 
četnik je rekno: 'Dođite, balije,'? nađite si malo mjesta.' Stali smo 
ispred četnika okrenuti leđima. Naredili su nam da legnemo, i kad sam 
se bacio na zemlju, začuo sam pucnje. Pogođen sam u desnu ruku, a tri 
metka prošla su mi kroz desnu stranu tijela. Ne sjećam se da li sam na 
zemlju pao onesviješćen. Ali sjećam se da sam bio uplašen, misleći da 
ću uskoro biti mrtav ili da će me pogoditi još neki metak. Mislio sam da 
će uskoro sve biti gotovo. Dok sam ležao tamo, čuo sam druge kako 
vrište i ječe... Prilikom jednog od slijedećih smaknuća osjetio sam oštar 
bol u nozi... Čovjek do mene je ječao, i jedan četnik je naredio drugima 
da provjere koja tijela su još topla. 'Zatjeraj metak u svaku glavu, čak i 
ako su hladni.' Drugi četnik je odvratio, 'Jebi im majku' Svi su mrtvi!" 


5 Human Rights Watch/Helsinki, "Pad Srebrenice", str. 40-41. 
16 Balija je pogrdni izraz kojim Srbi nazivaju Muslimane. 

Samo jedan četnik prišao je gomili i pucao u čovjeka do mene, a ja sam 
osjetio kako me kamenčići udaraju u gornji dio desne ruke. Nastavio je 
sa svojim poslom dok nije završio. Kasnije sam čuo kako kamion odlazi. 
Nisam znao šta da radim. Prvo sam mislio da treba da ih pozovem da 
me ubiju i dokrajče, ali sam odlučio da prvo pogledam okolo. Vidio smn 
nekog ko se micao na desetak metara od mene i upitao, 'Prijatelju, jesi 
li živ?! Avdić i njegov novopronađeni drug uspjeli su da pobjegnu sa 
polja smrti. Nakon više dana probili su se do bosanske teritorije. Na 
jednoj drugoj lokaciji za smaknuća, Mevludin Orić i Hurem Suljić 
također su preživjeli i pobjegli. Njima se tri dana kasnije priključio još 
jedan čovjek, Smail Hodžić, koji je, izgleda, bio posljednji od pet 
preživjelih iz masakra u Karakaju."'? 


Drugo poprište likvidacija za muškarce koji su držani u rejonu 
Zvornika bilo je blizu zadruge izvan sela Pilica. Nije poznato da ima 
preživjelih.? Ali pojavio se jedan učesnik u ubijanju, 
dvadesetpetogodišnji Dražen Frdemović. On je dao intervju francuskom 
dnevnom listu Le Figaro 8. marta 1996. i, nakon toga, svjedočio pred 
Tribunalom za ratne zločine u Haagu. Erdemovićeva priča je neobična, 
mada za bosanski rat ne i izuzetna. Hrvat iz Tuzle, oženjen Srpkinjom, 
služio je u JNA, bosanskoj vojsci i vojsci bosanskih Hrvata. Ali kada je 
pokušao da pobjegne iz rata u Bosni, zaustavljen je na teritoriji koju su 
držali Srbi u novembru 1993. Erdemović je tvrdio da nije imao izbora 


7 Human Rights Watch/Helsinki, "Pad Srebrenice," str. 45. Ova dva čovjeka trebalo 
je da budu ubijena na lokaciji koja je sada poznata istražiteljima kršenja ljudskih prava 
kao Sahanići Jedan. 

18 Emma Daly iz lista Independent (4. aprila 1996.) posjetila je sportsku dvoranu gdje 
su navodno bila držana dvojica preživjelih: "U dvorani se posvuda nalazio otpad koji 
je potvrdivao priče svjedoka: prazne puščane čahure, izgubljene cipele, mrlje nečeg 
što je ličilo na krv, odbačeni povezi za oči, čak i smotak istok ružičastog materijala iz 
kog su povezi bili grubo izrezani. Mjesto je zaudaralo." 

9 Postoji neobična priča o izvjesnom Rešidu Haliloviću koga su, navodno, 15. jula 
poslijepodne našli lokalni Srbi u Loznici kako opasno krvari. Odveden je u bolnicu, ali 
je kasnije nestao, prema Robertu Blocku iz lista Independent (25. jula 1995.), koji je 
pokušao da ga pronađe. Izvjesni Rešad Halilović pojavio se na istom srpskom spisku 
kao i gore spomenuti Ibran Mustafić, pod zaglavljem "organizatori i lideri oružanih 
aktivnosti". Moguće da je bio preživjeli iz masakra u Pilicama. 

do da se priključi Vojsci bosanskih Srba i našao se u jednoj specijalnoj 
jedinici, 10. diverzantskom odredu koji je brojao osamdeset ljudi i 
kojim je komandovao poručnik Milorad Pelević. Njen zadatak 
Erdemović je opisao kao "diverzije iza neprijateljskih linija" 1 
"likvidacija problematičnih ljudi". Jedinica se našla pod direktnom 
komandom vojnog štaba Vojske bosanskih Srba. 


Erdemovićeva jedinica stigla je u grad Srebrenicu 11. jula i 
zatim je upućena u kasarnu u Zvorniku. Tamo je, ujutro 16. jula, 
odjeljenju od osam ljudi, u kom je on bio, naređeno da ode u zadrugu u 
Pilicama. Nisu im dali nikakve informacije o zadatku koji ih je čekao. 
Naoružani automatskim puškama Kalašnjikov i jednim mitraljezom M 
84, po dolasku su od komandira odjeljenja, Branka Gojkovića, saznali 
da će morati da likvidiraju Muslimane iz Srebrenice. Vojnici su stali u 
stroj, čekajući da stignu njihove žrtve. Mnogo su pili. 


Uskoro je stigao jedan autobus sa, po Erdemovićevom 
uvjerenju, nekih šezdeset muškaraca sposobnih za vojsku: "Dva 
pripadnika vojne policije Drinskog korpusa natjerali su desetoricu ljudi 
da iziđu iz autobusa i poveli ih do negdje dvadeset metara od linije koju 
smo mi činili. Naređeno nam je da pucamo." 


Slijedeća grupa od deset ljudi izvedenih iz autobusa vidjela je 
šta se desilo prvoj grupi: "Molili su: 'Nemojte nas ubijati! Naše 
porodice u Austriji poslat će vam novaca!' Jedan od mojih drugova 
doviknuo je Muslimnima: 'Ko ima marke, bit će pošteđen.' Ali Branko je 
rekao: 'Ne trudi se, sve su im uzeli u Zvorniku. ""' 


Sve više i više autobusa je stizalo. Da bi ubrzao stvari, Gojković 
je odlučio da upotrijebi mitraljez. Ali on nije bio tako precizan kao 
puške. Mnoge od žrtava nisu umirale odmah, već su bile samo ranjene. 
Oni su molili svoje dželate da ih dokrajče. Prema Erdemoviću, jedan od 
pripadnika odjeljenja, Stanko Stevanović, ispunio im je želju. Kasnije, 
Stevanović je tvrdio da je ispalio 700 metaka. 


Sve u svemu, odjeljenje je likvidiralo petnaest do dvadeset 
autobusa punih ljudi. Erdemović je procijenio da je nekih 1.200 ljudi 
pobijeno za pet 1 po sati, od kojih je on ubio "samo" sedamdeset". 

Prestrašeni i užasnuti vozači autobusa također su bili prisiljeni da ubiju 
po barem jednog Muslimana, "tako da ne bi pali u iskušenje da kasnije 
priznaju." Kad su završili, EFrdemovićeva jedinica dobila je naređenje da 
likvidira još nekih 500 muškaraca koje su držali u domu kulture u 
Pilicama. To su odbili. 


Zašto je Erdemović sudjelovao u ovako stravičnom zločinu? U 
Haagu je svjedočio da je smatrao da nema izbora. Kada je pokušao 
spasiti život jednom Muslimanu s kojim je počeo razgovor, komandir 
Gojković je odgovorio da nijedan muslimanski svjedok ne smije 
preživjeti i da se Erdemović može priključiti drugom redu, ako želi. 
Izuzetni zločini ne traže izuzetne ljude. 


Nikad nećemo znati tačno koliko je ljudi ubijeno. Po iskazima 
preživjelih, zajedno sa izjavama holandskih vojnika, Bosanki i Srba, 
teško je donositi sud. Pojedini svjedoci mogli su preuveličati, ili 
potcijeniti, broj ubijenih." Oni mogu pogrešno razumjeti ili protumačiti 
okolnosti pod kojima su ti ljudi ubijeni. Svaka perspektiva može biti 
jedino subjektivna. Međutim, obrazac i ogromnost tragedije ne mogu se 
osporiti. 


Od velike grupe Muslimana koji su predvidjeli svoju sudbinu i 
pokušali da se probiju iz enklave, nekoliko tisuća je zarobljeno. Mnoge 
od njih su vidjeli vojnici "Dutchbata", muslimanske žene i djeca, a 
fotografirali su ih američkih špijunski avioni i sateliti. Jedan srpski 
komandant po imenu Janković hvalisao se da je zarobio 6.000 vojnika 
Bosanske vojske.!! Erdemović je procijenio da je sudjelovao u 
likvidaciji oko 1.200 muškaraca. Jedno je jasno, a to je da zvanične 
izjave bosanskih Srba o tome da je većina muškaraca izginula u borbi 
ne mogu biti istinite. Iako ima dokaza o borbama tokom noći i jutra u 
pokušaju proboja, konvoji koji su prevozili žene i djecu nisu ih vidjeli. 
Svi konvoji prolazili su baš kroz istu oblast gdje su se borbe, navodno, 


20 Pošto je policiji izuzetno teško da tačno procijeni koliko ljudi sudjeluje u nekim 
demonstracijama, koliko mnogo teže mora biti pojedincu usred mase da zna koliko 
mnogo ljudi je oko njega s ikakvim stepenom preciznosti? 

'! Handelingen Tweede Kamer, 1995-1996,22 181, br. 134, 30. novembra 1995., str. 
27. 

vodile. Oni su vidjeli samo leševe i zarobljenike."? Petrovićevi snimci, 
načinjeni oko 16:30 13. jula, pokazuju opuštene vojnike bosanskih Srba 
kako zvižduću, puše i slušaju muziku na radiju, dok oklopna vozila 
ispaljuju mitraljeske rafale u šume oko puta, a Muslimani se 1 dalje 
predaju. 


Nema dokaza da je veliki broj zarobljenika koji su viđeni Živi 
duž puta od Bratunca do Kladnja ikad oslobođen, ili se još drže u 
zarobljeništvu. Prema dosjeima Crvenog križa, više od 1.700 muškaraca 
posljednji put žive su vidjele njihove porodice u Potočarima. Bukvalno 
svi ti ljudi se juš uvijek vode kao nestali. Do augusta 1996. samo 
nekoliko stotina muslimanskih zarobljenika je pronađeno, i Crveni križ 
smatra da više nema logora sa preživjelim iz Srebrenice." 


Najbolji pokazatelj broja ljudi koji su pobijeni u borbi 1 koje su 
smaknuli Srbi daje Crveni križ. U vrijeme sastavljanja, spisak Crvenog 
križa na kojem su nestali iz Srebrenice sadržavao je 6.546 imena, od 
kojih su bukvalno svi bili muškarci. Ukupan broj registriranih nestalih u 
cijelom ratu u Bosni, uključujući 1 one iz Srebrenice, nekih je 11.000 
Muslimana, Srba i Hrvata. Ukoliko neko ne posumnja da su procesi 
traganja koji je Crveni križ razvijao tokom jednog stoljeća nedovoljni i 
da je organizacija žrtva masovne prevare, izgleda vjerojatno da je ovo 
približan broj žrtava. On se može malo smanjiti, jer neki od ljudi koji su 
se krili u šumama istočne Bosne nisu obavijestili Crveni križ nakon što 
su stigli u sigurnost. Međutim, godinu nakon događaja, nije vjerovatno 


SME SS" 


Prema međunarodnom humanitarnom pravu, smaknuća ratnih 
zarobljenika i/ili civila po kratkom postupku predstavljaju ratni zločin. 
Štaviše, pošto su svojim akcijama u i oko Srebrenice prekršili 
"elementarne postavke čovječnosti", Srbi su krivi 1 za zločine protiv 


2? Tvrdnje Muslimana koji su uspješno pobjegli da su stalno bili granatirani i napadani 
stoga također ne mogu biti posve tačne. 

? Do novembra 1995. Crveni križ pronašao je samo 193 muslimanska zarobljenika iz 
Srebrenice u srpskim rukama. U aprilu 1996. 211 muškaraca pušteno je iz Šljivovice 
u ostatku Jugoslavije, dok je još trinaest zarobljeno kao osumnjičeni ratni Zločinci. 
Prvog maja 1996., beogradske vlasti pustile su još pet Muslimana. 

čovječnosti. Proveden je "sistematski proces  viktimizacije" 
muslimanskog stanovništva koji je obuhvatao, kako se kaže u članu 5 
Statuta Tribunala u Haagu, ubistva, istrebljenje... deportacije, 
zatvaranje, mučenje, silovanje, progone na političkoj, rasnoj i religijskoj 
osnovi i druga nehumana djela." Ali, gore čak i od toga, srpska djela 
predstavljala su akt genocida. Srebrenički masakr "počinjen je s 
namjerom da se uništi, u cjelini ili djelomično, jedna nacionalna, 
etnička, rasna ili religijska grupacija kao takva.""" Nameću se dva 
pitanja. Prvo, jednostavno, zašto su Srbi napali zaštićenu Zonu 
Srebrenice i sistematski pobili toliki broj njenih muških stanovnika? 
Drugo, zašto međunarodna zajednica nije zaštitila zaštićenu Zonu i 
spriječila njen pad? Ostatak ove knjige pokušat će pružiti odgovor na 
ova pitanja. 


24 Član 11 Konvencije o sprečavanju i kažnjavanju zločina genocida iz 1948. 

DRUGI DIO 


Srebrenica, zaštićena Zona 

ČETVRTO POGLAVLJE 


Prva kriza Srebrenice 


Mart-april 1993. 


Šest mjeseci prije nego što je počeo rat za disoluciju Jugoslavije, 
16. januara 1991. godine, predsjednik Srbije Slobodan Milošević 
prisustvovao je ručku sa ambasadorima zemalja Evropske zajednice. On 
im je saopćio da će, ako se dozvoli da se Jugoslavija raspadne, Srbija 
tražiti da skroji novu srpsku državu. On je jasno dao do znanja da ova 
država neće biti ograničena na "administrativni entitet" koji je trenutno 
u vlasništvu Srbije nego da će to biti "otadžbina svih Srba". Milošević 
je upozorio: "Srbi koji žele da se vrate u srpsku otadžbinu imaju pravo 
da to učine, a srpska nacija će podstaći to pravo." Milošević je rekao da 
je spreman da dozvoli odlazak Slovenaca. O Makedoniji je još uvijek 
raspravljano. Ali, želio je biti sasvim jasan o dijelovima Hrvatske koji 
su naseljeni Srbima i o Crnoj Gori i Bosni i Hercegovini: oni će ostati 
dio Jugoslavenske federacije. Izrekao je jasno upozorenje 
ambasadorima: "Pozicija koju sam za vas sada skicirao je krajnji 
kompromis koji je Srbija voljna prihvatiti. Ako se ovo ne može ostvariti 
mirnim putem, onda je Srbija prisiljena da upotrebi sredstva sile koja 
mi posedujemo, a oni ne." 


Srbijanski plan za stvaranje nove države sa novim granicama bio 
je zloslutan za mali gradić Srebrenicu u istočnom dijelu Republike 
Bosne i Hercegovine, u blizini granice sa Srbijom. Jer, prema 
Miloševićevoj viziji, istočna Bosna trebala je postati dio ove nove 
"velike" Srbije. 


Već u septembru 1991. godine lokalni srpski lideri najavili su 
stvaranje "Srpskih autonomnih regiona" unutar Bosne. Ovaj čin doveo 
ih je do puta koji vodi ka sukobu sa bosanskom Vladom, u kojoj su 
dominirali Muslimani, koja je pokušavala održati Republiku zajedno. U 

isto vrijeme vojne pripreme za rat bile su u toku. Devedeset hiljada 
vojnika Jugoslavenske narodne armije (JNA), koji su bili raspoređeni u 
Bosni počeli su izvoditi masovne vježbe. Zvanično, ovi manevri trebali 
su zastrašiti nasilje paravojnih i lokalnih odbrambenih snaga sa svih 
strana: Srbi, Hrvati i Muslimani. U stvarnosti vježbe su bile prikrivene 
pripreme za rat - rat u koji je JNA planirala da uđe na strani Srba u 
Bosni. 


Jugoslavenska narodna armija postajala je, ustvari, srbijanska 
armija. Raspad Jugoslavije pred nju postavio je fundamentalni problem 
koji je jasno sumirao savezni ministar odbrane general Veljko 
Kadijević: Armija ne može postojati 1 djelovati "bez jasno definisane 
države."! Sa Jugoslavijom koja se raspada, kojoj bi novoj državi mogla 
Armija služiti? Čak i prije konflikta u bivšoj Jugoslaviji, koji je izbio 
1991. godine, u oficirskim korpusima dominirali su Srbi. Blizu dvije 
trećine oficira prije 1990. godine i gotovo svi visoki oficiri imali su ovo 
etničko porijeklo. Očigledno, ti ljudi već su gledali ka Srbiji. Izbor je 
bilo lakše napraviti i s obzirom na činjenicu da se Srbija Slobodana 
Miloševića identificirala zvanično sa kontinuiranim postojanjem 
savezne Jugoslavije. Srbija i Crna Gora proglasile su Saveznu 
Republike Jugoslaviju 27. aprila 1992. godine. Neprijatelji JNA bili su 
oni koji su naklonjeni uništenju stare Socijalističke Federativne 
Republike Jugoslavije: slovenački 1 hrvatski nacionalisti i bosanski 
muslimanski "fundamentalisti". Logičan cilj izgledao je, prema tome, 
stvaranje nove Jugoslavije u kojoj mogu živjeti svi oni koji podržavaju 
savezni ideal. U praksi, sa dezerterstvom oficira koji nisu bili Srbi i 
narastajućim srpskim nacionalizmom, ovo je značilo stvaranje "velike 
Srbije", u kojoj oni koji nisu Srbi ne bi više mogli predstavljati prijetnju 
jedinstvu države. 

Vježbe izvedene u jesen 1991. godine bile su maska za 


preraspoređivanje oružja koje je konfiskovano od JNA za snage Srpske 
teritorijalne odbrane. Oni su također uspostavili prisustvo Armije na 


! Citirano u James Gow, "Uloga Jugoslavenske narodne armije u jugoslavenskom ratu 
disolucije", materijal za Međunarodnu komisiju za Balkan, Carnegie Endowment 
Aspen Institute, Berlin, 1996. 

ključnim strateškim lokacijama. Početkom 1992. godine Srbi su bili 
spremni za akciju. Njihov momenat došao je nakon referenduma u 
Bosni - Srbi su ga bojkotirali - porazno podržane nezavisnosti i 
proglašenja Bosne 1 Hercegovine nezavisnom i suverenom državom, na 
čelu sa predsjednikom Alijom Izetbegovićem, 6. marta 1992. godine. 


Nakon incidenata krajem februara i početkom marta, srpska 
kampanja u Bosni počela je 27. marta 1992. U vremenu nešto dužem od 
dvije sedmice gradove čiji su putevi vodili u Bosnu iz Srbije i istočne 
Hrvatske zauzele su srpske snage. Foča, Čajniču, Višegrad, Zvornik, 
Bijeljina, Bosanski Brod i Derventa pali su u brzoj sukcesiji. Kupres, 
grad koji kontrolira glavni put kroz vitalne planine u zapadnoj i 
centralnoj Bosni, bio je također zauzet. 


Sa ovim glavnim gradovima u njihovim rukama, putevi koji su 
ih povezivali bili su im otvoreni kao 1 oni koji vode u Sarajevo, na Pale 
(sjedište vlade bosanskih Srba) i Banja Luku, koja je bila glavno 
uporište u zapadnoj Bosni. Do maja, na kraju šestonedjeljne kampanje, 
srpske snage okupirale su oko 60 (a načelno 1 70) posto teritorije Bosne 
i Hercegovine - iako su Srbi činili svega 31 posto stanovništva. 


Gotovo svi su bili iznenađeni iznenadnošću 1 veličinom 
operacije. Uznemireni zvaničnici UNHCR-a zabilježili su da se "gotovo 
preko noći Republika raspala". Broj raseljenih lica bio je ogroman. Do 
12. aprila UNHCR ugrubo je procijenio da je 10.000 ljudi pobjeglo iz 
Zvornika, 5.000 iz Čajniča i Goražda, 5.000 iz Bosanskog Broda i 5.000 
sa Kupresa. U isto vrijeme u Sarajevu je trajala borba. Uprkos jasno 
raspoznatljivom šablonu, većina ljudi nije shvatala stepen saučesništva 
JNA 1 brižljivo planiranje koje je izvršeno. Naizgled, rastrojstvo u redu 
bilo je rezultat aktivnosti srpskih paravojnika. Čak je i predsjednik 
Izetbegović u početku vjerovao u to 1 1. ili 2. aprila on je tražio od 
Armije pomoć za zaštitu Bijeljine. JNA je to rado pružila: krajem 
popodneva 3. aprila Armija je okupirala cijeli grad. Red, kako se 
Izetbegović nadao, nije bio uspostavljen. 


Napadi na pogranične gradove slijedili su standardni obrazac. 
Prsten oko saobraćajnica, obično popunjen JNA vojnicima, pojavljivao 
bi se oko grada. Srpski stanovnici tada su dobijali upozorenje da se 

evakuišu. Kad bi oni otišli, teška artiljerija i minobacači otvaraju vatru 
na muslimansko 1 hrvatsko stanovništvo. (U Zvorniku, armijske baterije 
bile su pogodno locirane duž, granice, na teritoriji u vlasništvu Srbije.) 
Takvo bombardovanje trajalo je od nekoliko sati do nekoliko dana. Već 
terorizirano stanovništvo, koje je ili pokušavalo da pobjegne ili se krilo 
u svojim podrumima, našlo bi se zatim lice u lice sa svojim najvećim 
neprijateljem: paravojnicima. 


Kad bi bilo procijenjeno da je grad dovoljno omekšan 
artiljerijom JNA, paramilitarne grupe bi ulazile. Cilj ovakvih grupa kao 
što su Arkanovi "Tigrovi", četnici Vojislava Šešelja i "Beli orlovi" 
Mirka Jovića bio je da "etnički očiste" grad. Pad Višegrada tipičan je 
primjer za to: "Grad Višegrad okupirao je 13. aprila 1992. godine 
Užički korpus. Ta grupa sastojala se od vojnika JNA, rezervista, snaga 
teritorijalne odbrane Užica i Belih orlova... Korpus je zatim emitirao 
poruku instruirajući stanovnike da se vrate u Višegrad i uvjeravao ih u 
njihovu sigurnost... JNA je zatim blokirala sve puteve koji vode iz 
Višegrada uz pomoć Belih orlova i Užičkog korpusa. Vojnici na 
barikadama na putu odvodili bi Muslimane čijn su se imena pojavila na 
listi zapovjednika. Između 18. i 25. maja Užički korpus je napustio 
Višegrad ostavljajući ga da padne pod kontrolu Belih orlova, četničkih 
bandi i Šešeljevih snaga... ubijanje i maltretiranje Muslimana je počelo. 
Stanovnici nisu mogli napustiti grad bez odobrenja. Mnogi Srbi viđeni 
su kako bacaju vezane Muslimane u rijeku (Drinu kako bi se utopili. 
Mnoge djevojke početkom juna odvedene su u hotel 'Vilina vlas', 
ispitivane su i silovane. Neke od žena nisu se vratile." 


Paravojnici, općenito, su izvodili najjezovitije 1 najteže dijelove 
ovih operacija. Oni su bili posebno prilagođeni za taj posao. Većina 
velikog broja paravojnih organizacija bila je u savezništvu sa ili 
integrirana u srbijanske političke partije. Šešelj je također vodio Srpsku 
radikalnu partiju, a Jović je imao svoju Srpsku narodnu obnovu. Arkan 


? "Final report of the United Nations Commission of Experts established pursuant to 
Security council Resolution 780 (1992)", /"Konačni izvještaj Komisije stručnjaka 
uspostavljene na osnovu Rezolucije Savjeta sigurnosti 780 (1992)"/, Savjet sigurnosti 
UN-a, 5/1994/674, 27. maj 1994., Aneks III. A, "Specijalne snage", parag. 543 1 544. 

je otvoreno priznavao organizacionu 1 finansijsku podršku Srpske 
pravoslavne crkve a sam je vodio Srpsku partiju jedinstva. Mnogi 
paravojnici imali su biografije kriminalaca. Arkan, čije je pravo ime 
Željko Ražnjatović, bio je aktivan kao kriminalac u Zapadnoj Evropi 
mnogo prije izbijanja rata. Za njim je bilo raspisano više međunarodnih 
potjernica, između ostalog, za oružane pljačke, ubistvo i krađu 
automobila. Za ljude poput Arkana rat je pružio velike mogućnosti za 
finansijsku dobit kroz pljačku i prinudu. 


Paravojnici su tako posjedovali nacionalističko ubjeđenje i 
materijalni motiv za izvršenje ubistva u službi nacije. Ipak, samim po 
sebi ovi faktori ne objašnjavaju uporno i široko rasprostranjeno učešće 
paravojnika u ovom ratu, niti razmjer njihovog uspjeha. Nijedna od 
milicija nije direktno bila vezana za srbijansku vladinu partiju 
predsjednika Miloševića, niti za dominantnu srpsku partiju u Bosni - 
SDS Radovana Karadžića. Pored toga, jasno je da su oni djelovali po 
instrukcijama. Ne samo da su se paravojnici hvalisali svojim 
kontaktima sa srbijanskom Vladom već su i sami zvaničnici srbijanske 
Vlade, povrijeđeni pažnjom koju milicije pobuđuju kod kuće, 
naglašavali važnu ulogu koju su zvanične strukture igrale u njihovom 
podržavanju. Već u pogledu rata u Hrvatskoj 1991. godine general- 
pukovnik Života Avramović, zamjenik ministra odbrane Jugoslavije, 
izjavio je: "Doprinos koji su ostvarile male (paravojne) jedinice ne 
može se porediti sa operativno-strateškim postignućima jedinica JNA.... 
U stvarnosti, bez JNA, nijedan "čuvar" ne bi bio u stanju da odbrani 
Srbe uspješno od ustaškog noža a još manje da se održi na frontu 
razdvajajući naš narod od neprijatelja. '? 


Zaista, logistički zahtjevi milicija, jednostavno, diktirali su da ih 
je Jugoslavenska država i armija morala podržavati. Gdje bi, inače, 
drugo oni mogli dobiti svoje stokove naoružanja i municije koji su 
stalno popunjavani? Štaviše, prema dva, ne često spominjana zakona, 
od jula i decembra 1991. godine stvoren je okvir za uključivanje 


3 Intervju u Narodnoj armiji (Beograd), 12. mart 1992., citirano u Paul Williams and 
Norman Cigar, A Prima Facie Case for the Indictment of Slobodan Milošević 
(London: Alliance to Defend Bosnia-Herzegovina, 1996), str. 39. 

paravojnika u JNA 1 priznat im je regularan status sa svim 
odgovarajućim beneficijama. 


Ipak, spoljnom svijetu ta veza nije bila toliko očigledna. 
Odsustvo otvorenih veza sa Miloševićevom vladom omogućilo mu je 
da poriče odgovornost za zločine koje su paravojnici počinili. Tako je 
pojačavana slika da je čišćenje bilo usputni proizvod nenormalnog 
ponašanja "neregularnih", koji su djelovali van kontrole vlade. Srpski 
propagandisti opisivali su konflikt kao da je izazvan starim 
nacionalističkim mržnjama a ekscesi su ograničavani na devijantne 
pojedince. 


Iako je mnogo ljudi bilo "indiskriminirajuće" ubijeno, mučeno, 
premlaćivano 1 zastrašivano, proces je bio sve ali ne nasumce rađen. 
Prvi cilj bio je prisiliti muslimansko stanovništvo da pobjegne iz svojih 
gradova i da se stvori etnički čista teritorija. 


Određena doza neposredne, "demonstrativne  svireposti", 
smatrana je, prema tome, neophodnom. Što više nasumce i bez 
pravljenja razlike vršenog terora i nasilja 1 ovaj cilj se lakše ostvaruje. 
Drugi cilj bio je da se minimizira mogući budući muslimanski otpor. Za 
Jugoslavensku vojsku, nadahnutu titoističkom tradicijom teritorijalne 
odbrane i narodnog rata, svaki čovjek bio je potencijalni borac. Tako su 
ljudi sposobni za vojsku bili izdvajani radi posebno brutalnog tretmana. 
U Višegradu je jedan posmatrač bio svjedok kako paravojni nišandžija 
izjavljuje: "Žene i djeca će ostati sami.. A što se tiče Muslimana 
muškaraca, on je svojim prstom prešao preko svog vrata."' 


Među sposobnim muškarcima oni sa najcrnjom budućnošću bili 
su oni koji su imali neke veze sa položajima u javnoj vlasti i neki ugled. 
U Bratuncu je "lokalni muslimanski vjerski poglavar prema izvještajima 
bio mučen pred svojim sugrađanima koji su bili okupljeni na 
fudbalskom stadionu; bilo mu je naređeno da se prekrsti, prisiljen je da 


4 Blaine Harden: "Srpske snage pregazile ključni grad", Washington Post, 15. april 
1993. 

se pokloni a zatim je pogubljen."" 


Proces traganja za ovim pojedincima bio je brižljiv._i 
iskalkuliran. Kao i u Višegradu, liste istaknutih Muslimana bile su 
napravljene prije napada. U mnogim mjestima, paralelna lokalna 
državna administracija bila je također uspostavljena neko vrijeme prije. 
Takozvani Krizni štab koji se sastojao od lokalnih srpskih političkih 
lidera i policije, bio bi spreman preuzeti vlast i organizirati smjenu 
muslimanske i hrvatske lokalne elite. Ljudi sa lista bili bi okruženi ili bi 
bili na sličan način pogubljeni ili poslani u zatočeničke centre. Pošto je 
njihov broj bivao sve veći, lokalni policijske stanice obično nisu mogle 
da ih prime. Zato su bili korišteni veći objekti. Naprimjer, zatočenički 
logori Omarske, Keraterma i Manjača bili su rudnik željezne rude i 
fabrika za preradu, fabrika keramike i bivša armijska kasarna. Ovdje su 
logoraši bili podvrgavani krutom režimu izgladnjivanja, premlaćivanju i 
ispitivanju, što je u mnogim slučajevima završavalo egzekucijama." Da 
bi pomogli u ovom procesu, lokalni Srbi koji su poznavali žrtve često 
su bili uključeni i u proces hapšenja 1 ispitivanja pojedinaca. "Glavni 
cilj koncentracionih logora, posebno Omarske ali i Keraterma", 
zaključuje se u jednom izvještaju UN-a: "bio je, izgleda, da se eliminiše 
nesrpsko rukovodstvo. Politički lideri, zvaničnici iz sudova i 
administracije, akademici i drugi intekcktualci, vjerski lideri, ključni 
poslovni ljudi i umjetnici - kičma muslimanskih i hrvatskih zajednica - 


5 Citirano u: Norman Cigar, Genocide in Bosnia: The Policy of 'Ethnic Cleansing' 
(College Station, Texas: Texas AZM University Press, 1995) str. 59, iz Stejt 
Departmenta, USA, "Submission of Information on the United Nations Security 
council", od oktobra 1992. 

$ Sima Drljača, šef tajne policije u Prijedoru (a kasnije zamjenik ministra unutrašnjih 
poslova Republike Srpske) rekao je u aprilu 1993. godine u intervjuu za srpske 
lokalne novine da je "u sabirnim centrima 'Omarska', 'Keraterm' i 'Trnopolje' 
obavljeno više od 6.000 informativnih razgovora. Od tog broja 1503 Muslimana i 
Hrvata poslana su u logor "Manjača" na osnovu čvrste dokumentacije o njihovom 
aktivnom učešću u borbama protiv Vojske Republike Srpske, a također i o učešću u 
genocidu nad srpskim narodom. Umjesto da im se odredi kazna koju su zaslužili, 
moćni ljudi svijeta izražavajući svoj prezir prisilili su nas da sve njih pustimo iz 
Manjače." "Final report of the United Nations Commission of Experts established 
pursuant to Security council Resolution 780 (1992)", paragraf 170. 


100 


uklanjani su očigledno s namjerom da to uklanjanje bude zauvijek. 
Slično tome, primjena zakona i vojno osoblje bili su meta uništenja. "" 


Dvije od karakteristika koje definiraju srbijanski rat u Bosni i 
Hercegovini bile su da je on bio visoko organiziran i da je etničko 
čišćenje bilo dio namjerne strategije. 


Do kraja maja 1992. godine linija fronta se stabilizirala i ostala 
je uglavnom nepromijenjena do ljeta 1995. godine. Srbi su kontrolirali 
zapadnu Bosnu, osim enklave oko Bihaća. Najveći dio istočne Bosne 
bio je također u njihovim rukama. Njihova prvobitna ofanziva, 
centrirana oko strateške mreže puteva, nije imala uspjeha samo u 
zauzimanju Goražda. Strateški manje važna područja oko Žepe, Cerske 
i Srebrenice bila su zaobiđena. Ali bilo je samo pitanje vremena kada će 
se Srbi usmjeriti na razračunavanje sa ovim enklavama. Nakon 
otvaranja kampanje rata u periodu mart-maj 1992. godine, Srbi su se 
zadržali na konsolidiranju svojih uspjeha. Koncentrirali su se na etničko 
čišćenje svojih novoosvojenih teritorija. U ljeto i jesen 1992. godine 
vidimo masovne pokrete stanovnika. Do kraja godine dva miliona ljudi, 
gotovo polovina stanovništva Bosne, bili su izbjeglice. Većina od njih 
bili su Muslimani. Udruživani su prema teritoriji koju je držala 
bosanska Vlada u centralnoj Bosni i prema enklavama. 


Iako je njihova kampanja etničkog čišćenja u istočnoj Bosni 
tekla glatko u cjelini, nije svugdje išla na srpski način. Muslimanima u 
Srebrenici srpska milicija u susjednom Bratuncu dala je ultimatum da 
predaju svoje oružje do 10 sati 18. aprila 1992. godine ili će biti 
napadnuti. Muslimani su od izbjeglica čuli šta se desilo u Zvorniku i 
Bratuncu i mnogi su se sklonili u gusto pošumljenim brdima oko grada. 
Odlučni da izbjegnu užasnu sudbinu svojih sunarodnika, Muslimani su 
se držali uz nešto naoružanja što su imali. Nakon isteka ultimatuma 
Arkanovi "Tigrovi" i druge milicije ušle su u Srebrenicu i počeli su sa 
pljačkanjem i ubijanjem starijih Muslimana koji su ostali. Ali u brdima 
oko grada male grupe Muslimana pripremale su se za kontranapad na 
Srbe. Jednim takvim komandovao je Naser Orić, policajac star 25 


7 "Final report of the United Nations Commission of Experts established pursuant to 
Security council Resolution 780 (1992)", paragraf 175 

godina, čija je jaka, čvrsta fizička pojava predstavljala zastrašujuću 
figuru, kasnije pojačanu njegovim mudžahedinskim izgledom kratke 
kose sa bradom. 


Orić je rođen u martu 1967. godine u Potočarima. Osamdesetih 
se seli u Beograd gdje se uključuje u specijalnu vojnu policiju. Pokazao 
se odličnim i uprkos tome što je bio bosanski Musliman, unaprijeđen je 
postavši tjelohranitelj srbijanskog predsjednika Slobodana Miloševića. 
Ali sa izbijanjem rata u Jugoslaviji on se povlači 1 vraća da brani svoj 
rodni kraj protiv Jugoslavenske narodne armije. 


Dva dana nakon okupacije Srebrenice, 20. aprila, Orić i grupa 
muškaraca spuštaju se sa brda i napadaju Srbe ubijajući nekolicinu. Tog 
dana Orić je bio izabran za komandanta teritorijalne odbrane. Pokazao 
se kao hrabar i vješt vođa i bio je prirodni izbor za vođenje Srebrenice u 
predstojećim borbama protiv Srba. 


Početkom maja Srbi su odstupili od svojih pokušaja da 
uspostave kontrolu nad područjem Srebrenice. JNA je granatirala 
muslimanska sela a milicija je pokušavala ući u njih pješadijom. Ove 
operacije "čišćenja" vršene su u suradnji paramilicajaca iz Srbije i 
milicije sastavljene od lokalnih Srba iz Srebrenice i Bratunca. Vođa 
ovih lokalnih Srba bio je Goran Zekić, sudija i lokalni političar SDS-a. 
Nakon dvodnevnih topovskih bitki, 8. maja, Zekiću je postavljena 
zasjeda 1 ubijen je. Ispostavilo se da je njegova smrt bila početak 
masovnog egzodusa Srba iz Srebrenice u Bratunac. Muslimani su 
uspostavili kontrolu nad gradom, ali Srbi su iznudili užasnu osvetu Za 
svoj poraz: ubili su mnoštvo muških zatvorenika Muslimana na 
stadionu u Bratuncu. 


Čim je kontrola u Srebrenici uspostavljena, Orić i njegovi 
komandanti počeli su sa napadima protiv srpskih zaselaka 1 sela na jugu 
i istoku. Srebrenica se pokazala kao jedini slučaj u Bosni gdje su 
Bosanci uspješno primijenili toliko željeni jugoslavenski sistem 
teritorijalne odbrane. Glavni cilj napada iz Srebrenice bio je da se 
dobije oružje i municija. Suljo Hasanović, koji je komandovao 
'bataljonom' muslimanskih vojnika do svog ranjavanja, prisjeća se: 
"Nismo bili spremni za rat. Morali smo napadati da bismo dobili oružje 

i municiju. Napadali smo jug, jer su Srbi tu bili slabi, Oni su mislili da 
se mi nećemo usuditi da napadamo prema Srbiji. Drugi važan faktor 
bila je hrana. Morali smo nabaviti hranu. Imali smo mnogo izbjeglica 
iz Zvornika, Bratunca, Rogatice i Han-Pijeska. Sama Srebrenica je 
industrijski grad. Područje zapadno od Srebrenice su planine. Na jugu 
je dobra obradiva zemlja. Pored toga, mi smo, jednostavno, željeli 
osloboditi što više srebreničke općine". 


Od maja 1992. do junuara 1993. godine snage iz Srebrenice 
napadale su 1 uništavale mnoštvo srpskih sela. Napadi su vrijeđali Srbe. 
Dobar dio animoziteta prema ljudima Srebrenice potiče iz ovog perioda. 
Srbi su uložili mnogo napora u prikupljanje dokaza o ratnim zločinima 
koje su počinili Muslimani u takvim selima kao što su Brežani, Zalazje, 
Ratkovići, Fakovići i Glogova. Dokazi ukazuju na to da su Srbi bili 
mučeni 1 sakaćeni, a drugi su bili spaljivani živi kad bi njihove kuće bile 
zapaljene. Ubijeno je, navodno, preko 1.300 ljudi tokom ovog perioda. 


Do kraja decembra 1992. godine Orić i njegovi ljudi kontrolirali 
su 95 posto općine Srebrenica i polovinu općine Bratunac. Iako su 
osvojili 1 etnički očistili ogromno područje, Orićeve snage nisu bile tako 
jake, kako se činilo, jer nisu imale dovoljno hrane i municije, a i dalje 
su bile opkoljene Srbima. Civilni i vojni lideri u enklavi, koji su se 
okupili da formiraju vojni savjet u julu, znali su da Srebrenica ne može 
preživjeti istovremenu srbijansku ofanzivu ako se ne uspostave nikakve 
veze sa drugim teritorijama koje su držali Muslimani u istočnoj i 
centralnoj Bosni. 


Snage iz Srebrenice povezale su se sa Žepom, enklavom na jugu 
koju su kontrolirali Muslimani, u septembru 1992.godine. Na sjeveru, u 
enklavi Cerske, isto tako očajničku bitku vodile su muslimanske snage 
pod komandom vizionara Ferida Hodžića. Kao komandant Bosanske 
teritorijalne odbrane u Kamenici, Hodžić je pokušao upozoriti svoje 
sunarodnike Muslimane da se organiziraju, a ne da predaju svoje 
naoružanje Jugoslavenskoj narodnoj armiji. Hodžićeve snage u toku 
ljeta napredovale su na sjeveru prema centralnoj Bosni koju je držala 
bosanska Vlada, i na jugu ka Srebrenici. Njegove snage u oktobru 
pokušale su se spojiti sa bosanskim snagama iz Teočaka, kojima je 

komandovao kapetan Hajro Mešić. Kako se Hodžić prisjeća: "Mi smo 
pokušali u oktobru da se povežemo sa Teočakom. Nadali smo se da 
ćemo se spojiti sa Hajrinim ljudima u Nezuku, zapadno od Zvornika. 
Ali, nedostajalo nam je oružja i municije i nikad se nismo probili. Hajro 
je poginuo 30. oktobra u svom posljednjem pokušaju da uspostavi 
vezu." 


Srebrenica, Cerska i Žepa tako su ostale odsječene od spoljnjeg 
svijeta a humanitarna situacija unutar enklava brzo se pogoršavala. Sve 
do novembra 1992. godine UN nisu bile u mogućnosti dostaviti konvoj 
u Srebrenicu sa najvažnijim potrepštinama. To je bio prvi konvoj koji je 
stigao u toku rata koji tada traje već više od šest mjeseci. Četrnaest dana 
po dolasku konvoja muslimanske snage iz Srebrenice pokrenule su 
glavni napad prema rijeci Drini. U rano jutro 14. decembra nekoliko 
stotina muslimanskih boraca spustilo se u selo Bjelovac 1, prema 
srpskim izvorima, ubilo oko pedeset Srba. 


Složena igra počela je dobijati oblik u kojoj je bosanska Vlada 
pokušala iskoristiti očajnu situaciju u enklavama. Zvaničnik UNHCR-a 
je kasnije objašnjavao lordu Owenu zašto je, po njegovom mišljenju 
Orić izvršio napad odmah nakon dolaska konvoja: "U istočnoj Bosni 
situacija se komplicirala. Tamošnje muslimanske džepove koristila je 
Vlada u Sarajevu u novembru kao tačke pritiska na međučnarodnu 
zajednicu za čvršću akciju. Što duže ti konvoji nisu uspijevali stići do 
njih, veći je pritisak bio na mandat UN-a. Kad su konvoji uspjeli, pozivi 
za jačom akcijom bili su neutemeljeni. Dvije nedjelje nakon prve 
uspješne dostave Muslimani su pokrenuli ofanzivu prema Bratuncu. Ta- 
ko je integritet UNHCR-a i UNPROFOR-a bio uzdrman, dalji konvoji 
bili su nemogući, a pritisak za čvršćom akcijom je obnovljen." 


Bez sumnje, političari u Sarajevu iskoristili su enklave u istočnoj 
Bosni kao tačke pritiska na međunarodnu zajednicu. Međutim, napad 
nakon koga su uslijedili i drugi u decembru i januaru imao je i vojno 
obrazloženje. Orić (a Hodžić je učinio isto iz Cerske enklave) napravili 
su diverziju koja je podržala glavnu ofanzivu 2. korpusa Bosanske 
armije da se presiječe koridor Posavina koji spaja Srbiju i sa zapadnom 
Bosnom i Krajinom u Hrvatskoj koje su držali Srbi. Miralem 

Tursunović učestvovao je u ovoj operaciji. "Cilj je bio da se razbije 
srpski koridor i da se stvori takav za nas između Tuzle i Hrvatske. Brzo 
smo napredovali i sastali se sa Hrvatskim snagama iz Orašja u 
Krepčićima. Kontrolirali smo koridor petnaest dana. Ali, srpske snage 
sa tenkovima izvršile su protututpad iz pravca Bijeljine i mi smo se 
morali povući u Borke i Palanku. Mi smo presjekli koridor po drugi put 
31. decembra 1992. i 1. januara 1993. godine, ali nakon četrdeset i 
osam sati, bili smo opet prisiljeni da se povučemo. " 


Da je koridor ostao presječen, u srpskim područjima na zapadu 
veoma brzo bi ponestalo zaliha vitalne nafte i municije a sve to je 
dovoženo iz Srbije. 


Orić i Hodžić pustošili su koliko god su mogli. Njihov uspjeh 
bio je u toliko jednostavniji što su Srbi bili prisiljeni da zbiju svoje 
redove oko enklava da bi ponovo otvorili koridor. Ovim je stvorena 
šansa da se povežu Cerska i Srebrenica. Da bi to učinili, Orić 1 Hodžić 
morali su zauzeti Glogovu i Kravice, dva sela koja su držali Srbi, a koja 
su na glavnom putu između ove dvije enklave. Snage iz Srebrenice 
napale su Glogovu 1 uništile ju 24. decembra. Kravicu je, međutim, 
mnogo jače branilo 400 srpskih vojnika. U rano jutro 7. januara, na 
pravoslavni Božić, velike muslimnske snage izvele su iznenadan napad 
na Kravice iz pravca Konjević-Polja. Borba je bil surova, ali na kraju 
tog dana Muslimani su istjerali Srbe. Preko 100 srpskih vojnika i civila 
je, navodno, ubijeno. 


Sa Kravicom u muslimanskim rukama, Srebrenica 1 Cerska su 
konačno povezane. Sada je tu postojala jedna velika enklava koja se 
pružala od Kamenice na sjeveru do Žepe na jugu. Sva ova zemlja bila je 
predvitena da bude dio Tuzlanske provincije sa muslimanskom 
većinom po Vance-Owenovom planu. Ali, muslimanski uspjeh bio je 
kratkog daha. Do januara 1993. godine Srbi su ponovo otvorili svoj 
koridor, a srpski tenkovi i artiljerija usmjereni su prema jugu. Srbi su 8. 
februara napali Kamenicu na sjeveru Cerske enklave. Tog dana lord 
Owen je dobio kratak izvještaj od UNHCR-a sa upozorenjem: "Srpska 
namjera je da ostvare vojnu pobjedu u ovom regionu i da otvore koridor 
prema Tuzli kako bi olakšali odlazak onih civila koji žele da odu." Srbi 

su počeli ono što su smatrali svojim konačnim prodorom za istočnu 
Bosnu bez Muslimana. Muslimani su opet ostali izolovani i nisu bili 
partner za mnogo bolje opremljene Srbe. Bez neke vrste spoljne pomoći 
oni su bili osuđeni na smrt. 


Kao rezultat nastavljene srpske ofanzive protiv enklava istočne 
Bosne, humanitarna situacija unutar njih ubrzano se pogoršavala U 
izvještaju UNHCR-a od 19. februara 1993. godine situacija u Srebrenici 
je ovako opisana: "Nema hrane, koliko mi znamo. Oni, ustvari, nisu 
imali hrane mjesecima. Preživljavaju sa pljevom žitarica i korijenjem 
drveća. Svaki dan ljudi umiru od gladi i iscrpljenosti. Medicinska 
situacija ne može biti kritičnija. Ranjeni ljudi odvode se u bolnicu gdje 
umiru od običnih rana jer nemn medicinske opreme. Ima problema u 
razmjerama epidemija sa šugom i vaškama." 


Pošto cestovni konvoji nisu bili u mogućnosti stići do enklava, 
novi predsjednik SAD, Bill Clinton sugerirao je pomoć iz zraka da bi se 
situacija ublažila. Od marta do juna 1993. godine oko 1.900 tona hrane i 
medicinske opreme bačeno je oko Srebrenice. Slabost operacije zračnog 
mosta, međutim, po mišnjenju zvaničnika UN-a, bila je u tome što su 
Srbi "mogli protumačiti tu operaciju kao signal da Washington želi 
ostati izvan Bosne, ostavljajući ih da provode svoj program etničkog 
čišćenja"? 

Ovo je, izgleda, dalo rezultata jer se početak zračnog mosta 
poklopio sa brzim napredovanjem Srba protiv Cerske koju su držali 
Muslimani. U svojoj prvoj operaciji 1. marta, američki avioni bacali su 
hranu na Cersku. Ali Srbi su dalje napredovali pošto su to shvatili a 
palete su se spustile iza srpskih linija. Sama Cerska pala je tog istog 
dana. 


Hiljade izbjeglica iz Cerske pobjeglo je u planinu Udrč, najvišu 
planinu u toj regiji, gdje su uzalud čekali tri dana i noći da ih UN 
evakuira. Iako su UN pokušavale svim silama organizirati evakuaciju, 
srpski generali odbili su da dozvole bilo kakvo međunarodno prisustvo 


$ Patrick Bishop i Peter Almond, "Američka pomoć u hrani 'pala Srbima', Daily 
Telegraph, 2. mart 1993. 

na tom području i hladno su upozorili da će ofanziva biti nastavljena 
prema Srebrenici. 


Pad Cerske 1 izvještaji da srpski vojnici ubijaju civile pokrenuli 
su Savjet bezbijednosti UN-a u New Yorku na akciju. Savjet je 3. marta 
tražio od generalnog sekretara UN-a, Boutrosa Ghalia da "preduzme 
hitne korake za povećanje prisustva UNPROFOR-a u istočnoj Bosni". 
Sljedećeg dana, komandant UNPROFOR-a za Bosnu i Hercegovinu 
francuski general Morillon najavio je da će ići u Cersku. Rekao je da je 
dobio odobrenje od bosanskih Srba i da su se on i Mladić okvirno 
dogovorili da se napravi koridor za civile iz Cerske, Žepe i Srebrenice 
da bi stigli do centralne Bosne koju je držala Vlada. 


Morillon, žilavi pedesetsedmogodišnjak sa prodornim, na neki 
način melanholičnim očima, bio je u Bosni od početka rata. Samostalan 
i svojevoljan, on je šezdesetih podržao pokušaj Francuske vojske 
svrgavanja predsjednika De Gaullea - što nije, izgleda, omelo njegovu 
karijeru. Morillon je vjerovao da dobro poznaje Srbe (proveo je dvije 
godine u Jugoslaviji kao francuski vojni predstavnik) i bio je ubijeđen 
da s njima može izaći nakraj. 


Francuski general stigao je u obližnje Konjević-Polje sljedećeg 
jutra gdje se susreo sa Orićem i Hodžićem. Obadvojica su se borili 
žestoko da bi usporili napredovanje Srba, ali bitka za Cersku je 
izgubljena i oni su rekli Morrillonu da će Konjević-Polje biti slijedeća 
meta srpskog napredovanja. Morillon je smatrao da Orić i Hodžić 
pretjeruju u pogledu ozbiljnosti situacije. Kao što je i obećao, sljedećeg 
jutra Morillon odlazi u Cersku da provjeri izvještaje da je tamo došlo do 
zvjerstava. Kada se vratio u Sarajevo, izjavio je za novinare: "Nisam 
namirisao smrt." Morillon je objasnio da iako su ljudi, bez sumnje, 
ubijani u toku bitke za Cersku, on nije "našao nikakve tragove masakra 
nakon bitke".? 


Morillon je obećao Oriću i Hodžiću da će biti koridor za civile, 
ali čim se vratio u Sarajevo, Srbi su dodali novi uvjet. Prije ikakve 


? Michela Wrong i Louise Branson, "General ne vidi nikakva zvjerstva, ali izbjeglice 
umiru na desetine", Sunday Times, 7. mart 1993. 

mogućnosti za koridor tražili su sada da se za nekih 10.000 Srba iz 
Tuzle osigura siguran prolaz na teritoriju koju drže Srbi. Tuzlanske 
vlasti bile su iznervirane pošto su vjerovale da je srpski zahtjev bila 
samo taktika odlaganja. Konačno, nekoliko stotina Srba dalo je znak da 
žele napustiti Tuzlu i to im je bilo dozvoljeno. Ali, u međuvremenu, 
srpska ofanziva je nastavljena nesmanjenom žestinom. Ustvari, čim je 
Morillon napustio Konjević-Polje, Srbi su nastavili sa svojim napadima. 


Dok su se pregovori oko koridora razvlačili, Srbi su počeli 
bombardirati Konjević-Polje prisiljavajući sve više 1 više muslimanske 
izbjeglice da idu ka jugu, u Srebrenički džep. Bilo je jasno da Srbi neće 
prestati dok ne ostvare punu kontrolu puta Bratunac - Zvornik - 
Vlasenica. 


Dok su Mladićevi tenkovi i haubice granatirali Konjević-Polje 8. 
marta, Mladić je lično pregovarao oko prekida vatre i koridora sa 
Morillononom i komandantom Bosanske armije, generalom Seferom 
Halilovićem. Mladić je ponudio slobodan prolaz za žene, djecu i stare. 
A što se tiče muškaraca, on je implicirao da će oni biti izloženi milosti 
njegove armije. U očajanju, Halilović se povukao sa razgovora i javno 
je naredio svojim trupama u centralnoj Bosni da započnu ofanzivu 
prema enklavama "da se spriječi masakr nedužnih ljudi".!" Nije bilo 
nikakvih šansi da ofanziva uspije. Pukovnik Anđelko Makar, Hrvat, 
popularan po svojim podređenim, koji je napustio JNA da bi postao šef 
operacija u bosanskom 2. korpusu, smatrao je da je Halilovićevo 
naređenje nerealno: "Naređeno nam je da napadamo prema Srebrenici. 
Ali, srpski tenkovi i artiljerija su otvorili koridor i oni su sada 
pokušavali da zauzmu Gradačac a nas da potisnu u Majevicu. Sve naše 
snage bile su angažirane na odbrani Gradačca, Brčkog, Olova i Tešnja. 
Mi smo bili izuzetno angnžirani defanzivno da ko god da nam je 
naredio da napadnmo prema Srebrenici, nije shvatao da mi to, 
jednostavno, nismo mogli." 


Morillon je uskoro shvatio da Srbi nastavljaju sa svojom 
ofanzivom i pošto je on napustio Konjević-Polje. Naredio je 


10 Robert Mauthner, "Bosanski potisak 'da se spriječi masakr"', Financial Times, 9. 
mart 1993. 

kontingentu britanskih trupa UN-a, kojim je komandovao major 
Abrams, da ostane u Konjević-Polju da bi se nadgledala evakuacija 
ranjenih iz Cerske. U svojim ratnim sjećanjima, Morillon je zabilježio: 
"U tom momentu shvatio sam da Srbi nisu zaustavili svoju ofanzivu i da 
su nakon Cerske bombardirali Konjević-Polje, tjerajući kao pse 
stanovnike pred užasnutim očima plavih šljemova koji su bili prisutni. 
Abrams je vidio, sa bijesom u svom srcu, žene i djecu kako umiru. I 
njegovu vozila bila su pogođena, neka uništena. On se morao povući, sa 
stanovnicimn koji su bježali u planine noseći svoje ranjene..." 


Alarmantni izvještaji o situaciji u Srebrenici također su dolazili 
od Simona Mardela, britanskog ljekara iz Svjetske zdravstvene 
organizacije, koji je stigao do grada nakon petosatnog hoda od 
Konjević-Polja. Mardel je izvještavao da su ljudi umirali svaki dan, njih 
po dvadeset do trideset. On je procijenio da je 170 ranjenih trebalo biti 
evakuirano što prije a da je do 18.000 žena i djece također željelo biti 
evakuirano. Kontaktirajući svoju vladu u Parizu, Morillon im je rekao 
da strahuje da je namjera Srba da "očiste" cijelu istočnu Bosnu i da je 
na pomolu novi Vukovar. Ako se to desi, mirovni pregovori koje su 
vodili Vance i Owen neizbježno bi propali. Francuska Vlada dijelila je 
njegovu procjenu. Morillon je osjećao da kada bi mogao stabilizirati 
situaciju na terenu da bi mogao spasiti i Srebrenicu i mirovni proces. 
Odlučio je otići u Srebenicu i skrenuti pažnju svijeta na stanje u 
izoliranoj enklavi. 


Morillone je 11. marta dobio odobrenje od Srba - koji su, kako 
je vjerovao general, bili "zahvalni na njegovom objektivnom 
izvještavanju" o Cerskoj - da pređe srpsku liniju fronta u Bratuncu sa 
konvojem od tri vozila i da ode u Srebrenicu." Ali Srbi su digli u zrak 
most na glavnom putu između Bratunca i Srebrenice prisiljavajući 
Morillona i njegovu pratnju da odu uskim, snijegom pokrivenim 
šumskim putem za koji su Srbi znali da je bio miniran. Polagahno je 
mali konvoj napredovao ka Srebrenici. Već je padao mrak kada su 


1 General Morillon, Croire et oser: Chronirlue de Sarajevo (Paris: Grasset, 1993), str. 
166. 
2 Morillon: Croire et oser, str. 165. 


109 


naišli na malu grupu muškaraca Muslimana koji su branili liniju fronta. 
Dok su razgovarali, kamion koji je vozio medicinsku opremu iznenada 
je nagazio na minu 1 prevrnuo se. Belgijski vozači su spašeni i grupa je 
brzo krenula prema Srebrenici. Morillona su primili članovi ratnog 
savjeta te iste večeri. Znajući šta se desilo u Konjević-Polju, lideri 
Srebrenice imali su veliko nepovjerenje u Morillona. Oni su isto tako 
znali da im je on bio jedina nada. Srebrenica je napadana sa svih strana. 
Izbjeglice iz Konjević-Polja spavale su po ulicama. Situacija je bila 
beznadežna. 


Sljedećeg jutra Morillon je održao sastanak sa Naserom Orićem, 
nekoliko zamjenika vojnih komandanata i civilnim vođama. Morillon 
im je rekao da će pokušati dogovoriti prekid vatre i pregovarati o 
pristupu konvoja humanitarne pomoći. On je sugerirao da bi Srebrenica 
mogla postati demilitarizirana zona. Nakon toga sastanka ratni savjet 
Srebrenice održao je sastanak nasamo na kome su pokrenuta 
problematična pitanja. Ko će braniti Srebrenicu ako bi ona bila 
demilitarizirana zona? Kako oni mogu biti sigurni da će se i Srbi 
demilitarizirati? Jedan od ljudi prisutnih na tom sastnaku kasnije, se 
prisjeća: "Morillon je razgovarao o demilitarizaciji sa Orićem i ratnim 
savjetom. Mi smo morali pitati bosansku Vladu Sarajevo za donošenje 
takve odluke. Sarajevo je to podržalo jer ništa drugo nije preostalo. " 


Poslijepodne Morillon je rekao liderima da će ostaviti šaku 
vojnih posmatrača UN-a i čuvare mira koji su ga pratili dok će on sam 
otići iz enklave da bi pregovarao o prekidu vatre. 


Za vrijeme Morillonovog prisustva u Srebrenici Srbi nisu ispalili 
ni jednu jedinu granatu na sam grad. Sa generalom UN-a u svojoj 
sredini ljudi Srebrenice počeli su se osjećati sigurnije. Oni su se plašili 
da će, ako on ode, granatiranje ponovno početi, kao što se desilo u 
Konjević-Polju. Kada se Morillon penjao u svoje vozilo tog popodneva, 
okružila ga je gomila žena i djece koji su odbijali da mu dozvole da ode. 
Orić je primio šifrovanu radioporuku od prognanog majora iz 
Srebrenice Murata Efendića, koji je sada bio u Sarajevu. Efendić je 
rekao Oriću: "Šta god da se desi, spriječi Morillona da napusti 
Srebrenicu dok ne obezbijedi bezbjednost za ljude tamo. Učini to na 

civiliziran način. Upotrijebi žene i djecu.""? Ženama je bio potreban 


mali poticaj. Mobilizirala ih je Fatima Huseinović, predsjednica Ženske 
lige, koja je osnovana u maju 1992. godine kako bi omogućila ženama 
da daju svoj doprinos u borbi Srebrenice za opstanak. 


"Spremala snm se da krenem u bolnicu kad mi je utrčao 
kamšija. Rekao mi je: 'Morillon želi da ode. Ti si predsjednica Ženske 
lige. Zar ti ne možeš učiniti nešto da zadržiš Morillona ovdje?! Odlučila 
sam da organiziram žene. Otišla sam do pošte gdje su žene i djeca 
gledali Morillona i pomislila sam: 'Moramo ga zadržati.! Našla sam 
ženu koja je živjela u blizini pošte i reka sam joj: "Idemo od kuće do 
kuće, skupimo žene i djecu i reći ćemo svima da idu do pošte.' 
Napravila sam znake i postere. Tako smo blokirali Morillonova kola". 


Morillona je opkolilo more žena i djece. Neke žene legle su 
ispred njegovog vozila. On se nije mogao pomaknuti. Pušeći cigaretu za 
cigaretom pregovarao je sa ženama satima dok na kraju nije prihvatio 
da je postao talac. Odlučio je iz toga izvući najbolje što se moglo i 
otišao je na balkon pošte (PTT) gdje se obratio ženama: "Vi ste sada 
pod zaštitom snaga UN-a.. Ja vas nikad neću napustiti.' Naizgled 
pomiren sa sudbinom, Morillon se vratio u poštu da odspava. Ali, 
uprkos njegovom novom angažiranju, za narod Srebrenice on je i dalje 
vjerovao da je njegov posao da bude negdje drugo. Morillon je odlučio 
da se iskrade iz enklave u ranim satima sljedećeg jutra. Napustio je grad 
pješice u 02.00 išavši u susret transportnom vozilu na prethodno 
dogovorenoj lokaciji. Ali, bio je zaustavljen 1 čekao je uzalud satima. 
Vozilo, za koje se pretpostavlja da su ga zadržale vlasti Srebrenice, 
nikad nije stiglo i Morillon je odšetao nazad do zgrade PTT-a rano 
ujutro. 


Kasnije toga dana Morillon je signalizirao svom osoblju u Štabu 
UNPROFOR-a za Bosnu i Hercegovinu u Kiseljaku da se smatra 
taocem Bosanaca u zgradi PTT-a. On je vjerovao da ga Bosanci neće 
pustiti dok se ne ispune tri uvjeta: 1) zaustavljanje srpske ofanzive; 2) 
maksimalna humanitarna pomoć; i 3) ulazak vojnih posmatrača UN-a 


B Laura Silber i Allan Little, The Death of Yugoslavia, drugo izdanje (London: 
Penguin and BBC Books, 1996), str. 267. 

(UNMO) u to područje, posebno duž rijeke Drine gdje je najveći dio 
artiljerije koja je pucala po enklavi bio lociran. Morillon je zatražio da 
UNPROFOR učini slijedeće: 


a) Savjetovao je da se maksimalan pritisak izvrši na najvišem 
nivou prema Beogradu i vlastima bosanskih Srba da zaustave srpske 
ofanzivu. 


b) Da se ubrzaju humanitarni napori slanjem konvoja pomoći 
koji je čekao u Zvorniku odmah i da se razmotri mogućnost otvranja 
zračnog koridora ka džepu Srebrenice da bi se evakuiralo 200 ranjenih 
što je moguće prije. 


Teško da su UN bile u poziciji da izvrše pritisak na bosanske 
Srbe. Naprotiv, čim je postalo jasno da je Morillon ostao u enklavi, 
bosanski Srbi počeli su zahtijevati da on ode kao preduvjet za podizanje 
blokade. Na sastanku sa dva predstavnika UN-a iz Štaba u Kiseljaku, 
Dr. Lukić, "premijer" iz samoproglašene Bosanske Srpske Republike, 
tvrdio je da Muslimani koriste prisustvo Morillona u Srebrenici u "svrhe 
ucjenjivanja". To je bilo nešto, dodao je Lukić, što Srbi "ne prihvataju i 
zbog vojnih i zbog političkih razloga". On je ustvrdio da je srpski stav u 
vezi sa prolaskom humanitarnih konvoja - slobodan prolaz se 
dozvoljava pošto se svi sadržaji pregledaju" - ostao isti, ali da Morillon 
treba prvo napustiti enklavu. Nakon odlaska generala, dozvolit će se 
humanitarna pomoć 1 evakuacija ranjenih civila a uspostavit će se 
"sloboda kretanja za ljude koji traže izbjegle iz Srebrenice". Sit srpske 
beskompromisnosti Morillon je konačno naredio UNPROFOR-u da 
počne sa zračnom evakuacijom bez njihovog odobrenja. Ali operacija je 
morala biti prekinuta kada su se francuski i britanski helikopteri, koji su 
je izvodili, našli na udaru vatre. 


U Organizaciji UN-a mnogi su se ljudi osjećali veoma neugodno 
u pogledu Morillonovog pristupa. Umjesto da vodi operaciju 
UNPROFOR-a u Bosni, neki su smatrali da je glavnokomandujući 
doveo svoj život i život svoje pratnje u opasnost. Sada je bilo na 
njegovom osoblju u Sarajevu i Kiseljaku da ga vade. Morillonovi 
nadređeni u New Yorku u Sekretarijatu UN-a bili su ljuti što ih nije 
konsultirao prije nego što je krenuo u enklavu. Bojali su se da gube 

kontrolu i da Morillon gura UN u ulogu protektora "zaštićene zone": 
odgovornost koju je Sekretarijat UN-a želio izbjeći. 


Ratno vijeće Srebrenice je 13. marta dozvolilo Morillonu da 
napusti enklavu, ali on je odlučio ostati. General je saopćio svom 
osoblju: "Moje su namjere da ovdje ostanem sam sve dok se ne postigne 
sporazum za otvaranje zračnog koridora za helikoptere." Dodao je: 
"Želim da počnu pregovori za raspoređivanje jedne čete Kanadskog 
bataljona 2 na ovom području." Međunarodna konferencija za bivšu 
Jugoslaviju u Ženevi (ICFY) dobila je 15. marta izvještaj o situaciji: 
"General Morillon je sinoć u 10 sati potvrdio svoju namjere da ostane u 
Srebreničkom džepu dok se situacija ne poboljša. On je objasnio da se 
tenzija sa lokalnim stanovništvom smanjuje, a da se odnosi sa 
UNPROFOR-om poboljšavaju. Izvijestio je da oko 1.500 izbjeglica živi 
na ulicama oko zgrade PTT-a. Bilo je mnogo ranjenih koji su ležali na 
ponjavama i, koliko se dalo razumjeti, još više ranjenih ležalo je po 
okolnim selima. On je procijenio da je namjera Srba bila da smanje 
enklavu selo po selo. Teške borbe, minobacačka i artiljerijska vatra 
nastavljena je na sela nekoliko kilometara od grada. Bilo je nekoliko 
uspješnih bacanja iz zraka iz šest aviona u noći između 12. i 13. marta." 


Morillon je popodne 15. marta krenuo ponovo da se sretne sa 
srpskim komandantima da bi pregovarao o prekidu vatre. On je također 
želio pokazati Srbima, čiji su mediji izvještavali da je Morillon 
zatvorenik u Srebrenici, da je on "sasvim slobodan" u svojim 
kretanjima. Opet su ga izbjeglice pokušale spriječiti da ode, ali ovog 
puta Ratni savjet je surađivao. Na srušenom mostu zapadno od Bratunca 
general UN-a sreo se sa generalom Manojlom Milovanovićem, 
načelnikom štaba Vojske bosanskih Srba. Milovanović je pristao na 
trenutno zaustavljanje srpske ofanzive čim napadi muslimanskih snaga 
na Vlasenicu prestanu, a general Halilović javno povuče svoje 
naređenje o napadu. Pri kontaktu sa bosanskom Vladom, UNPROFOR 
je brzo dobio obećanje od potpredsjednika Ejupa Ganića da će ovakva 
izjava biti data. Morillon je zatim sugerirao Milovanoviću da bi se neka 
vrsta zaštićene zone UN-a oko Srebrenice, Skelana, Cerke 1 Bratunca 
mogla formirati. Milovanović je samo obećao da će tu ideju prenijeti 
Mladiću. Milovanović je ponovno insistirao da prije ulaska ikakvog 

konvoja pomoći u Srebrenicu Morillon mora napustiti grad. Morillon je 
odbio ovaj posljednji uvjet 1 vratio se u Srebrenicu. 


Dok je Morillon pregovarao sa Srbima, posljednji muslimanski 
otpor u Konjević-Polju je slomljen. Vojni posmatrači UN-a predviđali 
su da bi Srbi mogli zauzeti Srebrenicu u toku tri ili četiri dana. Oni su 
izvještavali da muslimanskim snagama nedostaje oružje i municija i da 
one nisu u mogućnosti blokirati istovremeno napredovanje Srba sa 
sjevera, istoka 1 juga. Posmatrači su također izvještavali da artiljerija i 
avijacija sa prostora Srbije podržava operacije bosanskih Srba 1 da je, 
po svemu sudeći, Srbija dozvolila Vojsci bosanskih Srba da rasporedi 
tenkove na srbijanskoj teritoriji da bi napadala Srebrenicu s juga. 


Malo je toga bilo što bi sada Morillon mogao učiniti. Po 
njihovim akcijama bilo je jasno da su Srbi, praktično, odbacili ideju 
zaštićene Zone i prije nego što je ona i bila kako treba uspostavljena i da 
su oni imali za cilj da osvoje tu teritoriju. Naser Orić, koji je bio u 
svakodnevnom kontaktu sa generalom Halilovićem, i koji je nedavno 
razgovarao sa Ejupom Ganićem, došao je do Morillona 18. marta i pitao 
je Morillona da li bi Srebrenica mogla pustati otvoreni grad. Razgovor 
sa Orićem naveo je Morillona da izađe sa prijedlogom o demilitarizaciji 
grada. Informirao je štab u Kiseljaku: "Vi vjerovatno znate da je Ganić 
tražio da ovnj grad bude otvoreni grad pod zaštitom UNPEROFOR-a. 
Moja namjera je da osim nešto civilne policije koju bi imenovalo 
Predsjedništvo u cilju održavanja mira u gradu, svi muškarci koji žele 
da ostanu ovdje moraju predati svoje oružje mojoj komandi ovdje u 
Srebrenici. Oni koji žele da nastave da se bore moraju otići u brda ili 
ako to više vole, pokušati preći liniju fronta. Ovo je moj prijedlog i ja 
želim da vi budete svjesni toga i da informirate Zagreb i New York." 


Orić se složio sa prijedlogom Morillona. Ali, dok je oficir UN-a 
u Srebrenici izvještavao da je Orić naredio svojim snagama da prekinu 
sa vatrom i da obustave sve ofanzivne akcije, Srbi su nastavili sa 
napadima. Muslimani su gubili teritoriju u jugozapadnom uglu džepa. 


Već nekoliko dana Morillon je uzalud pregovarao da konvoji 
uđu u Srebrenicu, gdje su ljudi umirali od gladi. Morillon je odustao 18. 
marta od pokušaja da dobije dozvolu i naredio je danskom 

humanitarnom konvoju koji je bio blokiran u Zvorniku da krene prema 
Srebrenici. Srbi su ga vratili. Nakon još jednog neuspjelog pokušaja 
sljedećeg dana Morillon je otputovao u Zvornik da pregovara Oo 
prolasku konvoja lično sa kapetanom Pandurevićem, lokalnim 
komandantom Vojske bosanskih Srba. Pandurević je konsultirao 
Mladića i pristao je da pusti konvoj u Srebrenicu, ali bez njegove vojne 
pratnje. Konvoj je bio prisiljen da vozi niz bosansku obalu rijeke Drine 
gdje je put bio veoma loš. Vozila su se mogla kretati jedino polahko. 
Ali oko 22 sata 19. marta prvi konvoj od novembra 1992. godine, 
predvoden lično generalnom Morillonom, uveden je u Srebrenicu. Hans 
Ulens, belgijski sanitarni stručnjak koji je radio za Ljekare bez granica, 
bio je u jednom kamionu stigavši tu noć u Srebrenicu: "Čekali smo na 
odobrenje da izađemo iz kabine. Ljudi su bili svud oko kamiona 
pritiskujući novčanice od 100 DM na prozor. Bio sam zbunjen i pitao 
sam se šta to oni traže za taj novac. Prvo sam mislio da je to hrana. Ali, 
nije ih zanimala hrana. To su bile cigarete, zaboga! Svi su željeli da 
kupe cigarete! Cijena jednog pakovanja cigareta bila je 100 DM. Nikad 
nisam ni razmišljao koliko važne cigarete mogu biti ljudima u ratnoj 
situaciji." 

Bila je noć 1 temperatura je pala na 5 stepeni Celzijusa. Ulice su 
bile pokrivene debelim slojem snijega. Čim je konvoj bio istovaren oko 
700 žena, djece 1 starijih uzveralo se u kamione. Većina ovih ljudi bile 
su izbjeglice iz Cerske 1 Konjević-Polja i nisu ništa imali sem odjeće na 
sebi. Očajno su željeli da se evakuiraju. Ali, konvoj nije krenuo do 
sljedećeg jutra a izbjeglice su bile prisiljene da prestoje na kamionima 
cijelu poć. Kad je konvoj stigao u Tuzlu sljedeće večeri, nekoliko žena i 
djece umrlo je od ugušenja, izmorenosti i smrzavanja. Za one koji su 
čekali u Tuzli dolazak konvoja iz Srebrenice bio je šokantno iskustvo. 
Ljudi su počeli shvatati razmjeru tragedije koja se razvija u Podrinju. 
Izbjeglice su bile gladne, promrzle i prljave i okružene bolesnim 
smradom. Njihove rane bile su zapuštene, a amputacije je trebalo vršiti 
odmah pošto je gangrena nagrizala tijela ljudi. 


U međuvremenu, Morillon je napustio Srebrenicu 1 trudio se 
svim silama dogovoriti primirje. On 1 još jedan viši zvaničnik UN-a 
sastali su se 16. marta sa Miloševićem i Mladićem u Beogradu. 

Morillon je saopćio da je dobio saglasnost od Mladića za prekid vatre u 
cijeloj Bosni koji je trebao početi u podne 28. marta. Mladić je sa svoje 
strane objavio da UN mogu dostaviti humanitarnu pomoć Srebrenici i 
da mogu evakuirati bolesne 1 ranjene i sve ostale koji su je željeli da 
napustiti pod uvjetom da svoje oružje ostave iza sebe. Morillon je 
također pitao Mladića da dozvoli četi Kanađana da se stacionira u 
Srebrenici. Mladić je obećao da će razmotriti to pitanje i da će dati 
odgovor u slijedeća dva dana. 


Uprkos saopćenju, srpski kapetan Pandurević nastavio je da u 
Zvorniku blokira konvoj namijenjen Srebrenici. On mu je tek kada je 
sporazum stupio na snagu dva dana kasnije dozvolio da nastavi za 
Srebrenicu. Lokalne vlasti i međunarodno osoblje unutar enklave 
identificirali su nekih 750 ljudi kojima je bila hitno potrebna evakuacija. 
Ali, rano ujutro 29. marta kamioni su bili zatrpani hiljadama žena. Bile 
su u u stanju potpune panike i očajne u nastojanju da se popnu u jedan 
od devetnaest kamiona. Neke majke ubacivale su svoju djecu prije nego 
bi se i one pokušale uspeti. Mlade 1 snažnije žene izbacivale su stare 
žene. Umjesto planiranih 750 ljudi više od 2.400 ih se ukrcalo. Konvoj 
je krenuo kasnije tog jutra 1 susreo se sa Mladićem na opravljenom 
mostu u Bratuncu. Mladić je sugerirao Laurensu Jollesu, zvaničniku 
UNHCR-a koji je nadgledao evakuaciju, da bi umjesto devetnaest 
kamiona UN-a trebale doći sa "300 kamiona dnevno" kako bi preselili 
sve što prije. 


Bosanska Vlada bila je zabrinuta i usprotivila se daljim 
evakuacijama. Ona je željela da Srebrenica postane zaštićena zona koju 
bi štitile snage UN-a. Da su evakuacije iz Srebrenice nastavljene ovim 
tempom, uskoro tu ne bi ostao značajniji broj civilnog stanovništva. Bez 
civila, čiji su životi bili direktno pod prijetnjom, pritisak na Ujedinjene 
nacije da rasporede mirovne snage u Srebrenici bi opao. Šesti konvoj 
UN-a u deset dana je 30. marta bio na svom putu od Srebrenice do 
Tuzle vozeći drugih 2.500 izbjeglica. Bosanska Vojska bila je bijesna i 
pozvala je glavne međunarodne organizacije u Tuzli u Štab 2. korpusa 
na hitan sastanak sa generalom Karićem, zamjenikom komandanta 
Bosanske armije. Dok ih je pozivao telefonom Abdulah Bašić, oficir za 
vezu 2. korpusa 1 jedan od uticajnih članova Izetbegovićeve Stranke 

demokratske akcije, iskalio je svoj bijes i prijetio međunarodnim 
zvaničnicima: "Konvoju se ne dozvoljava da uđe. Mi smo spremni da 
žrtvujemo te ljude." U toku sastanka, delegacija Bosanske armije 
objasnila je da masovna evakuacija iz Srebrenice "nije u interesu 
Bosanaca i da je u suprotnosti sa njihovim vojnim ciljem". Iako je 
konvoju koji je bio blokiran van Tuzle konačno dozvoljeno da uđe, 
pitanje masovne evakuacije nije bilo riješeno. 


Dok je Mladić popustio svoj obruč oko Srebrenice da bi 
dozvolio UN-u da izvuče više ljudi, bosanska Vlada nastavila je 
blokirati dalje evakuacije. Mladić je odlučio izvršiti pritisak. Objavio je 
1. aprila da od sada samo prazni kamioni mogu putovati za Srebrenicu. 


Kao odgovor na Mladićevu izjavu poslano je pismo Savjetu 
sigurnosti od strane visokocijenjenog visokog komesara UN-a za izbje- 
glice gde. Sadako Ogata. U svom pismu Ogata je objasnila da bi čak i 
kada bi Mladić promijenio svoju odluku, napori koje je UNHCR činio - 
bili nedovoljni. Ona je obrazložila da postoje samo dvije opcije ako će 
se životi onih koji su u klopci u Srebrenici, spasiti: 


1) "Da se odmah poveća međunarodno prisustvo, uključujući i 
UNPROFOR-ovo, kako bi se enklava pretvorila u područje koje štiti 
UN i kako bi se pokrenula pomoć u razmjerama mnogo većim nego što 
je to trenutno dozvoljeno. Takva opcija zahtijevala bi jači politički 
pritisak međunarodne zajednice na srbijansku stranu, ili: 


2) Evakuacija ugroženog stanovništva širokih razmjera koja bi 
zahtijevala suradnju svih strana, a posebno bosanskih vlasti, kao i 
masovnu međunarodnu podršku UNHCR-a kojom bi se osiguralo da se 
ona provede na način koji ne bi ugrožavao živote onih kojima je 
namijenjena za njihovo spašavanje." 


Ujedinjene nacije našle su se pred užasnom dilemom: da li da 
evakuiraju ljude i da ih se optuži da pomažu etničko čišćenje, ili da 
nastave da pokušavaju, i prema svemu sudeći ne uspiju u tome, da 
dostavljaju pomoć enklavi? Ova organizacija nije bila jedina u ovoj 
neprilici. Specijalnom izaslaniku UNHCR-a za bivšu Jugoslaviju Joseu 
Mariu Mendiluceu je 4. aprila predsjednik Izetbegović rekao "vaša 

dilema je naša dilema". Nakon izvijesnog oklijevanja, Izetbegović je 
pristao na evakuaciju ranjenih civila, starijih iznad šezdeset godina i 
žena sa malom djecom. Sam bosanski predsjednik kolebao se, dok se 
njegova vlada podijelila. Potpredsjednik Ganić,  ovaploćenje 
tvrdolinijaša u bosanskoj Vladi, odbio je evakuacije. Ali, bosanski 
ministar inozemnih poslova, Haris Silajdžić bio je sklon prihvatiti da je 
Srebrenica izgubljena i da sada nije pitanje spašavanja teritorije, nego 
ljudi u Srebrenici. Odmah pošto je Izetbegović dao svoj pristanak s pola 
srca, Silajdžić je informirao Mendilucea da on želi da UN "razmotre 
masovnu evakuaciju civila iz Srebrenice". Ali, Silajdžić je bio u manjini 
i nikakve masovne evakuacije više nije bilo. 


Na konferenciji za štampu, koja je uslijedila, Mendiluce je 
istakao da je primarna uloga UNHCR-a "da spasi što više ljudi". 
Objavio je da UN planira evakuirati 15.000 izbjeglica iz Srebrenice. 
Kao odgovor na saučesništvo UN-a u etničkom čišćenju, Mendiluce je 
objasnio da UN, u skladu sa opcijama koje je prezentirala gđa. Ogata, 
slijedi "dvosmjerni pristup". Dok nastoje evakuirati one ljude koji su 
željeli otići, također se nastojalo naći načina da se donese hrana u grad i 
da se rasporede mirovne snage u enklavi. 


Pristup UN-a u dva smjera mogao je funkcionirati samo ako bi, 
uprkos svim tenzijama, primirje bilo održano. Ali Srbi, vjerujući da je 
bosanska Vlada uspjela blokirati dalje evakuacije i da nije bilo izgleda 
da će se situacija brzo promijeniti, postali su nestrpljivi 1 odlučili su da 
zauzmu Srebrenicu. Srbi su 5. aprila obnovili svoj napad. Grad je bio 
izložen daljem granatiranju a i bolnica je pogođena. Snabdijevanje 
vodom je prekinuto kada su Srbi u napredovanju zauzeli vodovod na 
Zelenom Jadru, sedam kilometara južno od Srebrenice. Iako su 
muslimanske snage zauzele to mjesto slijedeći dan, nisu mogle ponovo 
uspostaviti snabdijevanje grada vodom pošto su Srbi minirali 
postrojenje. 


Plašeći se da propada prekid vatre koji je on dogovorio i da 
tragedija još uvijek može zadesiti Srebrenicu, Morillon je ponovo 
krenuo ka gradu 6. aprila. Naredio je da ga 120 kanadskih vojnička UN- 
a iz Tuzle prati. Ali Mladić nije nikada odgovorio na raniji zahtjev 

Morillona za pristup Kanađana i sada je odbio da ga da. I sam general 
bio je zaustavljen na Sokocu, pedeset kilometara van Sarajeva, gdje mu 
je nakon sedam sati pregovaranja rečeno da ostavi tri vozila iza. 
Nastavljajući sa dva vozila on je stigao tek do Zvornika. Tamo ga je 
okružila gomila razbjesnjelih srpskih udovica koje su blokirale njegov 
prolazak i koje su ispisale na vozilima UN-a riječi "Morillon Hitler".! 
Nakon mnogo sati, general Milovanović, otvoreno kršeći Zonu 
nedozvoljenog leta koju su UN proglasile, bio je taj koji je stigao 
helikopterom i izvukao Morillona iz gomile. Milovanovićev helikopter 
je zatim odvezao Morillona na liniju fronta na Capardama, odakle je on 
morao pješice kroz ničiju zemlju da bi stigao u Tuzlu. Morillon je stigao 
u Tuzlu očajan: nije ispunio ličnu obavezu datu narodu Srebrenice. 
Poniženje UN-a svako je mogao jasno vidjeti. I kao trljanje soli po rani, 
prvi konvoj u planiranoj masovnoj evakuaciji morao se vratiti u Tuzlu 
prazan po odluci Ratnog vijeća Srebrenice. 


Oko Srebrenice, borbe su postajale sve žešće svaki dan. Jaki 
srpski napadi praćeni su očajničkim kontranapadima Muslimana koji su 
ličili na ubode iglom. Situacija u Srebrenici je 12. aprila dosegla novu 
krajnju tačku kada je u dva kratka intenzivna artiljerijska 
bombardovanja ubijeno 56 ljudi, uključujući 1 djecu, a teško ranjeno 
drugih. Hans Ulens, poslenik Ljekara bez granica, napisao je pismo 
svome glavnom uredu u Belgiji opisujući i događaje tog dana. Bio je u 
bolnici kada su stigli ranjeni. Tamo je bila samo jedna operaciona sala: 
"U dvadeset minuta stiglo je preko sedamdeset ranjenih, a među njima 
mnogi su bili beznadežni slučajevi... Za nekoliko minuta trebalo je 
donijeti bolnu odluku. Slučajevi sa malim šansama za preživljavanje ili 
oni koji su trebali duže operacije odbijani su kako bi se drugima dala 
veća šnnsa za preživljavanje; logična odluka u ovakvim okolnostima, 
ali dramatična za majke, očeve i članove porodice kojima je rečeno da 
njihovo dijete, brat ili sestra moraju čekati. Za mnoge od njih to će biti 
prekasno." 


Do 13. aprila, pad Srebrenice je bio blizak. Vojska bosanskih 
Srba odgrizla je još jedan komad enklave i zauzela Skenderoviće, 


14 Reuters, 8. april 1993. 

istočno od Srebrenice. Sljedećeg dana major Hajrudin Avdić sazvao je 
sastanak sa međunarodnim osobljem koje je još uvijek bilo prisutno u 
enklavi. Avdić, koji je kasnije zamijenjen jednim od Orićevih ljudi, 
rekao im je da Ratni savjet želi kapitulaciju ako se evakuiraju ranjeni 
vojnici. Pošto je poruka bila isuviše osjetljiva da bi se prenijela u 
Sarajevo putem radija, jedini zvaničnik UNHCR-a koji je ostao u 
Srebrenici Francuz Jean Claude Amiot, ponudio se da prenese poruku 
do ureda UNHCR-a u Beogradu. Sljedećeg dana Amiot je krenuo sa 
malim konvojem za koji su Srbi pretpostavljali da se sastojao od 
preostalog međunarodnog osoblja. Čim je on krenuo, Srbi su poduzeli 
masovni napad na muslimanske linije. 


Dok se ovo dešavalo, ruski i američki izaslanici za bivšu 
Jugoslaviju, Vitalij Čurkin i Reginald Bartholomew, su bili u Beogradu 
pokušavajući ubijediti Miloševića i Karadžića da narede zaustavljanje 
ofanzive. Dva srbijanska lidera bila su nepopustljiva u tvrdnji da nema 
nikakve namjere da se zauzme Srebrenica. Milošević i Karadžić bili su 
sasvim svjesni da je Srebrenica bila spremna da se preda: to je čak bilo 
objavljeno na beogradskom radiju. Ali, oni su isto tako znali da je 
Savjet sigurnosti bio na ivici da usvoji ne samo još jednu rezoluciju 
kojoj se Srebrenica proglašava sigurnom zonom već još jednu kojom se 
nameću dalje finansijske sankcije Srbima. Čurkin je 16. aprila 
signalizirao iz Beograda da su Milošević a, u manjoj mjeri, i Karadžić 
shvatili da ne bi bilo u interesu Srba da zauzmu Srebrenicu. Milošević 
je počeo slati poruke koje su ukazivale da je i on sam protiv zauzimanja 
Srebrenice ali i da je daleko od sigurnog da se Mladić može zaustaviti. 
U telefonskom razgovoru sa lordom Owenom, Milošević je rekao da je 
zabrinut da bi zauzimanje grada bilo praćeno "kupanjem u krvi" pošto 
su bosanski Srbi željeli osvetu za masakre iz 1992. godine i početkom 
1993. godine koje su izvršili Muslimani. '? Nakon toga Milošević je 
pozvao komandanta UNPROFOR-a švedskog general-pukovnika Lars 
Erik Wahlgrena i tražio je od njega "da raporedi vojne posmatračke 
timove u i oko Srebrenice" što je moguće prije. Milošević je rekao 
Wahlgrenu da se Karadžić složio s tim. Iako je još uvijek bilo nejasno 


15 David Owen, Balkan Odyssey (London: Gollanez, 1995), str. 5. 

da li se i Mladić slaže, Wahlgren je naredio Kanadskoj četi u Tuzli da se 
pripremi za odlazak u Srebrenicu slijedećeg jutra. 


Ispalo je ipak da se Mladić nije složio. Dok je Milošević bio 
zaposlen oko konstruiranja svog vlastitog alibija, Mladićeve snage 
probile su se kroz muslimanske linije istočno od Srebrenice i 
napredovale su na do dva kilometra do grada. Sa najviših vrhova 
Pribićevca i Banje "Crni Guber", Srbi su imali jasan pogled na centar 
grada i pripremali su se da uđu u njega. Na sjeveroistoku probili su kod 
Zalazja, dok su na jugu potisnuli Muslimane iz Zelenog Jadra. U 
Srebrenici su ljudi čuli pucnjavu kako se približava sve više i osjećali su 
da njihove šanse za preživljavanje iz minuta u minut nestaju. Očevidac 
koji je živio u istočnom dijelu Srebrenice daje sljedeći izvještaj: "Naša 
kuća bila je locirana u istočnom dijelu grada na putu prema Skelanima. 
Sjedili smo u podrumu a granate su eksplodirale svakih pet sekundi. 
Više nisam mogao mirno sjedjeti i tek tako čekati tamo pa sam otišao 
gore da vidim šta se dešava. Izašao sam na balkon ali je istog trenutka 
mitraljeski rafal pogodio zid pored mene. Vratio sam se nazad u 
podrum. Mogli smo čuti pucnjavu kako se približava i mislili smo da 
ćemo biti pobijeni. Onda sam odjednom čuo ispaljenje granate - 
drugačiji zvuk. Ili su Srbi ušli ili smo to bili mi! Popeo sam se opet gore 
i pogledao kroz prozor. Vidio sam više od stotinu ljudi koji su trčali 
uzbrdo prema Srbima i čuo sam povike: 'Naser, Naser!' Kasnije sam 
čuo da su tog dana Naser Orić i dvije grupe od 150 ljudi potisnuli Srbe 
500 metara. Također sam razgovarao sa artiljercem koji je ispalio 
granate. On mi je rekao da su čuvali 50 granata za kritični momenat. 
To artiljerijsko oružje bilo je locirano na brdu odmah izvan grada. Kad 
je vidio da su Srbi zauzeli naše linije na Zalazju, ispalio je dvadeset 
granata i Srbi su se povukli. Dok je trajala borba, mi smo slušali radio. 
Dva sata nakon što je Naser potisnuo Srbe nazad, objavljeno je da je 
Srebrenica proglašena zaštićenom zonom. Svi smo poskakali i grlili se 
međusobno plačući i smijući se u isto vrijeme. Bili smo spašeni." 


Izvještaj radija bio je tačan. Negdje pred ponoć, po njujorškom 
vremenu, Savjet sigurnosti je usvojio Rezoluciju 819 u kojoj se 
"Srebrenica i njena okolina" proglašavaju slobodnom zonom. 

PETO POGLAVLJE 


"Nemoguća misija" 
Kreiranje politike zaštićene zone 


Ideju za stvaranje zaštićenih zona za muslimansko stanovništvo 
u Bosni prvu je provukao u zimu 1992. godine Cornelio Sommaruga, 
predsjednik Međunarodnog komiteta Crvenog križa u Ženevi. 
Sommaruga je predložio da se uspostave "protektirane zone" na osnovu 
sporazuma svih strana u konfliktu u Bosni. Koncept protektirane Zone, 
zaštićenog područja, zaštićene zone, sigurne luke, ili kako ga god već 
nazovete, imao je nerazdvojiv apel. Izgledalo je da nudi moguće 
rješenje za ogromnu humanitarnu tragediju koja se razvijala u 
muslimanskim enklavama Bosne u 1992. godini. Međutim, stavljanje 
ovakavog koncepta u praksu predstavljalo je za međunarodnu zajednicu 
nerješiv problem. Dok ga je Crveni križ podržavao, sasvim mali broj 
drugih međunarodnih tijela ili organizacija favoriziralo je ovu ideju. 
UN, UNHCR, Međunarodna konferencija za bivšu Jugoslaviju, 
Sjedinjene Države 1 oni koji su uglavnom davali vojnike za 
UNPROFOR - Britanija, Francuska i Španija - svi zajedno odbili su 
Sommaruginu sugestiju. Prijedlog je podržalo samo nekoliko manjih 
zemalja, koje ne bi podnijele teret posla oko stvaranja zaštićene Zone. 
Ipak, ova ideja je izašla na površinu u proljeće 1993. godine kada je pad 
Srebrenice bio neizbježan. U tom momentu, neke od zemalja koje su se 
protivile ovoj ideji 1992. godine preko noći su, izgleda, promijenile 
svoje stanovište: one su sada podržavale stvaranje zaštićenih područja. 
Ali one su bile nerade kao 1 uvijek da osiguraju sredstva sa kojima bi ta 
područja stvarno bila sigurna. 


Koncept sigurne zone primijenjen je uspješno u sjevernom Iraku 
da bi se zaštitili Kurdi od posljedica Zaljevskog rata 1991. godine. 
Uspjeh u Iraku, međutim, zavisio je od većeg broja uvjeta koji nisu bili 
primjenljivi u Bosni. Prvo, pobjednička koalicija je upravo teško 
porazila iračku armiju u Kuvajtu. Garanti zaštićene zone tako nisu 

morali biti smatrani nepristrasnim, niti su tražili za to pristanak Iračke 
vlade. Drugo, zaštićena zona pokrivala je relativno veliki i kompaktan 
komad zemlje koji se graničio sa savetnikom Turskom. Snage su na taj 
način mogle lahko biti raspoređene i povučene. Treće, relativno otvoren 
teren omogućavao je efikasno zračno pokrivanje skloništa. 


Na sastanku sa višim diplomatama u Ženevi krajem oktobra 
1992. godine Sommaruga je prvi puta iznio svoj prijedlog za 
uspostavljanje "protektiranih zona" u Bosni. Iako su "protektirane zone" 
Sommaruge bile zasnovane na prethodnom pristanku tri strane u 
bosanskom konfliktu, njegov prijedlog je prihvatio u drugom obliku 
austrijski ministar inozemnih poslova Alois Mock. Mock je počeo 
podržavati ovu ideju protektiranih zona ali je ispustio aspekat 
"pristanka" koji je Sommaruga smatrao ključnim. Austrijski ministar 
inozemnih poslova bio je na dobrom mjestu za traženje podrške za ovu 
ideju pošto je Austrija bila u Savjetu sigurnosti UN-a. U New Yorku je 
Austrija tiho počela zagovarati uspostavljanje nekog oblika zaštićenih 
zona. Austrija je dobila podršku od više članica Pokreta nesvrstanih, 
kao što su Venecuela i Maroko. Odgovor velikih sila na prijedlog 
Mock-Sommaruga bio je hladan, ali se Savjet složio da to pitanje 
zaslužuje da se pobliže razmotri. U Rezoluciji 787 od 16. novembra 
Savjet je "pozvao" generalnog sekretara UN-a Boutrosa Boutrosa 
Ghalija, i visokog komesara UN-a za izbjeglice, gđu. Sadako Ogata, da 
"prouče mogućnost i zahtjeve za uspostavljanje zaštićenih Zona u 
humanitarne svrhe". 


Gotovo odmah nakon što je pokrenuo tu ideju, Sommarugu su 
upozorili lord Owen i Cyrus Vance, kopredsjedavajući Međunarodne 
konferencije za bivšu Jugoslaviju, na rizike koji su podrazumijevali 
uspostavljanje zona pod zaštitom. Da bi zone pod zaštitom mogle 
funkcionirati bio je potreban pristanak i bosanskih Srba i bosanske 
Vlade, a obje strane trebale su se složiti na demilitarizaciju zona. Vance 
i Owen sumnjali su da se to u praksi može postići. Štaviše, 
proglašenjem nekih područja kao sigurnih druge bi odmah bile 
proglašene nesigurnim. Ovo bi olakšalo nesmetano etničko čišćenje. 
Srbi bi usmjeravali Muslimane u "zaštićena" područja, dok bi 
Muslimani sami tražili izbjeglištvo iz "nezaštićenih" područja. 

Stalne članice Savjeta sigurnosti bile su isto tako skeptične. 
Rezolucija 787 je pozvala "sve strane" u Bosni "da prestanu sa 
blokadom Sarajeva i drugih gradova i da ih demilitariziraju sa teškim 
naoružanjem koje bi bilo pod međunarodnom  supervizijom". 
Insistiranje na sporazumu svih strana i demilitarizaciji ukazivalo je na 
to da ključne države članice, kao što su Sjedinjene Države, Britanija i 
Francuska nisu bile oduševljene idejom formalnog proglašenja 
zaštićenih Zona čije bi se granice, bojale su se one, brzo pretvorile u 
linije fronta. Franko-njemačko-britanski razgovori od 27. novembra 
otkrili su da ove tri zemlje umjesto ovoga daju prednost "prirodnom 
razvoju bezbjednih zona" ili "humanitarnih tačaka" oko već postojećih 
raspoređenih snaga UN-a kao što je francuski kontingent u Bihaću. 


Ne mogavši ostvariti dalji progres u New Yorku, a pošto je 
termin Austrije u Savjetu sigurnosti isticao, Mock je odlučio da ide u 
javnost i da ideji konačni poticaj. U jednom intervjuu za austrijski list 
od 3. decembra on je ustvrdio da se Sicherheitszonen, ili "sigurnosne 
zone" trebaju formirati oko Sarajeva, Bihaća, Tuzle, Goražda i 
Travnika. Posao štićenja ovih zona, kako je Mock rekao, zahtijevao bi 
40.000 vojnika UN-a - daleko manje od 100.000 vojnika koje su 
zapadni vojni izvori navodili kao minimum za uspješnu vojnu 
intervenciju. Mock je priznao da je postojala ipak mala podrška za 
uspostavljanje njegovih sigurnosnih zona. Francuzi su bili oprezni, 
Britanci su ostali rezervirani a Nijemci nisu mogli iz historijskih razloga 
da se unose u to. Ali, oni nije bio sasvim bez nade. Austrijski ministar 
je objasnio svoju namjeru da putuje, sa evropskim kolegama, u 
Washington i New York da traži podršku od odlazećeg američkog 
predsjednika Goergea Busha i generalnog sekretara UN-a Boutrosa 
Ghalija, čija bi podrška, osjećao je on, oborila evropski skepticizam. 


Odlazeća Bushova administracija odgovorila je negativno na 
Mockov prijedlog. Sekretar odbrane Dick Cheney 1 predsjedavajući 
Zajedničke komande, general Colin Powell suprotstavili su se toj ideji 
jer bi ona zahtijevala veliko pojačanje trupa UN-a na terenu i značajno 
povećanje nivoa rizika pred kojim bi se našle ove trupe. UZ to, vjerovali 
su oni, zaštićene zone dale bi pečat odobrenja etničkom čišćenju. I 
najvažnije, postojao je opći sporazum unutar Bushove administracije da 

SAD ne mogu promovirati ideju zaštićenih zona dok odbijaju da daju 
svoj doprinos u trupama Za njihovu zaštitu. 


Ipak, kao što je već navedeno, Austrija nije bila poptuno 
izolirana. Jedan od najjačih Mockovih oslonaca bila je Holandija, gdje 
je mali broj uticajnih ljudi već izvijesno vrijeme javno zagovarao ideju 
zaštićenih zona. Konačno, jedan od tih je bio i Joris Voorhoeve, koji je 
kasnije postao ministar odbrane 1, kao takav, bio ličnost politički 
odgovorna za prisustvo holandskih trupa u Srebrenici 1995. godine. U 
intervjuu holandskom listu Trouw od 17. novembra 1992., godine 
Voorhoev je rekao: "Nije mi namjera da zagovaram okončanje ovog 
rata vojnim sredstvima - u tom slučaju morala bi se cijela Bosna 
okupirati. Ja, jedsnostavno, mislim da sa 50.000 do 100.000 dobro 
obučenih i dobro naoružanih trupa zaštićena područja za civile moraju 
biti stvorena da bi se okončala klanja. '" 


U televizijskoj debati sa Verhooveom general Arie van der Vlis, 
holandski načelnik Štaba odbrane, upozorio je da bi vojnici koji štite 
zaštićene zone na kraju završili svrstavajući se na jedu stranu. 
Voorhoever je uzvratio da bi se zaista vojnici svrstali na neku od strana 
"u korist ugroženog civilnog stanovništva".? Iako se Voorhoeve "plašio 
da se ono što je on smatrao poželjnim neće desiti", nastavio je da 
zagovara ovu ideju. Ipak, ako bi Sjedinjene Države, Francuska i 
Britanija raspustile zaštićene zone kao "nerealnu vježbu", ko bi ih 
uspostavio i štitio? Koje bi zemlje koje su imale svoje trupe na terenu 
bile spremne napustiti nepristrasnost UN-a i rizikovati rat sa Srbima? 


Uprkos međunarodnom podozrenju, Voorhoeveova ideja naišla 
je na odobravanje domaće publike i Vlada ju je prihvatila. Krajem 
novembra 1992. godine, Holandija je počela tražiti glasove 
međunarodne podrške za uspostavljanje zaštićenih zona. U okviru 
NATO-a Holanđani su sugerirali da se novi mandat UN-a da trupama u 
Bosni i Hercegovini i da se UNPROFOR pojača. Nekoliko dana 


! Vorhoove je također zagovarao ove ideje na međunarodnom planu: vidi 
International Herald Tribune, 11. august 1992. 

? Anet Bleich, "Safe havens in Bosni: een zinnig voosrtel" ('Zaštićene luke u Bosni: 
osjetljiv prijedlog"), De Volkskrant, 24. novembar 1992. 

kasnije, na sastanku za evropsku političku suradnju Evropske zajednice 
o Jugoslaviji, Holanđani su ponovili prijedlog: sigurnosne zone koje 
štiti ojačani UNPROFOR pod proširenim mandatom UN-a. Bilo je malo 
podrške njihovim idejama. Saveznici nisu bili voljni osigurati dodatne 
vojne izvore i ponovili su svoju zabrinutost da bi ih zaštićene zone 
povukle u rat sa Srbima. Holanđani su odbijeni. 


Ipak, uskoro je Savez bio prisiljen da ponovo razmatra to 
pitanje. Manfred Woerner, generalni sekretar NATO-a, primio je 11. 
decembra pismo od Boutrosa-Ghalija, koje je uslijedilo nakon 
Rezolucije 787, u kome se traži pristup UN-u eventualnim planovima o 
zaštićenim zonama UN-a. Takvi planovi nisu postojali. Iako su 
ambasadori u NATO-u, sa izuzetkom holandskog, i dalje bili bez 
oduševljenja u vezi sa cijelom idejom, osjećali su obavezu da prihvate 
zahtjev UN-a ozbiljno i odlučeno je da NATO počne sa planiranjem 
mogućnosti za zaštićene Zone. 


Visoki komesarijat za izbjeglice Ujedinjenih nacija u 
međuvremenu je završio svoju vlastitu studiju koncepta zaštićene Zone. 
Došao je do istog zaključka kao i Vance i Owen. "Jasno ocrtane" 
zaštićene zone, koje bi štitile snage UN-a, bile bi samo posljednja 
opcija. Kao što je visoki komesar gospođa Ogata istakla političarima da 
su joj i Hrvati i Srbi jasno dali do znanja da bi oni smatrali granice zona 
sigurnosti linijama fronta. Muslimani nisu bili oduševljeni jer su se 
plašili da bi to zaledilo situaciju na terenu. Ukoliko zaštićene zone ne bi 
bili dio strategije vojne intervencije, bilo je nejasno kako bi one mogle 
doprinijeti ukupnom razrješenju ovog konflikta. 


Cyrus Vance 19. decembra govorio je pred Savjetom sigurnosti i 
osudio je ideju formalnih zaštićenih zona kao recepta za dalje etničko 
čišćenje. Izvjesno vrijeme izgledalo je da je ova ideja bila mrtva i 
pokopana. Pažnja se usmjerila krajem 1992. godine na mirovni plan 
Vance-Owen koji je zvanično prezentiran bosanskim stranama 2. 
januara 1993. godine. U tom periodu bosanska je Vlada također 
pokrenula više ofanziva koje su po prvi put od početka rata, kako se 
činilo, dale neke vojne rezultate. Pod ovakvim okolnostima, 
zagovaranje uspostavljanja zaštićenih zona nije imalo mnogo smisla. 

Sve do marta 1993. godine, kada se pažnja svijeta okrenula ka gradu 
Srebrenici spremnom za borbu ova ideja nije uskrsla. 


Savjet sigurnosti je 16. aprila 1993. godine usvojio Rezoluciju 
819, kojom je Srebrenica proglašena zaštićenom zonom. Rezolucija je 
bila opasno nedosljedna. U toku šestosatnih konsultacija prije njenog 
usvajanja formiran je širok konsenzus u Savjetu sigurnosti po kome je 
trebalo nešto učiniti da bi se Srbi spriječili da Srebrenisu etnički očiste 
brutalnom silom. Ali, u brzom donošenju odluke, što je bilo potrebno 
zbog opasnosti da grad padne, Savjet se složio da se stvori zaštićena 
zona a da pri tome nije bilo specificirano koja "zona" je to bila i kako se 
njena sigurnost može ostvariti. Rezolucija je zamaskirala, ali nije 
riješila nijednu od fundamentalnih razlika u mišljenjima u pogledu 
uspostavljanja zaštićenih zona. 


Za neke članice Savjeta sigurnosti, posebno za Venecuelu, 
Pakistan i Maroko, Rezolucija 819 bila je prvi korak ka široj politici 
zaštićene zone, nešto što su oni zagovarali od vremena prijedloga 
Mock-Sommaruga od prethodne jeseni. Konačno, ove zemlje željele su 
ovaj prijedlog dovesti do vojne intervencije UN-a na strani bosanskih 
Muslimana. Ali, većina Savjeta se nije slagala sa njihovim ambicijama. 


Države-članice, čije su trupe najvjerovatnije trebale primijeniti 
odluku Savjeta, kao što su Britanija, Francuska i Španija, ostale su 
nervozne. Ove zemlje nisu bile spremne da budu gurnute u rat sa 
Srbima i to od strane zemalja koje nisu davale svoje trupe u sastav 
UNPROFOR-a. Oni su se osigurali da se Srebrenica pretvori u 
"zaštićenu zonu", za razliku od "sigurnosne luke", a ovo drugo je ono 
što je napravljeno za Kurde u Iraku. Razlika po međunarodnom pravu 
bila je u tome što sigurnosne luke ne traže zavisnost pristanka zaraćenih 
strana i koje se mogu pojačavati, dok se "zaštićene zone" zasnivaju na 
pristanku. 


Ipak, Rezolucija 819 stvorila je velika očekivanja. Mnogi, i u 
Bosni i drugdje, vjerovali su da će Ujedinjene nacije od sada pa nadalje 
štititi Srebrenicu od Srba. U stvarnosti, rezolucija je brižno izbjegla 
stvaranje novih vojnih obaveza za UNPROFOR bilo da se uspostavlja 
ili čak štiti zaštićena zona. Savjet je čvrsto stavio breme na Srbe i 

Muslimane da Srebrenicu učine sigurnom. UNPROFOR-ova uloga bila 
bi da, jednostavno, "nadgleda" humanitarnu situaciju. 


Kao odgovor samog UNPROFOR-a na Rezoluciju, vladala je 
konfuzija. Generali Wahlgren i Morillon imali su velikih poteškoća 
objašnjavajući Rezoluciju 1 radeći na njenoj praktičnoj primjeni. Dva 
generala dogovorila su susret na Sarajevskom aerodromu sa generalom 
Halilovićem i generalom Mladićem u podne po lokalnom vremenu, šest 
sati nakon usvajanja Rezolucije. Wahlgren i Morillon željeli su 
dogovoriti prekid vatre na prvom mjestu. Mladić je stigao sa pola sata 
zakašnjenja na bučan način. Njegova armija bila je na ivici okončanja 
osvajanja enklave. On je vjerovao da je došao da bi prihvatio predaju 
grada. Njegovo arogantno ponašanje ljutilo je Morillona koji je 
očekivao da će pregovarati, ali nije bio u mogućnosti to učiniti bez 
suradnje Mladića. Morillonova frustracija bila je pojačana zbog 
njegovog osjećanja lične odgovornosti prema Srebrenici i njenim 
ljudima. U jednom momentu, na iznenađenje čak 1 njegove strane, on je 
zaprijetio da će javno pozvati Karadžića da razriješi Mladića komande. 


Halilović je, naprotiv, ostao miran i nije odgovarao na 
Mladićeve provokacije. On je upravo primio tajni izvještaj od Nasera 
Orića iz Srebrenice: "Situacija je bila mnogo povoljnija na linijama 
fronta. Nešto municije koju sam poslao stiglo je do njih i rekli su da će 
biti u stanju da drže linije još nekoliko dana. To me ohrabrilo...'? 


Halilović je čvrsto odbio da pristane na predaju enklave Srbima. 
Išao bi samo dotle da da pristanak da muslimanske snage u Srebrenici 
"dostave" svoje naoružanje UNPROFOR-u. 


Nakon četrnaest sati pregovaranja u 02:00 sata 18. aprila, mladić 
i Halilović postigli su sporazum. Prekid vatre trebao je početi u 05:00 
sati i time bi bile zamrznute "sve borbene aktivnosti na postignutim 
linijama konfrontacije". Kanadskim mirovnim snagama dozvolilo bi se 
da uđu u enklavu nakon šest sati i da nadgledaju razoružavanje 


Intervju sa Seferom Halilovićem koji je vođen za potrebe TV serije Smrt Jugoslavije, 
u produkciji Angusa Macgueena, Paula Mitchella i Noma Percya za Brian Lapping 
Associates, 1995, Liddell Hart Centre do military archives, King's College, London. 

Muslimana i da olakšaju održanje prekida vatre. Muslimani su trebali 
predati svoje oružje u roku od sedamdeset i dva sata po dolasku 
Kanađana u enklavu. Za procijenjenih 500 teško ranjenih i bolesnih bio 
bi dozvoljen odlazak iz enklave helikopterima. 


Jeremy Brade, savjetnik Owena i Thorvalda Stoltenberga (koji 
je zamijenio Cyrusa Vancea u timu mirotvoraca), ukazao je lordu 
Owenu da je, srećom, Mladićev zahtjev da se muslimanski vojnici 
predaju Srbima izostavljen iz sporazuma. Ali, Brade se plašio da će 
"korektan odnos prema muškarcima Muslimanima" od strane Srba 
ostati glavni problem. On je također predvidio poteškoće u vezi s 
pravilnom = definicijom = zone za — demilitarizaciju, završetka 
demilitarizacije u roku od sedamdeset i dva sata, razmjene 
muslimanskih 1 srpskih zatvorenika, održanja "zaštićene zone" 
ograničenim trupama UN-a. Zaista, sva ova pitanja mučila su enklavu 
Srebrenice dok Srbi nisu primijenili svoje "konačno rješenje" u julu 
1995. godine. 


Radna grupa, kojom je predsjedavao brigadir Vere Hayes, 
Morillonov britanski načelnik Štaba, bila je ustanovljena da bi 
rasvijetlila detalje sporazuma i dogovora oko njegove implementacije. 
Hayes se susreo odmah sa dva problema, čija zona treba da se 
demobilizira 1 da li se demilitarizacija može postići u roku od 
sedamdeset 1 dva sata? Oba pitanja bila su jasno upućena ka jednom 
rješenju. Ako se zona demilitarizacije ograniči na sam grad Srebrenicu, 
muslimanske snage mogle bi krenuti ka područjima koja su pod 
njihovom kontrolom van grada i na taj način izbjeći da budu razoružani. 
Time bi se UNPROFOR i Kanađani riješili teškog zadatka, bar za neko 
vrijeme. To je također značilo da bi se demilitarizacija mogla postići 
brzo. U Zagrebu, 21. aprila, pred sam istek krajnjeg roka, general 
Wahlgren je objavio da je demilitarizacija završena: "Iz izvještaja koje 
sam primio od svojih oficira u Srebrenici mogu potvrditi da je danas od 
podne grad demilitariziran." 


Srbi su nastavili da se protive ovoj tvrdnji, dok su Muslimani 
insistirali na tome da su se povinovali zahtjevu UN-a. 


Ustvari, UN nikada nije ni pokušala sistematski razoružati 

Muslimane u Srebrenici. Kofi Annan, zamjenik generalnog sekretara za 
mirovne operacije u UN-u, 23. aprila poslao je povjerljivu poruku 
generalu Wahlgrenu da bi ga pripremio za posjetu delegacije Savjeta 
sigurnosti na čijem čelu je bio ambasador Venecuele Diego Arria. 
Annan je indicirao da demilitarizacija Srebrenice ne mora da se vrši 
isuviše aktivno: "S obzirom na Vašu javnu izjavu da je Srebrenica u 
potpunosti demilitarizitana mi ne vidimo potrebu da UNPROFOR 
učestvuje u traganju za oružjem od kuće do kuće. Vjerovatno ćete 
shvatiti iz posjete delegacije Savjeta sigurnosti da postoji jako 
osjećanje kod nekoliko zemalja-članica da UNPROFOR ne bi trebao 


UL 


učestvovati isuviše aktivno u 'razoružavanju žrtava'"'". 


U samoj Srebrenici nijema gomila bila je očevidac ulaska 
Kanađana u njihov grad 17. aprila. Iako je granatiranje prestalo a oni su 
se osjećali malo sigurnije, njihov osjećaj izoliranosti nije opao. Bili su 
gladni i umorni i nisu imali vode. Više od 90 posto djece imalo je šugu. 
Uz to, veličina i oprema Kanadske jedinice nija bila impresivna. 
Kanađani su imali svega 143 čovjeka. Njihovo najteže naoružanje bile 
su mašinke kalibra 50 mm. Ni sebi nisu ulivali neko povjerenje. Da li je 
ova mala grupa lako naoružanih vojnika trebala zaštititi narod 
Srebrenice protiv Mladića? Lokalne vlasti su u početku osjetile 
olakšanje objavom da je Srebrenica pretvorena u zaštićenu Zonu, ali 
sada više nisu bili tako sigurni. Bili su zabrinuti u vezi sa pregovorima 
oko demilitarizacije. Dok se od njih tražilo da predaju svoje naoružanje 
i da dozvole ljudima da budu evakuirani, Srbi su držali sve vojne karte. 


U međuvremenu je preko Atlantika kanadska Vlada počela da se 
pita šta je dozvolila 1 što je poslala tamo svoje trupe. Kada je od Kanade 
zatraženo da ponudi svoje trupe da bi se pomoglo pri stabilizaciji 
situacije oko Srebrenice, kanadska Vlada se složila. To je bilo pod 
utiskom da bi, kako je izgledalo da će se Rezolucija 819 primijeniti, 
zadatak Kanađana bio striktno humanitarne prirode. Ali u roku od dva 
dana od dolaska kanadskih vojnika u Srebrenicu njihova Vlada osjetila 
je da tu nešto smrdi i počela izražavati duboke sumnje oko prirode ove 
misije. Kanadski ministar spoljnih poslova Barbara McDougal 
telefonirala je svom britanskom kolegi Douglasu Hurdu i upozorila ga 
da Kanađani nemaju sredstava da se nose sa demilitarizacijom i da neće 

biti u mogućnosti spriječiti slom prekida vatre. U New Yorku kanadski 
zvaničnici isticali su da je položaj njihovih vojnika nesiguran. Ako bi 
demilitarizacija propala, Srbi bi mogli obnoviti napad na Srebrenicu, ili 
bi muslimanske snage mogle otvoriti vatru na snage UN-a, nadajući se 
da će Srbi biti smatrani odgovornim za to. Na drugoj strani, ako se 
demilitarizacija izvede, bilo bi veoma zbunjujuće ako bi Kanađani bili 
prisiljeni da se povuku u nekom momentu u budućnosti ostavljajući 
razoružane Muslimane da se sučele sa Srbima. 


Kanadska Vlada zaključila je da prisustvo UN-a u Srebrenici 
treba internacionalizirati 1 tražila je pojačanje od Britanaca i Francuza. 
Nijedna od zemalja nije bila oduševljena. Ali u pokušaju da ublaži 
zabrinutost Kanađana, britanska Vlada je unilateralno obećala da će dati 
podršku Kanađanima u Srebrenici ukoliko ih Srbi napadnu. 


Mladić 1 Halilović su 8. maja 1993. godine potpisali sporazum 
kojim se proširuje demilitarizirana zona oko Srebrenice na "okvire 
trenutnih linija konflikta". Srbi su pristali da povuku svoju pješadiju 1,5 
kilometar od linije konfrontacije a da zadrže svoje tenkove 1 artiljeriju 
"u ograničenim zonama" koje će nadgledati UNPROFOR pošto 
Muslimani predaju svoje naoružanje. Međutim, iako je grad Srebrenica 
bio, tobože, demilitariziran, Muslimani su zadržali većinu svog 
naoružanja. Srbi su odbili da se povuku. Nastala je nelagodna pat- 
pozicija. 

Muslimani su "dostavili" Kanađanima dva tenka, jedan oklopni 
transporter, dvadeset i tri komada artiljerije i minobacača, kao 1 nekih 
260 manjih oružja. Tenkovi 1 artiljerija ispalili su svoje posljednje 
granate u toku bitke za Srebrenicu. Bez municije, ova oruđa bila su 
beskorisna. Tenkovi, uz to, nisu više imali goriva. U toku dva 
posljednja dana bitke za Srebrenicu jedan od njih je korišten: njegov 
motor radio je na mješavinu razređivača za boje i transformatroskog 
ulja. 


Dok je situacija u Srebrenici 1 dalje ostala napeta, to nije 
izgledalo tako sa distance. Čim je srpsko osvajanje enklave prestalo, 
mediji i političari usmjerili su svoju pažnju na muslimansko-hrvatski 
konflikt koji se razbuktao u centralnoj Bosni. Ali sigurnost enklave ni u 

kom slučaju nije bila osigurana. Proglašenje Srebrenice zaštićenom 
zonom bila je mjera zaustavljanja jaza koja je samo uspjela u 
zaustavljanju Srba za neko vrijeme. 


Uprkos činjenici da je uspjeh oblika Srebrenice kao zaštićene 
zone bio još uvijek otvoreno pitanje, bosanska Vlada uskoro je zatražila 
od UN-a da i ostale gradove u Bosni pretvori u zaštićene zone. Oni koji 
su podržavali Bosnu u Evropskoj zajednici i Savjetu sigurnosti preuzeli 
su taj zahtjev i počeli su pozivati na proširenje koncepta. Na sastanku 
ministara spoljnih poslova Evropske zajednice u Kopenhagenu 24. 
aprila, Holandija je ustvrdila da bi Savjet sigurnosti trebao donijeti 
rezoluciju o stvaranju dodatnih sigurnosnih "luka". Nova francuska 
Vlada, na čelu sa premijerom Eduardom Balladurom, bila je također 
zainteresirana za zaštićene zone 1 saopćila je svojim evropskim 
partnerima da je u Parizu politika širih zaštićenih zona u ozbiljnom 
razmatranju. Sa Francuskom, koja je počela mijenjati svoj stav o 
zaštićenim zonama, međunarodna podrška konceptu zaštićene zone 
postala je znatno jača nego što je to bila u novembru 1992. godine. 
Početkom maja, nakon povratka iz posjete UNPROFOR -u, ambasadori 
Venecuele i Pakistana u UN-u pripremili su novu rezoluciju za 
stvaranje dodatnih zaštićenih zona. 


Odgovor na rezoluciju koju su pripremili Venecuela 1 Pakistan 
ticao se mnogo stavova prema mirovnom planu Vance-Owena. Novoj 
Clintonovoj administraciji nije se dopadao Vance-Owenov plan. 
Američki ambasador u UN Madeleine Albright_ izjavila je na 
konferenciji za štampu 24. februara 1993. godine da je plan ravan 
"nagrađivanju agresije i kažnjavanju žrtava". Albrightova je prenijela 
snažan moralistički stav u američkoj debati o Bosni. Ti stavovi su, 
logično, zagovarali čvrstu, intervencionističku politiku. Ali našli su se 
nasuprot drugoj grupi u Clintonovoj administraciji koja je smatrala 
Bosnu neodbranjivom močvarom poput Vijetnama. Jedna pripadnik ove 
druge grupe, general Colin Powell, saopćio je tenziju u ovom sukobu u 
svom izvještaju na sastanku na kom se formirala politika: "Debata je 
eksplodirala na jednom zasjedanju kada me je Madeleine Abright 
upitala frustrirano: 'Kakva korist od toga što imamo tu supervojsku kad 
vi uvijek govorite o tome kao da je mi ne možemo upotrijebiti ?' Mislio 

sam da će me uhvatiti aneurizma. Američki G/-ovi nisu bili olovni 
vojnici koji bi se pomjerali po nekoj vrsti globusa za igru. "" 


U mnogome, kao rezultat ovih dubokih podjela, Clintonova 
administracija nije bila u stanju razviti koherentnu politiku koju bi 
sprovodila u Bosni. 


Kada je rezolucija koju su pripremili Venecuela i Pakistan, 
kojom se koncept zaštićenih zone proširivao na Sarajevo, Žepu, Tuzlu, 
Goražde 1 Bihać, došla pred Savjet sigurnosti kao Rezolucija 824, 
Albrightova je glasala za to. Istog dana ona je također sumnjičavo 
odbila podržati francuski nacrt rezolucije kojim se odobrava Vance- 
Owenov plan, jer, rekla je ona, SAD imaju "druge mjere" na umu. 


Ustvari, nije da su SAD imale druge mjere na umu, nego su se, 
jednostavno, željele riješiti Vance-Owenovog plana. Dok je Albrightova 
smatrala da je Vance-Owenov plan nemoralan, mnogi pripadnici CIA-e 
i Stejt Departmenta, uključujući i šefa Albrightovu, državnog sekretara 
Warrena Christophera, vjerovali su da je plan bio neprimjenljiv. 
Posebno što se tiče istočne Bosne, gdje se nalazi i Srebrenica, Christofer 
je smatrao da nema mnogo šansi za bosansku Vladu da ikad više 
uspostavi kontrolu nad ovom teritorijom. Do sredine maja on je odlučio 
da je potreban novi mirovni proces koji bi uzeo u obzir "realnost na 
terenu". Samo tada bi neko moguće mirovno rješenje moglo biti 
implementirano. 


Christofer je počeo govoriti o "propalom VOPP (Vance-Owenov 
mirovni plan) scenariju" prilikom posjete Evropi 6. maja 1993. godine - 
četiri dana pošto se njegov stari šef Cyrus Vance povukao iz tima 
mirotvoraca i pošto ga je zamijenio Norvežanin Thorvald Stoltenberg. 
Ono što je Christopher želio bilo je pojednostaviti kartu. Vance- 
Owenov plan bio je isuviše kompliciran. On nije dijelio Bosnu na tri 
teritorijalno kompaktna dijela. Na drugoj strani, Christopher se protivio 
zaštićenim zonama kao neizvodljivoj ideji i rekao je Evropljanima već 
tog dana da Albrightova glasa za rezoluciju kojom se stvaraju nove 
zaštićene zone. Christopher je insistirao da " zračna sila neće zaštititi 


+ Colin Powell, My Americnn Journey (New York: Ballantine Books, 1996), str. 561. 

zaštićene zone za koje su potrebne mnogo veće kopnene snage", 
dodajući da "nema govora da se trupe SAD stavljaju pod rizik ili da, 
ako bude potrebno, budu spašavane od Srba, što se dešavalo 
Kanađanima u, Srebrenici."? 


Implementacija Vance-Owenovog plana zahtijevala je usku 
evro-američku suradnju. Implementacija je podrazumijevala spremnost 
da se nametne plan jednoj ili više zaraćenih strana. Zato je bio potreban 
značajan doprinos američkih trupa. Ali, Amerikanci su to uporno 
izbjegavali. Kao rezultat toga došlo je do ozbiljnih prekoatlantskih 
tenzija. Ove tenzije posebno su zabrinjavale Britance koji su cijenili 
svoje "specijalne odnose sa Sjedinjenim Državama. Sada kada su 
Amerikanci povukli svoju podršku Vance-Owenovom planu u cjelosti, 
Britanci su osjećali da nemaju drugog izbora nego da ga i oni napuste. 
Oni nisu željeli da ga nameću zajedno samo sa Francuzima. Prije nego 
što je Christopher stigao u Evropu, britanski sekretar za spoljne poslove 
Douglas Hurd počeo je kočiti. Ironično, ali baš u to vrijeme početkom 
maja 1993. godine, nakon mjeseci odugovlačenja, lider bosanskih Srba 
Radovan Karadžić konačno je potpisao mirovni sporazum. Tražeći 
zaobilaznicu britanska Vlada podržala je da implementacija sporazuma 
ne počne "dok karakter mira ne bude jasniji"." I uz američku i britansku 
pomoć za povlačenje Vance-Owenovog plana, plan je bio faktički 
mrtav. Kao i Amerikanci 1 Britanci su trebali promovirati neku 
alternativnu strategiju. 


Uistinu, odnosi između Britanije i SAD postali su zategnuti. 
Britanci su bili siti američkog pritiska u pogledu toga da su zajedno sa 
Srbima, uz činjenicu da su američke trupe ostajale sigurne kod kuća. 
Prijedloge da su SAD bile spremne za podršku svojim vlastitim vojnim 
snagama Britanci su shvatali kao nerazložne i opasne. Oni bi eskalirali 
rat bez približavanja izgledima za rješenje. Zagovaranje Clintonove 
administracije strategije "podigni i udari" - podizanje embarga na oružje 
za bosanske Muslimane i udari po Srbima iz zraka američkom zračnom 
silom - značili bi ugrožavanje britanskih i drugih UN-trupa na terenu. 


? Owen, Balknn Odyssey, str. 160. 
$ Owen, Balkan Odyssey, str. 152. 

Britanci su također vjerovali da je bilo malo šansi za uspjeh. Srbi bi 
mogli isto tako odbiti da odstupe i samo bi se još čvršće ukopali. 
Clintonova administracija bila je prisiljena privatno priznati da nema 
nikakvih garancija za ovu nepredviđenu situaciju, 1 Predsjednik je 
konačno odustao od ideje. Ali, gorčina nad "podigni i udari" značajno je 
doprinijela umekšavanju anglo-američkih odnosa. Obje strane shvatile 
su da im je potrebna strategija koju mogu promovirati u sporazumu. Ni 
Bosna, ni Vance-Owenov plan nisu bili vrijedni jedne transatlantske 
krize. 


Ipak, nakon odustajanja od "podigni i udari", Vance-Owenov 
plan, kako je sam Owen ranije rekao, je "bio jedini zakon u gradu". 
Novi savršeniji plan nije mogao biti razrađen preko noći. Trebajući brzo 
rješenje, Britanija i SAD su se okrenuli, uz pomoć hoću-neću 
diplomacije, ka konceptu zaštićene Zone. 


Ustvari to je bila nova francuska Vlada, i sama željna da se vidi 
da "nešto radi", koja je prva od stalnih zemalja Savjeta sigurnosti 
promovirala zaštićene zone. Francuska je 10. maja 1993. godine 
podnijela Sjedinjenim Državama, Ujedinjenom Kraljevstvu i Rusiji 
papir sa nacrtom o tom predmetu. Taj papir trebao je poslužiti kao 
osnova za novu rezoluciju Savjeta sigurnosti o tome kako 
implementirati politiku šire zaštićene zone iz Rezolucije 824. Francuski 
materijal je, kada se pojavio u svom konačnom obliku 19. maja, 
razlikovao "lakšu opciju" i "težu opciju".! U lakšoj opciji, koja se 
zasnivala na modelu Srebrenice, nekih 9.600 vojnika bilo bi smješteno 
u šest enklava "da odvrate agresiju" svojim prisustvom. U težoj opciji 
35.000 do 40.000 vojnika bi se "suprotstavilo svakoj agresiji". 


Francuski ministar inozemnih poslova Alain Juppe je 13. maja 
informirao novinare o materijalu o zaštićenim zonama. On je samo 
govorio maglovito o "posvećenu" zaštićenih zona sa 10.000 do 12.000 
vojnika. On je rekao da te snage ne mogu biti francuske ni britanske, 
već da trebaju buti ruske i američke. Naglasio je da "ne dolazi u obzir 
ponovno osvajanje teritorija koje su okupirali Srbi niti osiguranje 


7 Lahka opcija je također sadržavala sasvim lahku opciju gdje bi UNPROFOR 
rasporedio samo posmatrače u zaštićenim zonama. 

potpune oružane zaštite oko označenih zaštićenih zona"Š Može se 


otkriti u ovim izjavama ista nelagodnost koja je dovela Christophera 1, 
nakon toga, Hurda da napuste Vance-Owenov plan. Kao 1 njegove 
američke i britanske kolege, Juppe je tražio manje opasnu alternativu - 
privremeno sredstvo. 


Od tada pa nadalje sličice se slažu zapanjujućom brzinom. 
Warren Christopher i njegov savjetnik za štampu 17. maja u točku 
večere u restoranu u Washingtonu napravili su listu bitnih tačaka. 
Uskoro je to postalo poznato kao "Program zajedničke akcije" - u 
kojima su značajno mjesto zauzimale zaštićene zone. U osnovi, 
program je preformulirao politike koje su već bile implementirane. 
Jedini pomak bio je da su sada SAD predlagale uspostavljanje 
zaštićenih zona i Tribunala za ratne zločine. Program su brzo podržali i 
Francuzi i Britanci. 


U posljednjem času ruski ministar inozemnih poslova Andrej 
Kozirjev je zaprijetio da bi komplicirao stvari. Kozirijev je krenuo u 
akciju zbog francuskog materijala o zaštićenim zonama. On je želio da 
se sazove vanredni sastanak Savjeta sigurnosti sa četiri ministra 
inozemnih poslova u New Yorku da bi se ova ideja dalje razmatrala. 
Kozirijev entuzijazam za francusku inicijativu o zaštićenim zonama 
brinuo je Christophera. Državni sekretar nije želio ustupititi inicijativu 
Rusima i da bude uvučen u angažiranje za "čvršću" politiku zaštićenih 
zona. Umjesto da ode da se sastane sa Kozirijevim u New Yorku, 
Christopher ga je pozvao da dođe u Washington. 


Kozirijev je otišao u Washington 20. maja. On je vidio 
uspostavljanje zaštićenih zona kao početak implementacije Vance- 
Owenovog plana u fazama. U toku dugog sastanka sa Christopherom 
Kozirijev je shvatio da to nije bilo uopće ono što su Amerikanci imali 
na umu. Na kraju je bio ubijeđen da prihvati američki nacrt teksta uz 
obećanje da će se bosanskim Srbima dozvoliti veći teritorijalno 
homogeniji dio istočne Bosne i sjeverni koridor koji će im omogućiti da 
spoje Srbiju sa teritorijom koju su držali Srbi u Hrvatskoj i zapadnoj 


8 Owen, Balkan Odyssey, str. 165. 

Bosni. To je bilo ono što su Rusi odavno zagovarali da bi se trebalo 
desiti. Vijesti o slaganju Rusa odmah su proslijeđene "The New York 
Timesu", čime je za Kozirijeva bilo nemoguće da se distancira od 
saglasnosti. 


Douglas Hurd i Alain Juppe stigli su u New York 21. maja. 
Španski ministar inozemnih poslova Javier Solana bio je također 
pozvan.? Pet ministara konačno je potpisalo "Program zajedničke 
akcije" sljedećeg dana. Potom je program podnesen Savjetu sigurnosti 
UN-a kao zajednički stav pet država-članica. Ali, iako su se SAD, 
Rusija, Britanija, Francuska i Španija složile da se formiraju zaštićene 
zone, uvjeti u programu jasno su pokazivali da oni ne namjeravaju dati 
tim zonama nikakve "zube". To je postalo još jasnije u nastaloj debati o 
narednoj rezoluciji Savjeta sigurnosti koja se odnosila na pitanje kako 
implementirati politiku šire zaštićene zone iz Rezolucije 824 od 6. maja. 


Uprkos naporima "nesvrstanih" zamalja u Savjetu sigurnosti, 
koje su radile od objavljivanja francuskog materijala na tome da 
osiguraju najveću moguću podršku bosanskim Muslimanima, uskoro je 
postalo jasno da "teža" opcija o zaštićenoj zoni neće biti usvojena. 


U Savjetu sigurnosti, konflikt između Programa zajedničke 
akcije peterice i nesvrstanih zemalja izašao je na vidjelo 2. juna kada je 
ambasador Jesus Cape Verdea pročitao dugu izjavu u ime pokreta 
nesvrstanih. Jesus je objavio da se nesvrstane zemlje ne slažu sa 
Programom zajedničke akcije jer u njemu nema odlučnosti da se odvrati 
srpska ogresija a i nije bio povezan sa Vance-Owenovim planom. 
Sljedećeg dana grupa nesvrstanih podnijela je potpisnicima Programa 
zajedničke akcije vlastiti nacrt rezolucije o zaštićenoj zoni po kome sva 
muslimanska i hrvatska područja koja su, kao takva, ucrtana u Vance- 
Owenovom planu, dolaze pod zaštitu UN-a. Ovo je bio isuviše smion 
korak za potpisnike Programa zajedničke akcije. 


? Britanija i Francuska, svjesne da krše osnovna pravila diplomacije EZ-a, odlučile su 
uvući Španiju, Španija je bila u Savjetu sigurnosti i pokazala se kao pouzdan partner o 
pitanju Bosne protiveći se zaštićenim zonama u toku debate 1992. godine i 
isključujući vojnu intervenciju sa snagama na terenu. 

Kada je Grupa nesvrstanih shvatila da potpisnici zajedničke 
akcije nikada neće podržati njihov prijedlog i oni su ga napustili i počeli 
su pokušavati da se učvrsti nacrt rezolucije koji je dala Francuska 
ubacujući retoriku kojom bi se okončala nepristrasnost UN-a. Ipak, 
potpisnici zajedničke akcije insistirali su na ubacivanju ključnih fraza 
kojima su značajno slabili jezik rezolucije 1 oslobađali svoje trupe na 
terenu obaveze da pojačaju sigurnost zaštićenih zona. Konačno, 4. juna, 
tekst je manje-više usaglašen 1 usvojen je kao Rezolucija 836. 


Kao i Rezolucija 819, Rezolucija 836. bila je inherentno 
kontradiktorna i otvorena za razne interpretacije. Ovo je bila prva 
rezolucija o Bosni koja se vezivala za Poglavlje VII Povelje UN-a bez 
ikakvih kvalifikacija, što je značilo da, u implementaciji politike 
zaštićene zone, UNPROFOR više ne djeluje pod mandatom očuvanja 
mira, nego pod mandatom jačanja mira. Dobar dio ostalog teksta 
zvučao je isto tako odlučno. Bliže proučavanje otkrilo je, međutim, da 
sve i nije tako kako je izgledalo. Dva najvažnija paragrafa bila su 5 1 9. 
U paragrafu 5 Savjet sigurnosti "proširuje" mandat UNPROFOR-u da bi 
mu omogućio da odvrati napade na zaštićene zone, da nadgleda prekid 
vatre i da potpomogne povlačenje vojnih ili paravojnih jedinica koje 
nisu jedinice Vlade Republike Bosne i Hercegovine..." 


Nesvrstane zemlje željele su da UNPROFOR "brani" zaštićene 
zone, ali Program zajedničke akcije peterice zaglavio se na terminu 
"odvratiti". Kao utjeha, Nesvrstanim je bilo dozvoljeno da ubace 
rečenicu kojom se dozvoljava trupama bosanske Vlade da ostanu unutar 
zaštićenih zona, dozvoljavajući bosanskim snagama da ostanu. Savjet 
sigurnosti UN se simbolično stavio na stranu Bosanske vlade. Ipak, 
paragraf 9 ovo komplikuje: Savjet sigurnosti ovlašćuje UNPROFOR ... 
za sprovođenje mandata definisanog u paragrafu 5 gore, da djeluje u 
samoodbrani, da preduzme neophodne mjere, uključujući i upotrebu 
sile, kao odgovor na bombardovanje zaštićenih zona bilo koje strane ili 
na oružane upade u njih ili u slučaju bilo kakve namjerne obstrukcije u 
ili oko ovih zona koje se tiču slobode kretanja UNPROFOR-a ili 
zaštićenih humanitarnih konvoja. 


Prilikom prvog čitanja ovog paragrafa čini se da bi trupe UN-a 

koje su raspoređene unutar zaštićenih zona mogle upotrijebiti silu kao 
odgovor na srpske napade. Međutim, na insistiranje Britanaca, Francuza 
i Španaca u tekst je ubačena kvalifikacija "djeluju u samoodbrani". Ove 
riječi, kombinovane sa činjenicom da je glavni zadatak UNPROFOR-a 
bio ograničen na "odvraćanje" umjesto na "odbranu", osigurale su da 
nije bilo nikakve obaveze za trupe UN-a koje su uključene u 
implementaciju politike zaštićene zone da upotrijebe silu protiv Srba 
ukoliko i dok UNPROFOR sam ne bude pod direktnom opasnošću. 


Shashi Tharoor, specijalni pomoćnik zamjenika generalnog 
sekretara za mirovne operacije, komentirao je suhoparno rezolucije o 
zaštićenim zonama u članku koji je kasnije napisao: 


"Rezolucije Savjeta sigurnosti o zaštićenim zonama tražile su od 
strana da ih tretiraju kao 'zaštićene', nametale su obaveze njihovim 
stanovnicima i braniocima, rasporedile su trupe Ujedinjenih nacija u 
njima, ali su očekivale da njihovo puko prisustvo 'odvrati napade, 
brižljivo izbjegavajući da se od mirovnih snaga traži da 'brane' ili 'štite' 
te zone, ali ovlašćujući ih da pozovu zračne napade 'u samoodbrani' - 
remek-djelo diplomatskog uobličavanja, što je u mnogome bilo 
neprimjetljivo kao operativna direktiva."!" 


A što se tiče lekcija koje su se mogle naučiti u junu 1993. godine 
iz već postojeće zaštićene zone, Srebrenice, povjerljivi UNHCR-ov 
izvještaj bolno izlaže raskorak između stvarnosti u Srebrenici i koncepta 
zaštićene zone o kome se diskutovalo u New Yorku: "Jednom kada se 
fokus pomjeri od uspostavljanja zaštićenih zona i osnovne rehabilitacije 
ljudi koji su uhvaćeni u klopku u ovim zonama, postat će jasno - kao što 
je to već slučaj u Srebrenici - stanovništvu da ne postoji plan za njihovu 
budućnost i da se oni suočavaju sa životom prisilne besposlice u kampu 
za izbjeglice. Frustracije i agresivnost će rasti sa mogućim 
ugrožavanjem procesa demilitarizacije... 


Iako sigurniji od granatiranja nego što su to bili više od godinu 
dana, socijalna situacija (u Srebrenici) se pogoršava svaki dan pošto 
osnovne potrebe za preživljavanje nisu zadovoljene. Nasilje, aktivnosti 


10 Shashi Tharoor, 'Should UN peacekeeping go "back to... 

crnog tržišta, prostitucija, krađa postaju jedine aktivnosti stanovništva. 
Napetosti narastaju između većine izbjeglog stanovništva i manjine 
lokalnog stanovništva. Kao i uvijek, žene, djeca i stariju su najviše pod 
rizikom. Enklava mora sada biti priznata za ono što je ona, naime 
zatvoreni kamp za izbjeglice od 50.000 ljudi bez odgovarajućih uvjeta 
za više od oko 15.000." 


Upozorenja poput ovoga naišlo je na zatvorena vrata. Zaštićene 
zone počele su služiti "većim" političkim interesima od onih što su bile 
stvarne potrebe opkoljenog naroda Srebrenice i drugih pet bosanskih 
gradova. 


Sada kada je Savjet sigurnosti odlučio napraviti dodatne 
zaštićene zone, otalo je još jedno konačno pitanje: pronalaženje trupa. U 
pripremi za jedan zvanični izvještaj generalni sekretar je od generala 
Wahlgrena tražio da napravi procjenu o broju trupa koje su potrebne za 
implementaciju Rezolucije 836. Wahlgren je bio veoma nezadovoljan 
rezolucijom. Dan prije nego ju je Savjet usvojio, on je poslao 
upozorenje u new York. Klauzula u rezoluciji kojoj se dozvoljava 
Bosanskoj armiji da ostane u zaštićenim zonama, potebno ga je brinula: 
"Ako se ne dozvoljavaju nikakve kontrole vojnih ili paravojnih jedinica 
bosanske Vlade, stvara se scenario kojim bi se ohrabrilo korištenje 
zaštićenih zona kao luka gdje se snage mogu odmoriti, ponovo 
naoružati, obučiti i pripremiti za dalje vojne operacije. Historija 
konflikta u Vijetnamu pada odmah napamet." 


Wahlgren se plašio da bi zaštićene zone mogle intenzivirati rat. 
Štaviše, one bi vjerovatno izazivale napade Srba koje bi bilo teško 
ubijediti da ih UN tretiraju "nepristrasno". Da bi ih se odvratilo, to bi 
zahtijevalo, sasvim jasno, ogroman broj vojnika UN-a. 


Da bi se "efikasno odvratili" od napada na zaštićene Zone, 
Wahlgren je tvrdio da je potrebno 34.000 vojnika. Snage koje su već 
bile u Bosni bile su razvučene do krajnosti pa je ovaj broj bio kao 
dodatak postojećoj snazi. 


Ali, program zajedničke akcije peterice nije to predvidao. 
Wahlgrenov zahtjev za 34.000 bio je "pretjeran". Sekretarijatu UN-a 

rečeno je da se umjesto toga usmjeri na "lakšu" opciju, kao što je bilo 
predviđeno u francuskom majskom materijalu koji je zahtijevao nešto 
više od 10.000 vojnika. 


Izvještaj generalnog sekretara o tome kako implementirati 
Rezoluciju 836 bio je spreman 14. juna. U njemu je bilo navedeno da 
iako je potrebno dodatnih 34.000 vojnika da bi UNPROFOR efikasno 
odvratio napade na zaštićene zone, osnovni nivo "odvraćanja" može se 
osigurati pojačanjem od 7.600 vojnika. Četiri dana kasnije Savjet je 
usvojio Rezoluciju 844, kojom se odobrava pojačanje UNPROFOR-a sa 
manjim brojem. 


Ipak u vrijeme kada je usvojena Rezolucija 844, već je postalo, 
nažalost, jasno da sakupljanje 7.600 vojnika neće biti moguće. Veliki 
broj nacija odbio je dati bilo kakav doprinos u snagama uopće, na čelu 
sa Špancima. Francuzi su dali jasno na znanje da su željeli svoje trupe 
koncentrirati u Bihaću 1 Sarajevu "zbog njihove vlastite sigurnosti" 1 da 
oni neće preuzeti treću zaštićenu zonu. (Kasnije su se Francuzi sasvim 
povukli iz Bihaća.) Amerikanci su se našli u poziciji koju su već ranije 
iznijeli u maju kada je predsjednik Clinton najavio da će SAD osigurati 
podršku iz zraka za zaštićene zone, ali je isključio slanje kopnenih trupa 
na "strelište". Britanska Vlada učtivo je informirala Sekretarijat UN-a 
da oni žele da britanske trupe ostanu u zonama operacija u centralnoj 
Bosni u kojima su trenutno bile. Rusija, koja je registrirala nedostatak 
entuzijazma među partnerima zajedničke akcije, također je odbila 
učestvovati. Potom su 1 Skandinavci, koji su u početku pristajali, 
također odlučili da ne daju nikakav doprinos u vojnicima. Sekretarijat 
UN-a bio je u opasnosti da svoju listu iscrpi. Iako su Kanađani već bili 
u Srebrenici, Francuzi u Bihaću i Sarajevu, a neke britanske trupe u 
Tuzli, nijedna zemlja, izgleda, nije bila voljna zamijeniti Kanađane ili 
bar preuzeti jednu od dvije preostale istočne enklave. Osim Holandije. 

ŠESTO POGLAVLJE 


"Principijelan stav" - Holanđani i Srebrenica 


U holandsko Ministarstvo odbrane u Haagu stiglo je 2. 
novembra 1993. godine pismo od generalnog sekretara UN-a Boutrosa 
Ghalija. Pisao je da sada želi prihvatiti ponudu koju je holandska Vlada 
dala prije nekoliko mjeseci kada je UN tražio borbene trupe za zaštitu 
zaštićenih zona. Pismo je izazvalo veliko preneraženje u Ministarstvu. 
Niko se nije mogao sjetiti da je Holandija dala takvo obećanje. 
Tragajući po dosjeima, međutim, civilni službenici uskoro su otkrili da 
zaiste jeste. Ministar odbrane Pelus ter Beek bio je taj koji je u toku 
posjete New Yorka 7. septembra ponudio Boutrosu Ghaliju bataljon iz 
nove zračno-mobilne brogade i nije isključio zaštićene zone kao njeno 
moguće mjesto rasporedivanja.! I sada, uprkos ozbiljnoj rezerviranosti u 
vojsci, Ministarstvo nije moglo a da ne održi svoje obećanje. Holandija 
je dakle bila jedina zapadna država članica UN-a u junu 1993. godine, 
koja je pozitivno odgovorila na zahtjev Sekretarijata za vojnike koji bi 
implementirali rezolucije Savjeta sigurnosti o zaštićenim Zonama. 
Holanđani su neumoljivo kretali ka Srebrenici. 


"Očuvanje mira" veoma je popularno u Holandiji. Vlada, 
Parlament a i narod čvrsto su podržavali taj koncept. Ministri bi uvijek 
nalazili pažljivo slušateljstvo kada bi govorili o "velikoj nepravdi" koja 
je počinjena u bivšoj Jugoslaviji i moralnoj obavezi Holandije na 
pomogne u okončanju konflikta. U svom najvećem broju, početkom 
1994. godine, oko 3.100 holandskih vojnika bilo je raspoređeno u i oko 
bivše Jugoslavije - relativno sa najvećim doprinosom među zemljama 
NATO-a, a apsolutno treći po veličini (nakon Francuske i Ujedinjenog 


! Drea Berghorst, "Een eervolle, niet eenvoudige, meaar uitvoerbare opdracht", De 
uitzending van Dutchbat naar Srebrenica ("Častan, težak ali izvodljiv zadatak": 
Raspoređivanje Holandskog bataljona u Srebrenici), Atlantisch Perspectif, Vol. 20 
(1996.), str.10. 

Kraljevstva). Sva mjesta raspoređivanja - uključujući i Srebrenicu - 
odobrena su jednoglasno u Parlamentu. 


A što se tiče uputa datih ovim vojnicima, Vlada je griješila na 
strani opreza. Njihova prvobitna uloga bila je da osiguraju humanitarnu 
pomoć. UZz to, vjerovalo se da njihovo prisustvo, zajedno sa drugim 
trupama UN-a, ima "određeni prijeteći efekat" na razmjere ili oštrinu 
narušavanja ljudskih prava. Konačno, trupe su mogle "doprinijeti 
stvaranju neophodnih uvjeta" za trajan mir. Uspjeh bar humanitarnih 
nastojanja, tvrdila je Vlada, opravdan je činjenicom da su civilni gubici 
spali sa 130.000 u 1992. godini na 13.000 u 1994. godini. 


Ustvari, opće stanovište o konfliktu podržavalo je sve više 
snažnu intervenciju. Opće mišljenje bilo je da su Srbi i srbijanska 
agresija bili kriva strana. Većina Holanđana vjerovala je da ovu krivu 
stranu ne treba samo zadržavati nego i kazniti, a ankete su stalno 
pokazivale da su Holanđani za primjenu mira u Bosni. Na kraju 1992. 
godine, 66 posto podržavalo je holandsko učešće u vojnoj intervenciji i 
prihvatalo je da bi to podrazumijevalo i holandske gubitke." Beskrajan 
niz komentara u glavnim novinama podržavao je ovo stanovište 


Istaknute ličnosti koje su pozivale na vojnu intervenciju bili su 
oni koji su ranije podržavali masovni antinuklearni protestni pokret iz 
ranih osamdesetih. Njihovo jako moralno opredjeljenje za nuklearno 
razoružanje sada se pretvorilo u borbu protiv nepravde i kršenja 
ljudskih prava u bivšoj Jugoslaviji. Krajem 1992. godine, Mient-Jan 
Faber, bivši vođa antinuklearne kampanje, pomogao je da se 
organiziraju "kontemplativni sastanci" u crkvama širom zemlje gdje je 
on "priznavao svoju vlastitu krivicu". Na ovim sastancima, on je tvrdio 
da je time što se ne nudi zaštita gradovima kao što je Sarajevo i 
Srebrenica, gdje desetine hiljada ljudi ostaje u zamci izloženo 
"četničkom  terorističkom bombardiranju, međunarodna zajednica 
također kriva za ovu vrstu genocida". 


? Jan van der Meulen, "Hoge verwachting van nieuwe krijesmacht" (Velika očekivanja 
za nove oružane snage) Maatscliappij £ Krijgsmacht, Vol. 15, br. I (Februar 1993.), 
str. 2 

Faber je čvrsto podržavao koncept zaštićene zone. Početkom 
1993. godine, podražavajući visoko uspješan oblik protesta iz opojnih 
dana zalaganja protiv nuklearnih projektila, on je pomogao da se 
organizira nacionalna "akcija poštanskih = dopisnica". Faber je 
prezentirao lordu Owenu i Cyrusu Vanceu u Ženevi više od 157.000 
poštanskih dopisnica u kojima se zahtijeva da se uspostave zaštićene 
zone u Bosni: Posjetili smo Owena u januaru 1993. godine sa ljudima iz 
Sarajeva, Beograda 1 Zagreba. 


On je rekao da je to bila najluđa ideja za koju je ikad čuo... a 
četiri mjeseca kasnije nju je usvojio Savjet sigurnosti!" 


Visoko moralni pozivi za akciju nisu, međutim, bili ekskluzivni 
domen ovog ljevičarskog aktiviste. Joris Voorhoeve, bivši lider glavne 
konzervativne partije 1, u to vrijeme, šef međunarodnih odnosa 
istraživačkog centra "Clingendael", u osnovi, slagao se sa Faberom: "Da 
bi zlo pobje+ivalo, jedini je uvjet da dobri ljudi ne čine ništa."? U 
uzbunjujućim uvodnicima Voorhoeve je pozivao na vojnu intervenciju i 
uspostavljanje zaštiženih zona. 


Većina holandskih članova Parlamenta umnogome je izražavala 
simpatije prema pozivima za oštrijom akcijom u Bosni i vršila je 
pritisak na Vladu da privlači međunarodnu podršku. Međutim, kada se 
Parlament okrenuo predmetu stvarne uloge holandskih mirovnjaka, 
stanovišta članova Parlamenta odjedanput su izgledala mnogo 
uzdržanija. Oni su izražavali veliku zabrinutost za dobrobit i sigurnost 
holandskih trupa i stalno su od ministara tražili više informacija. Koliko 
su plaćeni? Da li su im odredbe oko dopusta 1 životni uvjeti 
odgovarajući? Šta bi se desilo ako vojnici završe kao invalidi? Da li bi 
briga o njima bila kako treba? Iznad svega, da li su muškarci i žene 
sigurni? Standardan odgovor vlade bio je da nema brige, Holandske 


3 Intervju sa Mient-Jan Faber koji je vodio Alex de Meijer, "Een houding van niets 
doen, niet interveni(ren, deugt van geen kant" ("Ne činiti ništa, ne intervenirati, nije 
uopće dobro"), Transit, Br. 2 (mart/april 1996. ), str. 21 

+ J.J.C. Voorhoeve i M.van den Doel, 'Nederland moet het initiatief nemen tot actie in 
Bosni, ('Nizozemska bi trebala preuzeti inicijativu za djelovanje u Bosni'), De 
Volkskrant, 5. august 1992. 

trupe nisu izložene ničem više od "dobro razmotrenog i prihvatljivog 
rizika". Opasnost da bi ovaj rizik mogao ispasti neprihvatljiv ako bi se 
opasnosti povećale bilo je nešto što bi sigurno dalo političarima pauzu. 


Poziv za oštrijom akcijom upadao je isto tako u praktičan 
problem: Holanđani nisu imali borbene trupe na raspolaganju koje su 
bile spremne. Armija je još uvije bila zasnovana na principu 
regrutiranja, a regruti se nisu mogli poslati u misiju očuvanja mira bez 
pristanka, a čak i tada, premijer Ruud Lubbers je jednom primijetio, oni 
mogu promijeniti svoje mišljenje "na ulasku u avion". Mada bi 
regrutiranje trebalo biti ukinuto do 1998. godine, armija nije još 
zaokružila formiranje nekih borbenih jedinica sastavljenih samo od 
dobrovoljaca. Kraljevska mornarica posjedovala je neke profesionalne 
jedinice marinaca, ali su one već služile u okviru UN-a u Kambodži. 
Prva jedinica sastavljena samo od dobrovoljaca - bataljon armijskih 
novih elitnih trupa, zračno-mobilna brigada - ne bi bila spremna do 
novembra 1993. godine. Tako su jedinice koje su prve poslane u bivšu 
Jugoslaviju bile bataljon veze, u martu 1992. godine, i transportni 
bataljon u novembru 1992. godine. 


Međutim, pitanje eventualnog slanja armijskih borbenih jedinica 
nije iščezlo. Holandsko Ministarstvo inozemnih puslova vjerovalo je da 
je to dobra ideja. Takve jedinice poboljšale bi "vidljivost" holandske 
spoljne politke. Zvaničnici Ministarsva inozemnih poslova bili su 
umnogome frustrirani njihovim isključivanjem iz međunarodnih foruma 
koji su tražili rješenje za ovaj konflikt. Pošto su vjerovali da dominantni 
glasovi u ovim debatama idu isuviše u prilog Srbima, a rezultat toga je 
nagrađivanje agresije, holandsko Ministarstvo inozemnih poslova 
osjećalo je stalnu potrebu da se čuje i njihov glas. Borbene jedinice 
mogle bi otvoriti vrata međunarodne diplomacije Za njih. 


Ali, holandsko Ministarstvo odbrane oklijevalo je na osnovu 
savjeta koje su mu dali vojnici na vrhu, posebno načelnik Štaba odbrane 
general Arie van der Vlis i komandant kopnenih snaga general- 
pukovnik Hans Couzy. Oni su imali tri glavne brige. 


Prva je bila birokratske naravi. Učešće u očuvanju mira nije bilo 
u institucionalnom samointeresu armije jer je dovelo u pitanje planove 

opreme. Zračno mobilna brigada bila je otvorena da primi nekih 
šezdeset novih borbenih i transportnih helikoptera do kraja vijeka. "Ono 
što mi je palo na pamet", rekao je kasnije general Van der Vlis, "bilo je 
pitanje: hoće li ovo značiti kraj zračno-mobilne brigade? Jer ljudi bi 
vjerovatno počeli govoriti: 'Vidite, oni mogu dobro funkcionirati i sa 
oklopnim jedinicama. Ne trebaju nam ovi helikopteri.""? Van der Vlis i 
ostali bojali su se da bi ono što je trebalo da bude dragulj u kruni 
Holandske armije moglo biti oduzeto. 


Drugo, Van der Vlis i Couzy vjerovali su, i jedan i drugi, da 
Holandska armija još nije spremna. Trebalo je više vremena za prelazak 
sa regrutne na profesionalnu vojsku. Oni su vjerovali da treba bar 
nekoliko godina snagama da steknu kulturu i etos profesionalne vojske. 


Treće, generali su se plašili da će biti uvučeni u nepobjedivi 
gerilski konflikt. General Couzy je posebno glasan bio po ovom pitanju. 
On je opisivao prirodu bosanskog konflikta na radio-programu u 
januaru 1993. godine: "Vidio sam tu zemlju, vidio sam zaraćene strane i 
poznajem njihovu historiju. Ako želite da idete na vojno rješenje na 
terenu, treba vam velika snaga od 100.000 do 200.000 vojnika. Ovo je 
jedino moguće ako je Amerika spremna da učestvuje. Ali SAD već su 
rekle da nisu voljne za to. Evropa nema mogućnosti osigurati toliko 
trupa. Ako se ipak donese odluka da se uđe u borbu na terenu uprkos 
ovome, time će se taknuti u osinjak. Bit će potrebno osigurati još trupa 
ponovo i ponovo, a na kraju morate zamisliti vijetnamski scenario." 


Ustvari, izgledi da se bude umiješano u drugi Vijetnam, bilo da 
je to opravdano ili ne, proganjali su sve vojske NATO-a. Zaštićene zone 
ove noćne more bi približavale, kako je Vad der Vlis ustvrdio na 
nacionalnoj televiziji, jer je to podrazumijevalo stavljanje na jednu 
stranu u konfliktu. I, što je značajno, ovakvi strahovi u Sjedinjenim 
Državama 1 Britaniji uspjeli su ubijediti nacionalne vlade da 
intervencija nije dobra zamisao. U Holandiji vojska nije uspjela u 
svojim nastojanjima da od svoje vlade dobije slično priznanje, i na kraju 
je pritisak da se obećaju borbene trupe bio toliko veliki za vojnike i 


" Berghorst, "Een eervolle, niet eenvougige, maar uitvoerbare opdracht", str. 10. 


146 


njihove ministre da bi ga mogli izdržati. 


U toku 1993. godine, pritisak u Parlamentu kojim se tražilo više 
akcije se povećao. Laburistička partja, koja je bila dio vladajuće 
koalicije, bila je posebno ogorčena propustom međunarodne zajednice 
da se bori sa onim što su oni smatrali glavnom nepravdom rata: 
etničkim čišćenjem bosanskih Muslimana. I kada je Savjet sigurnosti 
usvojio Rezoluciju 824 1 proglasio šest zaštićenih zona u Bosni u maju, 
holandski Parlament odmah je izvršio pritisak na Vladu da podrži 
inicijativu u vezi sa borbenim trupama. Zajednički parlamentarni 
laburističko-kršćansko-demokratski prijedlog donesen je 19. maja 1993. 
godine koji je pozvao Vladu "da pripremi zračno-mobilnu brigadu za 
akciju u očekivanim operacijama UN-a". 


U junu 1993. godine, kada je UN počeo tragati za 34.000 
vojnika za zaštićene zone, holandska Vlada dobrovoljno je dala bataljon 
zračno mobilne brigade - iako još ne za raspoređivanje u zaštićenim 
zonama. Opozicija Ministarstva odbrane uspjela je bar ishoditi ovaj 
prijedlog. 


Međutim, kada se ministar odbrane Ter Beek sastao sa 
generalnim sekretarom UN-a Boutrosom Ghalijem 7. septembra 1993. 
godine i formalno ponudio 11. bataljon zračno-mobilne brigade UN-u 
da bude raspoređen "kao podrška mirovnom rješenju", propustio je 
jasno navesti da su zaštićene zone bile isključene kao alternativna 
destinacija. Ustvari, zvaničnici Ministarstva odbrane nisu bili svjesni da 
je pet dana prije Ter Beekove posjete holandski ambasador u UN-u 
Niek Biegman već obećao trupe za zaštićene zone. Prema jednom 
pismu Ministarstva inozemnih poslova holandskom Parlamentu iz 1996. 
godine, Biegman je je rekao zamjeniku generalnog sekretara za mirovne 
operacije Kofi Annanu, 2. septembra 1993. godine, da je Holandija već 
u junu ponudila da učestvuje u snagama za "zaštićene zone" (sa 
logističkom jedinicom. Ta ponuda nije (još) bila realizirana, jer zahtjevi 
UN-a... nisu odgovarali holandskim mogućnostima. Holandija je, 
međutim, ostala pripravna da učestvuje u primjeni "zaštićenih zona" i 
bila bi u stanju u januaru 1994. godine ponuditi bataljon zračno- 
mobilne brigade, uključujući logističku komponentu..." 

Ove ponude u trupama Ministarstvo inozemnih poslova 
namjeravalo je dati kao "katalizator" da bi potaklo druge zemlje da 
učine svoj dio. 

Do novembra 1993. godine, u odsustvu mirovnog rješenja, 
zaštićene zone izgledale su kao najveći kandidati za raspoređivanje 
holandskih trupa. Kako se ova realnost približavala, mišljenje Holandije 
počelo se kolebati. Ispostavilo se da podrška za čvršću akciju protiv 
Srba i nije bila tako jaka nakon svega. Članovi parlamenta sada su 
nervozno tražili razjašnjenje pravila angažmana 1 pitali su da li je 
bataljon kako treba opremljen. 


Vlada je bila brza da potcijeni opasnosti. Ministar inozemnih 
poslova Peter Kooijmans i ministar odbrane Ter Beek, napisali su u 
zajedničkom pismu Parlamentu: "Pravila angažiranja za dodatne 
holandske plave šljemove ista su kao i za druge jedinice UN-a u Bosni i 
Hercegovini. Ona dozvoljavaju upotrebu sile kao konačni izlaz u 
samoodbrani i ako su jedinice UN-a nasilno spriječile da izvršavaju 
svoje zadatke." 


Tenzija što se tiče holandskog položaja, koja je treperila između 
nevoljnosti da se preuzme rizik 1 želje za čvršćom akcijom - isijava iz 
pisma. Do kraja, sumirajući politiku koja se odnosi na pravila 
angažiranja, ministri su napisali, u rečenici punoj kvalifikativa, da 
operacije zračno-mobilnog bataljona mogu biti "ako je potrebno, mnogo 
odvažnije". 

Dok je general Van der Vlis bio na odmoru armijska vrhovna 
komanda pristala je da zračno mobilni bataljon stavi na raspolaganje za 
Bosnu. Ono što je poljuljalo debatu bilo je uvjerenje nekih generala da 
bi jedno takvo angažiranje moglo koristiti imidžu armije. Opsežna 
televizijska i plakatna reklamna kampanja naglasila je uzbudljive 
mogućnosti koje nudi nova, sastavljena od dobrovoljaca, zračno 
mobilna brigada sa crvenim beretkama. Bilo bi nepovoljno ako brigada, 
kao što je to formulirao jedan general, "ne bi otišla dalje od... male 
vježbe u Grčkoj"." Što će reći, čak i generali koji su bili za 


$ Berghorst, "Een eervolle, niet eenvougige, maar uitvoerbare opdracht"', str. 12. 

raspoređivanje nisu baš bili za istočne enklave. 


Ministar odbrane Ter Beek i komandant kopnenih snaga general 
Couzy, otputovali su u misiju ustanovljenja činjenica u Bosnu i bili su 
tamo od 9. do 11. novembra 1993. godine. Ter Beek uporno je 
ponavljao komandantima UN-a da on ne želi da Holanđani budu poslani 
u zaštićene zone, i na trenutak je izgledalo da bataljon možda i neće 
završiti uopće u zaštićenoj zoni. Tog istog mjeseca, situacija u 
centralnoj Bosni se umnogome pogoršala, i pojačano prisustvo UN-a 
moglo je biti potrebno radi razdvajanja Hrvata i Muslimana koji su se 
borili; taj posao mogao je pripasti Holanđanima. Ali krajem novembra 
ipak je, postalo jasno da se to neće desiti i da su zaštićene zone 
Srebrenice i 'epe dodijeljene holandskoj jedinici. U misiji izviđanja u 
tom regionu, zamjenik komandanta kopnenih snaga general-major 
Ruurd Reitsma saznao je od komandanta UNPROFOR-a, belgijskog 
general-pukovnika Francisa Briguemonta koje je odredište jedinice. 
Reitsma je bio oštar pobornik povećanja ugleda ove jedinice. On se 
obratio izvještajem Haagu da je, po njegovom mišljenju, ovo bio 
"častan, težak, ali izvodljiv zadatak". 


U Haagu se vodeće armijsko vodstvo složilo da, ako to moraju 
biti zaštićene zone, bataljon onda mora bar izbjegavati da bude uključen 
u stvarnu borbu. Kao što je Couzy kasnije izjavio, misija bataljona UN- 
a "nije bila da se bore sa Srbima i ne da brane stanovništvo." Van der 
Vlis i Couzy postavili su dva zahtjeva. Prvi, holandska jedinica trebala 
je služiti u Bosni maksimalno u periodu od osamnaest mjeseci - iako o 
tome UN nije bio informiran šest mjeseci po raspoređivanju. Drugi, 
jedinica mora uvijek ostati zajedno i mora biti opremljena sa takvom 
kombinacijom naoružanja kojom bi se maksimizirala samozaštita i 
odvatio napad na nju, ali u isto vrijeme ne treba imati izgled moguće 
interventne snage. Očuvanje mira, prema generalu Van der Vlisu, 
značilo je imati upravo toliko sredstava da se situacijom može vladati". 


Na prvom mjestu, Generalštab je želio opremiti bataljon 
oklopnim vozilima na točkovima. Smatrano je da bi ovo bilo tipičnije 


7" HA. Couzy, Mijn jarefl als bevelhebber (Moje godine kao komandanta) 

za dužnosti čuvara mira i manje prijeteće. "Ona nisu izgledala kao 
tenkovi", zabilježio je jedan viši oficir. Ali, Holanđani nisu posjedovali 
takva vozila. Pokušaj da se ona iznajme od Finske propao je kada je ta 
zemlja postavila neprihvatljivu cijenu. Na kraju je Armija bila prisiljena 
upotrijebiti vlastite "YPR-ove" sa gusjenicama. "YPR-ovi" su bili 
osnova oklopnih pješadijskih bataljona. Obično su bili naoružani sa 
topom od 25 mm. Takvo vozilo, međutim, smatrano je isuviše teškim i 
isuviše agresivnim. Generalštab je odabrao umjesto toga da uzme neke 
"YRP-ove" koji su imali teške mitraljeze kalibra 12.50 umjesto topa. 
Bilo je također lakše obučiti vojnike za korištenje mašinki nego topa, a 
ovo prvo imalo je i manje zahtijeva za održavanje. Baterija bataljona sa 
minobacačem od 120 mm smatrana je isto tako preteškom pa je 
zamijenjena, u konačnoj fazi, sa šest lakših minobacača kalibra 81 mm. 
Šest dalekometnih TOW-ova i osamnaest antitenkovskih raketnih 
sistema srednjeg dometa tipa Dragon odvezeno je u Srebrenicu. Ali 
jedinici sa četiri lagahna Balkow helikoptera Srbi nisu dozvolili ulazak. 


Sve u svemu, bataljon je bio opremljen slično tradicionalnim 
mirovnim jedinicama, koje su se oslanjale na pristanak zaraćenih 
frakcija 1 kojima je bilo potrebno oružje i oklopnjaci za samozaštitu i 
dezaktiviranje samo lokalnih kriza. Holandski članovi Parlamenta 
izražavali su bojazan da je naoružanje isuviše lahko 1 neki su lobirali da 
se nabavi teže naoružanje. Ono što većina njih nije shvatala bilo je da 
kvalitet i kvantitet naoružanja malo znače ako do bataljona ne stiže ono 
s čim se ono može upotrijebiti. Zaista, pokazalo se da je logistika bila 
Ahilova peta u zaštićenoj zoni Srebrenice. Što su više opreme 
Holanđani ponijeli sa sobom to im je više materijala za nju trebalo - i 
tako su više zavisili od Srba, koji su konačno kontrolirali sav prilaz 
enklavi. 


Fundamentalna greška u holandskom procesu donošenja odluke 
u vezi sa raspoređivanjem borbenih jedinica u Bosni bila je da je on 
vođen gotovo isključivo moralnom uvredom. Javnost, Parlament i 
Vlada, svi su željeli učiniti nešto u vezi sa ratom. Ali malo njih je 
pažljivo razmotrilo da li nešto što je, ustvari, korisno može biti 
postignuto. Iako su kad su već jednom bile usvojene rezolucije Oo 
zaštićenim zonama naišle ma široku teoretsku podršku na 

međunarodnom nivou, svi glavni saveznici zaustavili su se kod stvarnog 
osiguranja sredstava za implementaciju rezolucija. Holandska Vlada 
propustila je uočiti negativne signale koji su poticali od NATO 
saveznika. Oni su naivno vjerovali da će davanjem primjera potaknuti 
druge da ih slijede. Rezolucije o zaštićenim zonama Holanđani su 
primili novo za gotovo. Izgleda da je malo njih shvatalo da je stvarna 
motivacija koja je stojala iz ovog bila da se ozvaniči napuštanje Vance- 
Owenovog plana. Čak i kad je postalo jasno da nijedna druga zapadna 
zemlja neće dobrovoljno poslati trupe u istočne enklave, holandska 
Vlada ignorirala je opasnost i dala je usamljeno obećanje. Ovo posebno 
nije bilo mudro jer pod uvjetom da Holanđani zapadnu u nepriliku - a 
postojale su dobre šanse za tako nešto - oni bi u potpunosti zavisili od 
drugih nacija. 


Ova zavisnost od drugih zemalja bila je jasna čak i prije nego je 
misija holandskog bataljona počela. Početkom decembra 1993. godine 
prethodnici grupe za izviđanje ovog bataljona Srbi nisu dozvolili ulazak 
u Srebrenicu. Pošto su Srbi također odbijali pristup UN-u aerodromu u 
blizini Tuzle i pošto su povećavali prtisak na opkoljeno Sarajevo, 
situacija je postala toliko ozbiljna da je ovo pitanje razmatrano na 
sastanku šefova država 1 vlada NATO-a 10. 1 11. januara. U završnom 
kominikeu NATO je zaprijetio udarima iz zraka ako se holandska strana 
i dalje bude blokirala. 


Generalni sekretar UN-a Boutros Ghali bio je u Hagu 19. 
januara 1994. godine nešto prije nego što su Holanđani pokušali ući 
ponovo u Srebrenicu, krajem mjeseca. Premijer Ruud Lubbers rekao je 
generalnom sekretaru da ga brine da proces donošenja odluke u UN-u 
za odobravanje podrške iz zraka, posebno bliske zračne podrške, ne bi 
mogao funkcionirati. Pitao je da li bi se odluka o pozivanju bliske 
zračne podrške mogla povjeriti vojnim komandantima na terenu. 
Generalni sekretar odbio je tu ideju ali nije mogao Lubbersu pružiti 
alternativu koja bi mogla funkcionirati. Ako NATO želi preuzeti vojnu 
ulogu u Bosni, on bi bio sretan da se povinuje. Lubbers je bio 
zaprepašten neozbiljnošću generalnog sekretara. Boutros Ghali, zatim, 
ustvrdio je da odluke oko korištenja zračne sile leže na Savjetu 
sigurnosti. Kasnije je ipak u razgovorima rekao da je odgovornost za 

odobravanje upotrebe zračne sile njegova i njegovog specijalnog 
predstavnika Yasushija Akashija. Ova kontradikcija iznenadila je 
Lubbersa, ali on je odlučio da ne traži razjašnjenje u tom momentu, u 
slučaju da se generalni sekretar ne opredijeli za opciju koju Lubbers nije 
želio (kontrolu Savjeta sigurnosti). Uprkos razuvjeravanjima Boutrosa 
Ghalija da zahtjevi za zračnom podrškom mogu biti napravljeni u roku 
od dva sata, Lubbers je izašao sa sastanka vjerujući da postoji malo, ako 
uopće, garancija da će UN osigurati podršku iz zraka ako Holanđani u 
Srebrenici budu napadnuti. Štaviše, ako je generalni sekretar bio u 
pravu što se tiče njegove tvrdnje da Savjet sigurnosti donosi odluku o 
podršci iz zraka, onda su se Holanđani plašili moguće ruske prepreke. 
Holandski diplomati zahtijevali su hitno razjašnjenje od Sekretarijata 
UN-a. 


Ali ovo razjašnjenje nije stizalo (zračna sila je 1 dalje bila 
predmet vruće debate između SAD, Francuske, Britanije i Rusije), i 
nakon kratkog vremena entuzijazam holandske Vlade za postizanje toga 
izgleda da je jenjavao. Ovo vjerovatno ima veze sa granatiranjem od 5. 
februara 1995. godine u Sarajevu kada je ubijeno šezdeset 1 devet ljudi. 
Nakon toga napada NATO je brzo izdao ultimatum bosanskim Srbima 
naređujući im da povuku svoju artiljeriju iz "zone isključenja" od 
dvadeset kilometara oko Sarajeva u roku od deset dana ili će se suočiti 
sa napadima iz zraka. Do tog vremena, dijelovi holandskog bataljona, 
koji su napredovali, rasporedili su se u Srebrenici. Iako je holandska 
Vlada podržala ultimatum NATO-a, privatno je počela brinuti Oo 
ranjivosti svojih trupa. Jedan od glavnih nacionalnih listova zabilježio 
je da su Vladini stavovi o zračnoj sili postali odjednom mnogo 
"oprezniji". Ministar inozemnih poslova Kooijmans sada je žestoko 
zagovarao uključenost UN-a u odluke o upotrebi zračne sile? 
Začuđujuće, holandska preokupiranost zračnom silom izgleda da se 
pomjerila sa osiguranja njenog brzog raspoređivanja na sprečavanje da 
se to dešava u prevelikoj žurbi. 


U međuvremenu, u Srebrenici je Holandski bataljon počeo 


$ Wio Joustra, 'Kooijmans kiest voor voorzichtigheid' ('Kouijmans opts for caution'), 
De Volkskrant, 11. februar 1994. 

doživljavati poteškoće vezane za očuvanje mira u izoliranoj enklavi. 
Krajem januara 1994. godine, prvi dijelovi zračno-mobilnog bataljona 
od 1.170 vojnika stigli su u Bosnu. Oko 570 holandskih vojnika 
zvanično je 3. marta raspustilo 140 kanadskih vojnika koji su bili u 
Srebrenici od aprila 1993. godine. Komanda podrške sa sljedećih 350 
ljudi smještena je u Lukavcu u centralnoj Bosni. Međutim, četa koja je 
bila namijenjena Žepi lahko se "izvukla". Bila je preraspoređena za 
Simin Han u takozvanom "Sapna palcu" u junu. 


Od početka bataljon za Srebrenicu propustio je dovesti svu svoju 
logistiku u enklavu. Posebno je bio nesretan sa municijom. Brod na 
kome je bila natovarena većina holandske municije pokvario se u 
Biskajskom zaljevu. Do vremena kada je on pristao u Hrvatskoj, Srbi su 
objavili da je 250 kontejnera koje su Holanđani već transportirali u 
Srebrenicu bilo više nego dovoljno i zabranili su da išta više prođe. 
Devet mjeseci kasnije nekih 120 kontejnera - među njima velika 
količina municije - još uvijek je tavorilo u depou u Lukavcu. Do jula 
1995. godine Holandski bataljon posjedovao je 16 posto od svoje 
operativne municije koja im je trebala. Dobar dio one koju su već imali 
postao je nepouzdan nakon osamnaest mjeseci i trebalo ju je zamijeniti. 


Konvoje za snabdijevanje koji su uslijedili ka Srebrenici Srbi su 
često zadržavali 1 bili su predmet beskrajnih provjeravanja. Ponekad su 
konvoji vraćani. Gorivo je bilo posebno teška stavka. Srbi su dobro 
vodili računa da održavaju materijalna sredstva na minimumu jer su 
znali da nijedna moderna armija ne može uredno funkcionirali bez njih. 
To je značilo da Holanđani nisu mogli patrolirati u enklavi u svojim 
oklopnim vozilima i umjesto toga su pješačili. Drugi osnovni običaji u 
ponašanju kršeni su. Agregati za prizvodnju energije morali su se često 
gasiti pa je bilo malo električne energije. Udobnosti života u jednom 
imućnom društvu - svjetlo, topla voda, televizija i svježa hrana (koja se 
nije mogla spremiti bez struje koja pokreće frižidere) - pogodnosti za 
koje su mnogi holandski vojnici pretpostavljali da su nerazdvojiv dio 
njihovog života, pa makar oni bili vojnici, nije više bilo. 


Odlazak na odsustvo bio je isto tako problematičan. Srbi su 
redovno odbijali dati odobrenja za izlazak konvoja iz enklave, ili su ih 

bar zadržavali. U novembru 1994. godine, avioni NATO-a napali su 
srpsku zrakoplovnu bazu u Udbinama, a nekoliko dana kasnije, 1 više 
srpskih baterija protuzračnih projektila. S tim u vezi sedamdeset 
holandskih vojnika koji su bili na putu kući Srbi su uzeli kao taoce. 
Pošto im je bilo zabranjeno da koriste radioveze, spoljni svijet izgubio 
je svaki kontakt s njima. Četvrtog dana njihovog prisilnog zaustavljanja 
posjetio ih je general Mladić, koji je došao u tek ofarbanom džipu 
marke Mercedes, koji su Srbi oduzeli iz jednog od prethodnih 
holandskih konvoja. Kasnije je Holanđanin Nijuis rekao dopisniku 
NRC/Handelsblad-a: "Bio je s nama pet minuta. Jednom od momaka je 
rekao 'NATO', a zatim je prešao prstima preko svog vrata. A ovaj 
momak je stalno odgovarao 'Dobro, dobro'. Nije znao šta 'dobro' 
znači." 


Nakon više od šest dana i intervencija sa najvišeg diplomatskog 
nivoa, sedamdeset holandskih vojnika je pušteno. 


Ovakvi incidenti jasno su bili smišljeni da se holandski vojnici 
zaplaše i da se naglasi vrijeme i to koliko njihovo blagostanje zavisi od 
Srba. Ipak, šestomjesečni boravak Holandskog bataljona I 1 II u 1994. 
godini protekao je prilično dobro. Obično bi Srbi propustili konvoje za 
snabdijevanje prije nego bi situacija postajala isuviše očajna. 


U jednom od onih isuviše čestih bosanskih paradoksa, 
Holanđani su vukli svoje pivo i nabavke osježavajućih pića a 
povremeno i slatkiša od Srba. Jednom ili dva puta nedjeljno mali van bi 
napuštao privremeni logor u Potočarima za hotel Fontana u Bratuncu. 
Na granici enklave prošli bi kontrolni punkt "Žuti most". Ovlašteni 
oficir Piet Hein Both opisuje tu scenu u jednom od svojih pisama 
supruzi: "Na kontrolnom punktu Žuti most sjedi miran, stariji čovjek. 
Onaj tip učitelja. Izgradili smo veoma prijatan odnos s njim. Sve se 
rješava oko ovog jednog čovjeka. Neki društven čovjek. Zove sc Jovo. 
On kontrolira cijeli prostor. Snabdijevamo ga strujom i drugim 
stvarima. Tamo piješ rum u jednom od onih prazih kontejnera. To ti je 
pomalo kao iz onih filmova o južnoameričkim bandama a ja sam dio 


? Coen van Zwol, 'Generaal op inspectie bij gijzelaars in Bosni' ((General provjerava 
taoce u Bosni'), NCR/Handelsblad, 3. decembar 1994. 

toga. 10 

Nakon pića ili, ako su imali sreće, samo kafe, van (vozili bi ga 
čak 1 vrijeme nestašice goriva) nastavlja prema hotelu Fontana. Tamo, 
nakon cjenkanja oko obilnog ručka, pića se donose, obično u vrijednosti 
od nekih 20.000 DM. Povremeno, Srbi nisu bili u mogućnosti nabavljati 
robu - što nije moglo pretjerano iznenaditi Holanđane. Konačno, Srbija 
je bila predmet međunarodnih sankcija. Na kraju, bilo s uspjehom ili ne, 
grupa bi se vratila "pijana u skladu sa dužnošću" prolazeći pored Jove 
do Potočara. 


Srbi su u februaru 1995. godine predložili da se proširi trgovina. 
Tražili su od Botha da posreduje u prodaji roba Muslimanima. Rečeno 
mu je: "Mi možemo nabaviti sve osim municije 1 oružja." "Ista vrsta 
posla već postoji u Goraždu."!! Iznenađeni ovlašteni oficir kasnije je 
saznao od UNHCR-a da takva trgovina zaista postoji u drugoj 
zaštićenoj zoni. Muslimani Srebrenice pokazali su interes za pravljenje 
dogovora i poslali su delegaciju iz ratnog savjeta 1 direktora zajedničke 
kuhinje. Ali, sastanak nije uspio. Nakon nervoznog čekanja kraj Žutog 
mosta, srpski pregovarači nisu su pojavili. Na putu sa Pala, tako je 
stajalo u poruci, naišli su na saobraćajni udes. Sredinom maja, takav 
sastanak s uspjehom je održan. Muslimani su tražili informacije o 
robama i cijenama i pristali su da se ponovo sretnu da izdaju naloge. 
Ali, do tog vremena tenzije oko enklave već su porasle do te mjere tako 
da to nije ostvareno. 


Veliki broj muslimanskih vojnika bio je ulogoren u enklavi. 
Jedinica zvanične Bosanske armije bila je 28. divizija koja se sastojala 
od tri ili četiri brigade sa ukupno, možda, 1.500 aktivnih vojnika. Bili su 
naoružani čudnim asortimanom lahkog naoružanja, nekim mašinkama, 
antitenkovskim oružjem 1 (lahkim  minobacačima. U kriznim 
momentima, u skladu sa tradicionalnim jugoslavenskim vojnim 
principima, više lokalne milicije moglo se pozvati za teritorijalnu 
odbranu. Ukupan broj vojnika, kako su UN izvori procijenili, bio je 


10 Herman Veenhof, Srebrenica, Oorlogsdagboek van Piet Hein Both (Srebrenica: 
Ratni dnevnik Piet Heiri Botha) Barneveld: De Vuurbaar, 1995. str.25. 
U Veenhof, Srebrenica: Oorlogsdagbock, str. 75. 

3.000 do 4.000 ljudi. 


Prema uputama Sektora Sjever-Istok OPO 5/94, Holandski 
bataljon trebao je "preduzeti sve mjere sa održi sporazum o prekidu 
vatre u Srebrenici i da ostvari punu demilitarizaciju enklave". Ali, 
uprkos njihovom mandatu, Holanđani su ostvarili malo napredovanje u 
razoružanju Muslomana. Obično bi se naoružani Bosanci pobrinuli da 
nestanu čim bi primijetili holandsku patrolu. Nekoliko pokušaja da ih 
razoružaju 1 da istraže incidente doveli su do neriješene situacije. U 
januaru 1995. godine gotovo 100 ljudi iz Holandskog bataljona III 
Bosanska armija uzela je kao taoce kad su istraživali izbijanje borbe u 
jugozapadnom dijelu enklave, u takozvanom Bandera trouglu. Pušteni 
su nakon nekoliko dana, ali su Holanđani poslije toga označili to 
područje na svojim mapama kao ono koje pati od "ozbiljnih ograničenja 
kretanja" i izbjegavali su ga. 


Na kraju 1994. godine vojnici Holandskog bataljona u patroli 
primijetili su da Muslimani obilno kopaju tranšeje. Postavljeno je 
pitanje: da li tranšeje narušavaju demilitarizaciju enklave? Komandant 
bataljona tražio je razjašnjenje od Sektora Sjever-Istok u Tuzli. 
Povjerljiv izvještaj je stigao. U njemu je bio uopćen sažetak madata. 


Direktno pitanje nije dobilo direktan odgovor. sporazum o 
demilitarizaciji od 8. maja 1993. godine između generala Halilovića i 
Mladića naznačavao je da je "svaka vojna operacija strogo zabranjena". 
Ovo je interpretirao švedski štabni oficir koji je zadužen da istraži to 
pitanje - da to znači da su čisto defanzivni položaji bili u redu ako nisu 
"provokativni", što će reći, da nisu iskopani unutar "sigurnosnog 
koridora", 1,5 kilometar duž linije konfrontacije. Ipak, pošto linija 
konfrontacije nikad nije sa pouzdanošću uspostavljena (a u praksi je 
pomjerana više nego jednom prilikom), razrješenje ovog pitanja 
ostavljeno je vlastitom sudu komandanta bataljona. Do ljeta 1995. 
godine enklava je bila u prstenovima od tranšeja. 


Iako su patrolirali enklavom i podizali sve nove i nove položaje 
za osmatranje, Holanđani su malo toga znali šta se događa oko njih. 
Bilježili su česte borbe. Ispostavilo se da pritužbe Srba potvrđuju da 
Muslimani redovno izvode upade na srpsku teritoriju da bi terorizirali 

lokalno srpsko stanovništvo i ostvarili plijen. Holandski vojnici često su 
hapsili ljude koji su napuštali enklavu, posebno u pravcu Žepe, petnaest 
kilometara na jugu. Vraćali su se natovareni robom, uključujući oružje. 
Holanđani su duboko sumnjali da postoji živa trgovina koja se odvija 
između Muslimana Srebrenice i vanjskog svijeta, djelimično uz prešutni 
pristanak Srba. Enklava svakako nije bila hermetički zapečaćena. 
Procjene UN-a sugerirale su da je zaštićena zona bila okružena sa nekih 
tri do četiri bataljona Drinskog korpusa bosanskih Srba, od kojih se 
svaki sastojao od nekih 250 lokalno regrutiranih, često, sredovječnih, 
ljudi. Oni su održavali labavu opsadu uz artiljeriju, barikade na putu i 
minska polja. 


Holandski odnosi sa stanovništvom bosanskih Muslimana ostali 
su ograničeni. U očima mnogih holandskih vojnika izbjeglice nisu 
predstavljale poučan prizor. Enklava je bila prenapučena. Ljudi su bili 
neuhranjeni i loše obučeni. Higijena je bila problem. Kožne bolesti 1 
druga oboljenja bila su u porastu. Većina ljudi malo se čime mogla 
baviti. Holandski vojnici u Srebrenici i Potočarima izvještavali su kako 
su bili zabezeknuti ogromnim brojem Muslimana koji su "lutali okolo 
bez cilja". Neki Holanđani bili su šokirani prilježnošću sa kojom bi 
Muslimani čekali bacanje smeća na hrpu van privremenog logora kako 
bi ga pretraživali ne bi li našli nešto upotrebljivo ili hranu. Pljačka u 
privremenim logorima i na osmatračkim mjestima bila je stalna 
prijetnja. Mnogi vojnici govore sa omalovažavanjem o Muslimanima. 


U svojim patrolama i na položajima za osmatranje vojnici su 
gotovo uvijek bili opkoljeni djecom. Na osmatračkom mjestu Golf, 
vojnici su buđeni svako jutro povicima "Hej, mister, bon bon".'? Od 
desetero do petnaestero djece letalo je oko osmatračkog mjesta u toku 
dana. To je postao jedini kontakt sa stanovništvom osmatračkog mjesta 
Golf. Na drugim osmatračkim mjestima bilo je nešto bolje razmjene sa 
lokalcima, ali nigdje nije bilo većih kontakata osim onih sa djecom. 
Vojnici su redovno bili prezauzeti njihovom prisutnošću 1 pokušavali su 
da ih otjeraju. 


2 Dutchbat in vredesnaam, str. 161. 

Holandska grupa koja je imala najbliže kontakte sa lokalcima 
bila je medicinska jedinica bataljona. Ona je podržavala napore lokalnih 
ljekara i glavne humanitarne organizacije u toj enklavi, Ljekara bez 
granica, izvodeći operacije 1 hirurške intervencije. Neki drugi vojnici 
pokušali su isto tako dati neki doprinos. Holandski eksperti za 
eksplozive držali su "časove o poznavanju mina" u lokalnim školama. U 
jednoj značajnoj inicijativi holandski vojnici pokušali su obnoviti osam 
škola u enklavi i preko porodice i drugih kontakata u Holandiji 
sakupljali su materijal za učenje. Da bi se održala nepristrasnost UN-a, 
jedna srpska škola u Bratuncu bila je također uključena u taj projekat. 


Uz patroliranje, drugi glavni zadatak Bataljona, bio je da 
pomogne u zaštiti konvoja UNHCR-a sa humanitarnom pomoći za 
civilno stanovništvo. Konvoji su prolazili sa relativnom redovnošću. U 
toku 1994. godine ukupno 5.858 tona dostavljeno je u 122 konvoja. To 
je bilo manje od 8.916 tona iz prethodne godine, a do kraja 1994. 
godine pojavile su se pojačane nestašice koje su dovele do povećanja 
tenzija ne samo kod Muslimana nego 1 kod Srba, jer je povratni efekat 
bio da su Muslimani počeli organizirati više prepada. U toku 1995. 
godine, situacija se unekoliko popravila kada se mjesečno količina 
pomoći više nego udvostručila u odnosu na posljednje mjesece 1994. 
godine. 


Kontakti Holanđana sa članovima Predsjedništva Srebrenice bili 
su daleko od jednostavnih. Holanđani su okrivljavani za zapaženi 
promašaj UN-a da učini dovoljno za narod Srebrenice. Problemi se nisu 
mogli rješavati s obzirom na karakter i ponašanje dominantnih ličnosti u 
enklavi. Naser Orić, globalni vojni komandant, i njegova dva glavna 
komandira "brigade", Zulfo Tursunović (281 Brig.) i Hakija Meholjić, 
djelovali su Holanđanima ništa manje nego kao gangsteri koji su 
terorizirali izbjeglo štanovništvo 1 izvlačili uveliko profit iz tog rata. Ovi 
ljudi ljubomorno su štitili svoje vlastite feude. Pošto izbjeglice nisu bile 
predstavljene u lokalnoj vladi, agencija za međunarodnu pomoć 
sugerirale su u drugoj polovini 1993. godine da bi izbleglice trebale 
izabrati svoje predstavnike koji bi pomagali u raspodjeli hrane. Čovjek 
je nađen mrtav dan nakon njegovog izbora. 

Orić i njegovi drugari bili su također odgovorni za mnoge 
nevolje sa Srbima koje su nastajale iz muslimanskih prepada na srpske 
zajednice odmah van enklave. Orićevi ljudi također su imali zbunjujuću 
naviku zauzimanja položaja uz holandske a zatim bi otvarali vatru na 
Srbe nadajući se da će namamiti njih i Holanđane u protuvatru. U 
vremenima kada je Predsjedništvo nalazilo da ih Holanđani nedovoljno 
uslužno snabdijevaju željenim artiklima, zavrnuli bi vodu Holandskom 
privremenom logoru. Lokalni komandanti zaustavljali bi holandske 
partole kad im je to odgovaralo. Holanđani nisu uopće bili 
impresionirani ponašanjem Bosanske armije, 1 mnogi od holandskih 
vojnika imali su malo simpatija za Muslimane. Mnogi su dijelili 
mišljenje prethodnika generala Nicolaia, holandskog generala Jan 
Willema Brinkmana, da bosanski konflikt "nije bio pitanje dobrih 


momaka protiv loših momaka". ? 


U toku 1995. godine, situacija po Holandski bataljon III 
dramatično se pogoršala. Srbi su počeli sistematski podrivati njegove 
operativne sposobnosti. Trinaesti bataljon zračno-mobilne brigade 
zamijenio je 12. bataljon bez ikakvih problema u januaru 1995. godine. 
Od sredine februara, međutim, Srbi su počeli ometati konvoje koji su 
snabdijevali Holanđane. Nedjeljne dostave svježe 1 zamrznute hrane 
prestala je dolaziti. Izvijesno vrijeme topla večera sastojala se od riže sa 
varijantama indonežanskog sosa od kikirikija. Od početka marta činilo 
se da se situacija ponovo stabilizira, ali u maju su snabdijevanja hranom 
ponovo postala nestalna. Holandski vojnici počeli su živjeti uglavnom 
od borbenih sljedovanja. 


Situacija sa gorivom uvijek je bila porazna. Posljednji konvoj sa 
dizel gorivom upušten je 18. februara 1995. godine. Da bi bio sasvim 
operativan, Bataljonu je bilo potrebno 7.000 do 8.000 litara na dan. 
Bataljon je pokušao čak u januaru i februaru konzervirati zalihe 
koristeći samo 3.500 litara dnevno. Od 27. marta Holanđani su dalje 
"minimizirali" i sveli potrošnju na između 800 do 1.000 litara po danu. 
Izvijesno vrijeme bataljon je tajno koristio UNHCR-ove rezervne zalihe 
ali i njima je došao kraj. Od 11. maja naređeno im je da 


13 De Volkskrant, 4. mart 1995. 

"superminimiziraju". Nadležni oficir Both pisao je svojoj supruzi: "Sve 
se gasi. Postoji stvarna kriza u privremenom logoru u Potočarima. 
Zamisli, sve ekstra kao što je TV, svjetlo, topla voda: ničega. Nema ni 
normalnih obroka." 


Ali je dodao: "Ono što je zabavno, ipak: cijeli privremeni logor 
će imati supermaksimizirani roštilj. Jedanaest tona mesa koje smo 
poslali nazad jer to nismo mogli čuvati pošto su zamrzivači isključeni 
nije prošlo prvi (srpski) kontrolni punkt... Sad ćemo ga sami pojesti.!? 


Muslimani su dobili mnogo od onoga što Holanđani nisu mogli 
pojesti. Svinjetina je ipak ponuđena Srbima - a da bi je dovezao u 
Bratunac, dali su Bothu pet litara dizela džaba. Samo je jedanput, 20. 
juna, još nešto goriva stiglo - jadnih 12.000 litara koji su trajali više od 
šest dana. 


Bez svježe hrane, zdravlje holandskih vojnika došlo je u pitanje. 
Početkom juna jedan od ljekara Bataljona poslao je alarmantno pismo - 
koje je procurilo do štampe - u "krizni centar" u Haagu. On se plašio da 
bi nedostatak vitamina iz svježe hrane mogao izazvati infekcije i 
masovne zdravstvene probleme sa kojima se njegovo osoblje neće moći 
nositi. 


Takve poruke dodavane su brigama na domaćem frontu. 
Rodbina vojnika, koja se organizirala (uz pomoć Ministarstva odbrane) 
u grupe podrške pratila je situaciju u Srebrenici veoma pažljivo. Nije im 
trebalo mnogo da se počnu žaliti na uvjete koje su njihovi momci i 
djevojke trpjeli. U januaru, naprimjer, zabrinuti otac je nazvao "krizni 
centar" da bi protestirao pušto je dobio pismo od svoje kćeri u kome se 
kaže da ona ne može da se tušira. Kad bi bio "miran dan", taj centar je 
primao između 150 do 200 telefonskih poziva. U toku sedmice u kojoj 
su sedamdeset holandskih vojnika Srbi zadržali, u novembru-decembru 
1994. godine, bilo je oko 3.000 poziva svaki dan." Ova rodbina 
pretvorila se u sve veću bučnu grupu koja je vršila prtisak. Oni su željeli 


14 Veenhof, Srebrenica: Oorlogsdagboek, str. 81 
5 Hella Rottenberg, 'De bunker van Voorhoeve' (Voorhoeveov bunker), De 
Volkskrant, 6. maj 1995. 

da njihovi mladići i djevojke dođu kući. 

U toku maja, većini konvoja u kojima su bili oni koji su išli na 
dopuste osporen je prolazak kroz teritoriju koju su držali Srbi. Neki su 
izašli, ali oni su otkrili uznemiravajući trend: u bilansu više vojnika je 
napuštalo enklavu nego što ih se vraćalo. Snaga bataljona se smanjivala. 
Do početka jula mreža gubitka bila je više od 180 vojnika. Samo je četa 
Bravo izgubila četredeset 1 pet ljudi ili trećinu svog ljudstva. 


Moral, koji je polahko opadao takoreći od početka, sada je 
počeo dosezati nove donje tačke. Primitivni uvjeti života, nesigurnost 
odlaska, nikakve više pošte koja je stizala od kuće, bili su sasvim novo i 
neuobičajeno iskustvo za mnoge vojnike. Oni su se osjetili napuštenim 
od strane svoje vlade i počeli su da se pitaju šta to oni rade u Srebrenici. 
Mogućnosti avanture i dodatnog plaćanja koje su motivirale mnoge da 
potpišu za službu u Bosni počele su blijediti pred teškoćama i gubitkom 
vjere u njihovu misiju. Iako UNPROFOR 1 većina holandskih oficira 
nisu procjenjivali situaciju dovoljno poraznom da bi se opravdala 
prijetnja Srbima silom kako bi pustili konvoje, a kamoli da su 
razmatrali hitnu evakuaciju,!" zapažanja među običnim vojnicima bila 
su drukčija. Oni su osjećali da bi Holanđani trebali izaći. 


Do kraja maja tenzije sa Srbima su porasle. Oni su zahtijevali 
slobodan pristup duž puta ispred osmatračkog mjesta Echo u 
jugoistočnom uglu enklave. Počeli su  zastrašivati Holanđane 
pucnjavom u blizini osmatračkog mjesta. Četrdeset Srba 3. juna 
približilo se osmatračkom mjestu i zahtijevalo da se Holanđani povuku. 
Kada je deset vojnika propustilo da uzvrati dovoljno brzo, Srbi su 
otvorili vatru. Osmatračko mjesto je napušteno. 


Dva dana nakon gubitka osmatračkog mjesta Echo, 5. juna, 
potpukovnik Karramans poslao je dugo pismo u kome je dao svoju 
procjenu situacije, na holandskom, u Haag. On nije očekivao "ofanzivu 


16 Majoj Franken se, navodno, smijao na pritužbe govoreći da vojnici još uvijek nisu 
dobili skorbut: Henk van Ess and Cees van der Laan, Hospikken en houwdegens 
cerdragen elkaar niet best' (Medicinari i ratnici ne prolaze), Noord-Hollarids 
Dougblad, 1. septembar 1995. UNPROFOR je planirao već od septembra 1994. 
godine da dostavi humanitarnu pomoć do Srebrenice. 

širokih razmjera" protiv enklave jer je bosanskim Srbima nedostajalo 
ljudstva. Ali bio je zabrinut situacijom. Civilno stanovništvo bilo je u 
lošem stanju. Humanitarni konvoji UN-a više nisu dolazili do enklave. 
Srbi su također presjekli krijumčarske rute prema Žepi. Bataljonu je 
ponestajalo medicinske opreme. Velike kiše sprale su mnoge usjeve sa 
polja kou 1 improvizirane agregate na rijekama. Snabdijevanje pitkom 
vodom više nije funkcioniralo jer je sistem bio blokiran. Što se tiče ljudi 
i žena iz Holandskog bataljona, pisao je on, oni su bili potpuno 
odsječeni od ostalog dijela svijeta i osjećali su se kao taoci. Nedostatak 
snabdijevanja značio je da će se bataljon "kako su stvari stajale, suočiti 
sa vanrednom situacijom sličnoj onoj kakvu je civilno stanovništvo 
iskusilo već izvjesno vrijeme." 


On je zaključio: "Situacija u južnom krilu enklave kao i stanje 
stanovništva i Bataljona, i na operativnom i na humanitarnom nivou, 
postaje toliko ozbiljna da Bataljoni, na jednoj strani, i civili i vojne 
vlasti, na drugoj, neće više biti u stanju da se okrenu kritičnoj 
situaciji... Sada je na najvišim ešalonima da naprave parametre koji će 
omogućiti pješadijskom bataljonu u enklavi Srebrenice da provede, u 
potpunosti, svoje zadatke koji su joj povjereni." 


Pismo nadležnog oficira Botha u junu odražava sve veću 
beznadežnost u Bataljonu: 

9. juni: Na kraju šestog mjeseca, postavljam si pitanje: kakva je 
biln svrha našeg prisustva? Nemam odgovor. 


10. juni: Svi se isto osjećamo. Veliki nedostatak razumijevanja 
na najvišim nivoimn. Zaboravljeni smo. 


11. juni: Muslimani provociraju borbu. "Izaći odavde što je prije 
moguće", kažu momci. Ljudi u Haagu ne znaju šta se ovdje događa. 


24. juni: Puno razgovaramo o situaciji jedan s drugim. 
Mišljenja smo da ovdje ne možemo više ostati. 


. . š " s .+— u 1. "+ 17 
26. juni: Zovi novinare i reci im dn mi moramo doći kući. 


7 Veenhof, Srebrenica: Oorlogsdagboek, str. 89, 90, 93 i 94. 

U Hagu je ministar odbrane Voorhoeve došao do istog 
zaključka. On je želio zamijeniti Bataljon što je prije moguće. 
Mjesecima je već tražio, sve više očajnički, drugu zemlju koja bi 
preuzela zaštitu enklave. U pravo vrijeme, 26. juna, izgledalo je da je 
sporazum sa Ukrajinom zaključen (koja je već imala jednu četu u Žepi i 
Goraždu) za preuzimanje od sredine jula. Ali Holanđani su toliko bili 
okupirani rotacijom Holandskog bataljona da su propustili da 
prepoznaju znake da se rat u Bosni mijenja neumoljivo u toku ljeta 
1995. godine i da je sa svakim danom koji je prolazio srpska ofanziva 
protiv enklave Srebrenice postajala sve vjerovatnijom. 

TREĆI DIO 


Odbrojavanje do masakra 


164 


SEDMO POGLAVLJE 


"Rasturanje mašine" 
Potraga za novom strategijom 
UNPROFOR-A 


Tokom prvog vikenda u martu 1995. vrhovno srpsko političko i 
vojno rukovodstva sa Pala i iz Beograda sastalo se u skijaškom 
odmaralištu na obroncima Jahorine u blizini Pala. Okupili su se da bi 
donijeli odluku o presudnom pitanju. Prvog januara sporazum o prekidu 
neprijateljstava, u čijem su sklapanju posredovali bivši američki 
predsjednik Jimmy Carter i specijalni predstavnik UN-a Yasushi 
Akashi, stupio je na snagu. Ovaj sporazum će isteći 1. maja 1 pitanje je 
bilo šta Srbi da urade kad se to desi? Bilo je jasnih znakova da Bosanci i 
Hrvati sporazum vide kao korisnu pauzu da se pripreme za slijedeću 
rundu borbi. Nakon opširne rasprave i konzumiranja obilnih količina 
alkohola, donesena je odluka. Srbi će također nastaviti borbe. Oni će 
pokrenuti konačnu kampanju u pokušaju da prisile svoje bosanske i 
hrvatske protivnike da se rat okonča prije kraja godine. Na vrhu spiska 
u planu vojnih operacija bilo je dokrajčivanje istočnobosanskih enklava, 
a posebno Srebrenice. 


U nedjelju, 5. marta, britanski komandant UNPROFOR-a u 
Bosni i Hercegovini general-potpukovnik Rupert Smith pozvan je na 
sastanak sa (mahmurnim) generalom Mladićem po drugi put. Mladić je 
sastanak počeo spiskom sitnih žalbi. Ali Smith je iza pojedinosti mogao 
uočiti veliku zabrinutost Srba zbog pravca u kome su stvari išle na 
višem, strategijskom nivou. Srbi su evidentno očekivali da će Hrvati 1 
Bosanci uskoro ponovo otpočeti s neprijateljstvima. Posebno ih je 
brinuo nedavni hrvatski zahtjev za povlačenje 72.000 vojnika UN-a 
smještenih u srpskim područjima u Hrvatskoj. Prema jednom internom 
izvještaju UN-a, Mladić je rekao Smithu da će, ako do ovoga dođe, 
"bosanski Srbi tražiti da se UN povuče iz svih enklava u Bosni, 

EP d 1 
uključujući i Sarajevo." 


Mladić je već počeo vršiti pritisak na UN u enklavama. I zaista, 
jedna od glavnih stavki na Smithovom dnevnom redu bila je da se 
razriješi problem nedavnih srpskih odbijanja da propuste konvoje UN-a 
u Srebrenicu. Komandant bosanskih Srba opravdao je vlastito 
nametanje "sankcija" zaštićenoj zoni kao legitiman odgovor na sankcije 
UN-a protiv bosanskih Srba. (Ustvari, Mladić je jedan cestovni kunvoj s 
hranom propustio istog tog dana.) 


Povećani pritisak koji su Srbi vršili na UNPROFOR nije 
iznenadio Smitha. On je već uvidio da je obnavljanje neprijateljstava 
bilo vjerojatno i da će sve veći broj incidenata i teškoća dovesti do toga. 
Izazov s kojim je nastojao da se suoči u proljeće 1995. bio je da razvije 
strategiju UNPROFOR-a koja bi osigurala da će se mirovna misija 
nastaviti i da neće propasti pod naporima četvrte godine rata u Bosni. 
Ali Smith nije uspio pravovremeno, prije pada Srebrenice, uvjeriti svoje 
političke pretpostavljene da ima odgovor na probleme UNPROFOR-a i, 
možda, probleme zaštićenih zona. 


General-potpukovnik Smith bio je dostatno kvalificiran da 
razvija nove strategije. On je neosporno bio najbolje pripremljen od 
svih komandanata UNPROFOR-a. Star pedeset jednu godinu, čvrst, 
zgodan i obučen u Padobranskoj regimenti, već se svakodnevno 
koncentrirao na britanske operacije u Bosni preko godinu dana, dok je 
radio kao pomoćnik načelnika obrambenog štaba (operacije i planovi) u 
Ministarstvu obrane u Londonu. Prije toga, dok je bio zamjenik 
komandanta Armijske štabne škole u Camberlevu, Smith je sudjelovao 
u obuci oficira za mirovne operacije. Bio je poznat kao "intelektualan" 
vojnik, a njegov raniji komandant u Zaljevskom ratu iz 1991. - gdje je 
Smith komandovao 1. oklopnom divizijom - dao je slijedeću blistavu 
ocjenu: "Posjeduje izuzetno logičan um i maksimalno je profesionalan u 
suradnji, usto je osvježavajuće neortodoksan u idejama i sklon da traži 


! Michael Binyon, "Hrvatsku umoljava Evropa dok Srbi priznaju prijetnju", The 
Times, 7. marta 1995. 

manje očigledna rješenja problema s kojima se suoči..." 
Ove njegove vještine bit će do krajnosti testirane u Bosni. 


Kada je Rupert Smith stigao u Bosnu 27. januara 1995., činilo se 
da sporazum o prekidu neprijateljstava funkcionira. Humanitarni 
konvoji su prolazili, Sarajevski aerodrom je bio otvoren i, izuzev 
područja oko Bihaća, bilo je malo borbi. Ali od sredine februara 
situacija se počela pogoršavati. Muslimani su počeli velikom brzinom 
mobilizirati vojsku, 1 izgledalo je očito da spremmaju buduće ofanzive. 
Srbi su onda ograničili prolaz konvojima, posebno u istočne enklave. 
19. marta, Muslimani su stupili u akciju i pokrenuli veliku ofanzivu iz 
Tuzle na brdima Majevice. Također, u Hrvatskoj, predsjednik Franjo 
Tuđman nastavio je odbijati da produži mandat snaga UN-a u njegovoj 
zemlji. Ovaj mandat trebalo je da istekne 31. marta. Rasplamsavanje 
rata u Hrvatskoj, koje bi moglo nastupiti, sigurno bi se prelilo u Bosnu. 
I zaista, već su se pojavljivali prvi znaci. Aktivnost u i oko Bihaća 
izgleda da je ukazivala da Hrvati pokušavaju da se zavuku iza hrvatskih 
Srba kroz Livanjsku dolinu u Bosni. 


Evidentno, teren se dirmao pod nogama UNPROFOR-A i cijeloj 
mirovnoj operaciji bila je potrebna nova strategija da bi se odgovorilo 
na ovu nestabilnost. Smith je pokušao, odmah po svom dolasku u 
Bosnu, da potakne svoj međunarodni štab da razmišlja konceptualnije. 
Među vojnicima UN-a postojala je shvatljiva tendencija da se 
koncentriraju na svakodnevne operacije i na rješavanje neposrednih 
teškoća koje su se pojavljivale svakog minuta, svakog sata. Činilo se da 
postoji malo interesa za srednjoročne i dugoročne ciljeve koje bi 
operacija mogla postići i korake koji su bili potrebni za tako nešto. 
Ovakvi problemi uvijek su prepuštani centrali UN-a u New Yorku. Ali 
Smith je htio da njegov štab sam razmotri zašto je UNPROFOR u Bosni 
i kako bi najbolje mogao postići svoje ciljeve. On im je rekao: "Nismo 
definirali strategijski cilj." 


Na svojim svakodnevnim brifinzima u 18:00, Smith je pokušao 


? General Sir Peter de la Billiere, Komandovanje u Oluji: Jedan lični prikaz 
Zaljevskog rata (London: Harper Collins, 1992), str. 127. 

podučiti svoj štab. Ponudio im je maštovitu i zamršenu metaforu da bi 
opisao položaj UNPROFOR-a. UNPROFOR, rekao je on, je kao 
lancima povezana grupa ljudi koja mora prijeći rijeku na čijoj drugoj 
obali leži njihov konačni cilj, mir. U rijeci postoji više stijena koje 
izviruju iz vode. Da bi prešli na drugu obalu, oni moraju pažljivo 
koordinirati svaki pojedini korak, i kolektivno skakati s kamena na 
kamen. Međutim, u ovisnosti od intenziteta borbi, nivo vode bi rastao ili 
padao 1 iznad površine vidjelo bi se manje ili više stijena. UNPROFOR 
treba stalno da se prilagođava okolnostima. Da bi u tom najbolje 
uspijevali, treba znati koje će stijene viriti iz vode 1 koje se nalaze tik 
ispod površine 1, što je moguće preciznije, treba predviđati količinu 
vode koja protiče. Dva kamena koja su, u Smithovim očima, ključna, 
bili su sigurnost njegovih snaga i sloboda kretanja. Bez ovih, "osnovnih 
aktivnosti", UNPROFOR nije mogao ni početi postizati svoj temeljni 
zadatak: dostavu humanitarne pomoći. 


Smith je brzo odustao od pokušaja da obrazuje svoju šaroliku 
skupinu štabnih oficira sa svih strana svijeta. Konceptualno razmišljanje 
o nečem što je, mnogima, izgledalo kao prirođena greška UN misije 
bilo je ne samo teško već je izgledalo i od sumnjive vrijednosti. Uprkos 
tome, uz pomoć dijela svog osoblja u štabu UNPROFOR-a u Sarajevu, 
Smith je počeo razvijati ono što je kasnije nazvano "teza": predviđanje 
oblika vojnih operacija u godini koja dolazi. 


Bilo je jasno da sankcije koje su nametnule UN nanose štetu 
Srbima. Njihova privreda je bila teško pogođena i slaba ekonomska 
situacija potkopavala je volju srpskog naroda da nastavi rat. I oružane 
snage su trpjele, posebno što se tiče dopreme goriva i drugih sirovina u 
zemlju. Usto, Vojska bosanskih Srba bila je previše razvučena. Oni su 
imali problem brojnosti, koji se postepeno pogoršavao. Muslimani, koji 
su kao većinsko stanovništvo u Bosni uvijek imali više ljudstva za 
mobilizaciju, polahko su ispravljali svoja dva glavna nedostatka, obuku 
i organizaciju. 


U februaru 1995. Amerikanci su tajno zrakom u Tuzlu dopremili 
komunikacijsku opremu koja će omogućiti Bosanskoj vojsci da 
koordinira ofanzivne operacije između većih jedinica. Iako je Bosanskoj 

vojsci još nedostajalo teško oružje, ofanziva u brdima Majevice u martu 
bila je znak njihove sve veće sposobnosti da izvode koordinirane 
ofanzive većih razmjera. Napadajući bosanske Srbe istovremeno na više 
frontova, oni su ih mogli natjerati da krvare 1, tokom vremena, iskrvare 
do smrti. Međutim, Bosanska vojska sama još nije mogla izvojevati 
odlučnu pobjedu. Tako će ona, kratkoročno, nastaviti pokušavati uvući 
UN ili NATO u rat na svojoj strani. Nijedna od ovih mogućnosti nije 
bila dobra po Srbe. 


Ukratko, Srbima je vrijeme isticalo. Po procjeni Smitha _i 
njegovog štaba, Srbi će morati te godine ratovati da bi pokušali, ako ne 
da zaključe sukob, a on bar da poboljšaju svoje defanzivne položaje i 
smanje svoju ranjivost. Poboljšanje svojih obrambenih položaja skoro 
bi neizbježno značilo učiniti nešto sa istočnim muslimanskim 
enklavama. Do 1995. Muslimani su stvorili u njima značajne snage koje 
su predstavljale jasnu prijetnju po srpske linije komunikacija i 
pozadinu. Muslimani su izvodili munjevite udare da bi vezali srpske 
snage koje su bile veoma potrebne u drugim područjima. 


Neutraliziranje enklava će skoro sigurno biti postepen proces. 
Time što će im isprva prijetiti i stezati obruč oko njih, bosanski Srbi će 
izvršiti pritisak na UN ili da UN ozbiljno shvate demilitarizaciju 
Muslimana, ili da prisile UN da napuste enklave i puste bosanske Srbe 
da sami riješe problem bosanskih boraca. Smithova "teza" je također 
predviđala da će bosanski Srbi pojačati pritisak na Sarajevo u pokušaju 
da prisile međunarodnu zajednicu da se više zainteresira za postizanje 
diplomatskog rješenja sukoba. 


U Sarajevu, oficiri. UNPROFOR-a neprekidno su isprobavali 
"tezu" naspram događaja. Jedan za drugim činilo se da znakovi 
potvrđuju da su Smithove prognoze, u osnovi, tačne. Ali kako da 
UNPROFOR reagira? Osnovna uloga UNPROFOR-a bila je da 
pomogne u isporuci humanitarne pomoći i da ograniči efekte sukoba. 
Ove zadaće zasnivale su se na dvojnim principima nepristrasnosti i 
oslanjanja na "suradnju 1 pristanak" zaraćenih strana. Na prvi pogled, 
obnova sveopćeg rata okončala bi ovu suradnju i posao UNPROFOR-a 
učinila nemogućim. 

Pošto je Smith očekivao teškoće u enklavama, on je zatražio 
smjernice od UN-a u New Yorku o političkom stavu UN-a u pogledu 
zaštićenih zona. Kako su stvari stajale, izgledalo je jasno da je mandat o 
zaštićenim zonama neodrživ. Snage UN-a unutar njih služile su kao štit 
Bosanskoj vojsci, a istovremeno bile su taoci bosanskih Srba. Pošto 
snage UN-a u enklavama nisu bile dovoljno jake, od početka se 
razumijevalo da će se one morati oslanjati na zračnu silu za odvraćanje 
od napada. Stoga je Smith zatražio i jasne smjernice o upotrebi 
zrakoplovstva. 


Ali UN u New Yorku nije mogao dati nikakve korisne savjete ni 
o jednom od ovih pitanja. Sve što su Sekretarijat i Odjel za mirovne 
operacije imali u smislu smjernica bili su mandati koji su proisticali iz 
brojnih rezolucija Savjeta sigurnosti. U odgovoru na upite sa terena, 
Sekretarijat UN-a bi neizostavno poslao dosje pun rezolucija. On nikad 
nije dao autoritativno tumačenje, jer bi to značilo zadirati u ulogu 
Savjeta sigurnosti. Bilo je samo do Savjeta da da pojašnjenje. Ali samo 
Vijeće veoma je oklijevalo da to učini s obzirom da su njegove 
rezolucije - a posebno rezolucije o zaštićenim zonama iz 1993. - već 
bile rezultat mučnih kompromisa i često izvirale iz skrivenih motiva. 


Konkretno, što se tiče zračne sile, problem je bio u tome što je 
upotreba ovog oružja mogla uvući UNPROFOR u rat kao još jednu 
zaraćenu stranu. Lahko je bilo zamisliti situaciju u kojoj bi strana 
pogođena zračnim napadom isto shvatila kao ratno djelovanje, a ne kao 
pažljivo usmjerenu operaciju s ciljem da se kazni jedan određeni 
prekršaj. Postati zaraćena strana bilo je nešto što su sve zemlje koje su 
dale trupe u UNPROFOR. željele izbjeći. Stoga su uspostavili 
nezgrapnu komandnu strukturu koja je donosila odluke pod kojim 
okolnostima se može upotrijebiti zrakoplovstvo. Ona je u svakoj fazi 
procesa pažljivo ocjenjivala da li je zračna sila zaista pravi odgovor. 
Ona je obuhvatala dug lanac vojnih komandanata u Bosni i u Zagrebu, 
odobrenje komandanta snaga UN-a u bivšoj Jugoslaviji 1 specijalnog 
predstavnika generalnog sekretara UN-a Yasushija Akashija. = 1, 
konačno, NATO, koji je davao avione, također je mogao dati odobrenje. 
Komandni lanac sačinjavali su oficiri iz mnogih zemalja, i svaki je 
nesumnjivo bio svjestan pojedinačnih gledišta svoje vlastite vlade. 

Da bi se dvostruko osigurali da se neće poduzeti nikakva akcija 
koja bi bila protiv interesa međunarodne zajednice u cjelini, zvaničnik 
UN-a Akashi (koji je nadzirao uspješnu operaciju UN-a u Kambodži) 
posebno je izabran za ovu ulogu. Po prirodi oprezan i veoma iskusan u 
teškoj umjetnosti diplomacije UN-a, Akashi je uvijek imao na umu 
važnost kompromisa. Ako bi se postavilo pitanje da li upotrijebiti 
zračnu silu ili ne, traganje za kompromisom bi mnogo češće diktiralo da 
se napad ne izvrše. U pokušaju da podvrgne njenu upotrebu nekom 
racionalnom vidu kontrole, Akashi je predložio da se zračna sila ne 
koristi "za postizanje političkih ciljeva." Tako se nadao da će smanjiti 
mogućnost da dođe do nerazumijevanja i da situacija izmakne kontroli. 
Ovo nije funkcioniralo, jer se svvaka upotreba zračne sile mogla na 
kraju krajeva tumačiti kao "politička". U malom broju slučajeva kada se 
upotreba zračne sile nije mogla izbjeći, Akashi je insistirao da se strana 
koja će biti bombardirana unaprijed upozori. Ovo je smanjivalo 
opasnost od nerazumijevanja i popratne štete, ali nije povećavalo 
efikasnost zračnih napada. 


Štaviše, bitni ljudi unutar birokracije UN-a u New Yorku 
izgubili su iluzije o mogućnostima zračne sile. U novembru 1994. 
izvedeni su zračni napadi protiv bosanskih Srba, koji su, uprkos 
ponovljenim upozorenjima i obećanjima da će prestati, nastavili svoje 
upade u zapadnobosansku enklavu Bihać. Bosanski Srbi odmah su 
uzvratili zarobljavanjem nekoliko stotina pripadnika UN-a. Ova 
demonstracija izuzetne ranjivosti njihovih vojnika u Bosni nije nimalo 
pomogla da se zemlje koje su dale trupe uvjere u korisnost zračne sile. 


Jednako zabrinjavajuća bila su i tehnička ograničenja zračnih 
napada. Pokazalo se veoma teškim, kako je rečeno u izvještaju 
generalnog sekretara UN-a Vijeću sigurnosti u decembru 1994. 
"identificirati pogodne ciljeve za moguće zračne akcije." Pokretljivost 
teških topova koje su Srbi koristili za gađanje zaštićenih zona, teren i 
vrijeme su se zavjerili da učine oružja teško uočljivim. Činjenica da je 
kretanje osoblja UN-a na terenu bilo ograničeno i da ono nije moglo 
pomoći u identificiranju ciljeva - također nije pomagala. A što je još 
gore, bosanski Srbi razmještali su sve veći broj raketnih baterija zemlja- 
zrak u i oko Bosne. Svaka misija za podršku trupama na zemlji iz zraka 

vjerojatno bi se morala nositi i sa ovom prijetnjom. I zaista, u bihaćkoj 
operaciji avioni NATO-a uništili su srpske nišanske radare koji su ih 
pratili u pripremi za moguće lansiranje protuavionskih raketa. U 
izvještaju generalnog sekretara zakljućeno je: "zračna sila je, u 
najboljem slučaju, od vrlo ograničene koristi u prisiljavanju bosanskih 
Srba da poštuju zaštićene zone." Ovo je bio loš znak za enklave u 
istočnoj Bosni. 


Ipak, u proljeće 1995., UNPROFOR se veoma trudio da 
prevlada probleme upotrebe zračne sile. Ideja, koja se vezala za 
Smithovog prethodnika, general-potpukovnika Sir Michaela Rosea, da 
se napadi ograniče na "vruće cijevi" nije se baš dobro pokazala. Bilo je 
previše teško tačno locirati mali, vrlo vjerojatno pokretni cilj na terenu i 
pogoditi ga precizno iz mlažnjaka u brzom naletu. Protiv teške artiljerije 
bilo je izvjesnih mogućnosti za uspjeh, ali protiv minobacača i topova 
malog kalibra jedva ikakve. Preciznost se mogla poboljšati nižim 
preletima nad ciljevima i gađanjem raketama umjesto bombama, ali ovo 
je veoma brinulo komandante NATO-a zbog sve veće osjetljivosti na 
srpsku protuzračnu obranu. Izvjesne okolnosti mogle bi opravdati jaču 
reakciju sa zračnim udarima po fiksnim ciljevima, kao što su skladišta 
municije 1 sistemi protuzračne obrane, koje bi avioni mogli pogoditi i 
uništiti s velikim stepenom sigurnosti. Ali napade na takve ciljeve 
pratila je opasnost brze eskalacije i nenamjerne izmjene lokalne 
ravnoteže snaga - što bi pogođena strana vjerojatno vidjela kao ratno 
djelovanje. Usto, takvi zračni udari izložili bi osoblje UN-a na 
izloženim položajima opasnosti da budu uzeti za taoce, ili još nečem 
gorem. 


U jednom rječitom primjeru problema UNPROFOR-a, jedan 
srpski top od 20mm koji je neprekidno uznemiravao humanitarne 
konvoje duž puta preko Igmana za Sarajevo nije se mogao uništiti jer 
UNPROFOR i NATO nisu mogli razviti preciznu i proporcionalnu 
reakciju. Zračna sila doimala se kao previše neproporcionalna i previše 
nesigurno sredstvo za upotrebu, a UNPROFOR-u je nedostajala 
potrebna kombinacija oruđa na terenu da bi se eliminirao samo ovaj top 
od 20mm. Top nije uništen i nastavio je zadržavati konvoje. Upotreba 
zrakoplovstva ostala je nerješiv problem. 

Postojeća sredstva UNPROFOR-a, u kombinaciji sa previše 
nepraktičnom prijetnjom zračnom silom, tako nisu uspjeli dati efikasan 
odgovor na probleme s kojima se on suočavao. UNPROFOR nije 
mogao provesti svoj mandat. Prije svega, nije mogao postići slobodu 
kretanja potrebnu za dostavu humanitarne pomoći, jer nije mogao da se 
izjednači sa nivoom sile koji je upotrebljavan protiv njega, ili da ga 
neznatno nadmaši. UNPROFOR-u je bio potreban Širi spektar 
naoružanja. 


Problem je bio kako izboriti ovu mogućnost. Kako je 
UNPROFOR mogao uvjeriti vlade koje su namjerno poslale lahko 
naoružane mirovne trupe u Bosnu da je sada potrebno nešto mnogo 
bliže pravoj vojsci, isto kao i aktivniji angažman? Rupert Smith nadao 
se da će logika i snaga njegovih argumenata u tome uspjeti. Međutim, 
kad god je on izložio svoju "tezu" vladama i zvaničnim delegacijama 
koje su ga posjećivale, svi su bili skloni da ga vide kao paničara i 
pretjeranog pesimistu. Njegova analiza bila je previše katastrofalna da 
bi bila uvjerljiva, a još manje svarljiva. Mnogi su odgovarali 
ponavljajući svoju slijepu vjeru u zračnu silu. Smith je odlučio da testira 
tu vjeru. Ili će mu međunarodna zajednica dopustiti, pod odgovarajućim 
okolnostima, da bombardira i druge ciljeve osim "vrućih cijevi" i da 
"eskalira do uspjeha", ili će se, ako nisu na to spremni, "mašina 
raspasti". U ovom drugom slučaju, zračna sila bi izgubila svoj efekat 
odvraćanja po Srbe 1, ako bi međunarodna zajednica željela da 
UNPROFOR nastavi da funkcionira, bit će prisiljena uspostaviti novu, 
bolju mašinu sa širim spektrom mogućnosti i sigurnijim bazama za 
trupe UN-a u Bosni. 


UNPROFOR nije mogao dalje ovako. "Preguravanje" više nije 
bilo mogućno u odsustvu važećeg sporazuma u prestanku 
neprijateljstava. U UN-u 1 vojskama zemalja koje su dale trupe počele 
su se pojavljivati alternative sve dok nisu ostale četiri mogućnosti: a) 
povlačenje UNPROFOR-a; b) vojna intervencija velikih razmjera; c) 
izmjena mandata koji bi dopustio veću upotrebu sile; 1 d) revidirani 
mandat koji bi omogućio UNPROFOR-u da se koncentrira na 
ograničeniji broj zadaća. Prve dvije su odbačene - posebno je 
intervencija velikih razmjera odlučno odbačena jer je Opasnost 

zaglavljivanja u blatu beskrajnog, otvorenog rata bila previše strašna da 
bi se o njoj i razmišljalo. Što se tiče povlačenja, toliko je uloženo u 
UNPROFOR tokom godina da je ovo značilo neprihvatljivo priznanje 
neuspjeha. Općenito se smatralo da javno mnijenje ne bi to prihvatilo 
izuzev kao posljednji izlaz. To je ostavilo mogućnost izbora između 
opcija c) 1 d). Ovako ili onako, UNPROFOR mora postati jača i 
robustnija furmacija. 


Važni ljudi u Odjelu za mirovne operacije UN-a već su neko 
vrijeme bili za jači UNPROFOR. U  povjerljivom = internom 
memorandumu od 6. decembra 1994., zamjeniku generalnog sekretara 
UN-a Kofiju Annanu, rječito je izložen stav ove grupe:"UNPROFOR jc, 
u mnogim oblastima, nemoćan da se snabdijeva, nemoćan da zaštiti 
dostavu humanitarne pomoći, nemoćan da odvraća napade, nemoćan 
da se bori i nemoćan da se povuče. Sve što mu ide u korist su neosporna 
odlučnost i profesionalizam njegovog ljudstva i čvrsta riješenost 
njegovog rukovodstva. Ali od svih nesvarljivih mogućnosti koje mu u 
ovom trenutku stoje na raspolaganju, ona sa najvećimstepenom 
opasnosti od katastrofe - ... odlučna dostava zaliha UNPROFOR-u i 
civilima u znštićenim zonama - izgleda kao jedina koja, po mom mi- 
šljenju, zadržava i najmanju nadu u izlazak iz sadašnje pat-pozicije. 
Ako bi se implementirala postepeno i temeljno, ona bi mogla 
transformirati djelovanje snaga i povratiti ugled često nepravedan 
potcjenjivanom učinku Ujedinjenih nacija u Bosni i Hercegovini." 


I zaista, ovo je mogla biti najvjerodostojnija opcija, ali vlade su i 
dalje oklijevale. Nervozne zbog ranjivosti svojih trupa u Bosni i rizika 
da će se naći u ratu sa Srbima, nisu se mogli odlučiti. 


U drugoj sedmici maja, generalni sekretar UN-a Boutros Ghali 
sazvao je u Parizu sastanak najviših zvaničnika UN-a angažiranih u 
bivšoj Jugoslaviji. Od njega je Vijeće sigurnosti zatražilo da pripremi 
izvještaj u kome bi opisao opcije koje stoje pred UNPROFOR-om i bio 
mu je potreban savjet. Sastanak je barem djelomično bio rezultat 
incidenta koji se desio ranije iste sedmice. Sedmog maja u 
minobacačkom napadu bosanskih Srba na Butmir kod Sarajeva 
poginulo je deset muslimanskih vojnika i civila, a ranjeno trideset. 

Granatiranje, 1 srpsko i muslimansko, pojačalo se slijedećeg dana i 
doseglo je najžešći intenzitet od februara 1994. General Rupert Smith 
zatražio je zračne udare protiv Srba jer je granatiranje s njihove strane 
najozbiljnije kršilo zonu isključenja teškog oružja oko grada. Ali i 
Akashi i Smithov nadređeni, general Bernard Janvier, usprotivili su se. 
Oni su smatrali da je Smithov prijedlog da se bombardiraju drugi 
ciljevi, izuzev "vrućih cijevi", previše eskalatoran. Na svaki način, 
zahtjev je proslijeđen na najviše nivoe, ali kada je stigao do Boutrosa 
Ghalija u Moskvi, i on je odlučio da ga odbije po savjetu svog 
pregovarača Thorwalda Stoltenberga. Međutim - a ovo je bio prvi znak 
da Smith počinje da uvjerava neke ljude, a u svakom slučaju barem 
svoju vladu - britanski ministar vanjskih poslova Douglas Hurd napisao 
je pismo Boutrosu Ghaliju protestirajući zbog takve odluke. 


Ovo pismo našlo je Boutrosa Ghalija 12. maja, kada je bio u 
Parizu na sastanku sa Stoltenbergom, Akashijem, Janvierom i Smithom. 
Ono je uveliko ozlojedilo generalnog sekretara iz dva razloga. Prvo, on 
je već bio suočen sa stalnim kritikama Sjedinjenih Država u Vijeću 
sigurnosti zbog uzdržanosti UN-a u upotrebi zračne sile. Sada se 
pobojao da bi se i Velika Britanija mogla pridružiti tom 
"neposvećenom" savezu 1 prisiliti ga da dozvoli zračne udare i tako 
natjera UN da postanu pristrani u sukobu. Drugo, Hurdovo pismo 
moglo bi pojačati nastale podjele o tom pitanju u samoj hijerarhiji UN- 
a. 


I zaista, iako je Janvier bio među onima koji su se suprotstavljali 
Smithovom zahtjevu za zračne napade prije četiri dana, inače se 
potpuno slagao sa prognozom svog kolege generala o Bosni. On i Smith 
predskazali su generalnom sekretaru da će u Bosni biti još borbi, 
posebno oko istočnih zaštićenih zona i Sarajeva. Vujnici UN-a lahko bi 
mogli biti uzeti za taoce - vojnici u enklavnma već su de facto bili taoci. 
To bi samo poslužilo da ojača već očitu nespremnost za upotrebu zračne 
sile i povećanje rizika. Ukratko, Janvier i Smith nisu vidjeli "nikakvu 
budućnost za UNPROFOR kao mirovne snage dok nema mira koji treba 
čuvati." 


Janvier i Smith predočili su Boutrosu Ghaliju dvije mračne 

opcije. Ili će UNPROFOR-u biti dozvoljeno da koristi silu ili treba 
ponovo naglasiti njegovu ulogu čuvanja mira. Evidentno, prva opcija 
bila je neprihvatljiva. Druga je, s druge strane, također povlačila teške 
implikacije. Ključ potvrde mirovne uloge UNPROFOR-a bio bi 
uvođenje "mjera za jačanje efikasnosti 1 sigurnosti UNPROFOR-a". 
Efikasnost bi, minimalno, značila sposobnost da se, ako je potrebno 
silom, osigura sloboda kretanja. Sigurnost je značila da se osoblje UN-a 
učini manje ranjivim putem premještanja. Janvier 1 Smith predložili su 
da koncentriraju svoje trupe u centralnoj Bosni tako što bi povukli svoje 
najugroženije ljudstvo iz punktova za koncentraciju teškog naoružanja 
na teritoriji bosanskih Srba (tamo gdje je srpsko teško naoružanje, 
zabranjeno u "zonama isključenja", kao što su bile one oko Sarajeva i 
Goražda, držano pod nadzorom UN-a), i time što bi uveliko smanjili 
prisustvo UN-a u zaštićenim zonama. Bilo je bolje u enklavama imati 
samo nekoliko promatrača i kontrolora za navođenje zrakoplovstva koji 
bi mogli pozvati avione kada bi zaštićene zone bile ugrožene. Ovakvo 
prisustvo imalo bi barem jednak, ako ne 1 veći kredibilitet nego "mini 
bataljoni" koji su tamo razmješteni u ovom trenutku. Time bi se 
preduprijedila glavna politička slabost koja je utjecala na spremnost 
vlada da upotrijebe silu: ranjivost UNPROFOR-a na uzimanje talaca od 
strane bosanskih Srba. 


Poruka njegovih generala bila je tako ozbiljna da je Boutros 
Ghali pozvao Janviera da dođe u New York prije kraja mjeseca da 
objasni svoj stav, na zatvorenoj sjednici, Vijeću sigurnosti i na sastanku 
zemalja koje su dale trupe. 


Sedmicu dana kasnije, Janvier i Smith razmatrali su svoje ideje 
na neformalnom sastanku najviših vojnih rukovodilaca NATO-a - 
šefova obrambenih štabova - u Soesterbergu u Holandiji. Jednoglasno je 
zaključeno da se nešto mora učiniti. Ali postojalo je 1 osjećanje da je 
situacija nemoguća. Generali su ustuknuli pred idejom da koncentriraju 
UNPROFOR u centralnoj Bosni, a također su oklijevali pred upotrebom 
sile za osiguranje slobode kretanja. 


Kad su razmatrali konkretne planske inicijative koje su se činile 
trenutno neophodnim - hitno helikoptersko snabdijevanje istočnih 

enklava, stvaranje kopnenog koridora do Sarajeva (gdje je postojala 
opasnost da nekih 3.000 francuskih vojnika bude odsječeno) i proširenje 
spiska ciljeva za zračne napade NATO-a izuzev "vrućih cijevi" i 
sistema protuzračne obrane - naišli su na ključnu istinu: sve je ovisilo o 
političkoj volji. Da li će njihove vlade biti spremne da se suoče sa 
teškim političkim izborom eskalacije i pridruženim rizikom uvlačenja u 
nametanje mira? 


Kada je general Janvier informirao Vijeće sigurnosti 24. maja, 
odmah je izazvao političku buru. Janvier je bio unaprijed upozoren Za 
večerom sa visokim britanskim 1 francuskim diplomatama noć prije 
brifinga na Vijeću sigurnosti. Ambasadori su mu rekli da će njegova 
sugestija o premještanju UNPROFOR-a u centralnu Bosnu biti totalno 
neprihvatljiva jednom broju važnih članova Savjeta sigurnosti, tj. 
Sjedinjenim Državama i Njemačkoj. Čak i francuska i britanska vlada 
još su imale rezerve. I zaista, bura se slijedećeg dana manje usredsredila 
na neophodnost da se izazovu pogleda u lice i razmotri upotreba sile a 
više na ono što je viđeno kao Janvierov prijedlog da se "napuste 
zaštičene zone."? 


U svojim brifinzima tokom slijedeća dva dana, Janviera su 
žestoko napadali, posebno ambasador SAD Madeleine Albright_i 
holandski ambasador Niek Biegman. Albrightova je rekla Janvieru da, 
iako je status guo neodrživ a efikasniji i robusniji UNPROFOR 
potreban, ona ne može prihvatiti povlačenje iz zaštićenih zona, niti 
može prihvatiti napuštanje punktova za koncentraciju naoružanja. 
Biegman je isto tako nije mogao zamisliti kako bi se moglo i razmišljati 
o povlačenju iz enklava. Mandat treba ojačati, rekao je on, ne slabiti. 
Kako ukazuje ranije iskustvo, samo odlučni UN uspjet će u svom 
naumu. 


Drugim ambasadorima, čija glavna briga se ustvari više odnosila 
na robusnu akciju, a ne na premještanje snaga, mora da je intimno 
laknulo zbog ovakvih reakcija. Protiveći se premještanju, ambasadori 
SAD 1 Holandije onemogućavali su robusniju akciju. Albrightova i 


3 Neobično je da su čak i neki načelnici odbrambenih štabova obratili više pažnje na 
napuštanje enklava nego na upotrebu sile. 

Biegman nisu uspjeli uvidjeti da se šanse za robusniju akciju mogu 
popraviti samo ako se umanji ranjivost UNPROFOR-a na uzimanje 
talaca. Pokušavajući to riješiti na oba načina, ovi ambasadori mnogo su 
doprinijeli tome da UNPROFOR ostane zaglibljen u svom blatu. To je 
bila sudbonosna greška, 1 njeni efekti brzo su se pokazali. 


Dvadeset drugog maja bosanski Srbi su nasilno izvukli dva 
artiljerijska oruđa iz jednog sabirnog punkta za naoružanje blizu 
Sarajeva. Borbe su izbile dva dana kasnije, upravo kad je general 
Janvier počeo svoj brifing u New Yorku. Tog dana bilo je 2.700 
paljbenih incidenata. Teška oruđa dovučena su iz područja izvan Zone 
isključenja, a još artiljerije je izvučeno iz sabirnih punktova. Povremeno 
Srbi se čak nisu ni potrudili da izvuku topove iz sabirnih punktova, već 
su otvarali vatru iz njih. Tokom večeri 24. maja, general Smith izdao je 
ultimatum da sva srpska oruđa moraju prekinuti vatru idućeg dana 1 da 
se zona isključenja oruđa mora poštovati. Neispunjenje bi značilo da će 
Srbi biti napadnuti iz zraka. 


Pošto Srbi nisu na vrijeme ispunili ultimatum, NATO je izveo 
zračni napad. 25. maja, u 16:20, avioni su bombardirali dva bunkera u 
jednom skladištu municije blizu Pala. To je bio prvi primjer korištenja 
proširenog spiska ciljeva, koji je NATO sastavio tek tog mjeseca. U 
znak odmazde, bosanski Srbi granatirali su sve zaštićene zone, izuzev 
Žepe. U Tuzli, sedamdeset civila, uglavnom tinejdžera, poginulo je, a 
preko 130 ranjeno u jednom minobacačkom napadu. Pošto su bosanski 
Srbi i dalje odbijali da se povinuju Smithovom ultimatumu, slijedećeg 
jutra u 10:30 bombardirano je preostalih šest bunkera blizu Pala. 
Uskoro potom, 1 sasvim očekivano, bosanski Srbi počeli su uzimati 
taoce. Nakon nekoliko dana, držali su više od 300 vojnika UN-a. 
Televizijske slike osoblja UN-a lancima vezanih za potencijalne ciljeve 
obišle su svijet. 


Smith je znao da Srbi ne znaju šta dalje. Bilo je malo vjerojatno 
da će ubijati taoce, jer bi to dovelo do jedine reakcije koju su željeli 
izbjeći: do jačanja odlučnosti međunarodne zajednice u tolikoj mjeri da 
bi se mogla zamisliti masovna vojna reakcija. Ako UN 1 NATO nastave 
eskalirati, Smith je vjerovao da bi Srbi mogli biti prisiljeni da ustuknu i 

efekat odvraćanja koji ima zračna sila bio bi sačuvan. Ali Smith je znao 
i da u njegovoj prijetnji postoji element blefiranja. Međunarodnoj 
zajednici moglo bi nedostajati volje da eskalira do uspjeha. U tom 
slučaju, onda, on će rasturiti mašinu i prisiliti međunarodnu zajednicu 
da okonča privid da je UNPROFOR mirovna formacija. 


I zaista, veoma malobrojni bili su jednako hladnokrvni kao 
Smith u pogledu "dizanja uloga". Političari u pojedinim zemljama bili 
su previše zabrinuti zbog reakcija domaće javnosti koje bi mogle 
uslijediti nakon smrti talaca. Čak i zastupnik tvrde linije kakav je bila 
ambasadorka Albright, koja je pozdravila upotrebu zračne sile, 
promijenila je "pjesmu" kada su Britanci stavili do znanja 
Amerikancima da je povlačenje UNPROFOR-a iznenada postalo realna 
opcija 1 da će se od SAD, u skladu sa obećanjima koje su dali u okviru 
ranije dogovorenog plana, čekivati da pomognu u evakuaciji sa nekih 
25.000 vojnika. Takva operacija bi vjerovatno značila i ozbiljne borbe,{ 
a pošto su Amerikanci bili vrlo neskloni mogućnosti američkih 
gubitaka, to nije bila privlačna mogućnost. Tako su neki u Clintonovoj 
administraciji uočili mudrost alternative koja se sastojala u premještanju 
UNPROFOR-a i njegovom ostanku. Američki zvaničnici sada priznaju 
da je bilo mnogo "priželjkivanja da Srbi vide zračne napade kao znak 
odlučnosti NATO-a". lako je gđa Albright prestala pozivati na dalje 
zračne napade, ona je još uvijek neuvjerljivo insistirala da generalni 
sekretar UN-a razmotri cijenu uzmicanja pred bosanskim Srbima. 


+ NATO je sastavio "Operativni plan 40-104" za izvlačenje UNPROFOR-a tako što bi 
se u zonu operacija uputile snage od oko 60.000 vojnika. Međutim, planiranje je brzo 
pokazalo da ovo zaista mora biti posljednja mogućnost, jer bi povlačenje gotovo 
sigurno bilo veoma teško i zahtijevalo bi žestoke borbe. Muslimani, koji bi se bojali 
da ostanu prepušteni sami sebi, učinili bi sve da spriječe izvlačenje UN-a. Oni bi 
inscenirali incidente - blokade UN-a u njihovim bazama ženama 1 djecom, iskušavanje 
Srba da otvore vatru na trupe UN-a i NATO - da uvuku UN u borbu. Srbi, znajući da 
bi UN očajnički želio da se izvuče, pokušali bi da se dokopaju što većeg dijela opreme 
UNPROFOR-a. Konačna, neizgovorena briga bila je da bi Amerikanci mogli 
iskoristiti priliku da pokušaju poravnati izglede u korist Muslimana masovnim 
zračnim napadima. 

? Stephen Engelberg i Allison Mitchel, "Promjenljiva sedmica za politiku SAD na 
Balkanu", The New York Times, 5. juna 1995. 

Na prvi pogled, zračni napadi na Pale bili su totalni neuspjeh. 
Međunarodna zajednica gotovo odmah uzmakla je nakon što su Srbi 
uzeli taoce. Ipak, na horizontu se vidio tračak nade, koji se naposlijetku 
isplatio - mada ne na vrijeme da su spasu zaštićene zone. Raspoloženje 
nekih važnih vlada, posebno francuske 1 britanske, mijenjalo se. Znaci 
su bili sitni i uglavnom ograničeni na govore, ali barem nekoliko važnih 
redova je i zapisano. U malo zapaženom pasusu na kraju "Izjave o 
situaciji u bivšoj Jugoslaviji" koje je izdato na sastanku Sjevero- 
atlantskog Savjeta na posebnom ministarskom sastanku 30. maja, 
ministri vanjskih poslova NATO su najavili: "Mi smo spremni da 
podržimo napore usmjerene na jačanje Zaštitnih snaga UN-a u bivšoj 
Jugoslaviji, radi smanjivanja njihove ranjivosti i jačanja njihove 
sposobnosti da djeluju i reagiraju." 


Britanci i Francuzi - uz podršku Holanđana, koji su dali 180 
ljudi - ponudili su Snage za brzu reakciju (Rapid Reaction Force - RRF) 
za Bosnu. Brzina ove ponude, samo nekoliko dana nakon neuspjeha 
zračnih napada, ukazivala je da se ovo pripremalo i da se samo čekala 
dobra prilika da se odluka učini javnom. S vremenom, elementi Snaga 
za brzu reakciju omogućili su UNPROFOR-u ne samo da reagira već i 
da djeluje robusnije. 


Ipak, upućivanje RRF-a nije posebno ohrabrilo Janviera. On je 
bio očajan. General je bio duboko pogođen svojim potpunim 
neuspjehum da uvjeri Vijeće sigurnosti da su premještanje 
UNPROFOR-A i jačanje njegovog mandata neophodni. On je smatrao 
da nema razloga vjerovati da će prividna "promjena raspoloženja" 
njegove vlade - pod novoizabranim, odlučnijim predsjednikom 
Jacguesom Chiracom - dati odobrenje za upotrebu RRF-a dok 
UNPROFOR i dalje bude ranjiv. U međuvremenu, prije no što ove 
snage budu potpunu razmještene, očito nije bilo nikakve želje za 
ponavljanje debakla kakav se desio na Palama. Zračna sila ostala je 
neuputrebljiva. Za njenu efikasnost nedostajala je politička volja. Pošto 
su vlade davale politički prioritet sigurnosti svog osoblja UN-a, Janvier 
nije imao drugog izbora do da to učini i vojnim prioritetom. Dvadeset 
devetog maja poslao je direktivu 2/95 Rupertu Smithu: "Izvršenje 
mandata je sekundarno u odnosu na sigurnost osoblja UN-a. Namjera 

je da se izbjegnu gubici u životima u obrani položaja bez pravog 
razloga i nepotrebna ranjivost na uzimanje talaca." 


Ipak, Smith je (s podrškom Janviera) odbio da potpuno 
odustane. U svom tumačenju direktive, napisao je: "Položaji koji se 
mogu ojačati, ili za čije je ponovno zauzimanje praktično izvoditi 
kontranapade, ne smije se napuštati. Položaji koji su izolirani na 
teritoriji VRS i koji se ne mogu podržati mogu biti napušteni po 
odobrenju višeg komandanta kada su ugroženi i kada su, po njegovom 
sudu, životi izgubljeni ili mogu biti izgubljeni." 


Drugim riječima, u odgovarajućim okolnostima, jedinice UN-a 
mogu se premjestiti da se učinje manje ranjivim. 


Kada su 28. maja Srbi uzeli za taoce 30 britanskih vojnika iz 
osmatračnica u enklavi Goražda, UNPROFOR je podsticao "Dutchbat" 
da napusti svoje osmatračnice i povuče ljudstvo u logore. Ali, nakon 
konsultacija s Haagom, komandant bataljona Karremans je to odbio. On 
je zadržao svoje trupe u ranjivim osmatračnicama. 


Do početka juna, Smith je još tragao za načinom kako da izvuče 
najviše iz teške situacije širom Bosne. Janvier je, s druge strane, sada 
smatrao da je situacija potpuno beznadežna. Drugog juna pisao je 
Rupertu Smithu: "Svakako moramo izbjegavati svaku akciju koja bi 
mogla voditi u sukob, dalju eskalaciju napetosti i tako, do potencijalne 
upotrebe zračne sile. Zato smatram da je vaša sugestija da se koristi 
put preko planine Igman, čak i nakon najave date Srbima, u sadašnjim 
okolnostima nepravovremena. " 


Ova posljednja rečenica značila je da Rupert Smith još uvijek 
teži nekom eskalatornom potezu dok Srbi drže taoce (posljednji će biti 
oslobođeni 18. juna). Smith je predložio da se ne koristi zračna sila, već 
da se jedna ad hoc borbena grupa upotrijebi za otvaranje puta preko 
Igmana za Sarajevo. 


Ova ideja bila je predmet sastanka između Smitha, Janviera i 
Akashija u britanskom vojnom štabu u hrvatskoj luci Split ujutro 9. 
juna. To je bio posljednji pokušaj koji je Smith učinio da pobijedi u 
odmjeravanju sa bosanskim Srbima. Ali Janvier je opet odbio Smithov 

prijedlog. Nakon što je Smith izložio svoju ideju, jedan od sudionika 
prisjeća se da je Janvier odgovorio na "tolerantan, očinski način, veoma 
mirno, ali s apsolutnim uvjerenjem i čvrstinom: "Mi smo mirovna 
misija. Mi nemamo mogućnost da počnemo rat. Nismo za to ovlašćeni. 
To nije naš mandat." 


To je bio kraj rasprave, i Smith je prihvatio sud svog 
pretpostavljenog. Kao i tokom butmirskog incidenta, on je iznio svoje 
mišljenje 1 ono nije bilo prihvaćeno. Sada se složio sa Janvierom da je 
"misija mrtva." 


Grupa je zatim prešla na ručak u jedan obalni restoran, 
Akashijevo omiljeno mjesto, koji je uvijek uživao u prilici da napusti 
sumorni Zagreb. U opuštenijem raspoloženju, generali su razgovarali o 
Snagama za brzu reakciju. Jedan problem koji je Janvier napomenuo 
bilo je da li UNPROFOR može da se nosi sa velikim logističkim 
potrebama RRF-a. Generali su zadovoljno razmatrali stručna vojna 
pitanja. 


Tokom ostatka mjeseca juna, Janvier je pokušavao ponovo 
uspostaviti kontakte sa bosanskim Srbima. Kako je to opisao jedan 
oficir, išao je kod njih kao "molitelj". Njegov trenutni prioritet bio je da 
dogovori oslobađanje talaca, što je postigao do 18. juna.5 U 
međuvremenu, Smith se bacio na posao da pripremi zadaću za RRF-u. 
Iaku su mu one dale na raspolaganje kombinaciju svih oruđa koju je 
želio (ustvari, dale su mu više nego što je želio), i on 1 Janvier sumnjali 
su da će ih ikada moći upotrijebiti. U povjerljivom pismu od 27. juna - 
koje je objavio Leonard Ornstein iz holandskog tjednika Vrij Nederland 
- Janvier je pisao Smithu: "Smanjili smo našu izloženost i, stoga, našu 
ranjivost na akcije bosanskih Srba. S druge strane, ostajemo u mnogim 
aspektima ranjivi na volju strana putem njihovih akcija da ograniče i 
otežaju naše kretanje, da napadaju naše položaje i objekte... Imamo 
pravo da se branimo od takvih napada i prijetnji; međutim, u odsustvu 


$ Novinari New York Timesa (23. juna 1995.) i NRC/Handelsblada (29. maja 1996.) 
nagađali su da je Janvier sklopio tajni dogovor da oslobodi (francuske) taoce u 
zamjenu za obavezu da više neće biti zračnih napada. Mi nismo pronašli nikakve 
dokaze za takav dogovor. 

promjene političke volje, ne možemo očekivati da se situacija znatnije 
promijeni na kratki i srednji rok." 


Dolazak Snaga za brzu reakciju, po Janvierovom mišljenju, neće 
popraviti situaciju. To bi, ustvari moglo stvoriti još problema: "Ustvari, 
na nekoliko načina njihov dolazak i kasnije spremnost za djelovanje 
mogle bi, kod nekih, podići očekivanja, pa čak i dovesti do zahtjeva za 
robustnijom akcijom. Morat ćemo biti pripravni da se suprotstavimo 
takvim očekivanjinta i zahtjevima." 


Tako nije postojala nikakva druga mogućnost do da se 
diplomaciji dopusti još jedan pokušaj: "Ove snage ne smiju postati 
sredstvo preko kojeg ćemo se naći umiješani u nametanje mira. Umjesto 
toga, njih treba vidjeti kao dodatno sredstvo za dobijanje na vremenu 
za tok mirovnog procesa. i 


Dvojica generala dali su sve od sebe da uvjere svoje političke 
gospodare da je UNPROFOR u neodrživoj situaciji. Iako su francuska i 
britanska vlada počele pokazivati znake da mijenjaju svoj stav, nijedna 
vlada nije se usudila insistirati na opsežnom premještanju da bi se 
reducirala ranjivost UNPROFOR-a. A, uprkos javnim suprotnim 
izjavama, Janvier i Smith imali su dobre razloge da sumnjaju da je 
ijedna vlada spremna odobriti upotrebu sile. Kao rezultat toga, zračna 
sila i UNPROFOR ostali su tigrovi od papira - a bosanski Srbi to su 
znali. Oni su uskoro iskoristili slabost međunarodne zajednice da 
napadnu Srebrenicu. 


7 Leonard Ornstein, "Dutchbat werd gepiepelt" ("Dutchbat" je prevaren"), Vrij 
Nederland, 13. jula 1996. 

OSMO POGLAVLJE 


"Pregovori sa mafijaškim šefom": 
Neuspjeh pregovora Frasure - Milošević 


Ključni faktor koji je doveo do pada Srebrenice bio je nagli 
prekid naizgled uspješnog političkog dijaloga između Sjedinjenih 
Država i Srbije 3. juna. Toga dana, američki ambasador u petočlanoj 
Kontakt-grupi, Robert Frasure zaključio je da je vrijeme da prekine 
razgovore s predsjednikom Miloševićem 1 vrati se u SAD. Ista 
proturječna politika koja je pomogla da se spriječi uvođenje nove 
strategije UNPROFOR-a torpedirala je i Frasureove pregovore. 
Nespremnost međunarodne zajednice da upotrijebi silu protiv Srba i da 
prihvati rizike koji bi pratili taj proces značili su da samo politički 
kompromis sa Srbima može spasiti Srebrenicu. Ali sama Frasureova 
vlada, koja je odbacila strategiju Smitha i Janviera, nije mogla prihvatiti 
goruću potrebu postizanja kompromisa sa Srbima - iako je to bila jedina 
vlada koja je mogla osigurati i provođenje takvog dogovora. 


Razgovori između srbijanskog predsjednika Miloševića i 
Frasurea, koji je poginuo u tragičnoj nesreći 19. augusta na putu preko 
planine Igman za Sarajevo, bili su usredsređeni na uzajamno priznanje 
krnje Jugoslavije (tj. Srbije i Crne Gore) 1 Bosne i Hercegovine kao 
nezavisnih 1 suverenih država. Ako bi se ovo postiglo, najveći dio 
sankcija Savjeta sigurnosti UN-a protiv krnje Jugoslavije bio bi ukinut. 
Osamnaestog maja 1995., sedam sedmica prije pada Srebrenice, Frasure 
je najavio da su on i Milošević postigli dogovor. Ali, iz razloga koji će 
biti objašnjeni, "Frasureov aranžman" je u Washingtonu odbačen. Ova u 
javnosti malo poznata diplomatska inicijativa izgledala je kao 
posljednja dobra prilika za sveopće okončanje rata. Kad je jednom 
nestala, a Bosanci, Hrvati i Srbi se spremali za borbu, izgledalo je da je 
samo pitanje vremena kada će Srbi krenuti na istočne enklave. 


Petočlana Kontaktna grupa uspostavljena je u februaru 1994. u 

pokušaju da se ujedine Amerikanci, Zapadnoevropljani i Rusi u 
zajedničkom pristupu sukobu u, bivšoj Jugoslaviji. Ali konsenzus koji 
je u teoriji izgledao atraktivan pokazao se u praksi kao gotovo 
nedostižan. I dok su SAD zastupale Bosance, Rusi su branili interese 
srbijanskog predsjednika Miloševića (koji su se razlikovali od interesa 
lidera bosanskih Srba Radovana Karadžića), a Nijemci su podržavali 
Hrvate. Britanija i Francuska, svjesne da njihov status svjetskih sila sve 
više zavisi od njihovog stalnog članstva u Savjetu sigurnosti UN-a, u 
suštini su podržavale UN. 


Ipak, uprkos ovim teškoćama, krhka struktura Kontaktne grupe 
uspjela je da se održi. Sa političkog aspekta dva su važna momenta 
pomogla da se održi kohezija. Prvi je bio da nijedna od pet zemalja nije 
bila spremna voditi u kopneni rat sa Srbima. Drugi je bio prešutni 
sporazum da će svako diplomatsko rješenje bosanske krize morati 
uključiti neki vid teritorijalne (i etničke podjele). 


Međunarodna zajednica nije bila spremna ponovo osvajati 
teritorije u istočnoj Bosni za Muslimane. Čak i Vance-Owenov plan, 
koji su njegovi protivnici kritizirali kao previše prosrpski, smatran je 
previše ambicioznim, previše promuslimanskim, sa ovog aspekta. 
Njegovo napuštanje značilo je početak procesa traganja za provedivijim 
rješenjem. Ono nije uključivalo nikakvu međunarodnu vojnu 
intervenciju. Ipak, bez nje, nije bilo načina na koji bi bosanska vojska 
mogla samostalno stvoriti stalnu 1 održivu teritorijalnu vezu između 
centralne Bosne i enklava. 


Ovo je, ustvari, značilo da je, uprkos retoričkim istupima Vijeća 
sigurnosti o zaštićenim zonama i čestom udaranju bosanske Vlade u 
"ratne bubnjeve", bilo malo izgleda da će se istočne enklave ikada 
reintegrirati sa glavninom teritorije koju nastanjuju Muslimani. 
Nezvanično, enklave su ključne Zapadne vlade smatrale neodrživima, 
bilo vojno, politički ili ekonomski. Sama Srebrenica bila je 
"neodbranjiva", što je priznao i predsjednik Izetbegović u razgovoru sa 
jednim višim zvaničnikom UN-a 22. septembra 1994. 


I zaista je izgledalo da su se, do 1993., ne samo Srbi 1 Hrvati već 
i bosanska Vlada pomirili sa podjelom Bosne i Hercegovine. U pismu 

od 7. jula 1993. bosanski predsjednik Alija Izetbegović rekao je lordu 
Owenu 1 Thorvaldu Stoltenbergu, koji je zamijenio Cyrusa Vancea kao 
kopredsjedavajući ICFY-ja i zastupnik UN-a, da on sam prihvaća da je 
Bosna podijeljena. Izetbegović je objasnio da je problem u tome što 
"jači i glasniji element" bosanskog javnog mnijenja nije spreman da 
prihvati "nesretnu činjenicu" da je na terenu podjela izvršena." 


Tokom tog istog perioda, Haris Silajdžić, blagi bosanski 
premijer koga su općenito smatrali jednim od malog broja pravih 
demokrata i zastupnika multietničkog pristupa u bosanskom 
rukovodstvu, dao je do znanja da bi, ako Srbi zamijene Sarajevo za 
enklave, bio spreman da ode u Srebrenicu 1 objasni ljudima da moraju 
otići. Osamnaestog novembra 1993., nekoliko mjeseci prije nego što su 
SAD posredovale u stvaranju muslimansko-hrvatske federacije, lord 
Owen je izvijestio o velikom približavanju Srba i Muslimana. 


"On (Silajdžić) sada govori o potrebi za trećinom zemlje, i 
sasvim je uvjeren da bi, sa trećinom teritorije, on i Izetbegović mogli 
provesti mirovno rješenje kroz sve faze prihvaćanja. On traži znatnu 
teritoriju od Hrvata, i Sarajevo od Srba. Činjenica da su Karadžić i 
Silajdžić proveli toliko dugo zajedno je već nekakav početak. I 
Silajdžićeve izjave o Srbima su se znatno izmijenile. On je rekao da su 
Muslimani prešli visoki psihološki prag prihvatanja etničke podjele - 
'vrijeme je za mir, a Muslimani su voljni da sklope mir sa Srbima."" 


Tokom te iste runde pregovora, javljeno je da je Karadžić rekao 
da misli da "će Muslimani sada biti spremni da odustanu od Srebrenice, 
mada ne i od Goražda, u zamjenu za teritorije oko Sarajeva." Njih 
dvojica rekli su medijatorima da žele nastaviti razgovore, ali bez 
upoznavanja javnosti, da bi pripremili "stvarni uspjeh." 


Sudbina istočnih enklava bila je važna tema i u pripremnim 
pregovorima za izradu "mirovne mape" Kontaktne grupe. Tokom 


! Owen, Balkanska odiseja, str. 194. 

? Lord Owen ministrima vanjskih poslova EU, COREU, 18. novembra 1993., u knjizi 
lorda Owena, Balkanska odiseja, CDROM izdanje (PO Box 9414, London, 
SWIHOZA). 

pregovora 17. i 18. maja 1994., bosanski Srbi rekli su zvaničnicima 
Kontaktne grupe da su spremni da "zamijene sarajevska predgrađa Ilijaš 
i Vogošću koje drže Srbi za enklave." 


Jedanaestog jula 1994. Owen i Stoltenberg posjetili su Beograd 
u pokušaju da utječu na bosanske Srbe preko Miloševiča i bivšeg 
jugoslavenskog predsjednika Dobrice Ćosića. Na sastanku, dvojica 
srbijanskih lidera jasno su stavili do znanja da "pridaju veliki značaj 
rješenju 'teritorijalnog' pitanja Sarajeva i pokrenuli su pitanje zamjene 
teritorija koja bi uključila istočne enklave." 


Milošević je također rekao Owenu 1 Stoltenbergu da je s njim 
razgovarao izaslanik bosanskog predsjednika Izetbegovića. Izaslanik je 
rekao da je Izetbegović spreman razgovarati o zamjeni istočnih enklava 
za Sarajevo, pod uvjetom da je Milošević spreman priznati Bosnu i 
Hercegovinu. 


Iako su bosanska Vlada i Zapadne vlade svi nezvanično 
priznavali da će, naposljetku, Srebrenica i Žepa pripasti Srbima, nijedna 
vlada nije bila spremna da se u javnosti prikaže kako pravi teritorijalne 
aranžmane sa Srbima. Poslije svega, zar takav potez ne bi bio smatran 
nagrađivanjem etničkog čiščenja i agresije? Dilema je bila posebno 
teška za zemlje gdje je javno mnijenje bilo odlučno antisrpsko - najviše 
u SAD, Njemačkoj i Holandiji. 


Posebno Clintonova administracija nije željela da bude u 
javnosti povezana sa bilo kakvim diplomatskim prijedlogom kojim bi se 
enklave predale Srbima. Ovo je postalo jasno tokom niza internih 
rasprava između ambasadora u Kontaktnoj grupi. David Ludlow, 
britanski diplomata koje je predstavljao lorda Owena i Thorvalda 
Stolltenberga, bio je sekretar Grupe. On je kasnije kopredsjedateljima 
napisao dug izvještaj o pojedinostima pregovora u Kontaktnoj grupi.? U 
svom izvještaju Ludlow spominje primjedbu američkog ambasadora 


3 David Ludlow, "Neposredno učešće vlada u potrazi za pregovornim rješenjem 
sukoba u Bosni i Hercegovini posebnim osvrtom na rad Kontaktne grupe, septembar 
1992-juli -1994.," u knjizi Owen, Balkanska odiseja, CD-ROM izdanje, Referenca 
190. 

Charlesa Redmana, izrečenu tokom sastanka 19. 1 20. maja 1994., u 
kojoj je bila kristalizirana dilema s kojom su se suočavali mnogi 
američki zvaničnici: "U razgovoru, Redman je prihvatio mogućnost da 
se Žepa i Srebrenica zamijene za teritorije drugdje, kao npr. oko 
Sarajeva. Međutim, bio je sasvim odlučno da Grupa ne može iznijeti 
takav prijedlog, pošto bi doživjeli proteste javnosti". 


Bilo je nezamislivo da bi zamjenu teritorija koja bi obuhvatila 
enklave i u kojoj bi posredovala Kontaktna grupa ikad dozvolila 
Clintonova administracija. 


Iako je sam Redman pripadao, ustvari, "pragmatima" u 
Clintonovoj administraciji, ličnosti kao što su zamjenik predsjednika Al 
Gore i Madeleine Albright opirali su se svakom potezu koji bi izlazio u 
susret, kako su oni to vidjeli, srpskoj agresiji. Pošto su javno utvrdili 
jasnu razliku između agresora (Srba) i žrtava (Bosanaca) od trenutka 
kada su stupili na svoje dužnosti, 1 sve vrijeme su ostali pri tom stavu. 
Njihov kredibilitet bio bi doveden u pitanje, a njihove reputacije 
okrnjene ako bi sada javno odobrili zamjenu teritorija koja bi obuhvatila 
istočne enklave. Štaviše, Albrightova je odlučno podržala Vijeće 
sigurnosti u stvaranju zaštićenih zona. 


Čak i odmjereniji državni sekretar Warren Christopher nije se 
htio javno povezati sa zamjenom teritorija. Iako je iz političkih razloga 
odbacio Vance-Owenov plan u maju 1993., i bio među prvima koji su 
zaključili da je istočna Bosna zauvijek izgubljena za Muslimane, javno 
je zadržao čvrst moralistički stav, za koji je znao da najbolje odgovara 
unutrašnjopolitičkim interesima predsjednika Clintona. U svjedočenju 
pred američkim Senatom 24. februara 1994., Christopher je istakao da 
nije postojala namjera da politika SAD bude jednaka prema svima. Srbi 
su agresori i SAD neće nametati rješenja žrtvama. 


Da bi se spriječio raspad Kontaktne grupe uzduž očitih 
rasjedlina, njeni članovi bili su prisiljeni ostati pri najnižem 
zajedničkom sadržatelju. Trebalo je četiri mjeseca internih pregovora, 
kao i brojne konsultacije sa Srbima, Bosancima i Hrvatima, prije nego 
što je. Kontaktna grupa bila spremna iznijeti svoju inicijativu u julu 
1994. Inicijativa je sadržavala samo jednu mapu. Detaljnija ustavna 

pitanja pokazala su se toliko spornim da je odlučeno da za sada ostanu 
otvorena. Kao rezultat ovih internih podjela, sve što je Kontaktna grupa 
mogla učiniti bilo je da "za doručak posluže jučerašnji ručak, kako su 
nezvanično komentirali oficiri UNPROFOR-a. 


Mapa koja je predočena trima zaraćenim stranama u julu 1994. 
zasnivala se na istoj podjeli 51-49, kao u Akcionom planu EU iz 1993, 
jednoj od ranijih propalih inicijativa. Teritorija pod kontrolom 
Muslimana i Hrvata sada se tretirala kao jedan entitet i spadala je pod 
kontrolu  novouspostavljene  muslimansko-hrvatske = federacije. 
Srebrenica, Žepa i Goražde bili su dodijeljeni federaciji. Dvije trećine 
Sarajeva došlo bi pod kontrolu federacije, a jedna trećina ostala bi u 
srpskim rukama. 

Nijednoj od zaraćenih strana prijedlog se nije dopao. Više 
riješeni. Bosanska Vlada ipak je potpisala svoj pristanak na mapu 
veoma brzo, uvjereno očekujući da Srbi to neće učiniti. Na taj način 
pritisak na međunarodnu zajednicu da poduzme vojne mjere protiv Srba 
bi se, nadali su se Bosanci, brzo povećao. 


Devetnaestog jula 1994. lider bosanskih Srba Radovan Karadžić 
iznio je svoj stav da bi mapa mogla poslužiti "u znatnoj mjeri, kao 
osnova za buduće pregovore", ali da je bosanski Srbi ne mogu 
"prihvatiti" onakvu kakva jest, što je zahtijevala Kontaktna grupa. 
Dvadeset devetog jula parlament bosanskih Srba odbio je prihvatiti ovaj 
plan. 


Odbijanje bosanskih Srba izazvalo je rascjep između političara 
bosanskih Srba i onih iz same Srbije. Predsjednik Milošević, koji se 
nadao da će pristanak na plan voditi dizanju sankcija protiv krnje 


4 Bosanski Hrvati i Muslimani su 1. marta potpisali federdini sporazum u čijem 
postizanju su posredovale SAD i Njemačka. Predsjednik Hrvatske Franjo Tuđman, 
koji nikad nije pokazivao mnogo entuzijazma za hrvatsko-muslimansko približavanje, 
javno je isticao da je dobio čvrste garancije predsjednika Clintona i međunarodne 
zajednice u pogledu rješavanja svih problema Hrvatske, uključujući i povrat teritorije 
koju drže Srbi. 

5 Owen, Balkanska odiseja, str. 285. 

Jugoslavije, bio je veoma iritiran Karadžićevom odlukom. Kako je 
jasno stavio do znanja na srbijanskoj televiziji i u broju Politike, glasila 
srbijanske Vlade, od 31. jula, Milošević je smatrao da bosanski Srbi 
zaboravljaju ukupnu situaciju. Oni trebaju prihvatiti plan i osigurati 
"slobodu i pravdu za srpski narod" koje nudi Kontaktna grupa. Ključno 
je bilo da je Milošević rekao da "prihvatanje plana ne znači kraj 
razmena teritorije, objašnjavajući da su sve strane zainteresirane za 
dalje zamjene." 


Odbijanje bosanskih Srba da prihvate mapu stavilo je zemlje 
Kontaktne grupe pred težak problem. One nisu bile spremne da rješenje 
nametnu silom. Alternativa - da pridobiju pristanak bosanskih Srba 
izmjenom mape, bio je politički neodrživ. U nemogućnosti da riješe ovu 
dilemu, Kontaktna grupa je upala u limbo, pri čemu su njene članice 
mogli da se usaglase samo o zabrani dijaloga sa bosanskim Srbima dok 
oni ne prihvate mapu. Sasvim svjesni da članice Kontaktne grupe ne 
planiraju vojnu intervenciju, bosanski Srbi ostali su čvrsti u svom stavu. 


Odsustvo direktnih razgovora sa bosanskim Srbima trajalo je od 
jula 1994. do februara 1995., s kratkim prekidom u decembru 1994., 
kada su strane prihvatile četveromjesečni prestanak neprijateljstava, 
koji je počeo 1. januara 1995. Ali uskoro nakon što je prekid vatre 
stupio na snagu, izgledi za mir ponovo su se pogoršali, s nešto vojnih 
aktivnosti krajem februara. Strane su eksplicitno upozorile da, ako im 
ne bude moguće da svoje ciljeve postignu političkim putem, oni će se 
vratiti upotrebi sile. 


Izgledalo je da postoji jedan, barem mogući, put iz političke 
blokade, a to je bilo da se ozbiljno odgovori na otvorenu ponudu 
predsjednika Miloševića da se razgovara o priznanju Bosne i 
Hercegovine kao nezavisne i suverene države. U zamjenu, on je želio 
dizanje sankcija UN-a protiv krnje Jugoslavije i bosanski ustav koji je 
garantirao veliki stepen autonomije bosanskim Srbima. Iako su to bili 
glavni elementi, svaki potpuniji mirovni paket, isto tako neizbježno bi 
obuhvatio teritorijalne razmjene, pošto je Milošević bio veoma voljan 
da razmijeni istočne enklave za Sarajevo. 


Priznanje Bosne i Hercegovine od strane Miloševića bilo je 

atraktivna mogućnost za bosansku Vladu. Na jednom sastanku s 
Kontaktnom grupom 20. aprila 1995., vodeći bosanski politčari Ejup 
Ganić i Muhamed Šaćirbej obećali su da neće ponovo pokrenuti rat, kad 
jednom istekne rok prestanka neprijateljslava, ako Srbija i Crna Gora 
zvanično priznaju Bosnu i Hercegovinu, 


Kad je uspostavljen četveromjesečni prestanak neprijateljstaiva, 
mnoge Zapadne vlade, u pretjeranom olakšanju, skrenule su pažnju sa 
Bosne. Osjećaj hitnosti je izblijedio. I tako sve do marta 1995. 
Kontaktna grupa nije pokrenula ozbiljnu inicijativa s Miloševićem, koja 
bi uključivala ukidanje sankcija i priznanje. Pregovore s Miloševićem 
isprva su uglavnom vodili britanski, francuski i njemački diplomati. 
Nijemci su bili uključeni uglavnom stoga što su željeli da osiguraju da 
uzajamno priznanje Bosne i Hercegovine neće umanjiti šanse za 
uzajamno priznanje Jugoslavije i Hrvatske. Iako je nasljednik Charlesa 
Redmana na mjestu američkog ambasadora u Kontaktnoj grupi, 
zamjenik pomoćnika državnog sekretara Robert Frasure, sudjelovao u 
ovim razgovorima, on je bio prisiljen da se ne ističe. Clintonova 
administracija ostala je jednako podijeljena kao i uvijek i još ne u 
cjelosti spremna da se priključi pregovorima. 


Trajni neuspjeh da se iznađe rješenje dešavao se u kontekstu 
stalne eskalacije situacije na terenu. Britanske 1 francuske vlade, 
posredstvom svojih vojnih komandanata, bile su sasvim svjesne opasne 
situacije u kojoj su se sada našle trupe UN-a u obnovljenim 
neprijateljstvima. Obje zemlje izdale su jasna upozorenja SAD da 
njihove trupe neće još jednu zimu ostati u Bosni ako do tada ne bude 
postignuto rješenje. Ironično je bilo što su i SAD bile jednako rade da 
izbjegnu povlačenje iz Bosne pod borbom kao i same zemlje koje su 
dale trupe, jer kao što je spomenuto u prethodnom poglavlju, SAD su se 
obavezale da upute 25.000 borbenih trupa da pomognu izvlačenje 
mirovnih snaga. 


Kada su posljedice mogućeg povlačenja pod borbom postale 
jasne Clintonovoj administraciji, dogovor s Miloševićem je iznenada 
postao manje neprivlačan. Početkom maja, Robert Frasure dobio je 
odobrenje iz Washingtona za ozbiljne pregovore s Miloševićem. 

Frasure je bio jedan od najiskusnijih diplomata u američkom State 
Departmentu. U junu 1991. američki predsjednik George Bush predao 
mu je Predsjedničku medalju za izvanrednu službu za njegovu ulogu u 
ubrzanju pada Mengistuovog režima u Etiopiji i organizaciju zračnog 
mosta za prebacivanje više od 15.000 etiopskih Jevreja u Izrael. Frasure 
je bio američki ambasador u Estoniji kad su ga pozvali da se vrati u 
Washington i priključi Jugoslavenskom timu Richarda Holbrookea u 
julu 1994. Gotovo od samog početka, oštroumnom Frasureu bilo je 
teško skrivati svoje ogorčenje neodlučnošću njegove vlastite vlade. 
Izlazeći s jednog sastanka različitih američkih službi o Bosni, jednom je 
prokomentirao: "Čovječe, to je bilo kao u svlačionici školskog tima."" 


Stoga nije čudo da je, čim je primio zeleno svjetlo tih dana u 
maju, Frasure sjeo s Miloševićem u jednu od lovačkih kuća srbijanskog 
predsjednika 1 radio non-stop da postigne dogovor prihvatljiv i za Srbiju 
i za SAD. Frasurea je srbijanski predsjednik nutkao sa toliko hrane da 
ga je to navelo da na svom odlasku iz Beograda primijeti; "Janjci Srbije 
bit će oduševljeni što odlazim!"" 


Posljednja Frasureova poruka, koju je doturio Holbrookeu 
tokom ručka u Zagrebu 18. augusta 1995., dugo nakon što su se njegovi 
razgovori s Miloševićem okončali, a Srebrenica pala, ukazuje da je, 
uprkos svojoj dobroj suradnji s Miloševićem, Frasure znao kad treba 
biti oštar prema Srbima. On je pozvao Holbrookea da se odupre pritisku 
da spriječi Hrvate da napadnu Srbe u jugozapadnoj Bosni: "Ovo nije 
vrijeme da se bude preosjetljiv. To je prvi put da je srpska plima 
obrnuta. To nam je neophodno da postignemo stabilnost. Tako da 
možemo pregovarati i izvući se.'? 


Odluka SAD u maju 1995. da ozbiljno pregovaraju S 
Miloševićem, tradicionalnim negativcem balkanske drame, ukazivala je 
da je u Clintonovoj administraciji želja da se rat okonča počinjala 
prevladavati želju da se srpski agresori kazne. U Washingtonu je 
Frasureovu delikatnu diplomaciju podržavao njegov neposredni 


$ Roger Cohen, "Kroćenje grubijana u Bosni," New York Times, 17. decembra 1995. 
7 New York Times, 17. decembra 1995. 
3 New York Times, 17. decernbra 1995. 

pretpostavljeni, temperamentni pomoćnik državnog sekretara Richard 
Holbrooke. 


Međutim, svaka nada koju je Holbrooke mogao gajiti da on i 
Frassure mogu dovesti do konkretnog zaokreta u politici SAD uskoro je 
bila ugašena. Za zamjenika predsjednika Ala Gorea, državnog sekretara 
Christophera, ambasadorku Albright i Leona Fuertha, Goreovog 
predstavnika u Vijeću nacionalne sigurnosti, svako dizanje sankcija 
protiv Srba bilo bi anatema. Oni su i dalje vjerovali da Srbe treba 
kazniti, ne moliti ih. Ovo je značilo da će unutrašnjopolitički faktori, u 
Beogradu kao i u Washingtonu, igrati ključnu ulogu u utvrđivanju 
ishoda Frasurrovih pregovora u Beogradu. 


Osamnaestog maja 1995., nakon višednevnih intenzivnih 
pregovora, Frasure je najavio da su on i Milošević postigli sporazum. 
Milošević će priznati Busnu Hercegovinu i zatvoriti granicu između 
Srbije i Bosne dok bosanski Srbi ne prihvate mapu Kontaktne grupe. 
Zauzvrat, Frasure je uvjerio Miloševića da prihvati suspenziju umjesto 
ukidanja ekonomskih sankcija koje je nametnulo Savjet sigurnosti UN- 
a. Imovina krnje Jugoslavije u inozemstvu ostala bi zamrznuta. 


Završavajući jednu rundu pregovora s Miloševićem, Frasure je 
opisao čovjeka s kojim je pregovarao: "On veoma brzo uči kako da 
bude državnik. Gledajte na njega ovako: on je šef mafije koji se umorio 
od šverca drogom u južnom Bronxu i zato planira da se preseli u Palm 
Beach i počne se baviti spekuliranjem na berzi."? 


Frasure je osjetio, što i vrlo malo drugih, da je za Miloševića 
vrijeme sazrelo da načini znatne ustupke. Bio mu je potreban veliki 
politički uspjeh i to brzo. I Hrvati i Bosanci vojnički su ojačali i uskoro 
će napasti hrvatske i bosanske Srbe. Milošević je želio politički 
osigurati ključna vojna osvajanja koja su Srbi izvršili posljednjih 
godina. Oslanjajući se na srpsku mitologiju, on bi se mogao prikazati 
kao čovjek koji je "osvojio mir" za Srbe. To bi mu omogućilo i da se 
jednom zasvagda obračuna sa Radovanom Karadžićem {i 


? Misha Glenny, "Washingtonu će nedostajati vješti izaslanik čija je misija u Bosni 
bila torpedirana.", The Times, 21. augusta 1995. 

nacionalističkim lobijem u samoj Srbiji. (Iako Milošević nije bio 
spreman pustiti da bosanski Srbi dožive vojni poraz, bilo mu je veoma 
stalo da spriječi da Karadžić postane "kralj svih Srba.") 


Međutim, u odsustvu dogovora sa SAD, Milošević nije imao 
drugog izbora do da stane na stranu bosanskih Srba. Alternativa bi bila 
političko samoubistvo kod kuće. Na to je javno upozorio srbijanski 
ministar vanjskih poslova Stojanović treće sedmice juna 1995. 


"Ako bi se stranom intervencijom masovno uništavali. ili 
protjerali Srbi u Bosni, mi više ne bismo mogli zadržavati solidarnost 
naroda u samoj Srbiji s njihovom braćom u Bosni. Svaka vlada koja 
odbije da ih brani, pašće. ""? 


Milošević je učinio svoj potez prema miru. Pitanje je sada bilo 
da li će Frasureovi pretpostavljeni u Washingtonu podržati ovaj 
sporazum. Vrijeme je bilo od najveće važnosti. Dok je Washington 
procijenjivao argumente za 1 protiv, broj registriranih "paljbenih 
incidenata" brzo se povećavao širom Bosne. Posebno u Sarajevu, sve 
više i više ljudi je ginulo. Žestoke borbe izbile su blizu Brčkog u 
Posavskom koridoru. U i oko Srebrenice pojačani su granatiranje i 
snajperska djelovanja. Trenutak u kome će strane zamijeniti politiku 
silom - brzo se približavao. 


Pariz i London nervozno su iščekivali rezultat premišljanja u 
Washingtonu. Novoizabrani francuski predsjednik Jacgues Chirac 
upozorio je SAD da postoji "direktna veza" između dogovora Frasurea i 
Miloševića 1 daljeg prisustva francuskih trupa u Bosni. 


Uprkos velikim naporima PFrasurea 1, u manjoj mjeri, 
Holbrookea, uskoro je postalo jasno da dogovor u svom sadašnjem 
obliku neće proći. Iako je Milošević pristao na suspenziju umjesto 
dizanja sankcija, on je zauzvrat nametnuo uvjet da će krnja Jugoslavija 
biti oslobođena sankcija cijelu godinu i da će na kraju tog perioda 
generalni sekretar UN-a biti taj koji će Vijeću sigurnosti uputiti 
preporuku da li ih ponovo uvesti ili ne. Mnogi u Clintonovoj 


10 "Reiner Wahnsinn": Aussenrninister Vladislav Jovanović iiber Belgrads Verhaltnis 
zu Karadžia", Der Spiegel, br. 23 (1995), str. 140. 

administraciji plašili su se da će Rusija uložiti veto na ponovno 
uvođenje sankcija kada one jednom budu suspendirane, bez obzira na to 
kako će se Milošević ponašati. Predsjedniku je bio potreban sporazum 
sa jasno uočljivim kaznenim elementom ako je htio da ga američka 
javnost prihvati. Dogovoru kakav je bio, taj element je nedostajao, što 
je značilo da ga državni sekretar Christopher ne može podržati. 
Ambasadorka Albright je, navodno, više puta prijetila da podnese 
ostavku zbog onoga što je ona nazivala "mehkim paktom" s 
Miloševićem. ' 

Nakon mnogo razmišljanja, Frasureu je naloženo da se vrati 
Miloševiću i ponudi drugačiji mehanizam suspenzije. Prema 
zaoštrenom prijedlogu SAD, svaki pojedini stalni član Savjeta 
sigurnosti (drugim riječima, SAD) mogao bi u svakom trenutku ponovo 
uvesti sankcije UN-a. Ovo bi se moglo izmijeniti samu afirmativnim 
glasanjem cijelog Vijeća. Ali isti stalni član koji je uveo sankcije bi, 
naravno, uložio veto na to afirmativno glasanje. 


Ne samo da je nova američka ponuda bila neprihvatljiva za 
Miloševića, što je on i rekao Frasureu 22. maja, već ona nikad ne bi 
naišla na podršku ijednog od ostalih stalnih članova Savjeta sigurnosti. 
Osim ako "srbomrsci" u Clintonovoj administraciji već nisu intimno 
prihvatili neizbježno srpsko vojničko osvajanje istočnih enklava, njihov 
pristup bio je izuzetno rizičan. 


U međuvremenu, granate su nastavile pljuštati po Sarajevu. 
Bosanske trupe koncentrirale su se oko grada u pripremama za (skoro 
sigurno uzaludan) pokušaj da probiju opsadu ako pregovori sa 
Frasureom propadnu. Hrvatske trupe bile su koncentrirane oko Krajine, 
i u samoj Hrvatskoj i u dijelu Bosne koji su držali Hrvati. Srbi su, sa 
svoje strane, panično nastojali proširiti sjeverni koridor. Oni su se 
također ukopavali da bi odbranili predgrađa Sarajeva pod srpskom 
kontrolom od Bosanske vojske, što je bila utoliko lakša zadaća jer su 
Srbi znali sve pojedinosti ofanzivnih planova Bosanske vojske. 1, 
konačno, izvještaji "Dutchbata" o situaciji govorili su da se vojne 


= Duško Doder i Askold Krusshelnycky, "Albrightova "ometa" mehki pakt s 


Miloševićem", The European, 9. juna 1995. 

aktivnosti u i oko srebreničke enklave pojačavaju. 


Srbi i UNPROFOR bili su na kursu sudara, a Srbi su imali očitu 
vojnu prednost. Ako nisu mogli mapu Kontaktne grupe promijeniti 
političkim putem, onda će to učiniti silom. Ometen u svojim 
pokušajima da dogovori političko rješenje sa SAD 1 svjestan da će 
Bosanci i Hrvati uskoro napasti, Milošević više nije usjećao potrebu da 
obuzdava srpske generale u njihovoj želji za eskalacijom. 


Iako je Frasure nastavio svoje razgovore o sankcijama sa 
Miloševićem, njih dvojica nisu mogla premostiti jaz koji je dijelio 
Srbiju i Sjedinjene Države. Trećeg juna veoma frustrirani Frasure bio je 
prisiljen priznati da nema napretka. On je uzalud pokušavao objasniti 
Washingtonu da dijalog s Miloševićem o sankcijama i priznanju više 
nije samo tehničko pitanje. Stvarno pitanje je bilo, kako je to formulirao 
jedan američki diplomata: "Koliko smo spremni da se ratosiljamo 
Bosanske 'nezakonite' bebe?" Sam Frasure je isticao da, ako su SAD 
vjerovale da samo Milošević ima moć da osigura rješenje, onda je 
Washington trebalo da bude spreman za kompromis. 


Komplikacija je bila u tome da se Miloševićevo strpljenje 
trošilo. I dok je Clintonova administracija otezala, pritisak na 
Miloševića da napusti politički put i stane na stranu generala stalno je 
rastao. Ako srbijanski predsjednik nije mogao da se pouzda da će mu 
SAD ponuditi nešto ozbiljno, 1 to uskoro, on neće prihvatiti dogovor. 
Nekoliko dana kasnije Frasure je rekao lordu Owenu, koji se nalazio u 
svojoj posljednjoj posjeti Beogradu, da se nada da će biti pozvan u 
Washington na konsultacije. Owen se sjetio da je Frasure rekao da su, 
zbog političkih promjena u njegovoj vladi, njegovi pravi problemi u 
Washingtonu, a ne u Beogradu. 


Trećeg juna 1995., na dan kad su Frasure i Milošević okončali 
svoje pregovore, srpske trupe pregazile su osmatračnicu "Echo", 
najjužniju holandsku osmatračnicu u srebreničkoj enklavi. Blizu 
Kalesije u tzv. prstu Sapne, holandsko oklopno vozilo pogođeno je 
granatom, štu je dovelo do ozbiljnih povreda dvojice članova posade. 
Dan ranije, oboren je jedan američki F-16. Prvog juna, srpske trupe 
izvele su zasjedu unutar srebreničke enklave, i ubile trinaest civila. Bilo 

je jasno da Milošević smatra dijalog sa Sjedinjenim Državama 
okončanim i da je prestao obuzdavati Mladića. Izuzev u slučaju 
nekakvog čuda, sudbina enklava u istučnoj Bosni bila je na neumitno 
katastrofalnom kursu. 


Iako je Owenov nasljednik kao medijator EU 1 kopredsjedatelj 
Konferencije, Carl Bildt, preuzeo pregovore s Miloševićem od Frasurea, 
srbijanski predsjednik nije ovu novu rundu pregovora shvatio posebno 
ozbiljno. On je znao da Bildt nikako nije mogao izmijeniti stav 
Clintonove administracije ako to nije mogao Frasure. Moć da se ukinu 
ili suspendiraju sankcije UN-a nije pripadala bivšem švedskom 
premijeru, koji je predstavljau EU, već vladi Sjedinjenih Država. 


Vlade EU, kao i generali Janvier i Smith, nisu, izgleda, odmah 
shvatili koliku je sudbonosan bio Frasureov neuspjeh. Tokom svog 
posljednjeg sastanka sa ministrima vanjskih posluva EU prije 
odstupanja s položaja, u Bruxellesu 29. maja, lord Owen izričito je 
upozorio Evropljane da ne smiju potcjenjivati Srbe, poštu su ovi "vješti" 
i "ozbiljni". On je kritizirao rečenicu u nacrtu ministarske deklaracije u 
kojoj se spominjalo da svih šest zaštićenih zona mora biti branjeno. 
Kako su stvari stajale, UNPROFOR će imati velikih teškoća da ovo 
izvede, i Smith 1 Janvier su stoga hili u pravu da tvrde da UNPROFOR 
treba da se pregrupira u centralnu Bosnu. Znajući da ono što govori 
iritira njemačku 1 holandsku vladu, on je ipak naglasio da je sada 
važnije nego ikad da se "traga za sporazumom sa Miloševićem o 
uzajamnom priznanju između krnje Jugoslavije i Bosne i Hercegovine". 


Holandski ministar vanjskih poslova Hans van Mierlo, koji se 
nadao da će Ukrajina uskoro pristati da zamijeni holandske trupe u 
Srebrenici svojima, rekao je nekima od svojih kolega da holandska 
Vlada ima podatke da srpske snage kreću prema srebreničkoj enklavi, 
moguće s namjerom da Holanđane uzmu za tačce. Van Mierlo je ipak 
rekao da on ne vidi zašto se dogovoru s Miloševićem mora tako aktivno 
težiti i da ministri ne trebaju očekivati mnogo od Miloševića. Njemački 
ministar vanjskih poslova Klaus Kinkel je, sa svoje strane, tvrdio da od 
Miloševića treba tražiti da prizna ne samo Bosnu već i Hrvatsku. 


Sudeći po njihovim javnim istupima, vlade EU, a posebno 

francuski predsjednik Jacgues Chirac, izgleda da su gajile velike nade u 
pregovore između Bildta i Miloševića. I Bildtov pristup bio je nov. Za 
razliku od Amerikanaca, on je redovito izmjenjivao informacije sa 
vojnim komandantima. Iz perspektive Janviera i Smitha, budući da su 
zračni napadi postali tigar od papira i da im nije bilo dozvoljeno da 
koncentriraju svoje trupe, Bildtovi pregovori bili su jedina nada da se 
spriječi katastrofa. Ali oni "nisu do jula shvatili", kako je objasnio jedan 
oficir UNPROFOR-a, "da Bildt, u najvećoj mjeri, svira drugu violinu." 
Do tada je prošlo više od mjesec dana otkako je okončan jedini dijalog 
koji je mogao spriječiti katastrofu, onaj između  Clintonove 
administracije i Miloševića. 

Dvadeset četvrtog juna, general Mladić izjavio je da dalji ispadi 
muslimanskih snaga iz srebreničke enklave, po njegovom mišljenju, 
predstavljaju povod za rat. U pismu štabu UNPROFOR-a u Sarajevu, 
Mladić je spomenuo nekoliko napada koji su se desili prethodnog dana. 


"Ovi napadi na teritorije pod kontrolom Vojske Republikc 
Srpske... brutalno krše status Zaštićene zone Srebrenice. Zbog te 
činjenice odlučno protestiram i upozoravam vas da ubuduće nećemo 
tolerirati takve slučajeve." 


U rano jutro 16. juna, muslimanski vojnici pod komandom Zulfe 
Tursunovića upali su u Višnjicu, srpski zaselak pet kilometara zapadno 
od granične linije enklave i ubili jednog srpskog vojnika i ranili tri 
srpska civila. Portparol Vojske bosanskih Srba Milovan Milutinović 
odmah je na lice mjesta pozvao predstavnike međunarodnih medija. 
Pripremajući teren za ofanzivu koju će Srbi uskoro pokrenuti, on je 
rekao okupljenim novinarima: "Muslimanski vojnici koji su izveli ovaj 
napad prešli su linije kojima patroliraju holandski vojnici UN-a, čiji je 
zadatak da spriječe upravo ovakve akcije. Stoga zaključujemo da su 
snage UN-a stale na stranu muslimanske vojske."!? Srbi su tvrdili da, 
pošto mirovne trupe UN-a nisu razoružale bosanske snage u Srebrenici, 
a ove druge su nastavile da upadaju u srpska sela, zaštićena zona više 
nije zaštićena zona. Srbi imaju pravo da tamo uđu i sami 


= Stephen Kinzer, "Trupe bosanskih Muslimana promakle su snagama UN da bi upale 
u jedno srpsko selo", The New York Times, 27. juna 1995. 

"demilitariziraju" to područje. 

Post mortem 


Nakon odbacivanja vojne strategije Smitha i Janviera i 
neuspjeha pregovora između Frasurea i Miloševića, Srbi su znali da, u 
suštini, slobodno mogu zauzeti istočne enklave. Iako je na strategijskom 
nivou UNPROFOR dugo bio pripravan, na taktičkom je ipak bio 
iznenađen kada se napad na Srebrenicu zaista desio. Za to je postojalo 
više razloga. Obavještajni oficiri UNPROFOR-a dugo su procjenjivali 
da će Srbima trebati brojna pješadija da savladaju 3.000 ili 4.000 
naoružanih branitelja Srebrenice. Ono što nisu uspjeli otkriti je upravo 
takva velika koncentracija trupa tokom mjeseca juna. I zaista, čak i 
nakon što je srpski napad počeo 6. jula, holandski vojnici nisu otkrili 
nikakav znak ofanzive velikih razmjera. Ne više od četiri ili pet tenkova 
ili stotinu srpskih pješadinaca nije odjednom viđeno u pokretu. Također 
nije bila uočena koncentracija artiljerije - još jedan siguran znak ofa- 
nzivnih namjera. Izgledalo je da su Srbi počeli svoj napad sa istom 
onom artiljerijom koju su dugo imali na tim položajima. 


Štaviše, Srbi su napali iz samo jednog pravca, a ne, kako bi se 
očekivalo u slučaju okružene zaštićene zone, iz više pravaca odjednom. 
Tako su obavještajne službe UNPROFOR-a zaključile da Srbi ne 
namjeravaju postići ništa više od svog dugoželjenog cilja da zauzmu 
jugoistočni ugao enklave i steknu neometanu kontrolu nad važnim 
putem tamo. Ovaj zaključak je pojačao i sam potpukovnik Karremans. 
U stvari, u UNPROFOR-u je Holanđanin ranije stekao svojevrsnu 
reputaciju zloslutnika, što je bio rezultat njegovih stalnih žalbi na 
situaciju u kojoj se nalazio "Dutchbat". Međutim, u julu, u toku napada, 
on je bio izuzetno uzdržan u svojim zvaničnim izvještajima i imao je 
značajnu ulogu u (pogrešnom) minimiziranju osjećaja opasnosti. 
Konačni faktor kuji je doprinio pogrešnom tumačenju ove situacije bilo 
je da mnogi oficiri i političari, jednostavno, nisu mogli vjerovati da bi 
se Srbi usudili zauzeti jedno područje pod kontrolom Ujedinjenih 
nacija. 


Srpska ofanziva bila je dobro planirana i izvedena. Oni su 

postigli totalno taktičko iznenađenje. Napadajući ograničenim snagama 
duž fronta, gdje je napad već bio očekivan, uspjeli su više dana 
obmanuti UN. Usto, Srbi su, kao i uvijek, djelovali oprezno. 


Jasno je iz slijeda njihovih poteza da, do trenutka kada su ušli u 
Srebrenicu, nisu posve odbacili mogućnosti odlučne međunarodne 
reakcije. Svaki put kada je izgledalo da zračni napadi NATO-a 
neposredno predstoje, oni bi zastali, i tek kad bi nebo ostalo prazno, 
nastavili bi s napredovanjem. Kad je sve bilo gotovo, Karremans je 
opravdano hvalio Mladića: "Vojnički, Vojska bosanskih Srba je 
mudrim manevrima nadmašila Holandski bataljon." "To je bilo", rekao 
je Karremans, "skoro kao partija Pacmana." 


Kada je potpukovnik Karremans izrekao ovaj komentar 23. jula 
1995. on očito još nije shvatao kakva je užasna sudbina snašla muškarce 
Srebrenice. I nije bio usamljen u potcjenjivanju divljaštva bosanskih 
Srba. Mali broj ljudi je očekivao da će oni pokušati potpuno uništenje 
muškaraca Srebrenice. Ipak, to nije trebalo doći kao iznenađenje: znaci 
su bili tu od početka sukoba. 


Radovan Karadžić je ponudio prosto objašnjenje za srebrenički 
masakr: "To nije bio pokolj koji je organizirala vojska, već osvetnički 
napadi bosanskih Srba čije su rođake pobili Muslimani ranije tokom 
rata."! Ipak, iako je mržnja na Muslimane Srebrenice morala igrati 
izvjesnu ulogu, srpske akcije nisu bile karakterizirane divljim bijesom. 
Ubijanja su vješto pripremljena i organizirana. Pored toga, ne čini se da 
su likvidacije izvodili samo, niti čak uglavnom lokalne trupe ili 
teritorijalci. Erdemović, Hrvat iz Tuzle, koji je kao pripadnik 10. 
diverzantskog odreda sudjelovao u masovnoj likvidaciji blizu Pilica, 
svakako nije bio lokalnog porijekla. Vojnici koji se vide na 
"Petrovićevom snimku", snimljeni duž puta Bratunac - Milići 
poslijepodne 13. jula, nosili su regularne uniforme Vojske bosanskih 
Srba. Štaviše, razni svjedoci izvještavali su o prisutnosti paravojnih 
jedinica, uključujući Arkanove "Tigrove", i snage specijalne policije u 
ovom području. 


! Lindsey Hilsum, "Seoski tiranin opisuje svoje snove za Srbe, Independent, 16. juna 
1996. 

A što se tiče generala Mladića, on i drugi najviši oficiri 
bosanskih Srba dali su malo drugačije objašnjenje od Karadžićevog: u 
srebreničkoj enklavi, tvrdili su oni, bilo je 3.000 do 4.000 muslimanskih 
vojnika. Mnogi od tih ljudi poginuli su u borbama. U stvarnosti, bez 
obzira na to koliko je bosanskih vojnika bilo u enklavi, oni su pružili 
slab otpor i u osnovi su se razbježali pred napredovanjem Srba. Izgleda 
da se većina uspješno probila u centralnu Bosnu. A što se tiče "vojnika" 
o kojima je Mladić govorio, bukvalno nikakvog znaka borbi nisu vidjeli 
ni holandski vojnici niti muslimanske žene koji su prolazili duž puta 
gdje je najveći broj ovih ljudi zarobljen. Ogromnu većinu tih ljudi 
kasnije su pobili bosanski Srbi. Skoro svi su bili civili. (A da se i ne 
spominje činjenica da izgleda da su bosanski Srbi uhvatili više 
zarobljenika nego što je, po njihovoj vlastitoj računici, bilo vojnika u 
enklavi.) 


Svi zarobljenici, prema izjavi generala Mladića, bili su 
podvrgnuti ispitivanju u traganju za "ratnim zločincima". Ali ovo je bio 
vrlo površan proces. Bukvalno svi zarobljeni muškarci, krivi ili ne, bili 
su likvidirani, što je djelo koje predstavlja najteži pojedinačni ratni 
zločin u Evropi od kraja Drugog svjetskog rata. Likvidiranje ratnih 
zarobljenika krši ženevske konvencije. Likvidiranje civila ne samo da 
krši ženevske konvencije već se tretira i kao "zločin protiv 
čovječanstva". Štaviše, izgleda da gotovo i nema sumnje da su Srbi 
djelovali u genocidnoj namjeri. 


Dakle, ako odgovor nije tako jednostavan kao "osveta", 1 ako je 
tvrdnja o "žrtvama u borbi" tako evidentno lažna, zašto su bosanski Srbi 
hladnokrvno pobili muškarce Srebrenice? U velikoj mjeri to, izgleda, 
ima veze sa karakterom rata u Bosni. Muslimanski muškarci 
predstavljali su jasnu opasnost po Srbe, koji su odgojeni u tradiciji 
narodnog rata i koji su stremili stvaranju etnički čiste srpske teritorije. 
A, kao što je 1992. komentirao šef policije u Banjoj Luci, koja je pod 
kontrolom Srba: "U etničkom ratovanju neprijatelj ne nosi uniformu niti 
pušku. Svako je neprijatelj."? Ne pravi se razlika između civila i 
vojnika. Duguročni uspjeh entičkog čišćenja ovisio je o tome da se 


? Citirano u knjizi Normana Cigara, Genocid u Bosni, str. 98. 

pobiju Muslimani muškarci, bez kojih žene 1 djeca neće imati načina da 
se vrate u rodna mjesta. A pošto je Srebrenica bila jedno od glavnih 
mjesta gdje su se okupljale izbjeglice iz istočne Bosne, likvidacijom 
ljudi Srbi bi osigurali čvršću kontrolu nad tim regionom. I zahtjevi 
narodnog rata i diktati etničke čistoće zahtijevali su da se potencijalni 
otpor, sada ili u budućnosti, minimizira. Moralo je biti ubijeno što je 
moguće više muškaraca. 


Pojedinosti srebreničkog masakra potvrđuju hipotezu da je 
projekat stvaranja etnički homogene istočne Bosne, nesumnjivo, 
kontroliralo vojno 1 političko rukovodstvo bosanskih Srba i, 
najvjerojatnije, vojno i političko rukovodstvo krnje Jugoslavije. Užasna 
efikasnost provedbe masakra ukazuje na podršku s visokog nivoa. 
Činjenica da izgleda vjerojatno da je više vojnika sudjelovalo u 
hvatanju Muslimana duž puta Bratunac - Milići nego u izvođenju 
samog napada na enklavu - ovo samo potvrđuje. Sistematski način na 
koji je postupano s zarobljenim ljudima također ukazuje na pažljive 
pripreme: većina je prevezena na jednu od većeg broja određenih 
lokacija prije nego što su ispitivani, a zatim strijeljani. Jedan pokazatelj 
da ove lokacije - i događaji na njima - nisu bili nasumični, može se naći 
u jednoj opetovanoj pojedinosti. Preživjeli Muslimani iz Karakaja blizu 
Zvornika spomenuli su da im je naređeno da skinu cipele prije nego što 
su izvedeni na strijeljanje. Na drugoj lokaciji za likvidaciju blizu Nove 
Kasabe, holandski vojnici vidjeli su u jednom polju nizove cipela. 
Narediti ljudima da skinu cipele nedugo prije nego što će biti pobijeni 
ne čini se kao prirodan ili standardan dio takvog procesa, što znači da su 
Srbi postupali prema uputama. Četiri godine rata mora da ih je naučilo 
da uklanjanje prepoznatljivih ličnih predmeta s tijela otežava kasniju 
identifikaciju. Deportacija žena i djece i hvatanje, zatvaranje i 
likvidacija muškaraca bili su dijelovi integralno planirane operacije. 
Tako je posebno inkriminirajuće da je od početka general Mladić 
pokazao poseban interes za srebreničku operaciju. On je neposredno 
pregovarao sa Karremansom o deportaciji žena i djece i razdvajanju 


3 Ometanje bjekstva ljudima je manje vjerojatno objašnjenje, jer žrtvama nije 
naređeno da skinu cipele odmah nakon zarobljavanja, već tek kratko prije likvidacije. 

muškaraca. On se pojavio u Potočarima i izjavio jednom od holandskih 
oficira da "će sve biti obavljeno po mojim naređenjima." Veći broj 
Muslimana koji su preživjeli masakr također tvrdi da su ga vidjeli, 
uglavnom na mjestima ispitivanja, ali u jednom slučaju i na mjestu 
likvidacije. Čini se da ovi obilasci ukazuju, ne toliko na njegovo 
uživanje u sudbini koja je snašla muslimanske muškarce, već da je 
smatrao potrebnim da podrži odlučnost onih među svojim ljudima koji 
su dobili zadatak da izvrše likvidaciju muslimanskih "ratnih zločinaca." 


Dokazi o umiješanosti beogradskog rukovodstva u srebreničku 
operaciju su zaobilazniji. Američki obavještajni izvori insistiraju da su 
oklopne jedinice Vojske Jugoslavije bile angažirane u napadu na 
enklavu. Tribunal u Haagu prihvatio je činjenicu o sudjelovanju Vojske 
Jugoslavije kao dokaz u optužbi protiv Karadžića i Mladića. Pošto je 
Vojska Jugoslavije sudjelovala u svim većim ofanzivama Vojske 
bosanskih Srba, bilo bi neobično da tako nije bilo u slučaju Srebrenice. 
Štaviše, dalekosežna integracija Vojske bosanskih Srba u Vojsku 
Jugoslavije i njena potpuna logistička ovisnost o resursima Vojske 
Jugoslavije sasvim su dobro dokumentirani. Tako je, npr., general 
Đorde Đukić, čovjek odgovoran za logistiku Vojske bosanskih Srba, 
imao pri sebi regularne osobne dokumente Vojske Jugoslavije kada su 
ga Bosanci uhapsili u januaru 1996. Tako je, u najmanju ruku, 
rukovodstvo Vojske Jugoslavije odgovorno za suučesništvo u napadu 
na zaštićenu zonu Srebrenice. Više je nego vjerojatno da su oni 
sudjelovali u planiranju napada i odobrili ga. S obzirom na opseg 
operacije 1 njene političke posljedice, također je više nego vjerojatno da 
je najviše političko rukovodstvo u Beogradu bilo upoznato s operacijom 
i da je dalo svoje odobrenje. 


Zašto se Mladić nije uzdržao u prisutnosti mirovnih trupa UN-a? 
Do jula 1995. činilo se kao da je general stalno u posebnom 
raspoloženju. On je više puta ponizio međunarodnu zaječdnicu tokom 
cijelog rata. U toku krize sa taocima (tokom koje je, jedno vrijeme, 
izgleda bio ozbiljno uplašen da će UN eskalirati svoj angažman), 
nadmašio je samog sebe. Očito je vjerovao da ne može pogriješiti 1 da 
može uspjeti u svemu, uključujući tu i ubistva. Što se tiče Srebrenice, 
ona je bila posebno atraktivna meta da se poniženje i još dublje utjera, 

zbog prisustva holandskih mirovnjaka. Mladić je gajio posebnu 
odbojnost prema Holanđanima, čije su uzastopne vlade konzistentno 
pozivale na oštriju akciju protiv Srba, od početka rata. U intervjuu 
datom beogradskom sedmičniku Nin 15. marta 1996., rekao je: "Nema 
veće sramote za Srbe do da ih bombardira neki Holanđanin. Nemam 
pojma koga Holandija može sama bombardirati. Čak ni Dansku, ali se 
tek tako usudila da bombardira Srbe. Njihov bijedni Van den Brock 
(holandski ministar vanjskih poslova i jedan od ključnih pregovarača 
Evropske unije na početku sukoba 1991.) počinio je velike zločine i 
umnogome, doprinio kolapsu bivše Jugoslavije." 


Mladić je htio da međunarodnoj zajednici, a posebno 
Holanđanima, očita lekciju. To je bio i signal Sjedinjenim Državama da 
je cijena izgubljene prilike Frasureovih pregovora bila visoka. 


Muslimani su, općenito, bili svjesni sudbine koja ih je čekala. 
Njihov očajnički masovni pokušaj da se probiju kroz linije bosanskih 
Srba od noći 11.-12. jula nadalje ovo potvrđuje. Ipak, zašto onda, ako su 
znali svoju vjerojatnu sudbinu, nisu ozbiljno pokušali braniti enklavu? 
Možda je njihova najveća slabost bio nizak moral. Naser Orić, heroj 
odbrane Srebrenice u godinama 1992.-93., napustio je enklavu u aprilu i 
nije se vratio? Većina Muslimana nije mogla ne znati, a čak i 
predsjednik Izetbegović je ovo povremeno priznavao, da je enklava, u 
suštini, nebranjiva. Ljudi su bili slabo naoružani 1, što je najbitnije, 
nedostajalo im je teško oružje - uprkos tvrdnje američkog Ministarstva 
odbrane da Bosanci imaju više minobacača nego Srbi." Bosanci su se 
također usredsredili na rizičnu strategiju. Umjesto da se bore sami, oni 


4 Citirano u Specijalnom izvještaju OMM1: U potrazi za mirom na Balkanu, Tom I, 
br. 11 (19. marta 1996.). 

" Bilo je tvrdnji da je Oriću bosanska Vlada zabranila da se vrati u enklavu. Neki tvrde 
da je to znak da su oni postigli tajni dogovor s Miloševićem da puste da enklava 
padne. Bosanska Vlada ili nije željela da izgubi jednog od svojih najboljih oficira ili 
nije željela stvarnu, produženu borbu za enklavu. Bilo da je ovo istina ili ne, nije 
vjerojatno da bi prisustvo Orića na bilo koji značajniji način utjecalo na ishod. 

$ Trideset do sedamdeset minobacača naprema dvadeset ili trideset kod bosanskih 
Srba, po brifingu za štampu jednog "višeg zvaničnika Ministarstva odbrane' 11. jula 
1995. 

su smatrali da njihova najbolja šansa da odbrane enklavu leži u tome da 
prisile UN da interveniraju u njihovu korist. Ova strategija doživjela je 
potpuni krah, što je evidentno iz posljednjeg susreta holandskog 
kapetana Groena 1 vršioca dužnosti bosankog komandanta Ramiza 
Bećirevića, dva sata prije nego što je grad pao. 


"Iznenada se Ramiz pojavio u Operativnoj sobi, očito potresen. 
Htio je da zna da li če biti ikakvih zračnih napada UN-a. Rekao sam mu 
da više ne vjerujem u to i da moramo pokušati da evakuiramo što je više 
moguće civila. Pitao sam ga mogu li mi njegovi pomoći, ali nisam ga 
mogao natjerati da me razumije. Izbezumljen, napustio je Operativnu 
sobu malo kasnije." 


Evidentno, računajući na ovu strategiju, Bosanci nisu razvili 
nikakvu alternativu. 


Ali zašto UN nije intervenirao? Problem intervencije seže 
unatrag do stvaranja zaštićenih zona, koje nikad nisu trebale biti 
ozbiljno dugoročno rješenje, bar ne u očima zemalja NATO-a, koje su 
dale svoje trupe za UNPROFOR. I zaista, sve te zemlje, sa izuzetkom 
Kanađana (koji su se ubrzo predomislili) i Holanđana (čija ponuda je 
bila vođena kombinacijom nepraktičnih ideala i kompleksa moralne 
superiornosti), odbile su ponudili svoje trupe za istočne enklave 1993. 
Bar jedna od tragedija za Srebrenicu bila je da, dok je imala sreće da 
dobije trupe iz jedne od nekoliko zemalja koje su zaista ozbiljno 
shvatile koncept zaštićenih zona, ta zemlja nije imala sredstava, uvjeta, 
a naposljetku niti volje da osigura njegovo funkcioniranje. 


Drugi osnovni problem sa operacijom UN-a bilo je to što se ona 
oslanjala na suradnju 1 pristanak zainteresiranih strana (tj. Srba, 
Muslimana i Hrvata) 1 da ju je vodila, prije svega, želja da ostane 


7 Dutchbat in Vredesnaam, str. 303; v. i str. 319. 

8 Francuzi su se brzo povukli iz glavne zapadne enklave Bihać. Britanci su naposljetku 
poslali trupe u Goražde u proljeće 1994., ali to je bila odluka komandanta snaga UN-a 
u Bosni, generala Michaela Rosea. On je smatrao da ne može očekivati druge zemlje 
da ponude trupe za zaštićene zone ako ni u jednoj nema britanskih trupa. Usto, 
Goražde je bilo najlakše branjiva od istočnih enklava 1 u njemu su bile prisutne znatne 
snage Bosanske vojske. Ukrajinci su preuzeli Žepu i poslali nešto vojnika i u Goražde. 

nepristrasna. Postojala je veoma jaka svijest, kako je to formulirao 
Yasushi Akashi, "da je čovjek koga ćete danas bombardirati onaj čija 
vam suradnja sutra može trebati da osigurate prolaz humanitarnog 
konvoja".? U konkretnom slučaju istočnih enklava, ovakav stav doveo 
je do potpune ovisnosti o dobroj volji bosanskih Srba da propuste zalihe 
i ljudstvo. Veoma mali broj političara 1 vojnika je ikad doveo u pitanje 
ovu premisu o nepristrasnosti. Mali broj prihvatao je da je moguće 
prisiliti tvrdoglavu stranu da propusti konvoje i ipak ostati nepristrasan - 
sve dok ste spremni da upotrijebite silu protiv svih strana na terenu na 
osnovama koje međunarodna zajednica smatra legitimnim i na temelju 
međunarodnog prava. 


Ali činjenica je da je oslanjanje na suradnju,i pristanak 
bosanskih Srba značilo da istočne zaštićene zone ne mogu opstati. 
Uobičajeni argument bio je da su ove zaštićene zone propale zbog 
nedovoljnog broja trupa. Generalni sekretar UN-a zatražio je 34.000 
vojnika, ali nikad nije došao ni do minimalnog broja od 7.600. Istina je 
da nijedan broj vojnika, izuzev, što je ironično, možda veoma malog 
broja, ne bi dao rezultat. Što bi se više trupa stavilo u enklave, to bi veći 
postajao logistički košmar. Sve dok bi im nedostajali osnovni materijali 
(što je bila situacija koju su Srbi bili odlučni da održavaju), povećanje 
broja vojnika UN-a ne bi značilo nikakvu razliku. Naspram intuitivne 
reakcije, može se zamisliti da bi manji broj vojnika ništa slabije, a 
moguće - bolje zaštitio enklave. Njih bi se moglo mnogo lakše 
snabdijevati iz zraka 1, u slučaju potrebe, evakuirati helikopterima. Ali 
njihova snaga (a ovo, ustvari, nije bilo ništa drugačije za Holanđane) bi 
se morala oslanjati na uvjerljivu prijetnju smještenu izvan enklave - što 
nas dovodi do pitanja zračne sile. 


Da li se enklava mogla spasiti zračnom silom? Nesumnjivo, 
postojale su tehničke poteškoće. Kao precizni instrument, zračna sila je 
previše gruba za zadatak preciznog uništavanja "vrućih cijevi". Uvijek 
postoji znatna opasnost od popratne štete 1 kasnije eskalacije. Zračna 
sila je usto i nezgrapno sredstvo, koje nije moglo dovoljno brzo 


? Yasushi Akashi, "Ograničenja UN diplomacije i budućnost posredovanja u 
sukobima", Opstanak, Tom 37, br. 4 (Zima 1995-6), str. 96 

reagirati na događaje na zemlji, zbog zamršene 1 dugotrajne komandne 
strukture. Mnogo je bilo mogućnosti - koje su se u slučaju Srebrenice i 
ostvarile - da nastanu problemi. Ali, uprkos ovim tehničkim 
nedostacima, glavni problem s upotrebom zračne sile nalazio se u 
političkoj sferi, gotovo univerzalno  karakteriziranom = "mehkom" 
opreznošću (izuzev kod nekih grupa u američkoj Vladi, koja nije imala 
trupa na terenu). 


Bosanski Srbi imali su veoma dobro vođenu i discipliniranu 
vojsku. Njihove operacije - a Srebrenica je odličan primjer - bile su 
oprezne i metodične. U svakoj fazi, oni su uzimali u obzir mogućnost 
odlučne reakcije UN-a. Čak i u svom ratu protiv Muslimana, oni nisu 
bili skloni tome da se izlažu rizicima i trpe gubitke. Njihove pobjede su 
osvajane "jeftino". U slučaju Srebrenice, šta bi oni učinili da im je 
zaprijećeno masovnom upotrebom zrakoplovstva NATO-a? Oni bi 
vjerojatno uzmakli, barem na neko vrijeme. 


Ali, kako je to general Janvier jasno shvatio u julu 1995., među 
zemljama koje su dale svoje trupe nije postojala politička volja za 
eskalacijom Oni su se bojali da bi bosanski Srbi ponovo uzeli osoblje 
UN-a za taoce, kao što su učinili tokom napada na Pale u maju. Vojna 
dilema da li se moglo eskalirati do uspjeha upotrebom zračne sile bila je 
teška, i mnogi vojnici su sumnjali da se to može protiv bosanskih Srba. 


NPR PR 


talaca, nije bilo smisla čak ni razmatrati zračne udare. 


General Janvier i general Smith bili su odgovorni oficiri koji su 
svojim političkim gospodarima predočili teške, neugodne istine u prvoj 
polovici 1995. Posebno je general Janvier nepravedno mnogo klevetan. 
Njega često okrivljuju za pad Srebrenice jer nije dozvolio masovne 
zračne napade. Ipak, u julu 1995., pošto mu je bilo zabranjeno da 
povuče holandski "mini-bataljon" iz Srebrenice, a pošto je sasvim dobro 
znao da ni holandska niti ijedna druga vlada nisu spremne riskirati da 
taoci budu ubijeni, on se našao u situaciji u kojoj nije imao mogućnosti 
za uspjeh. Da je izabrao zračne napade; Srbi bi ponovo uzeli veliki broj 
talaca 1 stegli bi svoj obruč oko Sarajeva. Umjesto toga, Janvier je 
učinio ono što su od njega očekivale vlade zemalja koje su dale trupe 


208 


UNPROFOR-u: dao je prioritet čuvanju života svojih "plavih kaciga". 


Najosnovnija dilema od svih, koju međunarodna zajednica na 
svoju štetu nikad nije razriješila, bila je moralna dilema. Kako se može 
kombinirati moralni imperativ da se umanje patnje s moralnim 
imperativom da se ne dozvoli da se agresija isplati? Da li je bilo 
prevedno suprotstaviti se entičkom čišćenju i uvesti "zaštićene zone" u 
istočnoj Bosni, ako nije postojala spremnost da se riskiraju životi da bi 
se zaštitili ljudi u tim područjima? Sve vlade koje su podržale rezolucije 
o zaštićenim zonama nisu mogle razriješiti ovu dilemu, ali neuspjeh 
bosanske, američke 1 holandske vlade je veći od ostalih, jer su ove tri 
zemlje, svaka na svoj način, najneposrednije ometale ranije priznanje 
neuspjeha koje je, ma kako nepravedan rezultat bio, moglo pomoći u 
spašavanju života koji su sada izgubljeni. 


Bosanska Vlada, iz razumljivih razloga, protivila se napuštanju 
istočnih enklava tokom cijelog rata - mada su sami njeni ljudi očajnički 
željeli da ih napuste. Iako je Vlada prihvatila ideju o zamjeni teritorija s 
bosanskim Srbima, nikad nije zaključila dogovor, jer je uvijek vjerovala 
da može postići neki bolji - sve dok nije bilo prekasno, a Srebrenica i 
Žepa izgubljene. Bosanska Vlada nije učinila ni svom narodu uslugu - 
mada su opet njeni motivi bili shvatljivi, time što nije demilitarizirala 
zaštićene zone. To je jedino pojačalo želju bosanskih Srba da zauzmu 
enklave i pomoglo da dođe do udaljavanja sa mirovnim trupama UN-a. 


Holandska Vlada jeste poslala trupe u Srebrenicu i bila je, dakle, 
pripravna da preuzme izvjestan rizik za narod Bosne. Ali, već i u to 
vrijeme, trebalo je da bude jasno da jedan holandski bataljon u istočnim 
enklavama nije dobra ideja. Vlada je trebalo da shvati ovo 1993. kada 
joj se nijedna druga Zapadna vlada nije pridružila u obećanju trupa. Ona 
je zatim povećala svoju grešku upućivanjem tolikog broja vojnika, što 
je služilo stvaranju potpuno lažnog utiska snage i odlučnosti. Uz 
nedostatak zaliha, Holandski bataljon, kako je priznao sam ministar 
obrane Voorhoeve, bio je "jedva operativan" u junu 1995. Treća greška 
u procjeni bila je njihovo protivljenje povlačenju jedinica UNPROFOR- 

a iz istučnih enklava." I posljednja greška bila je da je Vlada nastavila 
da istupa oštro, dok je istovremeno naširoko objavljivala svoju potragu 
za drugom zemljom koja bi preuzela njenu ulogu u Srebrenici. Srbi su 
nesumnjivo registrirali ove kontradiktorne signale i zaključili - ispravno 
- da će holandska vlada brzu popustiti nakon što njihove trupe budu 
napadnute i uzeti holandski taoci. Kao nijedna druga zemlja, Holanđani 
su nemilosrdno uhvaćeni u slabosti, a strašna praznina njihovog 
"principijelnog kursa" je izišla na vidjelo. 


Što se tiče Clintonove administracije, ona je vodila visoko 
moralističku politiku za koju je bila potpuno nespremna da prihvati 
odgovornost. Ona je insistirala, posebno u UN-u, na oštrijim akcijama 
protiv Srba, ali je odbijala da ih podrži američkim kopnenim trupama. 
Što je bilo još gore, kada su generali Smith i Janvier pokušali stvoriti 
preduvjete na terenu koji bi, u stvarnosti, mogli učiniti mugućom oštrije 
ukciju, američki ambasador u UN-u se odlučno usprotivio njihovom 
prijedlogu o povlačenju jedinica UNPROFOR-a iz istočnih enklava. 
Takve izjave su nesumnjivo dodatno jačale riješenost bosanske Vlade 
da ih ne prepušta, time što su stvarale lažnu nadu da bi se SAD mogle 
politički, ako već ne vojno, boriti da spriječe Srbe da jeftinu zauzmu 
enklave. To je bila pusta nada. Druge visoke ličnosti u Clintonovoj 
administraciji, kao npr. Warren Christopher, od maja 1993. davno su 
digli ruke od enklava - iako SAD nikad nisu eksplicitno navele 
bosansku Vladu da prihvati tu činjenicu. 


Sada postoji tendencija da se SAD pripišu bukvalno sve zasluge 
za mirovni sporazum koji je postignut u Daytonu novembra 1995. Ima 
čak 1 tvrdnji da su SAD stvorile uvjete koji su omogućili da do 
Sporazuma dođe, pošto Evropljani nisu uspjeli za toliko godina. Ipak, 
istina je da je sporazum postao moguć tek nakon što je ispunjeno više 
preduvjeta nad kojima su SAD imale djelomičnu, ali nikako potpunu 


10 Tako, treba biti objektivan prema ministru odbrane Voorhoeveu, koji jeste bosanskoj 
Vladi 13. juna predložio evakuaciju civilnog stanovništva iz Srebrenice zajedno sa 
"Dutchbatom", bosanska Vlada, u liku ministra vanjskih poslova Muhameda 
Šaćirbeja, odbila je, jer su "izolirane" "zaštićene zone" tijesno povezane s idealom 
multietničke Bosne i Hercegovine. 

kontrolu. U suštini, same zaraćene strane stvorile su situaciju na terenu 
koja ih je učinila spremnim na mirovni dogovor. Hrvati su osvojili 
srpske teritorije u svojim granicama, s izuzetkom istočne Slavonije - u 
dvije munjevite ofanzive u maju i augustu. Muslimani su, UZ 
nezaobilaznu pomoć Hrvata, također osvojili nešto teritorije u zapadnoj 
Bosni. Artiljerija Smithovih Snaga za brzu reakciju konačno je razbila 
opsadu Sarajeva. Upravo je kombinirano djelovanje ovih vojnih akcija 
učinilo Srbe spremnim da prihvate mir.'! 


Ali Sjedinjene Države mogle su diplomatski, a Evropljani vojno, 
intervenirati tek nakon što su jedan problem s kojim se oni nikad nisu 
otvorenu suočili za njih riješili Srbi: sudbinu Srebrenice. Tek kad su 
same strane uklonile mučno pitanje toleriranja etničkog čišćenja, 
Sjedinjene Države mogle su ih pozvati da sjednu za sto u Daytonu. 


U Zračni napadi, za koje se Clintonova administracija toliko zalagala i koje je izvela, 
pokazali su se relativno neefikasnim u septembru 1995. Zračne snage NATO-a brzo su 
ostale bez ciljeva i, u 750 borbenih zadataka, bombardirale su ponovo i ponovo 56 
istih zemaljskih ciljeva. Srbi nisu bili Ihako osjetljivi na zračnu silu jer je njihova 
"granica bola" porasla nakon što su postigli svoje teritorijalne ciljeve u istočnoj Bosni. 
Do ove faze, oni su se mogli nositi sa zračnim udarima tako što bi ih trpili. Druge 
kopnene operacije - Hrvata, Bosanaca i RRF - su ih ustvari prisilile da prihvate 
okončanje rata. 

"Tisuće ljudi pobijeno i sahranjeno u masovne grobnice, 
stotine živi zakopani, muškarci i žene sakaćeni i klani, djeca 
ubijana pred očima majki, djed prisiljen da jede džigericu vlastitog 
unuka. To su uistinu scene iz pakla, napisane na najcrnjim 
stranicama ljudske historije" - sudac Riad, Međunarodni sud 
za zločine u bivšoj Jugoslaviji 


Uprkos jasnim upozorenjima (i prisustvu holandskih 
trupa UN-a), bosanski Srbi u Srebrenici izveli su najgori 
pojedini ratni zločin u Evropi od kraja Drugog svjetskog rata. 
U ovom definitivnom prikazu, predavač sa King's College 
u Londonu i nekadašnji suradnik lorda Owena bacaju 
svjetlo na pozadinu, sve dublju krizu i tragični neuspjeh da se spriječi 
masakr. Odbacujući glasine da su se mirovne trupe pokazale 
kukavički ili da je postojala zavjera o napuštanju "zaštićenih zona", 
oni tvrde da su nekoherentni planovi Zapada da umanje patnje 
i da osiguraju da se agresija ne isplati doveli do katastrofe. 
Njihova objektivna i pronicava knjiga prikazuje užasne posljedice 
i ključne lekcije za sve nas." 


Jan Willem Honig rođen je 1958. godine i obrazovao se na Univerzitetu 
Amsterdam i King's College u Londonu. Na Odjelu za ratne studije King's 
Collegea počeo je raditi 1993. godine kao predavač, nakon što je predavao na 
Univerzitetu Utrecht i Njujorškom univerzitetu. Bio je i suradnik - istraživač na 

knjige "Defence Policy in the North Atlantic Alliance" The Case of the 
Netherlands (1993.). 

